
Introducere 


Biserica este mediul vital al traiului creştin, de care nu se poate nicidecum 
lipsi. După cum peştele nu poate trăi fără apă, tot aşa creştinul nu poate viețui 
fără Biserică. Şi totuşi cuvântul „Biserică” nu-l aflăm nicăieri în Sfintele 
Evanghelii şi numai arareori în alte scrieri nou-testamentare. Părinţii înşişi 
vorbesc puţin despre Biserica în sine, iar ecleziologia - reflecția teologică şi 
discursul referitor la Biserică - pare să se fi dezvoltat de o manieră autonomă 
abia în a doua jumătate a veacului al XIX-lea. Noţiunea de Biserică este, fără 
nici o îndoială, posterioară realităţii ei. 


Absenta sau raritatea acestei noțiuni si cu atât mai mult a 
pe-a 


unei reflecții asupra Bisericii, identificată şi desemnată ca atare, nu e un semn 
de negare a existenţei şi importanţei ei. Arată doar că e vorba de o trăire vie, 
de o experiere fiinţială, care nu poate fi pe deplin cuprinsă cu mintea şi 
înfăţişată prin cuvânt. De aici şi greutatea, până în ziua de azi, de a defini 
Biserica. 

Biserica poate fi cunoscută şi înțeleasă doar dacă te întâlneşti cu ea, dacă 
intri, rămâi şi vieţuieşti într-însa. Din afară nu poate fi nicicum înfăţişată aşa 
cum este cu adevărat. Cuvenită e doar chemarea: „Veniţi şi vedeţi” (cf. loan 1, 
46); iar „vedeţi”, aici, nu înseamnă vedere din afară, ci vedere din lăun- tru, 
simţire, trăire şi gustare a ei. 

E greu s-o înţelegi şi să grăieşti despre ea, nu doar pentru că 
e trăire vie, ci şi pentru partea sa de taină, care de pe prag nu se 
poate zări. Căci este deopotrivă pământeană şi cerească, văzută 
şi nevăzută, în timp şi în veşnicie, în istorie şi în împărăție, cu 
legiuiri şi canoane, şi cu har peste har, ţinând în sânul ei şi pe 
cei vii, şi pe cei răposaţi. 

Dar mai ales, fundamental, ea este „Trupul lui Hristos”, 
împărtăşindu-se de neajunsa, necuprinsa şi nespusa Lui divi- 


no-umanitate. 


Acest studiu consacrat concepţiei ortodoxe despre Biserică 
e împărțit în trei volume. 

în acest prim volum, sunt studiate originea, fundamentele, 
natura şi însuşirile Bisericii, apoi organizarea ei, începând cu 
primele veacuri creştine şi până în zilele noastre, după care 
sunt înfăţişate treptele ierarhiei bisericeşti şi se defineşte locul 
laicilor în Biserică. 

Un al doilea volum va examina, în aspectele lor problema- 
tice, relaţiile dintre Bisericile Ortodoxe locale, ca şi relaţiile lor 
cu celelalte confesiuni creştine. 

Volumul al treilea va înfățișa Biserica în calitate de ico- 
nom al harului prin Sfintele Taine şi slujbele liturgice, ca loc de 
mântuire, izvor şi mediu al vieţii celei noi, înalte şi duhov- 
niceşti - deosebită de viaţa biologică şi de cea socială -, care 
cuprinde şi caracterizează mai multe laturi ale vieţii creştine: 
vieţuirea în comunitate şi viaţa personală, viaţa liturgică şi 
vieţuirea ascetică. 

Ca şi lucrările noastre anterioare, acest studiu se întemeiază 
pe Sfânta Scriptură, pe canoanele Sfintelor Sinoade şi pe 
comentatorii lor autorizaţi, pe învăţătura Sfinţilor Părinţi, pe 


textele liturgice şi pe întreaga Tradiţie a Bisericii Ortodoxe. 

De aceea, fără să ignore reflecţiile ecleziologilor ortodocşi ai 
veacurilor al XIX-lea şi al XX-lea, studiul nostru nu se va ală- 
tura sistemelor interpretative, adesea ideologice şi simplifica- 
toare, care le caracterizează pe unele dintre ele şi care, uneori, 
le-au asigurat succesul sau chiar hegemonia de fapt. 

Cinstind cu credincioşie Biserica Ortodoxă universală, 
studiul de faţă nu va părtini prin laude, nici nu va feri de criti- 
că interesele particulare ale vreunei Biserici locale anume. 

Scopul lui este acela de a înfăţişa cu deplină obiectivitate şi 
adevăr feluritele aspecte ale Bisericii, o întreagă bogăţie dăruită 
de temeiul şi natura ei profundă; că aceasta-i Biserica, Trupul 
lui Hristos, însufleţit de Duhul Sfânt. 


'Jtajfepți mmttițknmdai "b &imăb 
CAPITOLUL 1 


Originea, fundamentele 
si natura Bisericii 


I. ORIGINEA BISERICII 


Ca loc de întâlnire și de comuniune a omului cu Dumnezeu, 
şi vieţuire a lui cu Dumnezeu şi întru Dumnezeu, Biserica îşi are 
obârşia pământeană în Rai.! 

Dar această vieţuire şi împreună-petrecere au fost tocmite 


în Sfatul cel din veşnicie al lui Dumnezeu şi pentru ele a fost 


[+2 


zidită lumea “, aşa încât obârşia Bisericii, mai veche decât 


obârşia lumii, se află în cugetarea şi voia veşnică ale lui Dum- 
nezeu. în Păstorul lui Ferma, într-una din vedenii, e înfăţişată o 
bătrână, care - după cum se descoperă prin înger - închipuie 


Biserica; şi bătrâneţea ei e tâlcuită astfel: Cine crezi 


1 Cf. Mitropolitul Filaret al Moscovei, Catechisme detaillede lEglise catho- lique 
orbodoxe d'Orient, tr. fr., Paris, 1851, art. 9 al Simbolului de credință: „La Răsărit a fost 
aşezat Raiul în care s-a zidit prima Biserică, a protopărinţilor necăzuţi în păcat. Şi 
tot acolo, după căderea în păcat, s-a pus temelia noii Biserici mântuitoare, prin 
făgăduință Mântuitorului” (în rom., Filaret al Moscovei, Catehism ortodox, Ed. Sophia, 
2007, p. 105). 

2 A se vedea Sf. Maxim Mărturisitorul, Fpistole, 24, PG 91,609C, Epistole, 
43,640B: „Căci spre aceasta ne-a şi făcut, ca „să ne facem părtaşi dumnezeieştii firi” 
(II Petru 1,4) şi ai veşniciei Lui şi să ne arătăm asemenea Lui prin îndum- nezeirea 
cea din har, pentru care sunt toată existenţa şi durata celor ce sunt şi aducerea la 
fiinţă şi naşterea celor ce nu sunt” (în rom., PSB, voi. 81, Scrieri, Partea a doua, p. 
163). 

că este bătrâna de la care ai primit cartea cea mică? Eu i-am 
răspuns: Sibila! - Te înşeli, mi-a răspuns acela, nu este ea! - Dar 
cine?, am întrebat eu. - Biserica, a răspuns acela. Şi i-am spus: - 
Pentru ce-i bătrână? - Pentru că a fost creată înainte de toţi, mi- 
a răspuns el. De asta e bătrână; şi pentru Biserică a fost creată 
lumea.” 

Pentru că Logosul lui Dumnezeu, Cuvântul, are o mare 
lucrare în crearea lumii şi în planul divin de îndumnezeire a 
omului (care se săvârşeşte în Biserică), principial, în El îşi are 
Biserica fundamentul, potrivit bunăvoirii lui Dumnezeu-Ta- tăl, 
cu  împreună-lucrarea Sfântului Duh. Această legătură 
nemijlocită a Bisericii cu Dumnezeu-Cuvântul o adevereşte 
întruparea Cuvântului şi întreaga Sa iconomie mântuitoare, prin 
care, după păcatul strămoşesc şi cădere, planul dumnezeiesc e 
restatornicit dinspre puterea omului de a-l împlini, şi desăvârşit 
împlinit în persoana Lui.!? 

Prin cuprinderea în Sine a întregului neam omenesc mân- 
tuit de El, Hristos întemeiază Biserica în mod principial ca 
substanţă şi conţinut al Trupului Său, şi se face Cap al ei (cf. | 
Corinteni 12, 12ş.u.). 

E greu de lămurit când anume Hristos întemeiază efectiv 
Biserica. Un fapt hotărâtor este însă strângerea în jurul Său a 
ucenicilor, pe care-i numeşte „apostoli” (cf. Luca 6, 13), pentru 
că El nu întemeiază atunci o simplă comunitate unită în jurul 
Persoanei Sale, ci face din ucenicii Săi „trimişi” (acesta este 
întâiul înţeles al cuvântului apostoloi), mesageri, misionari, care 


să răspândească Vestea cea bună şi să întindă Bise- 


1'Le Pasteur, Vision II, 4,1, SC 53, pp. 94-96 (în rom. în PSB, voi. 1, Scrierile 
Părinților apostolici, p. 232). 

2 Asupra acestor aspecte, a se vedea Sf. Maxim Mărturisitorul, a cărui gândire 
am expus-o în lucrarea noastră La Divinisaon de Ihnmme selon saint Maximele 
Contesseur, Paris, 1996, pp. 83-105. 


rica dincolo de ceata Apostolilor. „Rânduind” (cf. Marcu 3, 14, 
16) pe Apostoli, Hristos le dă „stăpânire” (cf. Luca 9, 1) şi 
„putere” (cf Matei 10, 1; Marcu 2,15), marcând caracterul nu 
doar instituțional, ci şi harismatic al acestei prime organizări. 

Un alt moment fundamental este Cina cea de Taină, când 
Hristos le dă ucenicilor drept hrană Sfântul Său Trup şi Sânge 
(cf Matei 26,26-28; Marcu 14, 22-24; Luca 22, 15-17), pentru că 
E] instituie atunci Taina împărtăşaniei, care face din cei ce cred 
în El mădulare ale Trupului Său, unindu-i astfel ontologic cu 
EI, iar prin EI, întreolaltă. 

Plănuită şi voită de Dumnezeu din veşnicie, inaugurată în 
Rai, prefigurată prin poporul cel ales al lui Israel, întemeiată de 
Hristos ca adunare unită şi însufleţită în chip dumnezeiesc prin 
Sfânta împărtăşanie instituită în Joia Mare, Biserica îşi află 
desăvârşirea şi este „pecetluită” de Duhul Sfânt la Cinci- 
zecime, în Ierusalim, după ce întreaga iconomie mântuitoare a 
Cuvântului întrupat a fost împlinită de El prin pătimirea, 


moartea, învierea şi înălțarea Sa în slavă la Tatăl. 


1 Sfânta Scriptură, Sfinţii Părinţi şi întreaga Tradiţie ortodoxă sunt incon- 
testabil hristocentrice în ceea ce priveşte constituirea Bisericii, acordând întâietate 
lui Hristos, pentru că Biserica este Trupul Său şi pentru că El trimite Apostolilor 
Duhul Sfânt, după ce a instituit mai întâi Euharistia - cel dintâi temei al Bisericii 
(cel de-al doilea fiind Cincizecimea). Din dorinţa de originalitate, Mitropolitul loan 
Zizioulas, în mai multe articole cu subiect eclezi- ologic, caută - opunându-se mai 
ales lui Florovsky şi lui Lossky - să inverseze perspectiva tradițională şi să dea 
prioritate pnevmatologiei în raport cu hris- tologia (a se vedea „Christologie, 
pneumatologie et institutions ecclesiales. Un point de vue orthodoxe”, în L'Fglise et 
ses institutions, Paris, 2011, pp. 9, 19, 25-26; „Implications ecclesiologiques de deux 
types de pneumatologie”, ibid, pp. 31,42-43; „Le mystere de lEglise dans la 
tradition orthodoxe”, ibid, pp. 91-92; „L'Eglise comme communion”, ibid, p. 218). 
Argumentele oferite de el sunt fie forțate (pentru că zămislirea lui Hristos a fost de 
la Duhul Sfânt şi pentru că EL a primit pe Duhul Sfânt la Botez, urmează că Duhul 
Sfânt este Cel care-l condiţionează existenţa şi-l dă identitate - pp. 13, 19, 25, 31, 
92, 106, 218), fie foarte pline de imaginaţie şi legate de anumite presupoziţii 
contestabile ale sale, legate de ideologia sa personalistă (Hristos nu este decât o 


sg» 


„personalitate colectivă”, şi pnevmatologia este indispensabilă pentru a acorda 


Pogorârea Duhului Sfânt peste Apostoli la Cincizecime a 
dat Bisericii dimensiunea harismatică, ce îi permite să crească şi 
să se răspândească. Apostolii primesc atunci prin har nu doar 
puterea de a răspândi Vestea cea Bună la toate neamurile (cf. 
Fapte 2, 1-10), de a fi martori ai lui Hristos „până la marginea 
pământului” (Fapte 1, 8) şi de a convinge prin cuvintele (cf. 
Fapte 2, 37) şi minunile lor (cf. Fapte 2, 43); credinţa celor 
câtorva se răspândeşte acum în chip minunat la o mare mulțime 


de oameni, prin puterea Sfântului Duh (cf. Fapte 2, 41, 47). 


II. BISERICA, 
NOUL POPORAL LUI DUMNEZEU 


Obştea celor care au primit de la Apostoli Vestea cea bună 
şi au crezut în Hristos va fi de acum noul popor al lui Dum- 
nezeu. Ca unul care nu L-a primit pe Hristos, Israel încetează 
de a mai fi popor ales. Noul Legământ întemeiat de Hristos 
desființează Legea Veche; sau mai curând este moştenitor şi 
continuator al ei, dar într-o formă înnoită. Poporul ales este 
alcătuit de-acum din acea parte a lui Israel care vine la măr- 
turisirea lui Hristos şi, în cea mai mare parte, din „neamuri” 
(ethne), adică din popoarele care primesc Vestea cea Bună a 
mântuirii prin Hristos şi în Hristos. Legea Veche era o pregătire 
a Celei Noi. Poporul lui Israel era o prefigurare /typos) a ceea ce 
înfăptuieşte ekklesia creştină. „Poporul [lui Israel] era de mare 
preţ înainte de întemeierea Bisericii”, tâlcuieşte Sfântul Meletie 
hristologiei noţiunea de comuniune - p. 16; Sfântul Duh este necesar pentru a 
elibera iconomia din servitutea istoriei - p. 16). Suntem evident de acord când e 
vorba de recunoaşterea pe toate planurile existenţei eclezia- le a unei împreună- 
lucrări a Tatălui şi a Duhului Sfânt, cele trei Persoane ale Preasfintei Treimi 
lucrându-le pe toate în comun, iar nu separat; şi după cum vom vedea în capitolele 
următoare, rolul Duhului Sfânt în organizarea şi viaţa Bisericii este fundamental, 


atât pentru a dărui fiecărui mădular al Trupului o lucrare a sa proprie, ca şi pentru a 
coordona lucrarea tuturor mădularelor şi a realiza unitatea lor. 


al Sardelor, dar „când s-a zidit Biserica [...], cel ce era mai 
înainte chip (al Bisericii) s-a făcut lucru deşert, predând puterea 
sa adevăratei (Biserici)”; „poporul [lui Israel] îşi pierde rostul 
odată cu înființarea Bisericii.” De aceea, chiar dacă Sfinţii 
Părinţi folosesc uneori termenul de „popor” (Jaos) pentru a 
desemna Biserica! ?, în general prin el numesc pe Israel şi opun 
acestui termen pe cel de „Biserică”, cel mai des folosit.” Şi, cu 
atât mai mult, păstrează pentru Israel termenul de genos, care 
exprimă o identitate de rasă, opunându-i termenul de ekklesia, 
care se întinde la toate neamurile şi cuprinde toate rasele, chiar 
dacă în unele cazuri subliniază faptul că de-acum creştinii sunt 
adevăratul popor şi adevărata seminţie.* Biserica nu este însă un 
popor de rând, asemenea celor care îi strâng laolaltă pe cei 
aduşi pe lume în chip trupesc, ci unul plămădit prin unirea cu 
Hristos a celor născuţi „de sus” (cf. loan 3, 3, 7), „din apă şi din 
Duh” (cf. loan 3, 5, 8), şi fii prin har ai lui Dumnezeu (cf. 
Galateni 4, 5-7). 

Partea din Israel şi „neamurile” care vin să întemeieze Bise- 
rica, în Hristos îşi pierd deosebirile despărțitoare, primind harul 
de a vieţui laolaltă în pace - pacea „care vine de Sus”, de atâtea 
ori pomenită în Sfânta Liturghie, în armonia unei strânse 
legături, fondată pe unitatea Trupului lui Hristos şi pe unitatea 
Duhului; astfel, ei încetează de a se mai socoti unul pe altul 
străini şi devin în Biserică locuitori ai aceleiaşi case şi membri 


ai aceleiaşi familii, a lui Dumnezeu, după cum tâlcu- ieşte 


1 Omilie la Paști, 39-43. 

2 A se vedea Clement Romanul, Epistola cărze Corinteni, XLIX, 4 (în rom. în 
PSB, voi. 1, Părinţi apostolici, p. 79). 

3 A se vedea Sf. Iustin Martirul şi Filosoful, Dialogul cu iudeul Tryfon, 133 (în 
rom. în PSB, voi. 2, Apologeți de limbă greacă, p. 236); Sf. Meletie al Sardelor, Omilie la 
Paşti, 

4 A se vedea Sf. Iustin Martirul şi Filosoful, Dialogul cu iudeul Tryton, 130 (în 
rom., volcit., p. 245). 


Apostolul Pavel: 


„Căci El este pacea noastră, El Care a făcut din cele două 
lumi una, adică a surpat peretele din mijloc al despăr- 
ţiturii, desființând vrăjmăşia în trupul Său, Legea porun- 
cilor şi învăţăturile ei, ca întru Sine pe cei doi să-i zidească 
într-un singur om nou şi să întemeieze pacea, şi să-i împace 
cu Dumnezeu pe amândoi, uniţi într-un singur trup, prin 
cruce, omorând prin ea vrăjmăşia. Și, venind, a binevestit 
pace, vouă şi celor de departe şi celor de aproape; că prin El 
avem şi unii şi alții apropierea către Tatăl, într-un Duh. 
Deci dar nu mai sunteţi străini şi locuitori vremelnici, ci 
sunteţi împreună-cetăţeni cu sfinţii şi casnici ai lui Dumne- 
zeu, zidiţi fiind pe temelia apostolilor şi a prorocilor, piatra 
cea din capul unghiului fiind însuşi lisus Hristos. întru El, 
orice zidire bine alcătuită creşte ca să ajungă un locaş sfânt 
în Domnul, în Care voi împreună sunteţi zidiţi, spre a fi 


locaş al lui Dumnezeu, în Duh” (Efeseni 2, 14-22). 


III. BISERICA, 
ADUNARE SI COMUNITATE 


în primul ei înţeles, ekklesia desemnează o adunare locală. 
Biserica este acolo unde creştinii se adună ca să primească 
învățătura Apostolilor, să frângă pâinea, în comuniune, şi să 
laude pe Dumnezeu (cf. Fapte 2, 42-47). 

Această definiţie nu e de ajuns pentru a caracteriza Biserica, 
însă ea subliniază caracterul central al dimensiunii comunitare 
şi al Euharistiei. Aceste două elemente sunt strâns legate. 

Pe de o parte, comunitatea creştină se deosebeşte de o 


comunitate socială obişnuită, pentru că ea îşi întemeiază uni- 


tatea pe Persoana lui Hristos, pe împărtăşirea cu Trupul şi 
Sângele Său. Reunirea acestei comunităţi într-o adunare se 
deosebeşte de o adunare obişnuită prin faptul că scopul ei este 
împărtăşirea cu Trupul şi Sângele lui Hristos, după cum arată 
limpede Apostolul Pavel în cea dintâi epistolă a sa către 
Corinteni (I Corinteni 11, 17-34); sinaxa creştină, altfel spus, se 
deosebeşte de o adunare obişnuită prin faptul că este euha- 


ristică si comunională.! 
> 


Pe de altă parte, comuniunea nu este doar o dimensiune 
individuală şi verticală (comuniunea fiecărei persoane cu 
Hristos), ci o dimensiune comunitară (credincioşii se află cu 
toţii în comuniune şi unul cu altul în Hristos!?). 

Dimensiunea comunitară este inerentă Bisericii, care nu 
poate fi constituită printr-o simplă sumă de individualităţi. 

„De la începuturile sale - după cum spune părintele 

Florovslcy -, creştinismul a existat ca realitate cooperativ, ca 

o comunitate. A fi creştin consta tocmai în apartenenţa la 

această comunitate. Nimeni nu putea fi creştin prin sine 

însuşi, ca individ izolat, ci doar «împreună cu frații», în 
unire şi însoţire cu ei. Unus Christianus - nullus Christia nas. 

Convingerea personală sau chiar o anume disciplină de viață 


nu este de ajuns pentru a face dintr-un om un creş- 
tin. Existenţa creştină presupune şi implică o încorporare, 
1 participare la comunitate.” 


1 Nu putem însă reduce Biserica la o adunare (sau sinaxă), nici această 
adunare la sinaxa euharistică, cum tinde să facă în întreaga sa operă ecleziologi- că 
Mitropolitul loan Zizioulas (a se vedea L'Etre ecclesial, Geneva, 1981, pp. 57-194, şi 
L'Eglise etses institutions, Paris, 2011, passim). 

2 Această a doua dimensiune este pe drept cuvânt pusă în valoare în opera 
ecleziologică a Mitropolitului loan Zizioulas, dar din păcate în detrimentul primei 
dimensiuni, care este uneori depreciată (a se vedea L'Eize ecciisial. Geneva, 1981, pp. 
57-194, şi L'Eglise er ses institutions, Paris, 2011, passim). 


IV. BISERICA, COMUNITATE FRĂŢEASCĂ 


Cea dintâi comunitate creștină extinsă dincolo de ceata 


Apostolilor este astfel descrisă în Fapte: 


„Stăruiau în învățătura Apostolilor şi în comuniune, în 
frângerea pâinii şi în rugăciuni [...]. Toţi cei care credeau 
erau laolaltă şi aveau toate de obşte. Şi îşi vindeau pămân- 
tul şi averile şi le împărțeau tuturor, după cum avea nevoie 
fiecare. Şi în fiecare zi stăruiau într-un cuget în templu şi, 
frângând pâinea în casă, luau împreună hrana întru bucurie 
şi întru curăția inimii, lăudând pe Dumnezeu şi având har 
la tot poporul. lar Domnul sporea zilnic obştea [Biserica] 
celor ce se mântuiau.” (Fapte 2,42-47) 


Această descriere înfăţişează Biserica primară sub forma 
unei comunități (în dublu sens, adică membrii săi le aveau pe 
toate în comun şi trăiau în comun) în acelaşi timp materială şi 
spirituală, a cărei activitate era centrată pe Euharistie, în dublu 
sens, de mulțumire şi împărtăşire. 

Prima comunitate creştină este desemnată de Apostolul 
Petru drept frăţie, şi chiar „frăţia” prin excelenţă (I Petru 2, 17; 
5,9); această denumire va fi reluată de Clement Romanul, 


devenind curentă la Sfinţii Părinţi.!? 


Apostolul Pavel îi numeşte pe creştini fraţi prin raportare 
la Tatăl, ceea ce îi face nu doar fraţi între ei, ci şi frați ai lui 
Hristos (cf. Evrei 2, 11-12, 17), Cel „întâi-născut între mulți 
fraţi” (Romani 8, 29). 

Fraţii sunt fraţi pentru că sunt toţi fii ai unuia şi aceluiaşi 
Tată ceresc şi dumnezeiesc. Insă creştinii nu sunt frați cumva 
1 „Le Corps du Christ vivant”, în La Sainte Eglise universelle, Neuchâtel şi 

Paris, 1948, p. 15. 


2  Ase vedea M. Dujarier, L'Eglisc-fiatcmitt. Les origincs de ] expression 
„adelphotes- firatemitas" aux trois premiers sikles du christianisme. Paris, 1991. 


alături de Hristos, ci prin Hristos şi datorită Lui. în vreme ce 
Hristos este Fiu al lui Dumnezeu prin fire, oamenii sunt fii ai 
lui Dumnezeu prin înfiere. Datorită întrupării şi iubirii de 
oameni a lui Hristos, oamenii pot ajunge fii ai lui Dumnezeu 
prin înfiere, fraţi între ei şi fraţi ai lui Hristos. 

Legătura intimă a frăţietăţii creştinilor cu Persoana lui 
Hristos, datorită căreia nu are doar parte de sălăşluirea lui 
Hristos în ea, ci este însuşi trupul lui Hristos, se vede din 
această tâlcuire a Sfântului loan Gură de Aur: 


„Căci îmbrăcând trupul omenesc, a îmbrăcat în acelaşi 
timp şi frăţietatea, aşa că s-au unit la un loc trupul şi frăţia 


[...] Şi ne cinsteşte facându-ne fraţi ai Lui.” 


Noţiunea de frăţie capătă de aceea un înţeles spiritual şi 
transcendent, deosebit de acela al unei simple frății umane, 
biologice sau sociale. înţelesul duhovnicesc al frăţiei este înfă- 
ţişat de aceste cuvinte ale lui Hristos: „Oricine va face voia 
Tatălui Meu celui din ceruri, acela îmi este frate şi soră şi 
mamă” (Matei 12, 50). 

A-L avea pe Tatăl cel ceresc drept Tată adoptiv, iar pe Fiul 
drept frate este un ţel spiritual, o chemare ce trebuie împlinită 
printr-o viețuire vrednică de ea. Astfel, Sfântul Atanasie cel 
Mare scrie: 


„Fraţilor, voi care sunteți părtaşi la această preafericită 
chemare prin care am fost poftiţi să ne facem fii ai lui 
Dumnezeu şi fraţi ai Domnului nostru lisus Hristos, se 
cuvine [...] să fim fraţi vrednici de Cel care ne-a făcut acest 
dar al frăţiei [cu El] şi fii vrednici de Cel ce ne-a înălțat la 


»l 


rangul de fii. 


1 Omilie la Evrei, IV, 3-5 (în rom., Comentariile sau explicarea Epistolei către Evrei a 
celui întru sfinţi Părintelui nostru loan Chrisostomn..., trad. Arhim. Theodosie Athanasiu, 
București, 1923, pp. 90-91). 


Fraţii sunt astfel uniţi întreolaltă şi cu Hristos printr-un 
acelaşi ţel înalt şi printr-o aceeaşi vieţuire, care II are pe Hristos 
drept pildă şi iubirea drept cea dintâi virtute. 

Frăția aceasta nu e limitată, ca frăţia de sânge sau cea din- 
tr-o confrerie. După cum tâlcuieşte Tit de Bostra: „Rudenia cu 
Domnul nu e mărginită şi iubirea Lui de oameni nu se 
îndreaptă doar către câţiva. Ci a venit ca pe toți să-i cheme la o 
frățietate ce nu cunoaște hotar. ”? 

Mica frăţie de la început întemeiază Biserica, iar Biserica, 
crescând şi mărindu-se, e chemată să rămână întotdeauna fră- 
ţie, în aşa fel încât să se poată spune: „Acolo unde este Biserica, 
acolo este frăția cu Hristos.”* 


V. BISERICA, TRUP 


Cea dintâi epistolă a Apostolului Pavel către corinteni, într- 
unul dintre pasajele sale importante, arată că Biserica a fost 
dintru început privită ca trup înzestrat cu viaţă şi mădulare 
unite între ele şi aparținând lui Hristos; Biserica este Trupul lui 
Hristos (a se vedea şi Coloseni 1, 18 şi 24; Efeseni 1, 22), iar 
creştinii, mădularele Sale: 


„Căci precum trupul unul este, şi are mădulare multe, iar 
toate mădularele trupului, multe fiind, sunt un trup, aşa si 
Hristos. Pentru că într-un Duh ne-am botezat noi toti, 

ca să fim un singur trup, fie iudei, fie elini, fie robi, fie 
liberi, şi toţi la un Duh ne-am adăpat. Căci şi trupul nu este 
un mădular, ci multe. Dacă piciorul ar zice: Fiindcă nu sunt 
mână, nu sunt din trup, nu pentru aceasta nu este el din 


trup. Şi dacă urechea ar zice: Fiindcă nu sunt ochi, nu fac 


1 Fragment copte sur Za Vie en Christ, CSCO 151, p. 110. 
2] Fragments sur Luc 8, 19, ş.u., TU 21-1, p. 174. Sublinierea ne aparține. 
3 Ibid, 


parte din trup - nu pentru aceasta nu este ea din trup. Dacă 
tot trupul ar fi ochi, unde ar fi auzul? Şi dacă ar fi tot auz, 
unde ar fi mirosul? Dar acum Dumnezeu apus mădularele, 
pe fiecare din ele, în trup, cum a voit. Dacă toate ar fi un 
singur mădular, unde ar fi trupul? Dar acum sunt multe 
mădulare, însă un singur trup. Şi nu poate ochiul să zică 
mâinii: N-am trebuinţă de tine; sau, iarăşi, capul să zică 
picioarelor: N-am trebuință de voi. Ci cu mult mai mult 
mădularele trupului socotite a fi mai slabe sunt mai 
trebuincioase. Şi pe cele ce ni se par că sunt mai de 
necinste, pe acelea cu mai multă cinste le îmbrăcăm; şi cele 
necuviincioase ale noastre au mai multă cuviință. lar cele 
cuviincioase ale noastre n-au nevoie de ea. Dar Dumnezeu 
a întocmit astfel trupul, dând mai multă cinste celui căruia 
îi lipseşte, ca să nu fie dezbinare în trup, ci mădularele să 
îngrijească deopotrivă unele de altele. Şi dacă un mădular 
suferă, toate mădularele suferă împreună; şi dacă un 
mădular este cinstit, toate mădularele se bucură împreună. 
lar voi sunteţi trupul lui Hristos şi mădulare fiecare în 
parte. Şi pe unii i-a pus Dumnezeu în Biserică: întâi 
apostoli, al doilea proroci, al treilea învățători; apoi pe cei 
ce au darul de a face minuni; apoi darurile vindecărilor, 
ajutorările, cârmuirile, felurile limbilor. Oare toţi sunt 
apostoli ? Oare toţi sunt proroci ? Oare toți învăţători ? 
Oare toţi au putere să săvârşească minuni ? Oare toți au 
darurile vindecărilor? Oare toți vorbesc în limbi? Oare toți 
pot să tălmăcească?” (| Corinteni 12,12-30). 

în acest trup, orice inegalitate rasială, etnică sau socială 
dispare; tot aşa, orice dezbinare. Mădularele sunt diferite, dar 
diferența nu creează inegalitate, separare, dezbinare sau 


opoziţie, ci, dimpotrivă, unitate; în primul rând, pentru că sunt 


mădulare ale unuia şi aceluiaşi trup, dependente unele de altele 
şi de acest întreg care este trupul (nu de nevoie, ci, persoane 
fiind, de bunăvoie şi în deplină libertate); în al doilea rând, 
pentru că se completează întreolaltă şi au nevoie unul de altul, 
iar aceasta nu numai într-un singur sens - cel mai slab are 
nevoie de cel mai tare -, ci şi invers - cel mai tare nu se poate 
lipsi nici el de cel mai slab); în al treilea rând, pentru că se arată 
miloşi şi buni unul faţă de altul, le pasă şi se îngrijesc unul pe 
altul. Astfel, solidaritatea mădularelor nu se întemeiază numai 
pe necesitate (ca la piesele unei maşinării sau ca în organismul 
viu obişnuit) sau pe utilitate (ca într-un corp sau organism 
social obişnuit), cărora le răspunde în acest caz deosebirea 
slujirilor şi a harismelor (subliniată de Apostolul Pavel), ci pe 
iubire, prin care fiecare simte şi se face cu toată inima părtaş la 
necazurile şi bucuriile celorlalți, ca şi cum ar fi ale sale, şi se 
sileşte să le dea celorlalți tot ce le trebuie. Şi aşa, inegalităţile de 
neînlăturat dintre însuşiri, talente, puteri şi harisme sunt 
netezite: cel cu multă putere, destoinicie şi vază se grăbeşte să-l 
facă părtaş la ele pe cel mai puţin înzestrat; cel plin de însuşiri 
se grăbeşte să le pună în slujba celui mai lipsit, pentru ca acela 
să se bucure de ele ca de un bun al său. 

Unitatea acestor mădulare diferite nu se realizează prin- tr- 
o stare de fapt sau un statut, ci printr-o lucrare - ceea ce este 
propriu organismului viu -, şi anume aceea a iubirii. 

Nu putem să nu cităm în această privință minunata tâlcu- 
ire a Sfântului loan Gură de Aur: 

„Că de aceea, zice, a şi voit Dumnezeu grija întreolal- tă, 
punând unirea tuturor mădularelor în sânul unei astfel de 
deosebiri între ele, încât în orice împrejurare unirea lor să 
fie deplină. Căci dacă grija de aproapele este mântuire 
pentru toţi, apoi de trebuinţă este ca şi slava şi întristarea să 


le fie comune. Deci, Apostolul cere aici trei lucruri: de a nu 
se dezbina, ci a se uni deplin, de a se îngriji deopotrivă unul 
de altul, şi a socoti comune toate cele ce i se întâmplă unuia 
dintre ele. Mai sus a zis că celui mai de jos s-a dat mai mare 
cinste, pentru că are nevoie, arătând că însuşi faptul că este 
mic şi neluat în seamă s-a făcut prilej de o şi mai mare 
cinste, pentru că e lipsit; iar aici le egalizează în privința 
grijii ce o au unele de altele. De aceea a şi făcut, zice, ca 
acesta să se bucure de o mai mare cinste, ca nu cumva să se 
bucure de o mai mică îngrijire. Şi nu numai de aici, ci aceste 
mădulare se leagă întreolaltă şi prin împrejurările prin care 
trec, fie ele bune, fie rele, fie triste, fie plăcute. Că, de pildă, 
de se înfige un spin în talpă, apoi de multe ori tot trupul 
simte şi se îngrijorează, fiindcă şi spinarea se încovoaie, şi 
pântecele împreună cu coapsele se strânge, şi mâinile, ca 
nişte slugi, ca nişte paznici, apropiindu-se de piciorul rănit 
scot spinul cel înfipt, şi capul se pleacă şi ochii privesc cu 
multă băgare de seamă. Şi iată cum cel mai de jos, adică 
talpa piciorului, fiindcă n-a putut să se ridice, ci a silit 
oarecum capul să se pogoare la ea, prin aceasta a devenit 
egală cu capul şi s-a bucurat de aceeaşi cinste; şi mai ales că 
picioarele nu poartă pe cap de plăcere, ci din datorie. Astfel 
că, dacă a fi cinstit este a covârşi sau a fi mai mare, şi dacă o 
astfel de cinste şi îngrijire se datoreşte şi celui mai de jos sau 
mai mic, precum şi dacă toate celelalte mădulare simt 


durere împreună cu cel bolnav, apoi 


aceasta dovedeşte o mare egalitate. Căci ce este oare mai de 
rând decât talpa piciorului? Şi ce este mai nobil decât 
capul ? Dar picioarele duc capul şi odată cu el toate celelal- 


te mădulare”.! 


Principiul unităţii trupului sau organismului care este 


Biserica nu este unul firesc, al trupului viu din lumea creată, ci 
unul mai presus de fire, şi anume Hristos împreună-lucrător cu 
Duhul Sfânt. Pentru a înfăţişa limpede unirea creştinilor în 
Hristos, Apostolul nu-i arată doar ca mădulare ale Trupului lui 
Hristos, ci adaugă şi aceea că Hristos este Capul acestui trup 
care este Biserica, care nu este altul decât Trupul lui Hristos: 
„El este capul trupului, adică al Bisericii” (Coloseni 1,18); 
„Dumnezeul Domnului nostru Iisus Hristos, Tatăl slavei [...] L-a 
dat pe El cap Bisericii, care este trupul Lui” (Efe- seni 1, 17, 22). 
Şi: „din EL, Care este capul, Hristos [...] tot trupul bine alcătuit 
şi bine încheiat, prin toate legăturile care îi dau tărie, îşi 
săvârşeşte creşterea, după lucrarea săvârşită pe măsura fiecărui 
mădular în parte, şi se zideşte întru dragoste” (Efescni 4, 15-16). 

Adăugând această afirmaţie, că El, Care este Trupul Bise- 
ricii, este şi Capul ei, Apostolul subliniază nu doar faptul că El 
este principiul unităţii ei, aşa cum spune Sfântul loan Gură de 
Aur! ?, ci şi orânduitorul şi conducătorul ei, altfel spus, că 
„Hristos este capul Bisericii, trupul Său, al cărui Mântuitor şi 
este”, şi „Biserica se supune lui Hristos” (Efeseni 5, 23-24). 

Afirmația că Hristos este Capul, iar Biserica Trupul, nu 
micşorează însuşirea de a fi Trup, ci arată Trupul ca întregire a 
Capului, şi Biserica întemeiată de Hristos ca nedespărțită de 
EI, şi nu de sine stătătoare, ci prelungirea sau chiar împlinirea 
plinătăţii Sale'; după cum spune Sfântul loan Gură de Aur: 
„Plinătatea lui Hristos este Biserica. Căci şi plinătatea capului 
este trupul, cum şi plinătatea trupului este capul.”* * Aceasta nu 

1 SF loan Gură de Aur, Omilii la 1 Corinteni, XXXI, 1-3 (în rom., Tâlcuire Ja Epistola 
întâi către Corinteni, trad. Arhim. Thcodosic Atanasiu, aşi, 1908). 

2C£f. ibid, 1. 

BA se vedea G. Florovski, „Le Corps du Christ vivant”, în La Sainte Eglise 
universelle, Neuchâtel şi Paris, 1948, pp. 20-21. 


4 Sf loan Gură de Aur, Omilii la Efeseni, III, 2 (în rom., Comentariile sau explicarea 
Epistolei către Efeseni a celui intru sfinți părintelui nostru loan Chri- sostom..., trad. Arhim. 


înseamnă că lui Hristos însuşi l-ar lipsi ceva, ci că EI, voind să 
mântuiască întregul neam omenesc şi să-i facă parte de darurile 
Sale dumnezeieşti, simte nevoia de a-i uni cu Sine pe toţi 


oamenii, ca mădulare ale Sale, şi nu doar pe câţiva. 


„Că de nu vom fi mulţi - tâlcuieşte Sfântul loan Gură de 
Aur -, dintre care unul să fie mână, altul picior, iar altul 
vreun alt mădular, nu se împlineşte întregul trup. Prin toa- 
te acestea deci se împlineşte trupul Lui. Atunci se împli- 
neşte şi capul, atunci şi trupul devine desăvârşit, când cu 


toții vom fi uniţi şi adunaţi la un loc.” 


Pentru că facându-Se om Hristos cuprinde în Sine tot nea- 
mul omenesc, toti cei care devin membri ai Bisericii sunt în 
mod real încorporaţi în El, tot aşa cum El Se întrupează în mod 
real în ei. Devenind membri ai Bisericii - spune Fericitul 
Augustin -, „ne facem nu numai creştini, ci hristoşi în Hristos”?, 
şi Hristos devine „toate întru toţi” (Coloseni 3, 11), pentru că 
„Domnul lisus e şi în noi”.* Astfel Hristos nu ne mântuieşte din 
afară, ci din lăuntru, ca pe nişte mădulare ale Trupului Său, 
pentru că suntem ai Bisericii, şi în ea e viața noastră. După cum 
scrie părintele Florovsky, „Biserica este, ca să spunem aşa, locul 
şi modul prezenţei mântuitoare a Domnului slavei în lume sau 
în umanitatea mântuită de EP. 

Concepţia paulină despre Biserică drept Trup al lui Hris- 
tos a fost preluată şi adeseori comentată de Sfinţii Părinţi, în 
Răsărit, ca şi în Apus*”, apoi trecută cu vederea şi părăsită. însă 
Theodosie Athanasiu, Iaşi, 1902). 

1PIbid. (opit., p. 28). 

2 Tâlcuire la loan, XXI, 8. 

3 Tâlcuire la Psalmul 91,1, 9. 

4 „Le Corps du Christ vivant”, în La Sainte Eglise universelle, Neuchâtel şi 
Paris, 1948, p. 22. 


5 A se vedea P.E. Mersch, Le Corps mystique du Christ, Paris şi Bruxelles, 
1936. 


departe de a fi doar un punct de vedere particular asupra Bise- 
ricii, ea înfăţişează foarte limpede felul în care Biserica primară 


se vedea pe sine, pe temeiul unei experienţe concrete. 


CAPITOLUL 2 


însuşirile Bisericii 
> 


Crezul niceo-constantinopolitan, care rezumă credinţa 
Bisericii, enunţă principalele atribute sau însuşiri ale acesteia: 
una, sfântă, sobornicească (catolică) şi apostolică. 

Aceste atribute sunt esenţiale; după cum remarcă VI. Los- 
sky, „înţelegem - sau cel puţin simțim, vag, dar temeinic - că, 
dacă privăm Biserica de unul dintre aceste atribute, ea nu ar 
mai fi Biserică” şi că „numai acordul acestor patru însuşiri, 
mărturisite în Crez, exprimă plinătatea fiinţei ei”.! 

Aceste diferite atribute sunt însă ambigue şi se cer explicate. 


I. UNITATEA BISERICII 


Noţiunea de Biserică una este ambiguă. „Una” se poate referi 
pe de o parte la noțiunea de unitate (adică unitate internă şi 
lipsă de divizare), iar pe de altă parte, la noţiunea de unicitate 
(adică faptul că Biserica este unică, că nu există decât o singură 
Biserică). In acest caz, ni se pare că aceste două înţelesuri nu 
numai că sunt cuprinse în adjectivul „una”, dar chiar se implică 
unul pe altul: Biserica este unică pentru că este una, ea este una 
pentru că este unică. 


1A limage eră Îa ressemblance de Dieu, Paris, 1967, p. 167 (în rom., VI. Los- sky, 
După chipul și asemănarea lui Dumnezeu, Ed. Humanitas, 1998, p. 163). 


26 I. NATURA ŞI STRUCTURA BISERICII 


E limpede că unitatea Bisericii a fost percepută de Apostoli 
şi de primii Părinţi drept una dintre calitățile ei fundamentale, 
ce trebuia păstrată cu orice preţ, dacă e să judecăm, pe de o 
parte, după numeroasele îndemnuri la ferirea de dezbinări, pe 
care le aflăm în epistolele Apostolului Pavel, iar, pe de altă 
parte, după mesajul central al celei mai însemnate scrieri a 
Sfântului Ciprian al Cartaginei, intitulată Despre unitatea Bisericii 
universale, care poate fi considerată unul dintre primele tratate 
patristice de ecleziologie. 


1. Unitatea de Trup al lui Hristos 


A întemeia unitatea Bisericii pe unitatea lui Dumnezeu şi a 
harului Său, aşa cum face D.A. Homiakov în primele rânduri 
ale celebrului său tratat L'Eghise est ună nu este inexact, dar e 
prea general. 

Biserica nu trebuie şi nu poate fi divizată pentru că este 
Trupul lui Hristos, pentru că nu există decât un singur Trup al 
lui Hristos, iar Hristos nu suferă divizare în trupul Său. 

In faţa dezbinărilor apărute printre corinteni - unii pre- 
tinzând că sunt ai unui apostol, alţii, ai altuia, socotindu-l pe 
unul mai mare şi pe altul mai mic, şi chiar potrivnici -, Apos- 
tolul Pavel îl înfăţişează pe Hristos ca unicul centru de referință 
şi ca indivizibil: 

„Vă îndemn, fraţilor, pentru numele Domnului nostru 

Iisus Hristos, ca toți să vorbiţi la fel şi să nu fie dezbinări în 

sânul vostru; ci să fiți cu totul uniţi în acelaşi cuget şi în 


a. pu B i: a: Ii 
aceeaşi înțelegere; căci, fraţilor, prin oameni de la Hloe 


1 „Unitatea Bisericii decurge în mod necesar din unitatea lui Dumnezeu; 
pentru că Biserica nu este multiplicitate de persoane, fiecare cu individualitatea sa 
proprie, ci unitate a harului dumnezeiesc care viază în mulțimea de făpturi 
raţionale ce se lasă conduse de har” (tr. fr., Paris, 1953, p. 215). 

din casă, mi-a venit ştire că la voi sunt certuri. Şi spun 
aceasta, că fiecare dintre voi zice: Eu sunt al lui Pavel, iar eu 
sunt al lui Apollo, iar eu sunt al lui Chefa, iar eu sunt al lui 
Hristos! Oare S-a împărțit Hristos? Nu cumva s-a răstignit 
Pavel pentru voi ? Sau aţi fost botezați în numele lui 
Pavel?” (| Corinteni 1, 10-13). 
La fel, în capitolul din Stromate în care vorbeşte despre 
erezii şi secte, Clement Alexandrinul plasează unitatea Bisericii 


pe unitatea lui Dumnezeu şi a lui Hristos: 


„Pentru că este un singur Dumnezeu şi un singur Domn, 
de aceea se cuvine laudă Bisericii pentru unicitatea ei, fiind 
o copie a principiului unic. Biserica cea una este 
moştenitoarea Celui care prin fire este unul, şi pe această 


Biserică se silesc ereziile să o împartă în multe biserici.” 


2. Unitatea dată de Sfântul Duh 


Unitatea are un fundament hristologic, dar are şi un funda- 
ment pnevmatologic, la originea căruia stă mai cu seamă Cinci- 


zecimea, după cum se subliniază în Condacul praznicului: 


„Când Cel Preaînalt, pogorându-Se, a amestecat limbile, 
atunci a despărţit neamurile, iar când a împărţit limbile cele 
de foc, atunci a chemat pe toţi la o unire; şi cu toţii, ca într- 


un glas, slăvim pe Duhul cel Preasfânt.” 


Sfântul Duh împarte în Biserică harul în felurite chipuri, 
potrivit diversităţii persoanelor, funcţiilor sau slujirilor pe care 
ele sunt chemate să le împlinească aici, potrivit diversităţii 


harismelor, şi de asemenea potrivit vredniciei lor duhovni- ! 


1 Stromates, VII, 17, 4, SC, 428, p. 320 (în rom., în PSB, voi. 5, Clement 
Alexandrinul, Scrieri, Partea a doua, p. 544). 


28 I. NATURA ŞI STRUCTURA BISERICII 


ceşti. Dar Apostolul Pavel subliniază faptul că această 

diversitate a harismelor îşi are obârşia şi unitatea întru același 

Duh: „Darurile sunt felurite, dar acelaşi Duh” (I Corinteni 12, 
4). Şi continuă spunând: 

„Şi felurite slujiri sunt, dar acelaşi Domn. Şi lucrările (enezgeiai) 

sunt felurite, dar este acelaşi Dumnezeu care 

lucrează toate în toti. Si fiecăruia se dă arătarea Duhului 


>» 
spre folos. Că unuia i se dă prin Duhul Sfânt Cuvânt de 
înţelepciune, iar altuia, după acelaşi Duh, cuvântul cunoş- 
tinţei. Si unuia i se dă întru acelaşi Duh credință, iar altu- 
ia, darurile vindecărilor, întru acelaşi Duh; unuia faceri de 
minuni, iar altuia prorocie; unuia deosebirea duhurilor, iar 
altuia feluri de limbi şi altuia tălmăcirea limbilor. Şi toate 
acestea le lucrează unul şi acelaşi Duh, împărțind fiecăruia 
deosebi, după cum voieşte. Căci precum trupul unul este, şi 
are mădulare multe, iar toate mădularele trupului, multe 
fiind, sunt un trup, aşa şi Hristos. Pentru că într-un Duh ne- 
am botezat noi toți, ca să fim un singur trup, fie iudei, fie 
elini, fie robi, fie liberi, şi toţi la un Duh ne-am adăpat” (| 

Corinteni 12, 5-13). 

Aici se vede limpede că fundamentul pnevmatologic al 
unităţii este pus în relaţie strânsă cu fundamentul ei hristolo- 
gic. Putem chiar vorbi de un fundament trinitar, pentru că e 
pomenit şi Dumnezeu (Tatăl), iar harul ce se revarsă şi lucrează 
în cei credincioşi este comun Tatălui, Fiului şi Sfântului Duh, a 
căror lucrare e o manifestare a fiinţei sau a naturii Lor comune, 
care constituie unitatea Lor. 

Expresia „ne-a chemat pe toţi la o unire”, pe care o aflăm în 
Condacul praznicului Cincizecimii, poate părea ambiguă: E 
desemnată aici unitatea ce va să fie, un ideal încă neatins? 
Dezminte ea unitatea actuală a Bisericii ? 


2. ÎNSUȘIRILE BISERICII 29 


Putem spune că e vorba aici de un viitor imediat, de un 
efect al lucrării Sfântului Duh asupra Apostolilor. 

Dar se poate spune şi că, în timp, este de asemenea efectul 
lucrării (energeia) Sfântului Duh, care se exercită în Trupul lui 
Hristos, Biserica, funcţia unificatoare a Duhului fiind adesea 
înfăţişată de Sfinţii Părinţi alături de funcţia Lui curăţitoa- re, 
de viaţă făcătoare, luminătoare şi sfinţitoare. 

Această lucrare a Duhului cere însă, ca orice dar al harului 
ce trebuie să devină cu adevărat lucrător în persoane, o cola- 
borare (synergia) a mădularelor Trupului. Unitatea, dobândită şi 
realizată în principiu, trebuie menţinută efectiv de toți 
credincioşii, printr-un efort de asceză - în care smerenia, răb- 
darea, iubirea şi rugăciunea au un rol primordial -, pentru a se 
uni. De unde chemarea mereu reînnoită a Apostolilor şi a 
Sfinţilor Părinţi, amintită mai înainte, la păstrarea unității. 
Apostolul Pavel, de pildă, scrie astfel: 

„De aceea, vă rog, eu cel întemnițat pentru Domnul, să 
umblaţi cu vrednicie, după chemarea cu care aţi fost 
chemaţi, cu toată smerenia şi blândețea, cu îndelun- gă- 
răbdare, îngăduindu-vă unii pe alţii, în iubire, silin- du-vă 
să păziți unitatea Duhului, întru legătura păcii” (Efeseni 4, 
1-3). 

Lucrul acesta se impune cu atât mai mult cu cât membrii 
Bisericii nu sunt toți sfinţi, ci, într-o măsură sau alta, nedesă- 
vârşiţi. De aceea în Biserică există o stare de tensiune, mani- 
festată printr-o necontenită strădanie „de a deveni ceea-ce-es- 
te-să-fie”. lar această stare de tensiune va dura până când, la 
sfârşitul veacurilor, toate vor fi aduse la desăvârşire. 

în acest sens, unitatea se arată a fi deopotrivă realitate actu- 


ală, şi realitate eshatologică. 

3. Unitatea de credinţă şi de Tradiţie 

Unul dintre principiile prime ale unităţii Bisericii este uni- 
tatea de credință!, mai ales pentru că doar prin credinţa cea una 
credincioşii se pot uni cu şi în Hristos, cu şi în Duhul Sfânt, 
fundamentul unităţii Bisericii. Clement Alexandrinul scrie în 
această privinţă: 

„Spunem, aşadar, că numai Biserica veche şi universală 
este una şi în ce priveşte fiinţa ei, şi în ce priveşte începutul 
ei, şi în ce priveşte superioritatea ei. Biserica, deci, care-şi 
are temeiul în propriile sale Testamente, dar, mai bine spus, 
într-un singur Testament, dat în diferite vremi, adună, prin 
voința unicului şi singurului Dumnezeu, prin singurul şi 
unicul Domn, la «unitatea unei singure credinţe» (Efeseni4, 
1322 


Bisericile, răspândite în întreaga lume şi deosebite prin 
limbă şi obiceiuri, rămân totuşi o singură Biserică, ca unele care 


au primit şi mărturisesc una şi aceeaşi credinţă şi o păstrează 


1 Contra ereziilor, 1,10,2 (traducerea acestui text este preluată din învăţătura de 
credinţă creștină ortodoxă, EIBMO, Bucureşti, 1952, p. 35). 

2 Acest aspect este foarte mult subestimat, chiar depreciat în opera eclezio- 
logică a Mitropolitului loan Zizioulas, în favoarea aspectului euharistie şi a celui 
episcopal (a sc vedea „L'institution synodale. Problemes historiques, ecclesio- 
logiqucs ct canoniques”, în L'glise er ses institutions, p. 186; „Leveque selon la 
doctrine thciologique de TEglise orthodoxe”, în LEglise erses institutions, p. 386). 
Insistența asupra celui dintâi aspect denaturează concepţia sa despre sinoade (şi 
concilii), a căror funcţie esenţială el o socoteşte a fi tratarea chestiunilor referitoare 
la comuniune („La conciliante et le chemin qui mine â Lunite. Un point de vue 
orthodoxe”, în Lglise er ses institutions, Paris, 2011, p. 255; „Liinstitution synodale. 
Problemes historiques, ecclesiologiques et canoniques”, ibid, pp. 183, 192), în timp 
ce este limpede că toate sinoadele ecumenice au avut o ţintă în principal dogmatică, 
iar sinoadele locale, în general, au urmărit tratarea chestiunilor de disciplină 
ecleziastică şi de ethos. Lucrul acesta denaturează totodată şi concepţia sa despre 
ecumenism, dimensiunea confesională şi, prin urmare, dialogul teologic fiind 
situate pe un loc secundar (a se vedea „La concilianţi ct le chcmin qui mene â 
Punite. Un point de vue orthodoxe”, ibid, pp. 160-162). 

3Stromates, VII, 17, 5 SC 428, pp. 320-322 (in rom., volcit, pp. 544-545). 


2. ÎNSUȘIRILE BISERICII 31 


vie, în chip neştirbit, în una şi aceeaşi Tradiţie (care transcende 
multiplicitatea tradiţiilor lor particulare), după cum tâlcuieşte 
Sfântul Irineu: 


„Biserica, după ce a primit, cum am spus, această pro- 
povăduire şi această credinţă, măcar că e răspândită în toată 
lumea, le păstrează cu grijă, ca şi cum ar locui într-o singură 
casă. De asemenea, ea crede Apostolilor şi ucenicilor 
acestora, ca şi cum ar avea un singur suflet şi aceeaşi inimă 
(cf. Fapte 4,32). Ea predică acestea în armonie cu Apostolii, 
învaţă şi transmite ca şi cum ar avea o singură gură. Deşi în 
lume limbile sunt deosebite, predania Tradiţiei e una şi 
aceeaşi. Şi nici Bisericile germanilor nu au altă credință sau 
altă Tradiţie, nici cele ale iberilor, nici cele care sunt la 
celți, nici cele din Răsărit, din Egipt sau din Libia, nici cele 
aşezate în părțile de mijloc ale lumii. După cum soarele, 
zidirea lui Dumnezeu, e unul şi acelaşi în toată lumea, tot 
aşa şi propovăduirea adevărului se arată pretutindeni (cf. 
loan 1, 5) şi luminează pe toți oamenii (cf. loan 1,9) care vor 
să vină «la cunoştinţa adevărului» (| Timotei 2,4). Nici cel 
tare în cuvânt dintre întâistătătorii Bisericilor nu va spune 
altceva decât aceste învățături, căci nimeni nu este mai 
presus de învățătorul său (cf. Matei 10,24), nici cel slab în 
cuvânt nu va împuţina Tradiţia. Credinţa fiind una şi ace- 
eaşi, nici cel ce e în stare să vorbească mult despre ea nu o 
sporeşte, nici cel care vorbeşte mai puţin nu o împuţinează 
(cf. II Corinteni 8, 15; leşirea 16, 18).” 


4. Unitatea de iubire 


Unitatea credinţei presupune o unitate de iubire, dar nu în 
sensul că iubirea ar avea întâietate şi ar putea autoriza relativi- ! 

zarea dogmei, care rezumă şi exprimă credinţa. Dacă iubirea nu 
duce în mod necesar la mărturisirea dreptei credinţe, în schimb 
e sigur că fără iubire nu poate fi mărturisit Dumnezeu cel în 
Treime, Care este iubire (cf. I loan 4, 8). De aceea suntem 
îndemnați la Sfânta Liturghie: „Să ne iubim unii pe alţii, ca 
într-un glas să mărturisim: pe Tatăl, pe Fiul şi pe Sfântul Duh, 
Treimea cea de-o fiinţă şi nedespărțită.” 

Unitatea Sfintei Treimi este întemeiată pe ființa şi natura 
comună Celor Trei Persoane dumnezeieşti. Ea este întemeiată 
de asemenea pe iubirea pe care Cele Trei Persoane o au una față 
de cealaltă. Sfânta Treime ni Se înfăţişează în această privință 
ca modelul de unitate al Bisericii, ai cărei membri sunt mulţi şi 
diferiți. Astfel, Sfântul Ciprian vorbeşte despre „poporul unit 
după unitatea Tatălui, a Fiului şi a Sfântului Duh”.!? 

Unitatea Tatălui şi a Fiului este înfăţişată în Evanghelia 
după loan ca model şi ţel al creştinilor: 


„Ca toți să fie una, după cum Tu, Părinte, în 
Mine şi Eu în Fine, aşa şi aceştia în Noi să fie una, ca 
lumea să creadă că Tu M-ai trimis. Şi slava pe care 
Tu Mi-ai dat-o le-am dat-o lor, ca ei să fie una, 
precum Noi una suntem” (loan 17,21-22). 


5. Unitatea, modului de vieţuire 


Unitatea Bisericii presupune de asemenea unitatea modului 
de viețuire a membrilor ei, care trebuie să însoţească unitatea 
de credinţă, având iubirea drept expresie supremă. 

Credinţa trebuie să se întruchipeze într-un mod de viaţă 

1 Cf. Ilarion Troițky, „Triedinstvo Bozcstva i edinstvo celovecestva”, Golos 
Cerkvi, 10,1912. 


2CE£ Despre rugăciunea domnească, 22 (în rom., PSB, voi. 3, Apologeți de limbă latină, 
p. 478). 

corespunzător; credinţei creştine trebuie să-i corespundă un 
ethos creştin. 
Acest mod de viaţă, format prin credinţă, este cel care ade- 
vereşte natura si calitatea credinţei. 
, i 


Unitatea modului de viață se exprimă prin unitatea de com- 
portament, de simţire, de cuget şi voinţă (ceea ce nu înseamnă 
uniformitate, pentru că Biserica este în chip firesc mediul în 
care particularitățile personale, însuşirile şi harismele fiecăruia 
îşi află cel mai bun mod de a se exprima). Această idee este 
exprimată deopotrivă prin cuvinte simple de către Apostoli, şi 
de Sfinţii Părinţi prin cugetările lor (adesea mai cuprinzătoare). 

„Fiţi cu totul uniţi în acelaşi cuget şi în aceeaşi înţelegere” (| 
Corinteni 1, 10), îndeamnă Apostolul Pavel. Și iarăşi: „In 
petrecerea voastră în lume, purtaţi-vă numai în chip vrednic de 
Evanghelia lui Hristos, aşa încât fie că vin şi vă văd, fie că sunt 
departe şi aud veşti despre voi, să ştiu că sunteţi statornici într- 
un duh, împreună luptându-vă într-un suflet, pentru credința 
Evangheliei” (Filipeni 1, 27). Şi în Fapte se spune: „lar inima şi 
sufletul mulţimii celor care au crezut erau una” (4, 32). Sfântul 
Ciprian insistă asupra unității modului de gândire care îi uneşte 
pe episcopi, şi care manifestă astfel unitatea Bisericilor locale 
conduse de ei: „De aici vine unitatea episco- pilor, care, mulți 
fiind, sunt una pentru că toţi gândesc la fel.”! într-un mod mai 
complex, Sfântul Maxim Mărturisitorul pune accentul pe 
unitatea dispoziţiei de a voi (gnome) care îi uneşte pe creştini, 
în contrast cu dezbinările, rupturile, împotrivirile pe care 
această dispoziţie de a voi le creează în modul de existență 
supus păcatului.!? 

6. Comuniunea euharistiei - principiu, condiţie şi 


2 CE Epistole, 2, PG 91,396-404D (în rom., PSB, voi. 81, Sf. Maxim Măr- 
turisitorul, Scrieri, Partea a doua, pp. 29-36). 

manifestare a unităţii Bisericii 


Unitatea de credinţă îşi află prelungirea în unitatea Tainelor 
sau sacramentală. 

Prin Botez fiecare persoană devine mădular al Bisericii, se 
uneşte cu Trupul lui Hristos şi cu celelalte mădulare ale acestui 
Trup. Toţi creştinii sunt uniți într-o unică Biserică; una, pentru 
că ei mărturisesc una şi aceeaşi credinţă şi au primit unul şi 
același Botez. 

Toate aceste elemente sunt evocate împreună de Apostolul 
Pavel; 


„Este un singur Trup şi un singur Duh, precum şi che- 
maţi aţi fost la o singură nădejde a chemării voastre; este un 
Domn, o credinţă, un botez, un Dumnezeu şi Tatăl tuturor, 
Care este peste toate şi prin toate şi întru noi toţi” (Efeseni 
4, 4-6). 

Dar şi mai mult decât Botezul, comuniunea euharistică, 
împreună cu mărturisirea dreptei credinţei în iubire, este în 
mod esenţial principiu, condiţie şi manifestare a unităţii 
Bisericii. 

Comuniunea euharistică este cea mai înaltă formă de 
părtâşie la Biserică, Trupul lui Hristos, prin împărtăşirea cu 
însuşi Trupul şi Sângele Său; este unire intimă cu Hristos, al 
Cărui Trup îndumnezeit se uneşte cu trupul omenesc al fiecărui 
credincios; iar prin unirea cu Hristos, ea este unire intimă 
întreolaltă - în chipul cel mai înălțător cu putință - a tuturor 
celor ce se împărtăşesc. 

Multiplicitatea celor ce se împărtăşesc cu Trupul şi Sângele 
lui Hristos nu infirmă unitatea Bisericii, ci o confirmă, pentru 
că Trupul ce se dă spre împărtăşire este unul. După cum se 
aminteşte în Liturghia Sfântului loan Gură de Aur, Trupul lui 

Hristos, împărţit credincioşilor, nu se împarte şi nu se 
împuţinează, ci rămâne unul, unic şi întreg: „Se sfărâmă şi se 
împarte Mielul lui Dumnezeu, Cel ce se sfărâmă şi nu se des- 
parte, Cel ce se mănâncă şi niciodată nu se sfârşeşte, ci pe cei ce 
se împărtăşesc îi sfințeşte.” De asemenea, faptul că Sfânta Jertfă 
se săvârşeşte în timpuri şi locuri diferite nu implică mul- 
tiplicitate, şi cu atât mai puţin divizare, pentru că Jertfa euha- 
ristică este în mod fundamental unică, după cum spune cu tărie 
Sfântul loan Gură de Aur: 

„întotdeauna Acelaşi Miel Se jertfeşte; nu astăzi unul, şi 
mâine altul, ci pururea unul şi acelaşi. Aşa că una este jertfa, 
deşi multe sunt locurile în care se săvârşeşte. Căci nu sunt 
mai mulţi hristoşi, ci pretutindeni Acelaşi Hristos, întreg, 
aici, şi acolo, cu Trupul Său cel unul. Și după cum nu sunt 
mai multe trupuri, ci unul singur este Trupul Său cel ce în 
multe locuri se jertfeşte, astfel şi jertfa una singură este” 
(Onulii la Evrei, XVII, 3). 

Ceea ce este valabil pentru credincioşi, este valabil şi pentru 
Bisericile locale; pe credința cea una şi pe cuminecarea cu 
Hristos cel unul a credincioşilor şi ierarhilor se întemeiază 
unitatea lor şi prin acestea se arată ea şi faptul că fiecare şi toate 
laolaltă constituie Biserica cea una. Bisericile locale nu sunt 
părți ale Trupului lui Hristos, nici o multiplicare a Trupului 
Său. Fiecare din ele se identifică cu unicul Trup al lui Hristos, 
iar prin aceasta se află în unire cu toate celelalte. De aceea 
existența mai multor Biserici locale încă de la începuturile 
creştinismului n-a pus niciodată în discuţie principiul unității 
Bisericii, pentru că toate aceste Biserici mărturiseau una şi 


aceeaşi credinţă si se aflau în comuniune euharisticâ. 


în toate cazurile, unitatea de comuniune euharisticâ pre- 


supune unitatea de credință. Nu poate fi comuniune euharis- 

tică dacă nu există în prealabil comuniune de credinţă. Pe de o 
parte, comuniunea euharistică este prelungirea firească sau 
logică, ca să zicem aşa (cu toate că nici unul dintre aceşti ter- 
meni nu este deplin adecvat), a comuniunii de credinţă, iar, pe 
de altă parte, nici nu e de conceput fără ea; numai aşa poate fi 
ea împărtăşire de Unul Domn lisus Hristos, mărturisit şi 
recunoscut ca atare. 

Dacăpentru a se împărtăşi euharistie şi a fi cu adevărat uniți 
în Hristos, toți trebuie să mărturisească una şi aceeaşi credinţă, 
credinţa cea dreaptă a Bisericii, atunci şi invers, comuniunea 
dintre credincioşii şi ierarhii diferitelor Biserici locale trebuie 
să fie cu adevărat reală, pentru ca să existe această unire. 
Mărturisirea credinței ortodoxe şi vieţuirea creştinească nu 
sunt de ajuns pentru a te chema fiu al Bisericii celei una. 

Comuniunea este un fel de întrupare a credinţei, împli- 
nitoarea şi adeverirea ei. „Domnul - tâlcuieşte Sfântul loan 
Gură de Aur - a voit să fie una cu noi şi să Se unească cu noi, 
pentru ca să ne facem trup al Lui nu doar prin credinţă, ci aie- 
vea şi cu adevărat.” 

Ca una ce este încununare şi pecetluire a credinţei celei 
adevărate şi a mărturisirii ei obşteşti, şi împărtăşire de Hristos 
principiul unităţii, comuniunea euharistică este fundamentul 
ccl mai de preţ al unităţii Bisericii. 


7. Unitate interioară şi unitate exterioară 


Toţi aceşti factori arată că unitatea Bisericii trebuie înţelea- 
să drept unitate „interioară”, dată de identitatea de credinţă, 
comunitatea de viaţă şi comuniunea credincioşilor şi a ierar- 


hilor cu Trupul cel unul al lui Hristos şi între ei, iar nu ca o 


1 Cf. Omilii la Matei, LXXXII, 5 (în rom., PSB, voi. 23, Scrieri, Partea a treia, p. 
935). 

unitate „exterioară” de organizare şi administrare, creată 
din afară, de o autoritate (mundană) la care trebuie să se 
raporteze sau de o putere centralizatoare având în subordinea ei 
o ierarhie executivă. 

Aceasta este rațiunea pentru care Biserica nu are nevoie de 
un centru de unitate vizibil, nici de un conducător; unicul ei 
principiu de unitate şi unicul ei Cap este Hristos.' După cum 
am văzut, cuvintele Apostolului Pavel au acest dublu înţeles 
atunci când spune că Hristos este Capul Trupului care este 
Biserica. 

De aceea, unitatea Bisericii nu este simplu umană, ci divi- 
no-umană; ea nu poate fi rodul simplei strădanii omeneşti, ci 
este în acelaşi timp şi mai cu seamă un dar al harului, sau, aşa 
cum am văzut, rodul unei lucrări (energeia) a Sfântului Duh; 
puterea de a o împlini le este dată oamenilor de harul primit de 
la Hristos, Care prin iconomia Sa mântuitoare a recapitulat în 
persoana Sa, aducând-o la vechea unitate, firea omenească 


fărâmiţată şi dezbinată de păcat. 


8. Unitatea - unicitate 


Afirmația că Biserica este una înseamnă nu doar că ea este 
unită, ci şi că este unică. Unicitatea este strâns legată de unitate: 
Biserica este unică pentru că ea este una şi nedespărțită. 

Biserica Ortodoxă recunoaşte în sânul ei o mulţime de 
Biserici locale, diferite prin limbă şi tradiţii (cutume); temeiul 
existenţei lor e deopotrivă cincizecimic şi apostolic. Dar toate 
aceste Biserici sunt o singură Biserică prin mărturisirea uneia şi 

1E adevărat că episcopul are un rol important în ceea ce priveşte unitatea 
Bisericii locale pe care o conduce (aşa cum subliniază de nenumărate ori 
Mitropolitul loan Zizioulas în opera sa ecleziologică), dar, mai mult decât principiu 


şi împlinitor al acestei unităţi, el este cel care o face vădită simbolic, ca unul ce este 
chip al lui Hristos. 

aceleiaşi credinţe, prin conformarea la una şi aceeaşi Tradiţie, 
printr-un acelaşi fel de vieţuire şi prin faptul se află în 
comuniune euharistică. Nu este vorba de o federaţie de Biserici 
diferite, ci de una şi aceeaşi Biserică, a cărei universalitate nu 
este constituită prin însumarea şi totalitatea lor, ci prin ceea ce 
se află în toate şi prin ceea ce sunt toate: Trupul cel unul al lui 
Hristos, însufleţit de Duhul cel unul. 

Biserica Ortodoxă nu poate recunoaşte, împreună cu însu- 
»1 şi 


respinge orice concepţie cu un astfel de înţeles, cum este bine- 


şirea de Biserică (ori Biserici), „un pluralism de substanță 


cunoscuta „teorie a ramurilor”, potrivit căreia Biserica s-ar 
realiza în mod divers şi ar exista ca atare în diferitele ramificații 
ale creştinismului istoric. 

în virtutea credinţei sale în Biserica cea una, ea nu poate 
admite nici că Biserica ar putea fi împărțită şi că pe lângă ea ar 
putea exista şi alte Biserici, în sensul propriu al cuvântului. 


Arhimandritul Iustin Popovici scrie în această privință: 


„După cum în Hristos nu sunt mai multe trupuri, tot aşa 
nu pot fi în El mai multe Biserici. în ființa ei divi- no- 
umană Biserica este una şi unică, tot aşa cum Hristos, 
Dumnezeu-Omul, este Unul şi unic. De aceea, divizarea ori 
scindarea Bisericii este ontologic imposibilă. N-a existat 
niciodată divizare a Bisericii şi nici nu poate fi; dar au fost şi 
vor fi căderi în afara Bisericii, mlădiţe uscate, rupte din Viţa 
divino-umană veşnic vie care este Hristos. Din Biserica cea 
una şi nedespărţită, de-a lungul vremii s-au rupt şi au căzut 


eretici şi schismatici, care au încetat astfel să mai fie 


1 Ca să reluăm expresia pr. S. Bulgakov, Orzodoxie, tr. fr, Lausanne, 1980, p. 
101 (în rom., Serghei Bulgakov, Orrodoxia, Ed. Paideia, 1994). 

mădulare ale Bisericii şi părți din trupul ei divi- no-uman.”" 


II. SFINŢENIA BISERICII 


Al doilea atribut al Bisericii mărturisit în Simbolul de cre- 
dință este sfinţenia ei. 

Sfinţenia Bisericii decurge nemijlocit din faptul că ea este 
Trupul lui Hristos, iar Trupul lui Hristos este sfânt. Ea decurge 
de asemenea din faptul că Duhul Sfânt este prezent în ea, din 
faptul că este în întregime însuflețită şi sfințită de EL. 

„Fiţi sfinţi, pentru că sfânt sunt Eu” (Leviticul 11,44-45), aşa 
sună porunca Domnului, iar ea poate fi împlinită în Biserică 
numai datorită întrupării şi iconomiei Sale mântuitoare, al 
căror scop a fost această sfințire, după cum arată Apostolul 
Pavel: „Hristos a iubit Biserica, şi S-a dat pe Sine pentru ea, ca 
s-o sfințească” (Efeseni 5, 25-26); „v-a împăcat prin moartea 
(Fiului Său) în trupul cărnii Lui, ca să vă pună înaintea Lui 
sfinți” (Coloseni 1,22). Această lucrare de sfințire a întregului 
neam omenesc luat de Hristos asupra Sa s-a săvârşit cu 
împreună-lucrarea Duhului, dat ucenicilor la Cincizecime, al 
Cărui har lucrător rămâne în Biserică, care devine astfel templu 
al Duhului Sfânt, şi în ea fiecare credincios devine el însuşi 
templu al Duhului Sfânt (cf. | Corinteni 3, 16-17; 6, 19; Il 
Corinteni 6, 16). Ca o zidire a cărei piatră „din capul unghiului” 
este „însuşi lisus Hristos. întru El, orice zidire bine alcătuită 
creşte, ca să ajungă un locaş sfânt în Domnul, în Care voi 
împreună sunteţi zidiţi, spre a fi locaş al lui Dumnezeu în Duh” 
(Efeseni 2,20-22). 

Sfinţenia Bisericii având acest îndoit fundament - hristo- 


1 Dogmatique de I'Eglise orthodoxe, t. IV, L'Eglise comme mystere du Christ, 
Laussanne, 1997, p. 181. 

logic şi pnevmatologic - este nu doar deplină, ci şi imuabilă, 
pentru că „lisus Hristos - ieri şi azi şi în veci - este Acelaşi” 
(Evrei 13, 8) şi pentru că unul şi acelaşi Duh este Cel ce 
lucrează şi se dă (cf. | Corinteni 12,4-13). 

Biserica este sfântă şi pentru că este loc de sfințire a creşti - 
nilor şi condiţia însăşi a acestei sfințiri. Este sfântă prin harul, 
Tainele (sau sacramentele) şi învățătura ei. E sfântă prin sfin- 
țenia pe care o dăruieşte. 

Biserica este sfântă şi prin cei sfinţiţi de ea; e sfântă pentru 
că e comuniune a sfinţilor, a celor care au câştigat sfinţenia şi a 
celor care umblă încă pe calea sfințeniei. 

Sfinţenia Bisericii nu înseamnă că toți membrii ei sunt 
sfinţi de fapt; ci că în Trupul lui Hristos Care este sfânt şi prin 
lucrarea (energeia) Duhului, sfânt şi El, Dumnezeu voieşte „să 
ne împărtăşim de sfinţenia Lui” (Evrei 12, 10), sfinţin- du-ne 
întrucât noi ne deschidem în mod personal harului pe care El 
ni-l dăruieşte şi-l primim ca membri ai Bisericii, şi nu în alt fel. 

Botezul, după cum învaţă Părinţii, dă celui botezat plină- 
tatea harului; tot aşa, cel care primeşte Sfânta împărtăşanie 
primeşte în el pe Domnul însuşi şi, facându-se una cu El, e 
îndumnezeit. Dar omul trebuie să asimileze în mod personal 
acest har pe care-l primeşte numai pe măsura (analogos) 
„vredniciei” sale duhovniceşti, adică pe măsura curăţiei şi vir- 
tuţii sale. Dacă sfințenia Bisericii este reală şi efectivă, sfințenia 
fiecărei persoane - membră a ei - este potenţială, sau mai precis 
parţială şi pe cale de a se împlini. 

Sfinţenia Bisericii înseamnă, la acest nivel, faptul că mem- 
brii ei sunt în mod potenţial sfinţi, şi în mod real pe cale de 
sfințire (sau de desăvârşire în sfinţenia deja dobândită). De 
aceea, Sfântul Apostol Pavel îi numeşte în epistolele sale „sfinţi” 
pe credincioşii din comunităţile creştine (cf. Efeseni 1, 1; 


2. ÎNSUŞIRILE BISERICII 41 


Filipeni 1, 1; 4, 21; Coloseni 1, 2; Evrei 3, 1), tot aşa cum în alte 
locuri ei sunt numiţi „dumnezei” (cf. Psalmi 81, 6; loan 10, 34), 
în virtutea țintei rânduite lor de Dumnezeu! şi a harului dat de 
E ca s-o atingă. 

Din acest punct de vedere, sfințenia Bisericii, ca sfinţenie 
deplină a tuturor membrilor ei, este eshatologică. 

Prezenţa oamenilor păcătoşi în sânul Bisericii nu ştirbeşte 
cu nimic sfinţenia pe care o are dintru început şi pe care, într- 
un sfârşit, vrea s-o câştige pentru toţi ai săi, după cum dau 
mărturie îndemnurile şi cuvintele Apostolilor: „acum izbăviţi 
fiind de păcat şi robi facându-vă lui Dumnezeu, aveţi roada 
voastră spre sfințire” (Romani 6, 22); „întru El ne-a şi ales, 
înainte de întemeierea lumii, ca să fim sfinţi şi fără de prihană 
înaintea Lui” (Efeseni 1, 4); „căci Dumnezeu ne-a chemat ... la 
sfințire” (| Tesaloniceni 4, 7); „Tatăl duhurilor (ne-a certat) spre 
folosul nostru, ca să ne împărtăşim de sfințenia Lui” (Evrei 12, 
10); „după Sfântul care v-a chemat pe voi, fiţi sfinţi în toată 
petrecerea vieții” (| Petru 1, 15). 

Simplul fapt de a deveni membru al Bisericii prin Botez e 
pentru om începutul unei continue sfințiri, desfăşurată de-a 
lungul întregii sale vieţi în Biserică. Căindu-se pentru păcatele 
sale, ridicându-se din cădere, are parte de ea, începând cu 
schimbarea minţii (rmetanoia), sporirea în curăţie şi o tot mai 
mare luminare sub călăuzirea Duhului celui Sfânt. 

Sfinţenia Bisericii astfel înţeleasă, ca sfinţenie în devenire, 
este adeverită de sfinţenia la care au ajuns încă de acum unii 
dintre membrii ei, fie ei vii, fie trecuti la cele veşnice. Bise- rica 
este o „comuniune a sfinţilor”, care îi cuprinde şi-i ține laolaltă, 


1 Ceea ce subliniază Sf. Maxim Mărturisitorul în Ambigua. Către loan, 7, PG 
91, 1068D-1101C, unde tâlcuieşte cuvintele tainice ale Sf. Grigorie de Nazianz: 
„Suntem parte a lui Dumnezeu şi am curs de sus” (în rom., PSB, voi. 80, pp. 69- 
101). 

ca „împreună-cetăţeni” (cf. Efeseni 2, 19) ai aceluiaşi Locaş şi ai 
aceleiaşi împărăţii, şi pe cei umblă aici, pe pământ, pe calea 
către sfințenie, şi pe cei desăvârşit sfinți, ştiuţi şi cinstiți ca 
atare. Prin rugăciune, Biserica pune în legătură şi uneşte pe cei 
ce nu sunt încă desăvârşit sfinți - care se roagă la sfinţi -, cu cei 
desăvârşit sfinţi - care se roagă lui Dumnezeu pentru aceştia. 

Dar orice sfinţenie, oricât de mare ar fi, păleşte în faţa sfin- 
ţeniei lui Dumnezeu, singurul cu adevărat sfânt. Şi tot creştinul 
care vine către Sfânta împărtăşanie ştie şi mărturiseşte lucrul 
acesta; căci înălțând preotul Potirul şi rostind: „Sfintele, 
sfinţilor!”, poporul, care puţin mai înainte rostise cântarea 
îngerească: „Sfânt, Sfânt, Sfânt Domnul Savaot!”, răspunde 
răspicat: „Unul Sfânt, Unul Domn lisus Hristos!” 

Şi aici ne întoarcem la ideea de la care am pornit: în mod 
fundamental, prin sfinţenia lui Dumnezeu, Tatăl, Fiul şi Duhul 
Sfânt, e sfântă Biserica, de la începuturi, acum şi pururea şi în 


vecii vecilor. 


III. CATOLICITATEA BISERICII 


Noţiunea de catolicitate este, din punct de vedere ortodox, 
deosebit de subtilă şi complexă. 

Cuvântul „catolic”, ale cărui origini sunt obscure!?, vine din 
grecescul katholon, care înseamnă „conform întregului”, dar 


felul în care trebuie înţeles acest „întreg” e problematic. 
1. Catolicitate şi universalitate 


Sfântul Ignatie Teoforul este cel dintâi la care aflăm noţi- 
unea de catolicitate. 


1A se vedea observaţiile preliminare ale lui VI. Lossky în studiul consacrat 
acestui atribut al Bisericii: „Du troisieme attribut de lEglise”, în A Limage erâ Ja 
ressemblance de Dieu, Paris, 1967, pp. 167-179 (în rom., opait, pp. 164 ş.u.). 

2Cf. G. Florovsky, „Le Corps du Christ vivant”, în La Sainte Eglise univer- selle, 
Neuchâtel, 1948, p. 24. 

In cele mai multe cazuri, ea pare să înfăţişeze faptul că Bise- 
rica se întinde în întreaga oikumene, adică, în sens restrâns, în 
întreg, Imperiul, iar în sens larg, în întreaga lume locuită sau în 
întreg pământul. 

Intr-un pasaj din Martiriul Sfântului Policarp, Sfântul Ignatie 
aminteşte de rugăciunea acestuia, în care e pomenită „întreaga 
Biserică catolică" care se întinde peste tot pământul (iT(i07]ţ 
rrlg Kara rr]v oiKouggvrjv tcaGbXnajţ eK)că.y J<ria<;)”.? 

In alt pasaj, spune că prin martiriul său Sfântul Policarp 
„binecuvântează pe Domnul nostru Iisus Hristos, Mântuitorul 
sufletelor şi călăuzitorul trupurilor noastre şi păstorul Bisericii 
catolice din lume (rrji; Kara rfjv oiicougevrjv KaSoXncriji; 
âKiclrjcriaţ)” 5 

în alt pasaj din aceeaşi scriere, Sfântul Ignatie vorbeşte de 
„Biserica lui Dumnezeu care se află în Smirna, către Biserica lui 
Dumnezeu care se află în Filomelium şi tuturor comunităţilor 
din tot locul ale Bisericii catolice (irArzait; raîţ Kara 'Trâvra 
TO7TOV rfjț âyi'aţ îcai KaGoXiKfjţ eKiclrjcriaţ)”.* Acest pasaj 
din urmă pare să indice că diferitele Biserici locale aparțin 
Bisericii catolice, ca ansamblu mai vast care le cuprinde şi le 
recapitulează; Biserica catolică poate apărea aici ca Biserica 
universală, întinsă pe întreg pământul, spre deosebire de 


Bisericile 


sg» 


1 în tot acest capitol, termenul „catolică 
se atribuie, la o lectură fugitivă, înțelesul confesional pe care îl are în sintagma 
„Biserica Romano-Catolică” (n ed). 

2 Martiriul Sfântului Policarp, VIII, 1 (în rom., Actele manirice, PSB, voi. Il.p. 29). 

3' Ibid., XIX, 2 (în rom., op-cit, p. 34). 

4Ibid, Adresare (în rom., opait, p. 27). 


a fost subliniat pentru ca să nu i 

locale, care se mărginesc la un loc anume. Totuşi acest text 
autorizează şi alte interpretări. 

Un patrolog din secolul al XIX-lea, T. Zahn, specialist în 
scrierile Sfântului Ignatie, crede că aici ideea de Biserică uni- 
versală este îndeajuns exprimată prin formula xa.ro. -ravra zânov 
(în tot locul) şi, prin urmare, în acest context Biserica catolică 
trebuie înțeleasă ca opusă comunităților eretice!; catolică ar avea 
aşadar aproape sensul de „ortodoxă”. Într-adevăr, după cum 
vom vedea, acesta este înţelesul curent pe care îl dau în primele 
veacuri Sfinţii Părinţi adjectivului „catolică”. 

Am putea vedea în acest text şi ideea că această catolicita- te 
aparține fiecărei Biserici locale şi se întinde aşadar la toate 
Bisericile, lucru confirmat de textele precedente. 

Această interpretare este confirmată chiar de Sfântul Igna- 
tie, care, într-un alt pasaj, atribuie limpede carolicitatea unei 
Biserici locale: „Acest preaminunat mucenic Policarp a fost în 
timpurile noastre învăţător apostolic şi cu duh prorocesc, epi- 


scopul Bisericii catolice din Smirna.”!? 


Şi el nu este singurul care 
se exprimă în acest fel; Tertulian, de pildă, atribuie catolicitatea 
fiecărei Biserici locale, vorbind de „Biserici catolice”, la plural.* 
Majoritatea teologilor ortodocşi, pentru a delimita clar 
poziţia ortodoxă de cea romano-catolică, atrag atenţia asupra 
faptului că în cele mai vechi documente expresia katholike 
ekklesia n-a fost niciodată folosită pentru a desemna extinderea 
geografică a Bisericii; ei deosebesc astfel noţiunea de cato- 


licitate de cea de universalitate“ şi subliniază că, dacă în greaca 


17. Zahn, Ignatius von Antiochien, Gotha, 1873. 
2 Martiriul Sfântului Policarp, XVI, 2 (în rom., opcit., p. 33). 
3 "Despreprescripția contra ereticilor, XĂVI, 4 (în rom., Apologeți de limbă latini, PSB, 
voi. 3, p. 138). 
4 După pr. G. Florovsky, identificarea abuzivă a carolicității cu universalitatea 
spaţială îşi are originea la Fer. Augustin şi cei care, împreună cu el, s-au 

clasică katholikos înseamnă într-adevăr universal, gândirea 
creştină a făcut să evolueze sensul acestui cuvânt. 

Ni se pare însă că noțiunea de catolicitate nu poate fi total 
disociată de noţiunea de universalitate, însă universalitatea care 
ţine de catolicitate este una de tip special. 

Ni se pare de asemenea că nu putem exclude cu totul uni- 
versalitatea geografică de noțiunea de carolicitate. Sfântul Chirii 
al Ierusalimului, de pildă, dă întâietate acestui sens: „Biserica se 


numeşte catolică pentru că se întinde peste toată lumea, de la un 


»l 2 3 


capăt al pământului până la celălalt. Dar, desigur, 


catolicitatea nu se limitează la acest tip de universalitate, nu de 
aici îşi trage înţelesul principal, ci înţelege această 
universalitate, după cum vom vedea, într-un sens particular, de 
ordin spiritual. 

Extensia geografică (prezenţa Bisericii sau a credincioşilor 
în tot locul - ubique) poate fi o manifestare sau un efect“ al 
catolicităţii, dar nu este în mod necesar nici o consecinţă, nici o 


condiţie a ei (sau ceva care s-o probeze). 


lopus provincialismului geografic al donatiştilor, iar apoi s-a răspândit în tot 
Apusul („Le Corps du Christ vivant”, în La Sainte Fglise universelle, Neu- châtel, 1948, 
pp. 25-26, cu o referinţă la P. BatifFol, Le Catholicisme de saint Augustin, Paris, 1929, p. 
212). 

2A se vedea mai ales: G. Florovsky, „The Catholicity of the Church”, în Bible, 
Church, Tiadition: An Eastern Orthodox View, „The Collected Works of Georges 
Florovsky”, voi. 1, Belmont, 1972, pp. 39-42; „Le Corps du Christ vivant”, în La 
Sainte Eglise universelle, Neuchâtel, 1948, p. 23; P. Evdokimov, LOrhodoxie, 
Neuchâtel, 1965, pp. 156-157 (în rom., Paul Evdokimov, Orodoxia, EIBMO, 1996, 
pp. 171-172); VI. Lossky, „Du troisieme attribut de Leglise”, în ATimageetala 
ressemblancedeDieu, Paris, 1967,pp. 170-173 (în rom., opcit, p. 167); ]. Zizioulas, „La 
communaute eucharistique et lacatholi- cite de lEglise”, în L'Eire ecclesial, Geneva, 
1981, pp. 111-112. 

3 Cateheze baptismale, XVIII, 23, PG 33,1044A (în rom., Cateheze, EIBMO, 
2003, p. 333). 

4 Cf. G. Florovsky, „Le Corp du Christ vivant”, în La Sainte Eglise uni verselle, 
Neuchâtel, 1948, pp. 25 şi 26; „La Maison du Peere”, în Messager de lexarchat du 
Patziarche russe en Europe occidentale, 109-112,1982, pp. 44-45. 

Anumite religii, ca budismul sau islamul, au cunoscut o 
mare extindere geografică (care, în cazul islamului, este astăzi 
aproape mondială), dar lucrul acesta nu capătă, în ceea ce pri- 
veşte adevărul şi valoarea lor, vreo semnificaţie deosebită şi nu 
îndreptăţeşte în nici un caz să se vorbească de catolicitatea lor. 

La începuturile creştinismului, Biserica a fost mai întâi 
constituită din ucenicii care erau toţi la un loc în ziua Cinci- 
zecimii, cărora [i s-au adăugat mai mulţi credincioşi, în cea mai 
mare parte iudei; ea avea atunci o extindere geografică şi etnică 
foarte limitată; şi totuşi ea nu era mai puţin catolică. 

In istoria creştinismului, au existat timpuri în care erezia a 
fost cea care s-a întins în toată lumea; ea se afla ubiqgue, ea cores- 
pundea criteriului de universalitate geografică; Biserica era 
atunci restrânsă la o Biserică locală sau chiar la o comunitate 
mică, care stăruia în dreapta credinţă, fără ca să-i fie astfel răpi- 
tă sau ştirbită catolicitatea. Se citează adesea în această privință 
epoca în care Sfântul Atanasie cel Mare a fost unul dintre rarii 
apărători ai dreptei credinţe în faţa arienilor, şi cea în care 
Sfântul Maxim, împreună cu alți câţiva fraţi de credință, a fost 
marele apărător, în Răsărit, al dreptei credinţe în faţa ereziei 
mono- telite, la care aderaseră toate patriarhatele. Sfântul 
Maxim s-a adresat atunci ereticilor cu aceste cuvinte: „Chiar 
dacă întreaga lume (oikoumene) s-ar afla în comuniune cu voi, 
eu unul n-am să fiu.” După cum remarcă VI. Lossky, „el se 
împotrivea atunci prin catolicitatea sa ecumenicității pe care o 
considera eretică”.! 

Mitropolitul Filaret al Moscovei spune tot aşa: „Dacă o 
cetate sau o ţară s-ar rupe de Biserică, ea tot întreagă şi veşnică 


SA »12 
ar ramane. 


1 „Du troisieme attribut de PEglise”, în A image ecă la ressemblance de Dieu, 
Paris, 1967, p. 173 (în rom., opait, p. 169). 
2 Mitropolitul Filaret al Moscovei, Cugetări despre Sfânta Biserică Ortodoxă de 

Tot atât de adevărat este însă - lucru nesubliniat îndeajuns 
de autorii ortodocşi (care, spre deosebire de romano-catolici, 
insistă mult asupra aspectelor precedente) - că Biserica are 
vocaţia şi misiunea de a se întinde în întreaga lume, de a aduna 
în sânul ei oameni „din tot neamul şi seminţiile şi popoarele şi 
limbile” (Apocalipsa 7, 9), până când „Dumnezeu va fi totul în 
toate” (I Corinteni 15, 28). Aceasta este ultima poruncă a 
Domnului: „Drept aceea, mergând, învăţaţi toate neamurile, 
botezându-le în numele Tatălui şi al Fiului şi al Sfântului Duh, 
învăţându-le să păzească toate câte v-am poruncit vouă” (Matei 
28, 19-20). Acesta este şi mesajul Cincizecimii, când Apostolii 
primesc de la Duhul Sfânt darul vorbirii în limbi (cf. Fapte 2, 1- 
11), pentru a propovădui Evanghelia şi a aduce în sânul 
Bisericii toate neamurile. Aceasta ţine, după cum vom vedea, de 
cel de-al patrulea atribut al Bisericii: apostoli- citatea. Dar nu e 
vorba atât de extinderea Bisericii, cât de primirea în sânul ei, 
cum am spus, a cât mai multor oameni. 

Conform concepţiei ortodoxe, care reflectă concepţia 
Bisericii primare, dacă noţiunea de catolicitate are într-adevăr, 
în parte, înțelesul de universalitate, această universalitate nu 
are în mod fundamental un sens orizontal, spaţial şi cantitativ, 
ci un sens vertical şi calitativ'; ea nu are, ca noţiunea obişnuită 
de universal, un sens exterior, ci „indică ceva [...] mai lăuntric, 
care ţine de însăşi ființa Bisericii”! ?, şi totodată transcendent, de 


natură spirituală; părintele Florovsky opune în 


Răsărit, Sankt Petersburg, 1886, p. 53. 

1 A se vedea G. Florovsky, „The Catholicity of the Church”, în Bible, 
Church, Tiadition: An Eastern Orthodox View, „The Collected Works of Georges 
Florovsky”, voi. 1, Belmont, 1972, pp. 39-40; „La Maison du Peere”, Messager de 
lexarchat du Patriarche russe en Europe occidentale, 109-112, 1982, pp. 44-45; P. 
Evdokimov, L'Orthodoxe, Neuchâtel, 1965, p. 156 (în rom., op.cit, p. 171). 

2 VI. Lossky, „Du troisieme attribut de FEglise”, în A iimage era Îa ressem- 
hlance de Paris, 1967, p. 171 (în rom., op.cit, p. 167). 

această privinţă „catolicitatea din afară” „catolicității din lăun- 
tru”, singura cu adevărat catolicitate.! 

Ea nu înseamnă o sumă (sau o federaţie) de Biserici locale 
(„catolică nu este un substantiv colectiv”, spune părintele 
Florovsky! ?); ea nu înseamnă nici subordonarea sau reducerea 
lor la o singură Biserică, care, întinsă pe întregul pământ, ar 
reprezenta prin însuşi acest fapt Biserica catolică sau universală 
(potrivit concepției romano-catolice). Pentru a desemna 
extinderea spaţială sau geografică a Bisericii, vocabularul 
ecleziologic dispune de un alt termen, acela de „ecumenic”, 
oikoumene desemnând pe de o parte, în plan politic sau cultural, 
în sens restrâns, teritoriul Imperiului Roman, iar în sens mai 
larg întreaga lume locuită sau lumea cunoscută, iar, pe de altă 
parte, în plan ecleziastic, ceea ce se referă la ansamblul 
teritoriului ecleziastic în raport cu ceea ce are un caracter pro- 
vincial sau local (se face, de pildă, deosebire între Sinoadele 
Ecumenice şi sinoadele locale). 

Catolicitatea este un atribut al fiecărei Biserici locale, în 
înte- leşul ei prim, de comunitate reunită pentru a săvârşi 
Euharistia întru mărturisirea credinţei celei adevărate în sânul 
ei.” într-ade- văr, fiecare Biserică este „conformă întregului” 
(Kath olon), pentru că fiecare Biserică „se identifică cu întregul, 
exprimă întregul, are valoarea întregului şi nu există în afara 
întregului”, pentru că întreagă este şi în Corint, şi în Antiohia, 
la fel de bine ca în lerusalim, pentru că toate se află în 


comuniune într-un acelaşi întreg, pe care fiecare dintre ele îl 


1  C£.G. Florovsky, „Le Corps du Christ vivant”, în Za Sainte Eglise univer- 
selle, Neuchâtel, 1948, p. 26. 

2Cf. ibid, p. 27. 

3 în această privinţă, a se vedea ]. Zizioulas, „La communaute eucharis- 
tique et la catholicite de PEglise”, în L'Eize eccUkial, Gevena, 1981, p. 121. 

4 Cf. VI. Lossky, „Du troisieme attribut de lEglise”, în A Jimage era Ja res- 
semblancedeDieu, Paris, 1967, p. 178 (în rom., op.cit, p. 174). 

are cu adevărat. 
Vorbind despre relaţia stabilită în primele veacuri între 
comunitatea euharistică şi Biserica locală, I. Zizioulas spune 


următoarele: 


„Faptul că o comunitate euharistică este o entitate locală 
a condus inevitabil la ideea de Biserică catolică locală şi în 
acelaşi timp la o depăşire a antitezei dintre local şi 
universal, făcând astfel posibilă aplicarea termenului de 
«catolică» şi la nivel local, şi la nivel universal. Aceasta 
datorită unor rațiuni întemeiate deopotrivă pe adevărata 
natură a comunităţii euharistice şi pe structura ei. Natura 
comunităţii euharistice era determinată de faptul că era « 
euharistică », consta adică în împărtăşirea de Trupul lui 
Hristos întreg şi cuprinzându-i pe toți. Fiecare comunitate 
euharistică era aşadar chemată să reveleze nu o parte din 
Hristos, ci pe Hristos întreg, nu 
1 unitate parţială sau locală, ci deplina unitate eshatologi- 
că a tuturor în Hristos. Era o concretizare şi o localizare a 
generalului, o prezenţă reală a lui karholou în kath ekaston, în 


adevăratul sens aristotelic al cuvântului.”! 


2. Fundamentele hristologice şi pnevmatologice ale 

catolicităţii 

Ca şi în cazul atributelor precedente, catolicitatea are un 
fundament deopotrivă hristologic şi pnevmatologic, şi de aici îşi 


1„La communaute eucharistique et la catholicite de lEglise”, în idem, LEire 
ecclisial, Geneva, 1981, p. 121. în legătură cu această ultimă remarcă, autorul adaugă 
în notă: „Relaţia dintre katholou şi kathekaston la Aristo- tel este foarte bine 
exprimată în acest exemplu pe care-l dă: „«Om» aparţine lui katholou, Gallias, lui 
kath ekaston” (Despre interpretare, 7, 17b). Astfel, kathekaston nu este conceput ca o 
parte a lui katholou, ci ca expresia lui concretă. Potrivit unui astfel de mod de a 
gândi, dilema dintre „local” şi „universal” nu mai are nici un sens. 


50 I. NATURA ȘI STRUCTURA BISERICII 


extrage în mod esenţial înţelesul. 

Catolicitatea se defineşte în primul rând în raport cu Trupul 
lui Hristos: Biserica are întreaga întindere a Trupului lui 
Hristos, şi o Biserică locală care se alipeşte de Trupul lui Hristos 
şi se face una cu el are însuşirea de a fi catolică, pentru că, după 
cum spune Sfântul Ignatie Teoforul (în cel dintâi text creştin în 
care se foloseşte adjectivul „catolică”), „unde este Iisus Hristos, 
acolo este şi Biserica catolică”? 

Deoarece Biserica este Trupul lui Hristos şi calităţile sau 
atributele sale sunt calități sau atribute ale lui Hristos, acestea 
nu pot fi reduse la însuşiri de ordin natural, cantitativ sau 
spaţial. „Catolicitatea nu este o problemă de geografie sau de 
cifre”, scria H. de Lubac.!” Astfel, catolicitatea Bisericii nu poate 
fi redusă la o universalitate geografică ori la o totalitate 
numerică. 

Afirmația Sfântului Ignatie Teoforul: „Unde este lisus 
Hristos, acolo este şi Biserica catolică”” arată că această catolici- 
tate a Bisericii poate fi chiar acolo „unde sunt doi sau trei adu- 
naţi în numele” Lui (Matei 18, 20). 

Catolicitatea Bisericii aparține fiecărei Biserici locale prin 
faptul că aceasta aparţine Trupului lui Hristos, se contopeşte cu 
el, este Trupul lui Hristos. Bisericile locale nu sunt părți ale 
Trupului lui Hristos, ci fiecare dintre ele este Trupul lui Hristos 
întreg, şi diferitele Biserici locale se împărtăşesc de unul şi 
acelaşi Trup al lui Hristos, neîmpărțit. Să reamintim aici for- 
mula, deja citată, din Liturghia Sfântului loan Gură de Aur: „Se 
sfărâmă şi se împarte Mielul lui Dumnezeu, Cel ce se sfărâmă şi 


nu se desparte, Cel ce se mănâncă şi niciodată nu se sfârşeşte, ci 


1 Către Smirneni, VIII, 2 (în rom., Scrierile Părinților apostolici, PSB, voi. Lp. 
184). 

2 Catholicisme, Paris, 1938, p. 26. 

3 Către Smirneni, VIII, 2 (în rom., volcit.). 

pe cei ce se împărtăşesc îi sfințeşte.” 

Catolicitatea Bisericii coincide cu integralitatea, plenitudinea 
şi universalitatea Trupului lui Hristos, cu care se contopeşte. 
Pentru că fiecare Biserică locală este Trupul lui Hristos, fiecare 
Biserică locală este catolică, şi pentru că toate Bisericile locale se 
identifică cu unul şi acelaşi Trup al lui Hristos, ele sunt de 
asemenea toate laolaltă catolice. 

Putem spune lucrul acesta şi despre credincioşi, care sunt 
mădulare ale Trupului lui Hristos. „întreaga structură, țesutul 
viu al trupului Bisericii este catolic. Şi fiecare membru al 
Bisericii este şi trebuie să fie şi el «catolic»”, spune părintele 
George Florovsky." Iar părintele Iustin Popovici face această 
remarcă: „Fiecare dintre celulele acestui trup viază prin între- 
gul trup, dar tot aşa trupul întreg, viază în fiecare dintre aceste 
celule.”"? 

]. Meyendorff subliniază acest fapt: „catolicitatea Bisericii 
înseamnă că Hristos este întreg prezent în ea." 

Catolicitatea înseamnă de asemenea că Hristos, în Biserică, 
Trupul Său, îi recapitulează pe toţi credincioşii, vii sau 
adormiţi, toate puterile îngereşti, toate cele din cer şi de pe 
pământ, toate cele văzute şi nevăzute (cf. Coloseni 1, 16), altfel 
spus, întregul univers, şi totodată pe fiecare persoană în parte, 
cu întreaga ei ființă, dându-i să fie tot ceea ce este. 


„în Biserica lui Dumnezeu-Cuvântul - scrie părintele 
Iustin Popovici -, fiecare om îşi trăieşte propria fiinţă ca 
ființă completă; el se trăieşte pe sine nu doar ca om întreg, 


ci şi ca realitate şi creaţie completă. într-un cuvânt: se tră- 


1 Cf. G. Florovski, „Le Corp du Christ vivant”, în Sainte Eglise universelle, 
Neuchâtel, 1948, p. 27. 
2! Dogmatique de I'Eglise orthodoxe, t. IV, tr. fr., Lausanne, 1977, p. 183. 
3„Catholicite de lEgiise” Syndesmos, 1,1953. 

. . : 1 
ieşte pe sine ca dumnezeu-om prin har.” 


Comuniunea euharistică are în această privință un rol 
capital, pentru că, unindu-l pe credincios cu Hristos, îi face 
parte de înălțimea şi lărgimea lui Hristos, îl face să dobândească 
o dimensiune divino-umană. 

Dar prin ea se înfăptuieşte în Trupul lui Hristos şi unirea 
concretă a credincioşilor într-un unic trup: „Paharul binecu- 
vântării pe care-l binecuvântăm nu este, oare, împărtăşirea cu 
sângele lui Hristos ? Pâinea pe care o frângem nu este, oare, 
împărtăşirea cu trupul lui Hristos ? Că o pâine, un trup, suntem 
cei mulţi; căci toți ne împărtăşim dintr-o pâine”, spune 
Apostolul (I Corinteni 10,16-17). 

Insă catolicitatea Bisericii nu poate fi definită pe o bază 
exclusiv hristologică. Ea are de asemenea un fundament pnev- 
matologic. Şi la formula citată mai sus a părintelui Meyendorff 
trebuie să adăugăm, parafrazând-o: „Catolicitatea Bisericii 
înseamnă de asemenea că Duhul Sfânt este întreg prezent în 
ea.” Aceste două fundamente - hristologic şi pnevmatologic - 
ale catolicitâții sunt indisociabile şi complementare”, pentru că 
iconomia lui Hristos şi iconomia Duhului - „cele două mâini ale 
Tatălui”, după cum spune Sfântul Irineu de Lugdu- num - sunt 
inseparabile, după cum sunt inseparabile, din acelaşi motiv, 
prezenţa şi lucrarea (energeia) lor în Biserică. 


1.Dogmatique de ]'glise orthodoxe. t. IV, tr. fr., Lausanne, 1977, p. 183. 

2 Nu putem fi de acord cu justificarea pe care o dă acestei complementarități 
VI. Lossky, anume că iconomia lui Hristos se raportează la natura comună a 
oamenilor, în vreme ce iconomia Duhului Sfânt s-ar raporta la persoane, în 
diversitatea lor („Du troisieme attribut de lEglise”, în A Vintage erâ Ia ressem- blance 
de Dieu, Paris, 1967, pp. 175-176 - în rom., opcit, p. 171): iconomia Fiului şi cea a 
Duhului se raportează deopotrivă la natură şi la persoane, şi chiar dacă putem să o 
accentuăm pe una sau pe alta, nu putem stabili între ele o opoziţie sau o distincţie 
atât de tranşantă. Raportul dintre catolicirate şi Trinitate pe care-l stabileşte VI. 
Losski (1bid., pp. 176-177 - în rom., opcit, pp. 172-174) este tot atât de artificial şi 
forţat. 

De pildă, Apostolul Pavel, arătând că orice deosebire dintre 
noi, de fire, de neam ori de rang, e desfiinţată pentru că noi toți 
în Hristos ne-am botezat şi formăm împreună cu El un trup (cf. 
Galateni 3,27-28), adaugă: „pentru că într-un Duh ne-am bote- 
zat noi toţi, ca să fim un singur trup, fie iudei, fie elini, fie robi, 
fie liberi, şi toţi la un Duh ne-am adăpat” (I Corinteni 12,13). 


3. Catolicitatea ca plenitudine 


In noţiunea de catolicitate e cuprinsă, ca un element foarte 
important al semnificației sale, noţiunea de plenitudine 
duhovnicească. A fi catolică înseamnă pentru Biserică a fi deplin 
unită cu Hristos, a se identifica cu El şi a se împărtăşi deplin de 
propria Lui plenitudine, după cum arată Sfântul loan: „Şi din 
plinătatea Lui noi toți am luat şi har peste har” (loan 1, 16); şi 
tot aşa, Apostolul Pavel: Biserica „este trupul Lui, împlinirea 
Celui care plineşte toate întru toți” (Efeseni 1, 23). înseamnă, de 
asemenea, a avea în sine plenitudinea Duhului Sfânt. Aşadar, a 
avea totodată plenitudinea harului dumnezeiesc şi a lucrărilor 
mântuitoare și îndumnezeitoare. 

Din acest punct de vedere, Biserica este un întreg deja 
împlinit, chiar dacă, din alt punct de vedere, Biserica are să fie 
„întregită” de toţi cei care vor veni pe lume de-a lungul tim- 
pului şi de toţi cei chemaţi să vină şi să intre în ea, cât va fi să 
fie lumea aceasta. 


4. Catolicitatea ca integritate a credinţei şi a vieţii 


Există de asemenea în noţiunea de catolicitate ideea de 
integritate. Catolicitatea Bisericii înseamnă - şi presupune - că ea 
mărturiseşte o credinţă integră, altfel spus, dreapta credință, şi 
că are un mod de viaţă integru. 

Regăsim aici un înţeles al catolicităţii, despre care am vorbit 

deja, întâlnit în multe texte din primele veacuri, acela al dreptei 

credinţe, opusă ereziilor', cel al adeziunii la o Tradiţie 
(dogmatică şi morală) comună, opusă particularismelor 
separatiste.!? 

Când e vorba de o Biserică locală, a fi catolică înseamnă a 
mărturisi adevărata credinţă, a urma calea dreaptă şi a duce o 
viaţă cu adevărat şi în întregime creştină, şi a fi în întregime 
părtaşă la Adevărul” şi Viaţa care este Hristos (cf. loan 14, 6: 
„Eu sunt calea, adevărul şi viaţa”). 

Mărturisirea credinţei în integritate şi integralitatea ei 
figurează printre primele trăsături ale catolicității, în definiţia pe 


care Sfântul Chirii al lerusalimului o dă acestei noţiuni: 


„Biserica se numeşte catolică [...] pentru că învăţătura ei 
este neșştirbită şi desăvârşită: dă toate învățăturile trebu- 


incioase omului ca să cunoască atât cele văzute, cât şi cele 


nevăzute, cele cereşti şi cele pământeşti.” 


1A se vedea P. Battifoi, Le carholicisme de saint Augustin, |, Paris, 1920, p. 212. 
între referințele patristice, a se vedea Clement Alexandrinul, Stromates, VII, 17, 5, 
SC 428, p. 320 (în rom., Clement Alexandrinul, Scrieri, Partea a doua, în PSB, voi. 5, 
p. 544), Sf. Chirii al Ierusalimului şi Sf. Maxim Mărturisitorul (citați mai jos). 

2 Pr. George Florovsky face această remarcă: „în documentele vechi, 
expresia katholike ekklesia [...] viza mai curând integritatea credinței sau a doctrinei, 
credincioşia [...] față de tradiţia primară plenară, în opoziţie cu tendinţele sectare şi 
separatiste ale ereticilor, care s-au rupt de această plenitudine originară, urmând 
fiecare direcţia sa particulară şi particularistă” („Le Corp du Christ vivant”, în La 
Saintekglise universelle, Neuchâtel, 1948, p. 24; cf. „The Catholicity of the Church”, în 
Bible, Church, Tradition: An Eastern Orthodox View, „The Collected Works of Georges 
Florovsky”, voi. 1, Belmont, 1972, p. 40). 

Ş Acest aspect ocupă un loc esenţial în studiul lui VI. Lossky, „Du 
troisieme attribut de TEglise”, în A image er Ja ressemblance de Dieu, Paris, 1967, pp. 
167-179. Lossky spune mai ales că: „Catolicitatea ni se înfăţişează drept un atribut 
inalienabil al Bisericii, întrucât ea posedă adevărul. Am putea chiar spune că ea este 
o calitate a Adevărului creştin” (p. 170; cf. p. 176 - în rom., opcit, p. 166); 
„Catolicitatea este o calitate a adevărului revelat, dăruită Bisericii. Am putea spune 
mai exact că este o modalitate de cunoaştere a Adevărului propriu Bisericii, datorită 
căreia acest Adevăr devine evident pentru întreaga Biserică” (p. 173 - în rom., 
op-cit, p. 169). 

4 Cateheze baptismale, XVIII, 23, PG 33,1044A (în rom., voi cit, p. 333). 

Pentru că este Trupul lui Hristos, Biserica este depozitara 
adevărului, şi pentru că este însuflețită de Duhul Sfânt ea este 
aptă să cunoască, să mărturisească şi să propovăduiască adevărul 
în mod integru şi integral, în catolicitatea lui. 

Tot aşa, pentru că se identifică cu adevărul, în integritatea şi 
integralitatea lui, cu dreapta credinţă, catolicitatea nu depinde de 
extinderea spaţială sau cantitativă a Bisericii; adevărata credință 
poate fi mărturisită fie doar şi de „o mică turmă”, de „câţiva 
puţini rămaşi credincioşi”, păstrându-se astfel catolicitatea 
Bisericii; am vorbit mai sus despre situaţia din epoca Sfântului 
Atanasie cel Mare sau a Sfântului Maxim Mărturisitorul, dar ne 
putem gândi şi la cele ce se vor întâmpla la sfârşitul veacurilor, 
când credință adevărată nu se va mai afla decât la puţini oameni 
(cf. Luca 18, 8: „Dar Fiul Omului, când va veni, va găsi, oare, 
credință pe pământ?”), şi totuşi catolicitatea ei va continua să 
existe. Dimpotrivă, o „Biserică” ce s-ar întinde în toată lumea, 
dar n-ar mai fi mărturisitoare a dreptei credinţe, ar fi lipsită 
prin aceasta de catolicitate. 

Binecunoscuta formulă a Sfântului Vincențiu de Lerin, dată 
adesea drept criteriu al adevăratei credinţe - „ceea ce s-a crezut 
întotdeauna, pretutindeni, de către toţi” -, exprimă în felul ei 
catolicitatea, nu doar afirmând universalitatea acestei credinţe în 
timp şi spaţiu şi în raport cu toți membrii Bisericii, ci şi, după 
cum remarcă VI. Lossky, indicând faptul că e de datoria fiecărui 
creştin să păstreze şi, când este cazul, să apere adevărul al cărui 
depozitar este.!? 

De asemenea, pentru că este Trupul lui Hristos şi însuflețită 
de Duhul Sfânt, Biserica este depozitara Vieţii celei adevărate, 


1 Commonitoriurn, II, 5. 
2 „Du troisieme attribut de TEglise”, în A /image er a Îa ressemblance de Dieu, 
Paris, 1967, p. 173 (în rom., opait, p. 169). 

în integralitatea şi integritatea ei; este catolică nu numai în 
ansamblul ei, ci în fiecare dintre membrii ei, pentru că fiecare 
are în sine aceeaşi Viaţă ca şi ceilalți, care este Viaţa întregului 


trup. 


5. Catolicitatea ca dreaptă credinţă, potrivit Sfântului 

Maxim Mănurisitorul 

Printre Părinţii care folosesc cel mai des noțiunea de caroli- 
citate şi care au reflectat mult asupra ei figurează în prim-plan 
Sfântul Maxim Mărturisitorul, care a insistat mult asupra legă- 
turii dintre catolicitate şi adevărul sau ortodoxia credinţei. 

După Sfântul Maxim, Biserica - fiind catolică - se caracte- 
rizează în mod fundamental prin faptul că mărturiseşte dreapta 
credință.! „Biserica catolică - scrie el - este dreapta şi mân- 
tuitoarea mărturisire a credinţei în Dumnezeul universului.”! 25 
în majoritatea textelor în care Sfântul Maxim foloseşte ter- 
menul de catolică avem de-a face cu un context în care dreapta 
credință este evidenţiată şi opusă credințelor eretice.“ Sfântul 
Maxim spune că Părinţii care mărturisesc şi apără credința 
ortodoxă fac lucrul acesta în numele Bisericii catolice şi pentru 
dăinuirea ei”, căci „pentru ea s-au ostenit Apostolii, Sfinții 


1" A se vedea Opuscule teologice și polemice, XII, PG 91, 144Ab (4); XI, PG 91, 
140B; Epistole, XII, PG 91, 464D (în rom., PSB, voi. 81, p. 65); Relatio mononis, VI, PG 
90, 120C aa, Epistolă către monahul Anastasie, PG 90, 132A. 

2 Epistolă către monahul Anastasie, PG 90, 132A. 

3A se vedea Opuscule teologice și polemice, XI, PG 91, 140AB; VII, PG 
491, 84A, 88C; VIII, PG 91, 89CD, 92D; IX, PG 91,116B, 128B; XII, PG 91, 1414, 
143CD, 144A; XV, PG 91, 160G; XVII, PG 91, 209D; Fpistole, XI, PG 91,461BG; XII, 
PG 91,464D, 465AB; XIII, PG 91, 532CD; XVII, PG 91, 580C, 581CD; XVIII, PG 91, 
584D-585A (în rom., PSB, voi. 81, locurile indicate); Relario mononis, VI, PG 91, 120. 
în Epistola XV, PG 91, Sf. Maxim citează un pasaj din Sf. Vasile cel Mare, unde 
această expresie are aceeaşi conotaţie. 

5 A se vedea Opuscule teologice și polemice, VII, PG 91, 84A; IX, PG 91, 128B; 
XV, PG 91,160C. 

Părinţi, învățătorii, mucenicii, toți cei sfinți în faptă şi cuvânt; 
pentru ea luptele, pentru ea sudorile, chinurile, sângele vărsat 
şi, ca să spun pe scurt, pentru ea moartea nedreaptă”. Dim- 
potrivă, cei care propovăduiesc învățături eretice sunt vrăjmaşii 
Bisericii catolice şi lucrează spre surparea ei.! * Putem spune 
aşadar că la Sfântul Maxim există o „identificare a Bisericii 
catolice cu dreapta mărturisire a credinței””, care pentru el 
înseamnă „mărturisirea credinţei ortodoxe, care o întemeiază şi 
o alcătuieşte”.*? 

Prin mărturisirea comună a acestei unice într-una şi ace- 
eaşi Treime şi într-unul și acelaşi Domn lisus Hristos, Bisericile 
locale şi credincioşii lor sunt uniţi într-una şi aceeaşi Biserică 
catolica! -, această mărturisire îi uneşte pe creştinii răspândiţi pe 
întreg pământul, de-a lungul veacurilor, pentru că - după cum 
spune Sfântul Maxim - „|Biserica catolică] face al ei tot 
pământul de sub cer şi a adus şi a adăugat la ceea ce a fost 
dobândit ceea ce mai lipseşte şi a arătat că una sunt sufletul şi 
limba tuturor de la o margine a pământului la alta, prin Duhul, 
în unitatea de cuget şi de grai a credinţei”. 

Mărturisind şi apărând dreapta credinţă într-un moment în 

1 Opuscule teologice și polemice, XI, PG 91,140AB. 

pe A sc vedea Opuscule teologice și poletnice, VIII, PG 91, 89CD; XII, PG 
91,143. 

3 V. Croce, Tradizione e ricerca. II metodo teologico di san IVlassimo il Con- fessore, 
Milano, 1974, p. 79: a se vedea şi pp. 71-72,79-80. 

4Ibid, p. 80. 

5 Cu privire la mărturisirea credinţei ortodoxe ca principiu de unitate în 
Biserică, a se vedeaMystagogia, |, PG 90,668A, Sotiropoulos, p. 199 (în rom., 
Mystagogia, EIBMO, Bucureşti, 2000, p. 14); Răspunsuri către Talasie, 53, PG 90, 501B, 
CCSG 7, p. 431 (în rom., Filocalia, voi. 3, ed. 2009, p. 266). Pentru Sf. Maxim, 
mărturisirea credinţei este principiu al unității mai înainte de comuniune, pentru 
că ea condiționează comuniunea (cf. Relatio motionis, VI, PG 90, 120CD; Disputa de 
laBizya, IV, PG 90, 140C-140D; XXV, PG 90,161D-1644A). Ase vedea V. Croce, 


Tradizione e ricerca. II metodo teologico di san Massimo il Confessore, p. 69. 
6Epistole, XVIII, PG 91, 5844 (în rom., PSB, voi. 81, p. 149). 

care, în Răsărit, toate patriarhatele aderaseră la erezie, atunci 
când era aproape singurul ei mărturisitor şi apărător, Sfântul 
Maxim e conştient că mărturiseşte şi apără „învăţătura [...] 
obştească a Bisericii catoliceadică credința pe care Apostolii, 
Părinţii, sinoadele, clerul şi poporul dreptcredin- cios au 
mărturisit-o dintotdeauna şi în tot locul. După el, cel care 
mărturiseşte credința ortodoxă intră în Biserica catolică şi în 
comuniune cu ea! î; cel care propovăduieşte o învățătură 
neconformă cu dreapta credinţă iese din Biserica catolică şi 
trebuie scos din ea.* Acest principiu este valabil atât pentru 
persoane, cât şi pentru Bisericile locale; ele se identifică cu 
Biserica catolică atâta vreme cât mărturisesc dreapta credință; 
ele ies din ea (chiar dacă instituţional continuă să fie şi să se 
numească Biserici) dacă mărturisesc învățături străine de cre- 
dința ortodoxă, aşa cum a fost ea definită de Apostoli, Părinţi si 
sinoade. Astfel, Sfântul Maxim identifică Biserica Romei cu 
Biserica catolică pentru singurul motiv că, în acea vreme, ca 
mărturisea dreapta credință! şi chiar a fost, în vremea con- 


troversei monotelite, singura care o mărturisea. Dimpotrivă, 


1 Relaţia motionis, VI, PG 90, 120C. 

2 A se vedea Opuscule teologice și polemice, XII, 144B (4) (cu privire la Pyr- 
rhus); Epistole, XII, PG 91, 464D, 465AB (cu privire la surorile din Alexandria, 
refugiate în provincia Cartagina). 

3 A se vedea Opuscule teologice și polemice, XII, 144A (4). 

4 A se vedea ibid, VII, PG 91, 88C, unde Sf. Maxim, vorbind despre eretici, 
scrie: „sâ răsturnăm cu înţelepciune pe cei ce cugetă contrar lor, şi unii altora, şi 
adevărului; şi să-i scoatem cu bărbăţie din curtea noastră, sau din Biserica catolică şi 
apostolică a lui Dumnezeu; şi să nu lăsăm nici cel mai mic loc celor ce uneltesc 
împotriva dreptei credinţe, voind să mute, ca nişte tâlhari, hotarele ei, pe care le-au 
pus Părinţii” (în rom., PSB, voi. 81, p. 227). în Opuscule teologice și polemice, VIII, PG 
91, 92A, Sf. Maxim spune că, prin lupta pe care o duce, caută să „surpe vitejeşte pe 
cei care prin cuvinte şi păreri se ridică împotriva Domnului şi alungă din pământul 
cel bun, care e însuşi Domnul, şi una cu credinţa ortodoxă” (în rom.,PSB, voi. 81, p. 
228). Pământul cel bun simbolizează aici Biserica, identificată deopotrivă cu Hristos 
şi cu credinţa care-L mărturiseşte în chip drept. 

Bisericile din Constantinopol, Antiohia, Alexandria şi Ierusalim 


erau în acel moment în afara Bisericii catolice si în afa- 


în 


ra comuniunii cu ea (chiar dacă se aflau în comuniune între 
ele), pentru că aderaseră la erezie.! * Dimpotrivă, dacă se arată 
ca mărturisind credinţa ortodoxă, Bisericile sunt, toate, „sfinte 
Biserici catolice”. 

Porţile iadului nu vor putea birui Biserica întemeiată de 
Hristos, nu fiindcă ea ar fi reprezentată de o Biserică anume, 
care nu poate niciodată cădea în erezie în virtutea unei haris- 
me, puteri sau privilegiu special, pentru că, aşa cum am spus, 
nu e Biserică anume care să se identifice aprioric şi definitiv cu 
Biserica, Trupul lui Hristos. Toate Bisericile au căzut într-un 
moment sau altul în erezie şi deci s-au aflat în afara Bisericii 
catolice. In anumite momente, chiar toate Bisericile au căzut în 
erezie, şi Biserica catolică fiinţa atunci numai prin câţiva cre- 
dincioşi care stăruiau în mărturisirea dreptei credinţe. Dacă, 
aşadar, porţile iadului nu vor putea birui Biserica, lucrul acesta 
se datoreşte harului lui Dumnezeu pe care ea îl primeşte ca una 
ce este Trupul al cărui Cap este Hristos“, sau ca una ce este 
mireasa Lui. Sfântul Maxim spune astfel că „Biserica catolică, 
mireasa Domnului” „e păzită şi oblăduită de însuşi Domnul [...] 
ca să fim izbăviţi de năvala vrăjmaşilor”.” Biserica cea una nu-şi 
poate pierde plinătatea şi catolicitatea pentru că este în chip 
fundamental o realitate mistică ce se identifică cu trupul lui 

1A se vedea Opuscule teologice fi polonice, XII, 144A (4). în alte locuri ea este 
desemnată ca o Biserică locală, una printre celelalte (a se vedea Opuscule reologice și 
polemice, XX, PG 91,237G; Disputa de Ia Bizya, XIII, PG 90,148A). 

2 A se vedea Epistolă către monahul Anastasie, PG 91,132A (în rom., PSB, voi. 
81, p. 252). 

3 Opuscule teologice și polemice, XVI, PG 91, 2098 (în rom., PSB, p. 289). 

4 A se vedea Răspunsuri către Talasie, 63, PG 90, 672B-D, CCSG 22, pp. 155- 


157 (în rom., Filocalia, voi. 3, pp. 416-417). 
5 Cf. Opuscule teologice și polemice, VIII, PG 91, 92D. 

Hristos. Această viziune înălțătoare a Bisericii este astfel 
înfăţişată de Sfântul Maxim: 


„Deci candelabru cu totul de aur este Biserica 
atotlăudată a lui Dumnezeu, curată şi neîntinată, neprihă- 
nită şi nestricăcioasă, nemicşorată şi primitoare a adevăratei 
lumini. Căci se spune că aurul, fiind nestricăcios, dacă e 
scufundat în pământ, nu se înnegreşte şi nu e ros de rugină, 
iar dacă e ars, nu se împuţinează [...] Aşa este şi Biserica 
atotslăvită a lui Dumnezeu, care întrece cu adevărat cea mai 
curată natură a aurului. Ea este nestricăcioasă, ca una ce nu 
are nici un amestec străin în învăţătura ei tainică despre 
Dumnezeu, mărturisită prin credinţă: e curată, întrucât 
străluceşte de lumina şi de slava virtuţilor: e neîntinată, 
nefiind pătată de nici o murdărie a patimilor: e neprihănită, 
ca una ce nu are atingere cu nici unul din duhurile rele şi, 
trăind pe pământ, nu e înnegrită de rugina păcatului. în 
fine, ea rămâne nemicşorată şi neîmpuţinată, deoarece, cu 
toate că e arsă din vreme în vreme în cuptorul prigoanelor 
şi încercată de răscoalele necontenite ale ereziilor, nu suferă 
sub povara încercărilor nici o slăbire în învățătura, viața, 


credinţa şi rânduiala ei.” 


6. Catolicitatea ca unitate, comunitate şi sinodalitate 


Noţiunea de integritate trimite deopotrivă la noţiunea de 
-- 112 


unitate, care este şi ea o dimensiune a catolicitâții. 
Integritatea semnifică lipsa de divizare şi de separare din 
lăuntrul trupului, dar şi de rupere de el. Orice schismă, orice 
particularism sau individualism în credință şi în modul de viață 
1 Răspunsuri către Talasie, 63, PG 90,672B-673B, CCSG 22, pp. 155-157 (în 
rom., Filocalia, voi. 3, p. 412). 


2 Acest aspect ocupă un loc central în studiul pr. Iustin Popovici, Dogma- 
tique de I'Eglisc orthodoxe, voi. IV, tr. fr., Lausanne, 1977, pp. 182-185, şi în arti- 

lethos) sunt potrivnice catolicitâţii. „Catolicitatea este contrarul 
separatismului, dezbinării, izolării”, spune părintele G. 
Florovsky. lar VI. Lossky afirmă că „este catolic cel care depă- 
şeşte individualul (...), care se identifică tainic cu întregul”.!25* 

Catolicitatea semnifică unitatea dispoziţiei de a voi /gnome'), 
de a gândi şi a simţi, fără ca aceasta să desființeze identitatea 
persoanelor ori să conducă la uniformitate. „Gradul suprem de 
unitate catolică - scrie părintele G. Florovsky - se atinge atunci 
când mulțimea credincioşilor are o singură inimă şi un singur 
suflet” (Fapte 4, 32). 

Biserica e catolică în calitatea ei de entitate care, în Hristos, 
prin Duhul, strânge laolaltă şi uneşte toate mădularele ei - fie că 
este vorba de toate Bisericile locale sau de toţi credincioşii din 
aceste Biserici locale. 

într-unul din cele mai vechi texte creştine, Didahia (sau 
învățătura celor doisprezece Apostoli), această unitate a tuturor 
credincioşilor este înfăţişată, într-o rugăciune euharistică, în 
dimensiunea ei eshatologică: „După cum această pâine frântă 
era împrăştiată pe munţi şi fiind adunată a ajuns una, tot aşa să 
se adune Biserica Ta de la marginile lumii în împărăţia Ta.” Dar 


ea se săvârşeşte deja hic er nune sub forma cea mai înaltă în 


Icolul pr. G. Florovsky, „The Catholicity of The Church”, în Bible, Church, Tradition: 
An Eastern Orthodox View, „The Collected Works of Georges Florovsky”, voi. 1, 
Belmont, 1972, pp. 37-55. VI. Lossky atenționează însă în privința riscului de a 
reduce catolicitatea la unitate („Du troisieme attribut de lEglise”, în A Vintage etala 
ressembhlance de Dieu, Paris, 1967, p. 177; în rom., op.cit, p.170). 

2 „Fragments theologiques”, Vlessager de lexarchat du Patriarche russe en Europe 
occidentale, 105-108,1980-1981, p. 62. 

3 „Du troisieme attribut de PEglise”, în A Jimage er a a ressemhlance de Dieu, 
Paris, 1967, p. 178. 

4 Un aspect puternic reliefat de Sf. Maxim Mărturisitorul, mai ales în Epis- 
tola 2. 

5  „Fragmentstheologiques”, Mlessager de lexarchat du Patriarche russe en Europe 
occidentale, 105-108,1980-1981, p. 62. 

ă! ? 5, în care împărăţia lui 


adunarea (sau sinaxa) euharistic 
Dumnezeu este deja prezentă şi Hristos îi uneşte în chip simţit 
în Trupul Său pe toți credincioşii într-un unic trup: „Că o 
pâine, un trup suntem cei mulți” (I Corinteni 10, 17). 

în Hristos, toţi credincioşii sunt adunaţi, uniţi, alcătuiesc un 
tot, în aşa fel încât sunt desfiinţate şi depășite toate deosebirile 
dintre ei, de fire, de neam sau de rang, din care izvorăsc 
inegalităţile, împotrivirile, divizările - piedici ale unei uniri 
adevărate. în felul acesta, pentru cei care „s-au îmbrăcat în 
Hristos nu mai este iudeu, nici elen; nu mai este nici rob, nici 
liber, nu mai este parte bărbătească şi parte femeiască” 
(Galateni 27-28; cf. I Corinteni 12, 13; Efeseni 6, 8), nici om în 
puterea vârstei, nici copil (cf. Matei 19,13-14), nici bogat, nici 
sărac (cf. Matei 11, 5; Luca 4, 18; lacov 2, 5), pentru că toţi una 
sunt în Hristos Iisus (cf. Galateni 3, 28). 

Strângerea laolaltă a credincioşilor, care îi face pe toţi să fie 
„una”, se săvârşeşte însă prin respectarea diversităţii lor în ceea 
ce are ea mai profund, şi anume realitatea personală, nu doar 
păstrând, ci chiar promovând identitatea ipostatică a fiecăruia, 
în unicitatea şi singularitatea ei, prin prețuirea reciprocă în 
iubire, care-i leagă şi-i uneşte, prin valorizarea spre binele 
comunităţii a însuşirilor şi harismelor personale. 

Din acest punct de vedere, viaţa Preasfintei Treimi consti- 
tuie idealul suprem al catolicității? 


1.Didache, LX, 4, SC 248 bis, p. 176 (în rom., PSB, voi. |, p. 29). 

2 Cf. ]. Zizioulas, „La communaute eucharistique ct la catholicite de 
PEglise”, în L'Etze ecclesial, Geneva, 1981, pp. 111 ş.u. 

3 Cf. pr. Iustin Popovici, Dogmarique de I'Eglise orthdoxe, t. IV, tr. fr., Lau- 
sanne, 1977, p. 186; G. Florovsky, „Fragments theologiques”, în Messager de exarchat 
du Patriarche russe en Europe occidentale, 105-106,1980-1981, p. 63. 

Ideea de adunare unită în diversitate este înfăţişată de 
adjectivul utilizat în slavonă pentru a reda termenul grec 
catholikos, şi anume soborny, a cărui rădăcină, sobor, înseamnă 
adunare, dar şi sinod, conciliu. 

De aceea, unii teologi ortodocşi identifică catolicitatea cu 
sinodalitatea (sobornicitatea)' sau fac din sinodalitate o 
caracteristică esenţială a catolicitâții.! 

O astfel de concepţie, dacă e prea rigidă, riscă să limiteze 
noţiunea de catolicitatc!, însă merită să se ţină seama de ea 
pentru partea de adevăr pe care o conţine. 

Sinoadele - şi mai ales cele generale sau ecumenice - sunt 
expresia cea mai remarcabilă a catolicitâții Bisericii, ca unele ce 
dau mărturie de această unitate în diversitate şi ajung să 
exprime adevărul cel unul al Bisericii şi modul ei simfonic de 
viaţă; dar este de datoria fiecărei Biserici locale în parte şi a 
fiecărei comunități să manifeste în felul acesta catolicitarea 
Bisericii. 

Hristos îi adună şi-i reuneşte pe toţi credincioşii în Trupul 
Său. 

„Hristos, Capul nostru - scrie Sfântul loan Damaschi- 
nul -, Se dă pe Sine, şi aşa ne uneşte cu El şi unul cu altul, 


ca să poată fi între noi înțelegere şi armonie.” ?5* 


Această armonie este săvârşită de Duhul, Acelaşi care 
împarte tuturor harisme diferite. 


Viaţa creştină a tuturor credincioşilor este chemată în 


1A se vedea scrierile lui A.S. Homiakov. 

să A se vedea pr. lustin Popovici, Dogmatique de /'Eglise orthodoxe, t. IV, tr. fe. 
cit., pp. 183-200. 

3 A se vedea de exemplu rezervele exprimate de VI. Lossky, „Du trosieme 
attribut de lEglise”, In A /image er ala ressemblance de Dieu, Paris, 1967, p. 167, nota 1 
(în rom., opcit, pp. 174-175), şi dej. Zizioulas, „La communau- te eucharistique et la 
catholicite de lEglise”, în L'Etze ecclesial, Geneva, 1981, p. 111, nota 2. 

44La Efeseni 4,11-16, PG 85, 8444. 

Biserică la catolicitate; şi nu numai în felul în care am arătat mai 
sus, şi anume că fiecare este chemat în Biserică la deplina 
întregire de sine, primind ceea ce-i este necesar pentru aceasta 
(adică harul dat prin Sfintele Taine), ci toţi laolaltă suntem 
chemaţi la „zidirea trupului lui Hristos, până vom ajunge toţi la 
unitatea credinței şi a cunoaşterii Fiului lui Dumnezeu, la 
starea bărbatului desăvârşit |total, catolic], la măsura vârstei 
deplinătăţii lui Hristos” (Efeseni 4, 12-13). 

Catolicitatea obştii credincioşilor cere carolicitatea fiecăruia în 
parte. 

„însăşi catolicitatea vieţii ecleziale - explică părintele 
George Florovsky - nu este posibilă decât graţie catolici- tăţii 
fiecărui credincios în parte. O mulțime de persoane izolate 
lăuntric şi închise în sine, organizate doar în mod exterior, 
impuse, ca să zicem aşa, una alteia, nu este şi nu poate 
deveni o entitate catolică. Forţa unificatoare trebuie să 
acționeze dinăuntru. O frăţietate nu poate fi alcătuită decât 
din frați. Unirea nu devine posibilă decât prin iubire 
frățească reciprocă. Integrarea în Biserică trebuie precedată 


de o transfigurare catolică a sufletului omenesc.”! 


Fiecare credincios, prin nevoință duhovnicească, trebuie să 
se lepede de orice formă de individualism care îl închide în 
sine, îl desparte şi-l înstrăinează de ceilalți, şi în locul flavriei 
(iubirea egoistă de sine) şi al tuturor patimilor care se nasc din 
ea şi o întăresc! ?, să pună virtutea iubirii, care-l deschide către 
aproapele şi-l uneşte cu el în Domnul. în cel ce iubeşte sporeşte 


mila iubitoare, care îl face să-i socotească pe ceilalți carne din 


1 „Fragments theologiques”, Mlessager de lexarchat du Patriarche russe en Europe 
occidentale, 105-106,1980-1981, p. 63. 

2 A se vedea studiul nostru Therapeutique des maladies spritiuelles, ed. a V-a, 
2005, pp. 151-157 (în rom., Terapeutica bolilor spirituale, Ed. Sophia, 2001). 

carnea sa, iar suferinţele şi bucuriile lor să-i fie suferinţe şi 
bucurii ale sale; unul ca acesta îşi trăieşte propria omenitate ca 
purtând în ea întreaga omenire. „Cel desăvârşit în iubire (...) - 
scrie Sfântul Maxim - nu mai cunoaşte deosebirea între al său şi 
al altuia (...), caută la firea cea una a oamenilor (...) şi se simte 
de-o inimă cu toți.” Sfinţii, spune în acelaşi sens Sfântul loan 
Gură de Aur, „se poartă de parcă tot neamul omenesc ar fi o 
singură făptură”. Adevăratul creştin, zice Evagrie, este „cel ce 
se socoteşte pe sine una cu toţi, deoarece i se pare că se vede pe 
sine necontenit în fiecare”.” lar Sfântul Simeon Noul Teolog 
îndeamnă: „Pe toţi credincioșii, noi, credincioşii, trebuie să-i 
vedem ca pe unul.” 

Catolicitatea persoanei, departe de a cufunda persoana într- 
un tot impersonal, îi acordă, dimpotrivă, amploare de întreg. Ea 
nu-i desființează nicidecum identitatea personală, ci, 
dimpotrivă, i-o adevereşte pe un plan superior, care nu mai este 
cel al personalităţii psihologice, ci al personalităţii 
duhovniceşti. Unindu-se strâns cu ceilalți în Biserică, persoana 
nu se pierde, nu sărăceşte, nu se ruinează - ca atunci când 
trăieşte numai pentru sine ci se împlineşte. „Eul” nu dispare în 
„noi”, rămâne „eu”, dar nu mai este despărțit, rupt de celelalte 
„euri”; nu mai deosebeşte între ce este „eu” al său şi ce nu este 
„eu” al său; e izbăvit de mărginirea sa de individ. Tot aşa cum 
fiecare dintre Persoanele dumnezeieşti dezvăluie în sânul 
Sfintei Treimi  plenitudinea vieţii dumnezeieşti, fiecare 
persoană, în Biserică, dezvăluie plenitudinea vieţii omeneşti, 


care este viața dumnezeiesc-omenească. 


1 Capete despre dragoste, II, 30 (în rom., Filocalia, voi. 2, ed. 2008, p. 89). 

2 Omilie la Psalmul 9, 8. 

3 Cuvânt despre rugăciune, 125 (în rom., Filocalia, voi. Led. 2008, p. 115). 

4 Capete teologice, gnostice fi practice, III, 3 (în rom., Filocalia, voi. 6, ed. 1977, 
p. 61). 

IV. APOSTOLICITATEA BISERICII 


Noţiunea de apostolicitate are, ca şi cele precedente, mai 


multe dimensiuni. 


1. Fundamentul apostolic al Bisericii 


Biserica este apostolică în primul rând în sensul că ea are un 
fundament apostolic. Voi sunteţi „casnici ai lui Dumnezeu, 
zidiți fiind pe temelia Apostolilor”, spune Apostolul Pavel 
(Efeseni 2,20). 

Ea are un fundament apostolic mai întâi în sensul că Hris- 
tos a instituit-o prin Apostolii Săi şi le-a încredinţat-o. După 
cum am văzut în primul capitol, Biserica a fost întemeiată de 
Hristos: 1) adunând în jurul Său ucenici pe care i-a numit 
„apostoli” (cf. Luca 6, 13), „rânduindu-i” (cf. Marcu 2, 14, 16) şi 
dându-le „stăpânire” (cf. Luca 9,1) şi „putere” (cf. Matei 19, 1; 
Marcu 2, 15), marcând caracterul nu numai instituţional, ci şi 
harismatic al acestei prime organizări; 2) instituind la Cina cea 
de Taină, când a dat Sfântul Său Trup şi Sânge drept hrană 
ucenicilor (cf. Matei 26, 26-28; Marcu 14, 22-24; Luca 22, 15- 
17), Sfânta împărtăşanie, care a făcut din cei ce L-au urmat 
mădulare ale Trupului Său şi i-a unit ontologic cu EL, iar prin 
EI, întreolaltă; 3) trimițând la Cincizecime pe Duhul Sfânt peste 
Apostoli şi acordând astfel Bisericii dimensiunea harică, spre a 
creşte şi a se răspândi pe întreg pământul, pentru că lor li s-a 
dat prin har puterea de a vesti Evanghelia la neamuri (cf. Fapte 
2, 1-10), de a fi martori ai lui Hristos „până la marginea 
pământului” (Fapte 1, 8), şi de a convinge prin cuvintele (cf. 
Fapte 2, 37) şi minunile lor (cf. Fapte 2,43). 

Apostolii sunt conştienţi că apostolatul lor este o instituire 
dumnezeiască. Sfântul Pavel se numeşte pe sine „apostol nu de 

la oameni, nici prin om, ci prin Iisus Hristos şi prin Dumnezeu- 
Tatăl” (Galateni 1, 1). Ei simt că, prin Duhul cel Sfânt, Hristos 
trăieşte în ei (cf. Galateni 2, 20), că apostolatul lor este un 
apostolat în Domnul (cf. | Corinteni 9,2), a Cărui taină li s-a 
descoperit prin Duhul (cf. Efeseni 3, 5). Ei ştiu de asemenea că 
lor li s-a dat „harul acesta” de a binevesti „neamurilor bogăţia 
lui Hristos cea nepătrunsă” şi să „învedereze tuturor care este 
iconomia tainei” (Efeseni 3, 8-9). 

In al doilea rând, Biserica are un fundament apostolic în 
sensul că Apostolii, pornind de la Ierusalim, s-au răspândit ca 
nişte luminători pentru a întemeia multe alte comunități 
creştine, care sunt tot atâtea Biserici locale. Prestigiul primelor 
Biserici locale decurge din faptul că au fost întemeiate de 
Apostoli care făceau parte din ceata celor doisprezece. De pildă, 
primatul recunoscut în cursul primului mileniu Bisericii de la 
Roma ţine în parte de faptul că Roma a fost cea dintâi capitală a 
imperiului, dar, pe de altă parte, de faptul că a fost întemeiată 
de cei doi mari Apostoli, Petru şi Pavel, care au fost martirizaţi 
aici şi ale căror morminte se păstrează în acest oraş. 

Există şi alte Biserici locale care se pot lăuda că au fost 
întemeiate chiar de unul dintre cei doisprezece Apostoli, ca 
cele din Antiohia, Roma, lerusalim, Efes, Smirna, Atena, 
Filippi... 

Ca ucenici ai lui Hristos, „înşişi văzători şi slujitori” ai Lui, 
cărora sfânta Sa gură le-a descoperit tainele cele cu privire la El, 
Apostolii se bucură de o mare cinste, cuvintele şi viața lor 
având valoare de normă şi lege; harul primit de ei pururea se 
revarsă peste Biserică, pe vecie. Sfântul Maxim Mărturisitorul, 
referindu-se la cuvintele lui Hristos (Matei 10, 40), spune cu 
tărie: „Oricine primeşte pe Sfinţii Apostoli, pe Hristos primeşte, 
pe Dumnezeu primeşte; oricine se leapădă de ei, de Hristos se 

leapădă.” Sfântul Irineu spune în acelaşi sens: „Cine se leapădă 
de ei, dispreţuieşte pe cei care au fost părtaşi ai Domnului” (cf. 
Evrei 3, 14)'?. Sfântul loan Gură de Aur, vorbind despre Sfântul 
loan Teologul, spune că însuşi Dumnezeu vesteşte prin el 
Evanghelia; iar în Omiliile sale la epistolele Apostolului Pavel 
spune de nenumărate ori că „Hristos este Cel ce vorbeşte prin 
Pavel”. 


2. Succesiunea, apostolica şi semnificaţia ei 


După primele Biserici locale, alte şi alte Biserici au fost 
întemeiate de apostoli hirotoniți de cei doisprezece, apoi de 
urmaşii acestor apostoli, episcopii. 

Episcopii se arată a fi nu doar urmaşi ai Apostolilor, ci ei 
înşişi apostoli, conform binecunoscutei formule a Sfântului 
Ciprian: apostolus id est episcopus. lar dintre episcopi, cei care 
prin caracterul remarcabil al învățăturii şi vieţuirii lor au primit 
titlul de „Sfinţi Părinţi”, sunt socotiți întocmai cu Apostolii, 
bucurându-se de o cinstire aproape egală cu a acelora, ca 
păstrători şi continuatori ai sfintei Tradiţii primare.” 


1 Disputa de la Byzia, LX, PG 90, 144C. 

2 Contra ereziilor, III, 1, 2. 

3 A se vedea de exemplu Sf. Atanasie cel Mare: „Să privim... şi la preda- 
nia cea de la început şi la învăţătura şi credinţa Bisericii universale, pe care a dat-o 
Domnul, au propovăduit-o Apostolii şi au păzit-o Părinţii” (Epistola către Serapion, 
XXVIII - în rom., PSB, voi. 16, p. 58). A se vedea şi Sf. Grigo- rie de Nyssa: 
„Probarul învăţăturii noastre cu privire la credință este Tradiţia Părinților, 
transmisă nouă drept moştenire şi vestită de la Apostoli prin sfinții lor urmaşi” 
(Gontza lui Eunomiu, IV). 

Cea dintâi etapă din ceea ce numim „succesiune apostolică” 
este înfăţişată de Sfântul loan Teologul, la începutul primei sale 
epistole, într-un mod deosebit de instructiv în ceea ce priveşte 


natura ei: 


„Ce era de la început, ce am auzit, ce am văzut cu ochii 
noştri, ce am privit şi mâinile noastre au pipăit despre 
Cuvântul vieţii, şi viața s-a arătat şi am văzut-o şi mărtu- 
risim şi vă vestim viaţa de veci care [...] s-a arătat nouă. Ce 
am văzut şi ce am auzit, aceea vă vestim şi vouă, ca și voi să 
aveţi împărtăşire cu noi. lar împărtăşirea noastră este cu 
Tatăl şi cu Fiul Său Iisus Hristos” (I loan 1, 1-3). 


Apostolii nu le transmit urmaşilor lor o instituţie, nici o 
învățătură sau un ansamblul de idei, ci Viaţa însăşi, cunoscută 
de ei nu teoretic, ci prin trăire vie; de aceea, cuvintele de care 
se folosesc nu sunt ale minţii, ci ale duhului care cunoaşte 
intuitiv şi nemijlocit („ceea ce am privit”) şi ale simţirii („ce am 
auzit, ce am văzut cu ochii noştri... şi mâinile noastre au 
pipăit”). lar această Viaţă este însăşi Persoana Cuvântului 
întrupat. După cum am subliniat mai înainte, urmând 
Sfântului Pavel, Biserica este Trupul lui Hristos. lar Apostolii le 
transmit urmaşilor lor modul de a face prezent Trupul lui 
Hristos, de a-L cunoaşte prin experiere în acelaşi fel ca ei, şi de 
a intra în comuniune cu El (şi în EI cu Tatăl prin Duhul) ca şi 
ei: „şi această Viață vă vestim şi vouă, ca şi voi să aveţi 


împărtăşire cu noi”, care suntem părtaşi „cu Tatăl şi cu Fiul Său 


1 Cf. pr. Iustin Popovici, Dogmatique de /'Eglise orthodoxe, t. IV, tr. fr., Lausanne, 
1977, p. 202: „Ce este dar această moştenire pe care Sfinţii Apostoli o transmit 
urmaşilor lor? Este însuşi Dumnezeu-Omul, Domnul Hristos, cu toate bogățiile 
nepieritoare ale minunatei Sale persoane divino-umane, Hristos, Capul Bisericii, 
singurul ei Cap. Dacă nu transmite lucrul acesta, succesiunea apostolică nu mai este 
apostolică, iar aceasta înseamnă că de fapt nu mai există succesiune apostolică, nu 


g» 


mai există ierarhie apostolică, nu mai există Biserică apostolică”. 

lisus Hristos”. 

Puterea dumnezeiască dată prin Hristos Apostolilor Săi (cf. 
loan 20, 22-23) s-a transmis fără întrerupere în Biserică până în 
zilele noastre prin urmaşii lor, episcopii. Această „succesiune 
apostolică” continuă şi neîntreruptă contribuie de-a lungul 
veacurilor la menţinerea identităţii şi unităţii Bisericii - care, 
după cum tocmai am spus, nu sunt nimic alta decât identitatea 
şi unitatea Trupului lui Hristos prezent pe pământ şi în ceruri - 
şi la permanentul acces al credincioşilor la alipirea şi 
împărtăşirea de El în Duhul. 

Unitatea Bisericii şi catolicitatea ei sunt cu atât mai bine 
asigurate, cu cât succesiunea apostolică nu se efectuează doar în 
linie dreaptă şi unică, de la un apostol din ceata celor doi- 
sprezece la un apostol din „a doua generaţie”, apoi la un epi- 
scop, ci are - după cum se va vedea în continuare, când vom 
vorbi despre hirotonirea episcopilor - un caracter colegial sau 
sinodal. Fiecare Apostol a hirotonit mai mulţi episcopi (de 
exemplu, Apostolul Petru a hirotonit, între alții, un episcop la 
Antiohia, un episcop la Alexandria şi un episcop la Roma); un 
episcop nu este urmaşul unui singur apostol, ceea ce-l face pe 
Sfântul Ciprian al Cartaginei să spună că toți episcopii sunt 
urmaşi ai Apostolului Petru (ca şi al fiecăruia dintre ceilalți 
Apostoli"); şi, potrivit Tradiţiei, hirotonirea unui episcop 
trebuie săvârşită de mai mulţi episcopi.” 

1 C£ Despre unitatea Bisericii sobornicești, IV (în rom., în Apologeți de limbă 
latină, PSB, 3, pp. 436-437). 

2 Cel puţin doi, potrivit Ziadiiei apostolice a lui Ipolit, trei sau cel puţin 
patru, conform canonului 4 al Sinodului | Ecumenic, pentru care norma era ca la 
hirotonie să participe toţi episcopii din eparhie: „Episcopul trebuie înainte de toate 


să fie ales de toți cei din provincie; dar dacă o necesitate urgentă sau depărtarea nu 
o îngăduie, este obligatoriu să se adune trei episcopi ca să se facă alegerea, având cu 


ei consimțământul scris al celor care nu sunt de faţă.” Cu privire la această 
chestiune, a se vedea P. L'Huillier, „La pluralite des con- secrateurs dans les 


chirotonies episcopales”, Messager de lexarchat du Patriar- che russe en Europe occidentale, 

în virtutea continuității acestei „succesiuni apostolice”, noile 
Biserici locale păstrează un fundament apostolic, şi rămân 
apostolice de-a lungul vremii Bisericile care nu doar au ca 
episcop un urmaş legitim al Apostolilor, ci sunt fidele duhului 
şi lucrării Apostolilor, păstrează ca pe un lucru de mare preţ 
tezaurul încredinţat de Hristos Apostolilor şi propovăduit de ei, 
mărturisesc credința Apostolilor, viețuiesc şi îndeamnă la 
viețuirea pe care au dus-o ei, urmând învățătura şi pilda lui 
Hristos, şi împărtăşesc credincioşilor harul primit de Apostoli 
de la Hristos. Din acest punct de vedere, „succesiunea 
apostolică” se identifică cu „Tradiţia apostolică”. 

Sfântul Irineu vorbeşte despre aceasta spunând: „Astfel, 
deci, Tradiţia Apostolilor, care s-a arătat întregii lumi, poate fi 
văzută în orice Biserică de toți cei care vor să vadă adevărul.”! 
Sfântul Irineu face în această privinţă o paralelă între atitudinea 
dreptcredincioşilor, cărora le ia apărarea, şi cea a ereticilor, pe 
care îi combate: „Noi ţinem Tradiţia venită de la Apostoli şi 
păstrată în Biserică prin succesiunea prezbiteri- lor”, în vreme 
ce ei „i se împotrivesc”.!? 

Succesiunea apostolică autentică se caracterizează prin 
faptul că este depozitara harurilor dumnezeieşti (primite la 
hirotonie?), prin aceea că nu schimbă cu nimic cele propovă- 
duite şi încredințate de Hristos primilor Apostoli (celor doi- 
sprezece), şi prin faptul că urmaşii Apostolilor au o credinţă, o 
purtare şi un mod de viață /erhos) neîntinate (cf. Tit 1, 5-9). 
Sfântul Irineu spune astfel: 


„Cele despre adevăr trebuie învăţate de acolo de unde au fost 
aşezate darurile lui Dumnezeu, adică de la aceia 


42-43, 1963, pp. 97-11. 
1 Contra ereziilor, III, 3, 1. 
2Ibid, 2, 2. 


3 „Punerea mâinilor”. 

sau, mai bine zis, pe lângă aceia care sunt urmaşi ai Aposto- 
lilor în Biserică, la care aflăm şi purtare dreaptă împotriva 
căreia nimeni nu are nimic de zis, şi curăţia nestricăcioasă a 
cuvântului (cf. Tit 2, 8). Aceştia sunt cei care păzesc cre- 
dința într-Unul Dumnezeu, Făcătorul a toate; ei ne sporesc 
iubirea pentru Fiul Său, Care a săvârşit pentru noi atât de 
mari şi minunate lucruri; în fine, ei ne tâlcuiesc Scripturile 
în chipul cel mai sigur, ferit de hulă a lui Dumnezeu, 


necinstire a patriarhilor ori nesocotire a prorociilor.” 


Şi acelaşi lucru, în altă parte, îl spune astfel: 

„Noi putem să-i numim pe toţi cei aşezaţi în Biserici ca 
episcopi de către Apostoli, şi pe toţi cei care le-au urmat 
lor, până în zilele noastre. Or, aceştia nici n-au propovă- 
duit, nici n-au cunoscut ceva care să se asemene cu închi- 
puirile nebuneşti ale acelora (ereticilor). lar dacă au fost şi 
lucruri de taină, ştiute numai de Apostoli şi încredințate 
numai celor «desăvârşiţi», deosebi, acestea le-au fost predate 
în primul rând celor cărora le încredințau Bisericile. Pentru 
că voiau să fie cu totul desăvârşiţi şi fără prihană (cf. II 
Timotei 3, 2) aceia pe care îi lăsau ca urmaşi ai lor si cărora 
le încredinţau misiunea învătătorească; căci dacă aceştia îşi 
împlineau cum se cuvine misiunea, mare era folosul, iar 


dacă nu, mare nenorocirea.”!? 


În continuarea acestui text, mai înainte de a înfățişă suc- 
cesiunea exactă a episcopilor Romei - începând cu cel dintâi, 
hirotonit de Apostolii Petru şi Pavel, trecând prin Clement al 
Romei, care i-a văzut, i-a ascultat şi i-a cunoscut pe aceştia, 
până la cel care era episcop în zilele sale -, Sfântul Irineu 


1 Contra ereziilor, IV, 26, 5. 
2 Ibid, Ul. 3.1. 

insistă o dată mai mult asupra faptului că nu oamenii în 
sine sunt importanţi, cât Tradiţia venită de la Apostoli, pe care 
fiecare dintre ei o poartă şi o transmite în chip fidel urmaşului 
său, odată cu dreapta credinţă, în deplinătatea ei, care stă în 
centrul acestei Tradiţii. Fidelitatea fată de credinţa cea ade- 


»»> 


vărată, cuprinsă în Tradiţie, dar şi acordul - care nu este doar 
comunitate de învățătură, ci şi comuniune - cu Bisericile care o 
posedă, constituie criteriul esenţial pentru a decide dacă un 


grup de persoane aparţine sau nu Bisericii. 


„Dar fiindcă într-o scriere ca cea de faţă ar lua mult să 
înşirăm pe toţi episcopii aşezaţi de Apostoli în toate Bise- 
ricile, am ales pe una dintre ele, Biserica cea foarte mare, 
foarte veche şi ştiută de toţi, întemeiată de preaslăviţii 
Apostoli Petru şi Pavel şi aşezată de ei în Roma; iar arătând 
că Tradiţia primită de la Apostoli şi credinţa pe care o 
vesteşte ea oamenilor (cf. Romani 1, 8) au ajuns până în 
zilele noastre prin cei ce le-au urmat Apostolilor, socotim că 
se vor ruşina cei care, în tot felul, fie din părerea de sine, fie 
din slavă deşartă, fie din orbire şi rătăcire de la dreapta 
învățătură, îşi fac adunări de-ale lor, nelegiuite; căci pentru 
obârşia ei cea cu totul minunată, după această Biserică 
trebuie să se ia întreaga Biserică, adică credincioşii de pre- 
tutindeni, fiindcă în ea s-a păstrat întotdeauna, spre folosul 
tuturor oamenilor din tot locul, Tradiţia care vine de la 
Apostoli. Aşadar, după ce au întemeiat şi zidit Biserica, 
preafericiții Apostoli i-au încredințat lui Linos sarcina 
episcopatului; despre acest Linos vorbeşte Pavel în epistolele 
către Timotei (II Timotei 4, 21). Lui i-a urmat Ana- clet. 
După acesta, în al treilea rând începând de la Apostoli, 
episcopatul cade în sarcina lui Clement. El i-a văzut pe 

Apostoli şi a avut legături cu ei; cele propovăduite de ei 
răsunau încă în urechile sale şi avea în faţa ochilor vie 
predania (tradiţia) lor. Şi nu era singurul, pentru că în vre- 
mea aceea erau încă mulţi dintre cei ce primiseră învățătura 
direct de la Apostoli. Sub acest Clement, aşadar, la frații din 
Corint s-a iscat o mare tulburare; Biserica Romei a trimis 
atunci corintenilor o foarte frumoasă epistolă, pentru ca să-i 
aducă la pace, să le reînsufleţească credinţa şi să le vestească 
o dată mai mult tradiţia primită de ei mai înainte de la 
Apostoli, anume cea într-unul Dumnezeu Atotputernic, 
Făcător al cerului şi al pământului [...] Că acest Dumnezeu a 
fost vestit de Biserici ca Tatăl Domnului nostru lisus Hristos 
se poate cunoaşte din această scriere de toți cei ce vor, tot 
aşa cum pot cunoaşte din ea şi tradiția apostolică a Bisericii, 
pentru că ea e mai veche decât cei care aţâță acum la 
rătăcire, care socotesc în chip deşert că există un alt 
Dumnezeu, mai presus de Creatorul şi Făcătorul a toate câte 
sunt. După acest Clement a urmat Euha- rist: după Euharist, 
Alexandru; apoi, al şaselea începând de la Apostoli, a fost 
aşezat Sixt; după el, Telesfor, care a dat o slăvită mărturie; 
după aceea, Higin; pe urmă, Pius; după el, Anicet; Sotir i-a 
urmat lui Anicet, iar acum Elefte- rie, al doisprezecelea 
începând de la Apostoli, deţine funcţia episcopatului. lată 
prin ce înşiruire şi prin ce urmaşi au ajuns până la noi 
tradiția ce se află în Biserică începând de la Apostoli şi 
predicarea adevărului. Şi avem aici proba deplină că una şi 
aceeaşi este credinţa dătătoare de viaţă care s-a păstrat şi s-a 
transmis în Biserică de la Apostoli încoace, în chip 
adevărat.” “id, IU, 3,23, 
Sfântul Irineu dă apoi un alt exemplu împotriva ereticilor, 
cel al Sfântului Policarp, episcopul Smirnei, arătând nu numai 

fundamentul apostolic şi faptul că le-a fost urmaş, ci şi 
subliniind că a fost întotdeauna fidel învăţăturii propovăduite 
de ei, singura adevărată şi învăţătură a întregii Biserici, 
transmisă de Tradiţie de Ia o generaţie la alta: 

„Putem de asemenea să-l numim pe Policarp. Acesta nu 
doar că a fost ucenic al Apostolilor şi a trăit alături de mulți 
dintre cei care-L văzuseră pe Domnul, dar a şi fost pus de 
Apostoli episcop în Biserica din Smirna. Noi înşine l-am 
văzut în tinereţea noastră [...]. Or, el a predat întotdeauna 
învățătura primită de la Apostoli, care este învățătura trans- 
misă de Biserică şi singura adevărată. De aceasta dau mărtu- 
rie toate Bisericile din Asia şi cei care până în ziua de azi au 
urmat după Policarp, care a fost un martor al adevărului cu 
totul vrednic de crezare şi sigur, nu ca Valentin, Marcion şi 
toţi ceilalți semănători de credinţe rătăcite. Venit la Roma, 
în vremea când era episcop Anicet, el a îndepărtat de 
ereticii mai sus numiţi o mare mulțime de oameni, 
întorcându-i la Biserica lui Dumnezeu, vestindu-le că el a 
primit de la Apostoli un singur şi unic adevăr, cel 


propovăduit de Biserică.” 


Aceste observaţii sunt valabile şi pentru Biserica din Efes: 
„Să adăugăm, în fine, că Biserica din Efes, întemeiată de 

Pavel şi în care loan a rămas până în vremea lui Traian, este 

de asemenea un martor vrednic de crezare al tradiţiei 


Apostolilor.”"? 


Din aceste texte reiese cu claritate faptul că apostolicita- tea 
episcopilor nu se datoreşte doar faptului că sunt urmaşii 
legitimi (pe cale de succesiune) ai Apostolilor şi că primii epi- 
scopi au fost rânduiţi chiar de acei Apostoli care au fost ucenici 


1 Ibid, 3,4. 
2 Ibid. 

şi martori ai Domnului în vremea vieţii Sale pământeşti, dar şi 
faptului că episcopii mărturisesc şi vestesc adevărata credinţă, 
cea propovăduită de Apostoli, au o purtare demnă de purtarea 
pilduitoare a acelora şi, scurt vorbind, sunt martori, păzitori şi 
transmițători credincioşi ai Tradiţiei care începe odată cu 


Apostolii şi pe care episcopii au primit-o de la înaintaşii lor. 


Trebuie să adăugăm la aceasta şi faptul că succesiunea apos- 
tolică nu este una formală; legitimitatea şi succesiunea apos- 
tolică a unui nou episcop nu ţin de faptul că a fost hirotonit de 
unul sau mai mulţi episcopi; trebuie ca aceşti episcopi şi el 
însuşi să se afle în comuniune cu Biserica, iar hirotonia lui să fie 
recunoscută de orice Biserică adevărată. 


După cum observă părintele George Florovslcy: 


„Succesiunea episcopală nu reprezintă o singură linie 
dreaptă, un lanţ; ea este mai curând o reţea de linii care 
urcă până la colegiul apostolic. Pentru că fiecare episcop 
este uns pentru slujirea sa de mai mulţi episcopi! în numele 
întregului episcopat, iar cei care-l ung nu acționează în 
calitatea lor de episcopi locali, ci întocmai ca un colegiu 
care reprezintă întreaga Biserică, inclusiv poporul credin- 
cios. De aceea, de regulă, numai episcopii aflaţi în scaun 
sunt cei care ung episcopi [...] Succesiunea apostolică nu 
constituie un sistem aparte şi închis, ci este în permanentă 
legătură cu trupul viu (al Bisericii), episcopii acţionând ca 
reprezentanţi ai unor Biserici locale anume, şi aceste Bise- 
rid, adică întreaga Biserică, acționează prin ei. De aceea 
hirotoniile teoretice - adică fără o titulatură precisă, fără 


Ă . 1 A 
acordarea unui scaun sau a unei turme anume - sunt în 


1A se vedea Canoanele Apostolilor, |: „Episcopul trebuie uns de doi sau trei 
episcopi.” 

mod expres interzise (canonul 6 al Sinodului de la Cal- 
cedon). După cum sunt interzise şi hirotoniile făcute în 


mod secret.”!? 


Putem spune aşadar că succesiunea apostolică nu este 
„individuală”; pe de o parte pentru că ea nu trece de la un 
apostol anume la un episcop anume, apoi de la acesta la un alt 
episcop anume, ci fiecare episcop îşi are slujirea de la colegiul 
episcopilor şi, dincolo de ei, de la colegiul Apostolilor, ceea ce 
face din el un urmaş al tuturor Apostolilor, şi nu doar al unuia 
singur”; pe de altă parte, pentru că succesiunea implică comu- 
nitatea euharistică în fruntea căreia se află episcopul şi, prin ea, 
întreaga Biserică.“ 

Secolele trecute şi epoca actuală cunosc un mare număr de 
episcopi numiţi „vaganţi”, care susțin că se află în succesiunea 
apostolică pentru că au fost hirotoniți de unul sau chiar de mai 
mulţi episcopi, ei înşişi hirotoniți conform rânduielii; aceşti 
episcopi mărturisesc poate dreapta credință! şi poate au purtări 
ireproşabile; totuşi, pentru că sunt aşezaţi ori se plasează ei 
înşişi (de pildă, prin schismă) în afara comuniunii cu Biserica, ei 


nu pot fi consideraţi drept urmaşi ai Apostolilor şi nu pot spune 


1 Cum este cazul episcopilor care s-au pensionat ori au demisionat, sau 
încă şi cel al episcopilor vicari ori inpartibus. 

2 „Le Corps du Christ vivant”, în La Sainte Eglise universelle, Neuchâtel, 1948, 
pp. 37-38. 


3 O idee care îşi poate afla o justificare patristică, de pildă în ecleziologia 
Sf. Ciprian (a se vedea. Despre unitatea Bisericii universale). 
4 Referitor la aceste două aspecte, a se vedea ]. Zizioulas, „La communau- 


te eucharistique et la catolicite de lEglise”, în L'Fize ecclesial, Geneva, 1981, pp. 132- 
134, care se inspiră din pasajul citat mai sus din Florovsky. A se vedea, de acelaşi 
autor, şi „Apostolic Continuity of the Church and Apostolic Succession in the First 
Four Centuries”, Louvain Studies, 21, 1996, pp. 153-168; acest articol este însă 
contestabil prin teza sa centrală, care acordă o importanţă fundamentală, 
discutabilă, eshatologiei şi sfârşeşte prin a pierde din vedere atât noţiunea de 
continuitate (inerentă celei de apostolicitate), cât şi noţiunea de apostolicitate însăşi 
(în mod particular în ceea ce priveşte fundamentele sale istorice). 

că se situează cu adevărat pe linia succesiunii apostolice, fiindcă 


iei i “ SI 
nu poate fi apostolicitate în afara Bisericii. 


3. Caracterul misionar al Bisericii 


Un alt sens al apostolicităţii, rar evocat şi totuşi evident, 
este caracterul misionar al Bisericii. 

Cel dintâi sens al cuvântului apostolos este acela de „trimis”. 

Apostolii sunt „trimişi” de Hristos, dar un lucru frapant este 
acela că El însuşi Se consideră în primul rând trimis de Tatăl” 
(cf. loan 7, 33; 8, 16, 18, 28, 29, 42; 9, 4; 10, 36; 12, 44, 45, 49; 
13, 20; 15, 21; 16, 5; 17, 18, 21, 23, 25; Luca 20, 13), iar după ce 
Se înalță la ceruri, El trimite Sfântul Duh de la Tatăl (cf. loan 
15, 26; 16,7; Luca 24,49) sau Tatăl trimite Duhul Sfânt în 
numele Fiului (cf. loan 14, 26). 

Apostolatul lor are în mod clar un temei dumnezeiesc, mai 
precis hristologic; el are ca referință şi ca model apostolatul lui 
Hristos, conform celor grăite de EI către Tatăl: „Precum M-ai 
trimis (umartikuc,) pe Mine în lume, şi Eu i-am trimis 


(umaTzika) pe ei în lume” (loan 17,18), apoi către ucenicii Săi, 


1 Sau mai curând o credință aproximativ ortodoxă, pentru că un episcop care 
ar mărturisi dreapta credinţă, dar ar fi schismatic (e cazul, de exemplu, al 
episcopilor care ţin vechiul calendar) ar mărturisi de fapt prin însuşi acest fapt o 
erezie ecleziologică. Nu poţi fi cu adevărat ortodox dacă nu aparţii Bisericii. 

2Sf. Vasile cel Mare spune în această privinţă: „Cei ce s-au lepădat de Biserică 
n-au mai avut harul Duhului Sfânt peste ei, căci a lipsit comunicarea lui prin 
întreruperea succesiunii. Căci cei dintâi care s-au depărtat aveau hirotoniile de la 
Părinţi, iar prin punerea mâinilor peste ei aveau harul Duhului: dar cei ce s-au rupt, 
devenind mireni, n-au avut nici putere de a boteza, nici de a hirotoni; nici nu 
puteau da altora harul Duhului Sfânt, de la care ei au căzut” (Canonul 1 al Sf. Vasile 
cel Mare, în P.P. Joannou, Discipline generale antique (IV-IX5,), t. II, Les canons des 
Peresgrecs, Grottaferrata, 1963, pp. 96-97). Sub acest aspect, a se vedea şi St. 
Firmilien de Cesaree, Lee LXXV, 7, în Cyprien de Carthage, Cor- respondance, t. II, 
Paris, 1961, pp. 293-294. (In rom., arhid. prof. dr. loan N. Flo- ca, Canoanele Bisericii 
Onodoxe. Note și comentarii, Sibiu, 2005, p. 376). 

3 In general, în acest caz este folosit verbul dar mai este folosit şi 
verbul CiTtooziXku (a se vedea Luca 10, 16; loan 17, 18). 

spunând: „Precum M-a trimis pe Mine Tatăl, vă trimit şi Eu pe 
voi” (loan 20, 21); apostolatul se raportează la Tatăl ca Acela 
care L-a trimis pe Hristos: „Cel care vă ascultă pe voi pe Mine 
Mă ascultă şi cel care se leapădă de Mine se leapădă de Cel care 
M-a trimis pe Mine (rov otmcerTtCkaYca ge)” (Luca 10,16). 
Trimiterea - adică apostolatul, conform celui dintâi sens al 
cuvântului - este aşadar mai întâi o misiune dumnezeiască; cea 
a iconomiei Cuvântului întrupat şi cea a iconomiei corelative a 
Duhului Sfânt, care vin în lume pentru a mântui şi a 
îndumnezei omenirea despărțită prin păcat de Dumnezeu. 
Trimiterea Apostolilor răspunde voinţei lui Dumnezeu de a 
răspândi în întreaga lume Vestea cea bună a mântuirii şi de a 
dărui mijloacele prin care oamenii se pot bucura de roadele ei. 
în calitatea lor de trimişi, Apostolii sunt împlinitorii absolut 
necesari pentru o misiune care începe în primul rând prin 
cuvânt, după cum tâlcuieşte Apostolul Pavel: „Oricine va che- 
ma numele Domnului se va mântui. Dar cum vor chema nume- 
le Aceluia în Care încă n-au crezut ? Şi cum vor crede în Acela 
de Care n-au auzit ? Şi cum vor auzi fără propovăduitor ? Şi 
cum vor propovădui, de nu se vor trimite?” (Romani 10, 13-15). 
Dincolo de vestirea prin cuvânt însă, misiunea lor este de a 
aduce cât mai mulți oameni în sânul Bisericii (singura dăru- 
itoare a harului mântuirii şi îndumnezeirii) - spre împlinirea 
planului lui Dumnezeu, Care voieşte „ca toți oamenii să se 
mântuiască şi la cunoştinţa adevărului să vină” (| Timotei 2, 4) 
-, pentru ca să fie „altoiţi” (cf. Romani 11, 17-24) în 
Trupul lui Hristos prin Botez şi, ducând viață duhovnicească, 
să-şi însuşească harul primit şi să se unească în mod real cu 
Dumnezeu, pe vecie. Misiunea Apostolilor - „apostolatul” lor în 
acest prim sens, de „trimitere” în lume - este astfel instituit de 


Hristos: 

„Şi apropiindu-Se Iisus, le-a vorbit, zicând: Datu-Mi-s-a 
toată puterea în cer şi pe pământ. Drept aceea, mergând, 
învăţaţi toate neamurile, botezându-le în numele Tatălui si 
al Fiului şi al Sfântului Duh, învăţându-le să păzească toate 
câte v-am poruncit vouă. Şi iată Eu sunt cu voi în toate 


zilele, până la sfârşitul veacului” (Matei 28, 18-20). 


Apostolii sunt deplin conştienţi de misiunea lor în acest 
sens: „Am luat har şi apostolie, ca să aduc, în numele Său, la 
ascultarea credinţei toate neamurile” (Romani 1, 5). 

Pentru a împlini această misiune, după cum se vede din 
citatul de mai sus, Apostolii primesc de la Hristos o „putere”, 
care e tăria harului, iar de la Sfântul Duh, la Cincizecime, 
harisme speciale, mai ales „darul vorbirii în limbi”, ca să 
vestească Evanghelia la fiecare neam, în limba sa (cf. Fapte 2,4- 
11). 

Urmaşii Apostolilor sunt moştenitorii acestei misiuni. 
Episcopii, apoi delegaţii lor, prezbiterii, au sarcina de a pro- 
povădui Cuvântul, de „a lega şi dezlega” şi de a săvârşi Sfintele 
Taine (Botezul, Euharistia ...), care îi unesc pe credincioşi cu 
Biserica şi le împărtăşesc harul. Prin hirotonie, ei primesc 
pentru aceasta puterea şi harul pe care primii Apostoli le-au 
primit de la Hristos şi de la Duhul Sfânt. 

Dar toţi creştinii sunt chemaţi să lucreze în lume, potrivit 
măsurii lor, ca apostoli ai lui Hristos. Şi mai ales când e vorba 
de a răspândi Vestea cea bună, fiecăruia i se dăruieşte, cu acest 
rost, una sau mai multe harisme: 

„Darurile sunt felurite, dar acelaşi Duh. Şi felurite slujiri 
sunt, dar acelaşi Domn. Şi lucrările sunt felurite, dar este 
acelaşi Dumnezeu care lucrează toate în toţi. Și fiecăruia se 
dă arătarea Duhului spre folos. Că unuia i se dă prin Duhul 

Sfânt cuvânt de înţelepciune, iar altuia, după acelaşi Duh, 
cuvântul cunoștinței. Si unuia i se dă întru același Duh 
credinţă, iar altuia, darurile vindecărilor, întru acelaşi Duh; 
unuia faceri de minuni, iar altuia prorocie; unuia deosebirea 
duhurilor, iar altuia feluri de limbi, şi altuia tălmăcirea 
limbilor. Şi toate acestea le lucrează unul și acelaşi Duh, 
împărțind fiecăruia deosebi, după cum voieşte” (| Corinteni 
12,4-11). 


V. RELAŢIA DINTRE CELE PATRU ATRIBUTE 
ALE BISERICII 


Diferitele atribute ale Bisericii - unitate şi unicitate, sfin- 
țenie, catolicitate şi apostolicitate - sunt toate şi în totalitate 
necesare pentru Biserică; altfel spus, Biserica este Biserică 
pentru că le posedă pe toate deodată şi pe fiecare în mod 
desăvârşit. „Nici una dintre aceste calităţi - scrie VI. Lossky - nu 
ar putea fi subestimată sau modificată fără a desființa sau 
transforma esența însăși a ceea ce numim Biserică.” 

Pe de altă parte, aceste calităţi sunt strâns legate între ele: se 
implică una pe alta şi, în parte, fiecare le cuprinde pe celelalte; 
fiecare depinde într-o anumită măsură de celelalte şi există în 
parte datorită lor, iar lipsită de celelalte, încetează să fie calitate 
ca atare. 

Legătura intimă şi organică dintre diferitele atribute ale 
Bisericii ține esenţial de faptul că Biserica este Trupul lui Hris- 
tos, însuflețit de Duhul. Examinând fiecare dintre aceste atri- 
bute, am subliniat rolul determinant al credinţei, al modului de 
viată, al Tradiţiei si al comuniunii euharistice; aceste ele- mente 
diferite sunt în Biserică factori de unitate, de sfinţenie, de 


1 „Du troisieme attribut de lEglise”, în A Jimageerâ Îa ressemblance de Dieu, Paris, 
1967, p. 169 (în rom., opait, pp. 165-166). 

catolicitate şi de apostolicitate, şi toate trimit la obârşia lor, la 
calea prin care se săvârşesc şi la ţinta lor: Hristos şi Duhul Sfânt 
Care conduc la Tatăl. In Hristos şi prin Duhul - sau prin Hristos 
şi în Duhul - Biserica este deopotrivă una, sfântă, catolică şi 
apostolică, iar aceste însuşiri ţin una de alta, se cuprind una pe 
alta, pentru că sunt fundamental însuşiri ale lui Hristos şi ale 
Duhului şi unitatea lor e întemeiată pe Ei. 


VI. INFAILIBILITATEA BISERICII 


Unii teologi ortodocşi adaugă la cele patru atribute ale Bise- 
ricii pe care le conţine Simbolul de credință un al cincilea, şi 
anume infailibilitatea. Faptul că în Biserica Romano-catolică 
această însuşire i-a fost atribuită papei (prin conciliul Vatican I, 
din 1870) nu e desigur străin de importanţa deosebită pe care 
teologii ortodocşi doresc să o acorde acestui subiect, care le per- 
mite să abordeze totodată şi problema autorităţii în Biserică. 


Termenul de infailibilitate nu apare ca atare în primele tex- 
te creştine. Dar în Evanghelii se insistă puternic asupra noțiunii 
de adevăr, legată în primul rând de Hristos şi de Duhul Sfânt. 

Hristos nu este doar „plin de har şi de adevăr” (loan 1,14), ci 
Adevărul însuşi, după cum singur spune: „Eu sunt Calea, 
Adevărul şi Viaţa” (loan 14, 6). 

Adevărul se identifică de asemenea cu Duhul, numit „Duhul 
Adevărului” (loan 14, 17; 15, 26), despre care loan spune şi că: 
„Duhul este adevărul” (I loan 5, 6). 

Această ultimă denumire indică totodată faptul că Duhul 
Sfânt este izvorul a tot adevărul, după cum este şi Hristos, 
potrivit cuvintelor Apostolilor, care, „venind, l-au zis: învăţă- 
torule, ştim că adevărat eşti [...] şi cu adevărat înveţi calea lui 
Dumnezeu” (Marcu 12, 14; cf. Luca 20, 21). loan spune cu tărie: 
„Legea prin Moise s-a dat, iar harul şi adevărul au venit prin 
Iisus Hristos” (loan 1, 17). 

Că adevărul este una cu Hristos se adevereşte de Tatăl: 


„Judecata Mea este adevărată, pentru că nu sunt singur, ci Eu şi 
Tatăl care M-a trimis” (loan 8, 16). Adevereşte de asemenea 
Duhul: „Când va veni Mângâietorul, pe Care Eu îl voi trimite 
vouă de la Tatăl, Duhul Adevărului, Care de la Tatăl purcede, 
Acela va mărturisi pentru Mine” (loan 15, 26). în Cuvântul, 
Tatăl dăruieşte cuvântul adevărului, iar în Duhul sfinţeşte întru 
adevăr, după cum se vede din rugăciunea lui Hristos: „Părinte 
[...] sfinţeşte-i întru adevărul Tău; cuvântul Tău este adevărul” 
(loan 17,17; cf. 17,19). Adevărul este o însuşire sau o putere a 
firii dumnezeieşti, dată de Tatăl în Fiul prin Duhul. E totuna cu 
Dumnezeu. Cu acest înţeles spune Sfântul loan că „Lui Dimitrie 
datu-i-s-a mărturie de către toţi și de către însuși adevărul” (III 
loan 12). 

Oricine vesteşte adevărul (dumnezeiesc) şi vieţuieşte după 
adevăr în Biserică are acest adevăr de la Duhul si de la Hristos, 
îl grăieşte şi-l trăieşte în Hristos, prin Duhul. „Oricine este din 
adevăr ascultă glasul Meu” (loan 18, 37). lar Pavel zice: „Spun 
adevărul în Hristos, nu mint, martor fiindu-mi conştiinţa mea 
în Duhul Sfânt” (Romani 9, 1). 

Apostolul spune de asemenea că adevărul este în Hristos 
(cf. Efeseni 4, 21), că în El se primeşte (cf. Efeseni 5, 8-9) şi că 
acela care posedă adevărul îl are în el pe Hristos (cf. II Corin- 
teni 11, 10). 

Omul se mântuieşte prin credinţa în adevăr (cf. Il Tesalo- 
niceni 2, 13) şi prin iubirea adevărului (cf. II Tesaloniceni 2, 
10), pentru că adevărul este Hristos. Hristos voieşte „ca toţi 
oamenii să se mântuiască şi la cunoştinţa adevărului să vină” (II 
Timotei 2,4) - căci acesta este scopul lor suprem pentru 
că adevărul este totuna cu Dumnezeu, iar a cunoaşte adevărul 
înseamnă a-L. cunoaşte pe Dumnezeu; şi această cunoaştere, în 
înţelesul cel mai înalt pe care i-l acordă Părinţii, este unire cu 
Dumnezeu şi împărtăşire de EL, altfel spus, îndumnezeire. 

Aşadar, Biserica posedă adevărul pentru că ea este Trupul 
lui Hristos însuflețit de Duhul. De aceea Apostolul Pavel o 
numeşte stâlp şi temelie a adevărului atunci când îi scrie lui 
Timotei: „Ca să ştii... cum trebuie să petreci în casa lui Dum- 
nezeu, care este Biserica Dumnezeului celui viu, stâlp şi temelie 
a adevărului” (II Timotei 3, 15). 

Din faptele şi principiile enunțate mai sus, se înțelege uşor 
că adevărul aparține Bisericii în ansamblul ei şi că nici ierarhia 
(colegiul episcopilor), nici întâistătătorul ei nu şi-l pot aroga, 
nici clerul, nici vreun grup de laici, şi cu atât mai puţin vreunul 
dintre ei, despărțit de ceilalți membri ai Bisericii. Adevărul 
aparține poporului (laos), adică Trupului întreg, constituit în 
chip de nedespărţit din clerici şi mireni, care nu pot fi în nici 


un caz opuși unii altora. 


în ceea ce-i priveşte, trebuie să recunoaştem că episcopii, 
prin însuşi statutul lor, au un rol privilegiat, pe de o parte în 
păstrarea şi transmiterea fidelă a adevărului, în calitatea lor de 
urmaşi ai Apostolilor, care formează un lanţ neîntrerupt (cel al 
„succesiunii apostolice”), pe de altă parte, în vestirea, 
propovăduirea şi tâlcuirea (exegeza) acestui adevăr, pentru că 


sunt învestiți în mod instituţional şi harismatic (ca Apostolii la 

Pogorârea Sfântului Duh) cu puterea de a învăţa, pe c are 
preoţii şi laicii nu o pot avea decât prin delegaţie din partea lor, 
şi de asemenea cu puterea, care le este proprie, de a veghea 
(acesta este primul sens al verbului episkopeo, de unde vine 
substantivul episkopos, episcop) la corectitudinea credinţei. Prin 
ei, de asemenea, se transmit şi se dau în Biserică, prin mijlocirea 
Sfintelor Taine, harul Duhului şi darurile Sale, fără de care nici 
un creştin nu poate avea o veritabilă cunoaştere - 
duhovnicească, adică - a adevărului, nici viață conformă cu 
adevărul şi experiere a lui, strâns legate de această cunoaştere. 

Se cuvine totuşi să facem câteva observaţii complementare 
în ceea ce priveşte statutul eclezial al episcopilor şi exercitarea 
slujirii lor. 

Mai întâi de toate trebuie să notăm că în fiecare Biserică 
locală episcopul şi credincioşii sunt organic legaţi şi de nedes- 
părțit. Fără episcop, credincioşii nu pot constitui o Biserică, dar 
nici episcopul fără credincioşi. „Biserica - scrie Sfântul Ciprian - 
este obştea credincioşilor uniţi cu episcopul, turma strânsă în 
jurul păstorului ei. Episcopul este în Biserică, iar Biserica este în 
episcop.” Am remarcat deja că, potrivit canoanelor Bisericii, un 
episcop nu poate fi hirotonit decât pe seama unei anumite 
eparhii şi a unei turme anume, de care se va îngriji ca păstor al 
ei, că nu poate fi hirotonit decât de epi- scopi care sunt ei înşişi 
într-o astfel de poziţie; putem adăuga, într-o aceeaşi 
perspectivă, că numai episcopii în funcţie sunt în mod canonic 
autorizați să ia parte la deciziile sinoadelor. 

în al doilea rând, trebuie să notăm că fiecare episcop, chiar 
dacă este în fruntea unei Biserici locale - care se identifică cu 


1 Cf. Sf. Irineu de Lyon, Conta ereziilor, IV, 26, 2: „Se cuvine să ascultăm de 
prezbiterii din Biserică, pentru că sunt urmaşii Apostolilor şi prin succesiunea în 
episcopat au primit harul neînşelător al adevărului, după cum bine a plăcut lui 
Dumnezeu-Tatăl.” 

Biserica pentru că el săvârşeşte în această Biserică Euharistia şi 


pentru că „unde este Hristos, acolo este Biserica” nu-şi poate 
'Epistole, LXVI, 8. 


exercita funcţia separat de ceilalți episcopi, tot aşa cum Biserica 
sa locală nu poate exista separat de celelalte Biserici locale; dife- 
ritele Biserici locale şi episcopii care se află în fruntea lor trebu- 
ie să fie în comuniune pentru a fi cu adevărat Biserică. 

Dacă privim în ansamblu principiile enunțate mai sus, 
putem deduce din ele şi faptul că episcopatul nu constituie un 
corp aparte, separat de Biserică sau mai presus de ea; episcopii 
sunt mădulare ale Trupului Bisericii, care cuprinde şi ansamblul 
poporului (laos). Lucrul acesta este valabil, desigur, şi când e 
vorba de întâistătătorul unei Biserici locale (patriarh, papă, 
catolicos...), care nu este un episcop mai presus de ceilalți 
episcopi, ci primum inter pares (cel dintâi între cei egali cu el) şi 
nu se bucură decât de un primat de onoare, care nu-i conferă 
nici o putere şi nici un drept pe care să nu le aibă şi ceilalți, nici 
un privilegiu în afara celui de a „prezida în duh de iubire” 
sinoadele, în care deciziile se iau în mod colegial. 

Cu toate că prin hirotonirea sa fiecare episcop este însăr- 
cinat în mod instituțional şi harismatic cu transmiterea dreptei 
credinţe, cu propovăduirea şi vegherea la respectarea «ei, 
posedând în acest sens harisma adevărului (charisma verita- tis ), 
aceasta nu înseamnă că el e în mod automat şi irevocabil 
posesor al dreptei credinţe datorită statutului său instituțional şi 
spiritual. După cum am arătat deja, uneori câte un episcop, 
alteori chiar mai mulți episcopi, sau chiar majoritatea episcopi- 
lor, sau chiar toţi episcopii unei Biserici locale au căzut în ere- 
zie. întâistătătorul unei Biserici locale nu face nici el excepţie; 
mulţi patriarhi au căzut în erezie, iar întâistătătorul Bisericii 


Romei, papa, a căzut şi el în erezie în mai multe rânduri în pri- 
1 

mul mileniu creştin; cazul papei Liberiu (care a cedat 
pentru un timp arianismului), al papei Vigiliu (condamnat de 
Sinodul V Ecumenic) sau al papei Honoriu (condamnat de 
Sinodul VI Ecumenic) sunt bine cunoscute. Pentru a-și exercita 
în mod continuu harisma adevărului, episcopul trebuie să 
rămână integrat în colegiul episcopilor şi în comuniune cu 
întregul corp episcopal, să reflecte în gândirea şi cuvântul său 
catolicita- tea Bisericii, adică întreaga ei conştiinţă, cunoaştere şi 
experienţă. în calitatea sa de vestitor, propovăduitor, apărător şi 
exeget al adevărului, episcopul îşi exercită slujirea nu ex sese, ci 
ex consensus ecclesiae. în Biserica Ortodoxă nu există un magiste- 
riu individual, ci un magisteriu colegial, iar dincolo de el, un 
magisteriu sinodal - în sensul pe care slavofilii îl dau cuvântului 
sobomost -, care include ansamblul corpului eclezial. Fiecare 
episcop, atunci când e vorba de a înfăţişă adevărul, nu trebuie 
să se exprime în nume propriu, ca individ, ci ex ofcio, în 
numele întregii Bisericii, pentru că este instituţional un repre- 
zentant îndrituit al ei şi un purtător de cuvânt autorizat. 


Sinoadele Ecumenice sunt cele care pot exprima cel mai 
bine adevărul în Biserică. în special, în sarcina lor cad defi- 
niţiile dogmatice, care au scopul de a combate ereziile şi de a 
explica adevărul de credinţă, atunci când, de-a lungul istoriei, 
lucrul acesta se arată a fi necesar. lar acesta tocmai datorită 
naturii lor sinodale, care le permite să regrupeze, să armonizeze 
şi să exprime vocile reprezentanților Bisericii. însă aceşti 
reprezentanţi trebuie să fie de acord cu poporul dreptcredin- 
cios pe care-l reprezintă, şi poporul de acord cu ei, pentru ca 
poziţiile lor finale să fie validate, adică recunoscute ca repre- 
zentând adevărul Bisericii. 

Au existat în istorie mai multe cazuri în care sinoadele au 
luat hotărâri care ulterior nu au fost acceptate de popor, pen- 

tru că de fapt ele nu exprimau conştiinţa catolică a Bisericii. 
Este, de pildă, cazul celui de-al doilea sinod de la Efes (449), 
care a fost numit mai târziu „sinodul tâlhăresc” sau „tâlhăria de 
la Efes”; sau cazul sinodului iconoclast de la Hieria (754); sau în 
cazul conciliului de la Florenţa (1438-1439), la care majoritatea 
reprezentanţilor ortodocşi şi-au dat acordul pentru unirea cu 
Biserica Romano-Catolică, şi ale cărui hotărâri au fost respinse 
apoi de poporul dreptcredincios, sub călăuzirea Sfântului 
Marcu al Efesului. Au fost situaţii în istorie când întreaga 
ierarhie a căzut în rătăcire; aşa cum s-a întâmplat, de pildă, în 
epoca ereziilor monoenergistă şi monote- listă, primite de toate 
patriarhatele din Răsărit, dar ale căror poziţii în final au fost 
condamnate la îndemnul unui simplu monah, Sfântul Maxim 
Mărturisitorul, care în acel moment reprezenta conştiinţa 
Bisericii din care ereticii s-au exclus ei înşişi, chiar dacă formal 
îşi păstrau statutul ierarhic. 

Nici un sinod nu este recunoscut ca exprimând adevărul 
Bisericii decât atunci când este primit, în timp, de toată Biseri- 
ca, si nu doar de ierarhii sau întâistătătorul ei, sau de o instanță 
anume (cum este magisteriul romano-catolic). Această recep- 
tare nu e rezultatul unui plebiscit, nu capătă o formă institu- 
ţională, ci e mai curând intuitivă şi organică, în sensul că ceea 
ce a hotărât sinodul este recunoscut şi însuşit sau, dimpotrivă, 
respins de organismul eclezial, şi aprobat de conştiinţa eclezia- 
lă - care percepe lucrul acesta ca pe o certitudine lăuntrică, ce 
se impune de la sine, în mod firesc, sau ca o expresie adecvată a 
conştiinţei sale de sine - sau, dimpotrivă, dezaprobat de ea ca o 
expresie inadecvată a acestei conştiinţe de sine. 

Un sinod se arată a fi ecumenic nu numai atunci când reu- 
neşte reprezentanţi ai tuturor Bisericilor locale, ci atunci când, 


conform înțelesului ecumenicităţii definit mai sus, el exprimă 

credinţa catolică, adică dreapta credință în integritatea ei. 
Majoritatea Sinoadelor Ecumenice nici nu i-au putut aduna pe 
toţi episcopii din toate Bisericile; unele sifioade au adunat 
numai o minoritate de episcopi; în multe Sinoade Ecumenice 
unele Biserici locale nu erau reprezentate deloc sau puţin 
reprezentate (Biserica Romei, de pildă, nu era reprezentată 
decât de câţiva legaţi); au fost sinoade locale cărora li s-a acor- 
dat, în ceea ce priveşte importanţa definiţiilor lor dogmatice, o 
valoare egală cu cea a Sinoadelor Ecumenice (ca sinodul de la 
Constantinopol din 1341, referitor la energiile necreate). De 
altfel, rar s-a întâmplat ca un sinod să ia decizii în unanimitate. 
Deciziile erau date adesea de majoritate, în urma unor lungi 
dezbateri. Toate aceste argumente arată că ecumenici- tatea 
unui sinod se defineşte prin elemente care nu sunt de ordin 
cantitativ, ci calitativ; ecumenicitatea unui sinod este dată de 
fapt de catolicitatea lui, iar catolicitatea lui este dată fundamental 
de respectul față de dreapta credinţă în integritatea ei, care 
aparţine Bisericii, în totalitatea ei. 


Faptul stabilit mai sus, că nici ierarhia singură, parțial sau în 
ansamblul ei, nici a forori singur întâistătătorul unei Biserici 
locale, ci numai corpul eclezial în ansamblu este cel care posedă 
adevărul şi poate fi infailibil, este indicat în Enciclica pe care 
patriarhii ortodocşi au adresat-o în 1848 papei Pius al XI-lea, 
pentru a-i explica poziţia ortodoxă în această privinţă: „La noi, 
nici patriarhii, nici sinoadele nu au putut vreodată a aduce 
lucruri noi, căci păzitorul credinţei este însuşi trupul Bisericii, 
adică poporul însuşi.” A. Homiakov scrie în acelaşi sens: 


„Papa greşeşte grav crezând că noi considerăm ierarhia 


1 Encyclique de 1848, Art. 17, tr. fr. în Contacts, 17, 1965, pp. 44-45 (în rom., 
arhid. prof. dr. loan N. Floca, Canoanele Bisericii Ortodoxe. Note și comentarii, Sibiu, 
2005, p. 597). 

bisericească drept apărătoare a dogmelor. Realitatea este cu 
totul diferită. Rigoarea nestrămutată şi adevărul infailibil al 
dogmelor creştine nu depind de ierarhie, ci sunt apărate de 
întreg, ansamblul, de toți cei din Biserică, care este Trupul 


lui Hristos.”! 


Episcopii rămân învăţători ai credinţei, exegeţi autorizați ai 
Cuvântului, vestitori ai adevărului, dar posesorul şi păzitorul 
acestui adevăr este poporul lui Dumnezeu în ansamblu - 
episcopi, preoți şi laici laolaltă." * 

Adevărul credinţei poate fi posedat de o persoană, dar nu 
separată de ceilalți sau deasupra lor. O persoană poate poseda 
adevărul numai ca mădular al Trupului lui Hristos însufleţit de 
Duhul. Persoana posedă adevărul cu atât mai mult cu cât se 
integrează tot mai mult în Trupul acesta şi se face una cu el. Ea 
exprimă adevărul doar dacă exprimă ceea ce crede întregul 
Trup. Lucrul acesta cere curăţie, smerenie şi iubire; cere să te 
cufunzi în viaţa Bisericii, să vieţuieşti şi să cugeţi în ea şi prin 
ea, să fii intr-atât de pătruns - nu doar teoretic, ci în chip simţit 
- de raţiunea Bisericii şi de duhul ei, încât să poţi spune într-un 
final ca Apostolul: „Nu eu mai trăiesc, ci Hristos trăieşte în 
mine” (Galateni 2, 20), sau: „Noi avem gândul lui Hristos (| 
Corinteni 2, 16) sau, iarăşi: „Noi am primit... Duhul cel de la 
Dumnezeu, ca să cunoaştem cele dăruite nouă de Dumnezeu; 
pe care le şi grăim, dar nu în cuvinte de învățătură ale înţelep- 
ciunii omeneşti, ci în cuvinte de învățătură ale Duhului Sfânt” 
(| Corinteni 2, 12-13). Lucrul acesta presupune aşadar deo- 


potrivă viață sacramentală, care este izvor al harului, şi asce 


1 Scrisoare. 
2 Această distincţie între vestirea şi posedarea adevărului este puternic 
subliniată de pr. S. Boulgakov, L/Orhodoxie, Lausanne, 1980, p. 90. 

ză personală, prin care harul se poate primi şi asimila în 
mod personal. Aceasta cere un efort continuu şi o continuă 
tensiune, după cum frumos a spus A. Homiakov: „Fiecare dintre 
noi caută pururea ceea ce Biserica are pururea.” 

Posedarea adevărului şi capacitatea de a-l exprima ţin aşa- 
dar de o sinergie. Şi lucrul acesta este adevărat nu doar pentru 
credincioşii de rând, ci şi pentru episcopii şi preoţii care-i 
reprezintă. Nu este de ajuns ca episcopii să aibă, prin hirotonie, 
harisma apostolică a vestirii adevărului, a învățăturii şi a 
apărării credinţei. Această harismă trebuie să fie necontenit 
lucrătoare în ei (ca şi în oricare creştin, în raport cu harisma 
personală pe care a primit-o) prin viață duhovnicească petre- 
cută în Biserică şi prin asceză personală. Marii Dascăli ai Bise- 
ricii au fost şi ei episcopi ca toți ceilalți; au devenit Dascăli şi 
Părinţi, exprimând credinţa Bisericii în chip minunat, nu doar 
pentru că erau înzestrați cu o minte sclipitoare, ci pentru că 
erau sfinți. întotdeauna a existat în Biserică o tensiune şi uneori 
chiar o opoziţie între înțelegerea instituţională a funcţiei 
episcopale şi înţelegerea ei harismatică; în realitate, avem aici o 
falsă problemă, pentru că ele sunt în mod necesar legate una de 
alta. 


Chiar dacă unii ierarhi sau chiar dacă întreaga ierarhie a 
unei Biserici locale s-ar îndepărta de adevăr, lucrul acesta nu 
afectează nici Biserica, nici adevărul care îi este inerent, pentru 
că în felul acesta ei înşişi se exclud din Biserică.!? 


1 Quelques mots par un chreten ortodoxe sur les communions occidentales a 
occasion dun mandement de Mgr IXrcheveque de Paris, Vevey, 1872, reed. Vevey, 2006, 
p. 125. 

2 Faptul că deciziile unui sinod sunt luate în majoritate, iar nu în unanimi- 
tate, nu constituie o problemă, pentru că nu există decât două situaţii posibile: sau 
episcopii minoritari sfârşesc prin a fi de acord cu deciziile majorităţii, sau le resping, 
dar în felul acesta se exclud ei înşişi din Biserică, aşa încât con- 

în pofida vicisitudinilor de care a avut parte de-a lungul 
vremii, Biserica rămâne infailibilă, şi niciodată porţile iadului 
nu o vor putea birui (cf. Matei 16, 18). Pentru că legătura 
intimă ce există între Biserică şi Hristos şi Duhul - Care sunt 
izvorul a tot adevărul, pentru că sunt Adevărul însuşi - este o 
legătură de nedesfacut. După cum spune Mitropolitul Kallis- tos 
Ware: „Hristos şi Duhul Sfânt nu Se pot înşela, iar pentru că 
Biserica este Trupul lui Hristos, pentru că ea este o necontenită 
Pogorâre a Duhului, ea nu poate fi decât infailibilă.”! Dacă 
adevărul se întemeiază pe Biserică - stâlpul şi temelia lui (cf. | 
Timotei 3, 15) ca una ce este Trup al lui Hristos însufleţit de 
Duhul, relaţia credincioşilor cu acest adevăr este o relaţie 
activă, întemeiată şi întreţinută de Duhul Sfânt (ceea ce 
sugerează expresia „o necontenită Pogorâre a Duhului”), după 
cum arată în primul rând Hristos când zice: „lar când va veni 
Acela, Duhul Adevărului, vă va călăuzi la tot adevărul” (loan 
16, 13). Duhul Sfânt călăuzeşte, curățeşte, luminează şi sfințeşte 
necontenit Biserica, şi prin lucrarea (enezgeia) Sa şi datorită Lui 
Biserica, până la urmă, nu se înşală niciodată, după cum scrie 
Patriarhul Dositei: 


„Credem că Duhul călăuzeşte Biserica [...], credem 
aşadar şi mărturisim ca adevăr de netăgăduit că-i este cu 


neputinţă Bisericii soborniceşti să se înşele sau să fie înşelată 
sau să primească minciuna drept adevăr.”!** 


Deciziile unui sinod nu se prezintă ca decizii pur omeneşti, 


ci ca decizii divino-umane, insuflate de Duhul Sfânt, de unde 


Icluziile unui sinod (hotărâri dogmatice şi promulgări de canoane) sunt până la 
urmă întotdeauna unanime. 

2T. Ware, L'Orhodoxie, Paris, 1968, p. 333. 

3 Mănurisirea de credinţă, 12 (în rom., Mănurisirea lui Dositei, trad. V. Loichiţă, în 
rev. „Candela”, LIII-LIV, 1942-1943, pp. 173-256). 

formula folosită pentru prezentarea lor încă de la Sinodul din 
Ierusalim (cf. Fapte 15,28), apoi la sinoadele ulterioare: 
„Părutu-S-a Duhului Sfânt şi nouă...” 

Adevărul nu este pur şi simplu păstrat în Biserică; el este în 
mod constant reformulat, explicitat, precizat, pentru a răs- 
punde ereziilor, dar şi pentru a ţine seama de culturi, de men- 
talități, de variaţii ale contextului istoric, şi pentru a fi sau a 
rămâne accesibil unui cât mai mare număr de oameni. Acesta e 
duhul Cincizecimii şi de aceea se poate vorbi aici de o 
necontenită Cincizecime în Biserică. Important este să nu se 
supună la ceea ce e străin de creştinism în diferitele culturi şi să 
nu depindă de duhul timpului şi de nestatornicia lui. Infai- 
libilitatea reprezintă capacitatea Bisericii, călăuzită, insuflată, 
luminată de Duhul Sfânt, de a rămâne credincioasă adevărului 
său în multele exprimări şi definiţii (de pildă, sinodale) pe care i 
le dă. 


CAPITOLUL 3 


Tradiţia bisericească 


Referința la Tradiţie urcă până la primele veacuri creştine - mai precis până 
la momentul în care, Apostolii trecând la cele veşnice, s-a pus problema 
transmiterii „tezaurului” primit de la Hristos! -, şi Sfinţii Părinţi o folosesc din 
abundență. 


1. Schița unei definiţii 


Cuvântul „tradiţie” vine din verbul latin tzadere, care înseamnă „a face să 
treacă la altul”, „a transmite” sau „a încredința ceva cuiva”. Cuvântul grec care- 
i corespunde esteparado- sis; el vine de la verbulparadidomai, care înseamnă „a 
încredința ceva cuiva”, „a preda ceva cuiva prin succesiune”, „a transmite”, „a 
preda posterităţii”. Tradiţia este aşadar, în general, ceea ce ne-au transmis şi 
încredinţat predecesorii noştri spre păstrare ca ceva de preţ şi pe care, la rândul 
nostru, îl transmitem şi noi, ca pe o „ştafetă”. 

Dar observăm aici mai multe probleme: natura şi calitatea a ceea ce se 
transmite pot fi variabile, iar originea transmiterii poate fi mai mult sau mai 
puțin îndepărtată în timp.!? 


1 Cf. G. Florovsky, „The Authority of the Ancient Councils and the Tradition of the Fathers”, 
in Bible, Church, Tradition: An Eastern Orthodox View, Belmont, 1972, p. 101. 

2 Ca să înțelegem mai bine această dificultate, putem lua un exemplu din catolicism, unde 
curentul tradiționalist afirmă că se trage din Tradiţie, mai 

2. Criteriile de universalitate, vechime și consens general 


Pentru a'depăşi această dificultate, pot fi înfăţişate mai 
multe criterii care să permită definirea a ceea ce este autentic 
tradiţional în materie de credinţă (căreia, în Biserică, i se aplică 
în primul rând ideea de Tradiţie). Aceste criterii au fost 
prezentate în veacul al V-lea de Sfântul Vincențiu de Lerin, au 
fost primite de Biserică în cursul veacurilor al V-lea şi al VI-lea, 
şi sunt în zilele noastre admise în mod unanim. E vorba de 
universalitate, de vechime şi de consens general: „In Biserica 
universală - scrie Sfântul Vincențiu de Lerin - trebuie mare 
grijă, ca aceea să se ţină, ce a fost crezut pretutindeni, 
întotdeauna si de către toti.” » > 

a) Primul criteriu, cel al universalităţii în spaţiu, stabileşte 
că o învăţătură de natură teologică, pentru a fi recunoscută ca 
aparținând credinţei tradiţionale a Bisericii, şi nu o simplă 
teorie personală a unui individ, a unui grup sau a unei şcoli, sau 
o inovaţie, trebuie să corespundă mărturisirii de credință a 
„tuturor Bisericilor”, care, după cum spune Sfântul Grigorie cel 
Mare, sunt o singură Biserică, Biserica universală întinsă în 
întreaga lume!?5, din care străluceşte Adevărul.* 

b) Al doilea criteriu este cel al universalităţii în timp, al 
vechimii: credinţa autentică corespunde, potrivit cuvintelor 
Sfântului Vincențiu de Lerin, cu „înțelesurile pe care se ştie că 
le-au proclamat sfinţii înaintaşi şi Părinţii noştri”! Ereticii - 
după cum spune Sfântul Grigorie cel Mare - dimpotrivă, 


lales din dorinţa de a păstra missa Sfântului Pius V. Or, majoritatea tradițiilor pe 
care tradiţionaliştii vor să le conserve nu urcă mai departe de sinodul de la Trent, 
adică veacul al XVI-lea, iar missa Sfântului Pius V, pe care ei o consideră o 
referință absolută, este în realitate destul de îndepărtată de missa latină a primelor 
veacuri, singura care ar putea să-și revendice în mod legitim calificativul de 
tradiţională. S-ar putea desigur găsi şi în sânul Bisericilor Ortodoxe locale tradiții 
particulare şi relativ recente cărora li se acordă în mod greşit un caracter absolut şi 
intangibil. 

2 În ipsa item catholica ecclesia, magnopere curandurm est ut id teneamus quod 
ubique, quod semper, quod omnibus creditum est (Commonitoriun, II, 5). 

3 Cf. Omilii la lov, XVII, 29, 43. Această concepţie o regăsim deja la Sf. 
Irineu de Lyon. 

4Cf. Omilii la lov, XXXV, 8,13. 


3. TRADIȚIA BISERICEASCĂ 97 
obişnuiesc „să ne pună înainte lucruri noi, pe care nu le aflăm 
în cărţile Părinților din vechime”. * Sfântul Maxim Mărturisi- 
torul spune şi el că erezia este întotdeauna o inovaţie. 

Criteriul universalităţii în timp şi cel al universalităţii în 
spaţiu trebuie considerate complementare, ele garantându-se 
într-un anume fel unul pe altul. Pentru că, de exemplu, unele 
erezii, ca arianismul sau monotelismul, s-au răspândit într-o 
anumită epocă peste tot, dar ele nu exprimau credinţa din- 
totdeauna a Bisericii. Şi invers, învățături străvechi n-au fost 
recunoscute ca tradiționale pentru că nu fuseseră primite de 
toate Bisericile. 

c) Al treilea criteriu este acela al consensului. El se aplică 
atunci când e vorba de poziţia Părinților (se vorbeşte de con- 
sensus Patrum), şi în acest caz se spune că aparține Tradiţiei o 
învățătură asupra căreia au căzut de acord, dacă nu toţi, cel 
puţin majoritatea Părinților, după cum afirmă Sfântul Vin- 
cenţiu de Lerin: „vom urma şi consensul, dacă ... ţinem defi- 
niţiile şi părerile tuturor sau aproape ale tuturor episcopilor şi 
învăţătorilor.” Aceasta înseamnă că o părere personală a unui 
Părinte, care se îndepărtează de concepţia generală a celor mai 
mulţi Părinţi, poate să nu fie primită (cum este, de pildă, cazul 
teoriei lui Origen asupra preexistenţei sufletelor sau concepţia 
Sfântului Grigorie de Nyssa despre apocatastază). 

Acest criteriu se aplică totodată, jpso facto, şi în cazul sinoa- 
delor, deoarece, după cum spune Sfântul Grigorie cel Mare, 
„ele au fost instituite cu acordul tuturor”." Ca atare, ceea ce este 
admis de un sinod confirmat de Biserică“ ? trebuie admis ca 

1 Commonitorium, Il, 6 (trad, preluată din învățătura de credinţă creștină 
ortodoxă, EIBMO, Bucureşti, 1952, p. 40). 

2 Omilii la lov, XVIII, 26, 39. 

3 Commonitorium, II, 6 (trad, preluată din învăţătura de credință creștină 
ortodoxă, p. 40). 

4 Epistole, |, 24. 

5 Să amintim că un sinod nu are în sine o valoare absolută, ci capătă 


această valoare prin faptul că este admis de Biserică (a se vedea capitolul 
precedent). 

fiind conform cu Tradiţia, iar ceea este respins sau condamnat 
de un astfel de sinod trebuie respins şi condamnat ca necon- 
form cu Tradiţia. 

Criteriul consensului este invocat de Sfântul loan Cassian în 


tratatul său contra lui Nestorie în astfel de termeni: 


„Ceea ce e primit de toţi s-ar cuveni să fie îndeajuns 
pentru surparea ereziei, pentru că adevărul sigur e adeverit 
de autoritatea celor mulți, iar rânduiala este desăvârșită 
acolo unde nimeni nu este de altă părere. De aceea, dacă 
cineva stăruie într-o părere contrară, mai întâi de toate el 
nu mai trebuie ascultat, ca să nu cadă sub osândă răutatea 
lui. Şi pe bună dreptate va fi socotit vinovat cel ce se împo- 
triveşte judecății comune, şi nu are dreptul să vorbească cel 
care surpă rânduiala primită de toți. Odată ce adevărul e 
mărturisit de toţi, tot ce este contrar lui trebuie socotit 
numaidecât prin sine însuşi minciună, pentru că este în 


dezacord cu adevărul.”! 


Consensus Patrum este cel mai bun criteriu al adevărului, 
după Sfântul Maxim Mărturisitorul, care obişnuieşte să opună 
adversarilor săi „o mulțime de mărturii” sau „cele ce au spus 
luminat Părinţii cei mulți şi nenumărați, ca un întreg nor de 
martori” (cf. Evrei 12, 1), sau încă şi „adevărul... ce s-a făcut 
vădit, cuprinzând marginile lumii prin propovădui- rea plină 
de putere a Părinților ce l-au vestit. Căci se mărturiseşte 
pretutindeni de toţi neclintit şi se crede în chip drept pe 
temeiul propovăduirii lor”.** 

Consensul trebuie să fie desigur nu doar sincronic, ci şi 

1 Despre întruparea Domnului, împotriva lui Nestorie, I, VI, 2. 

2 Opuscule teologice și polemice, 15, PG 91,1694. 

3! Ibid, 7, PG 91,73B. 

4 Relatio motionis, CCSG 39, p. 37. A se vedea şi Sf. Atanasie cel Mare: „Să vedem 
însă... şi predania cea de la început şi învăţătura şi credinţa Bisericii universale, pe 
care a dat-o Domnul, au propovăduit-o apostolii şi au păzit-o Părinţii. Pe ea s-a 
întemeiat Biserica” (Epistole către Serapion, |, 28). 

diacronic, adică verificat nu doar într-o anumită epocă, ci şi în 
raport cu trecutul. Criteriul consensului trebuie privit, aşadar, 
în corelație cu cel al vechimii, deoarece, după cum am arătat 
deja, de-a lungul istoriei s-a întâmplat ca acest consens să fie 
greşit la un moment dat (ca în vremea arianismului sau a 
monoenergismului şi monotelismului, de pildă), şi adevărul 
dogmatic să fie în acel moment păzit doar de câţiva creştini 
(Sfântul Atanasie, în primul caz, Sfântul Maxim, în cel de-al 
doilea), care însă puteau să-şi revendice consensul care preva- 
lase anterior. 


3. Ceitrei stâlpi ai Tradiţiei: Sfânta Scriptură, Părinţii şi Sinoadele 
Criteriile precedente trimit la învățătura Scripturii, a 
Părinților şi a Sinoadelor, care, după cum a arătat părintele 
George Florovsky, sunt cei trei stâlpi ai Tradiţiei. Pe acestea 
trei Părinţii le invocă adesea împreună. De pildă, Sfântul 
Maxim îşi începe astfel una dintre cuvântările sale: „Urmând 
Sfintei Scripturi a Vechiului şi a Noului Testament, sfinţilor 
Dascăli si sinoadelor, învăţăm că...”: 
a) Scriptura rămâne temeiul dintâi, temelia Tradiţiei. Ast- 
fel, Sfântul Nil Sorski le spune ucenicilor săi: 
„Unul ne este învățătorul, Domnul nostru Iisus Hris- tos, Fiul 
lui Dumnezeu, Cel ce ne-a dat nouă Scripturile 
Sfinte, şi Sfinții Apostoli şi preacuvioşii Părinţi cei ce au 
învăţat şi învaţă neamul omenesc ca să se mântuiască [...] 
Iar eu ... numai dumnezeieştile Scripturi le grăiesc celor ce 


le primesc pe ele şi vor să se mântuiască.”" 


Acesta ar fi putut rămâne singurul şi unicul fundament 
(cum e înfățișat aici de Sfântul Nil), dacă nu s-ar fi ivit în Bise- 
rică neştiinţă, răstălmăciri şi erezii încă de timpuriu, şi anume 
de la trecerea la cele veşnice a Apostolilor, care primiseră 
direct de la Hristos dreapta înţelegere a cuvintelor Sale. De 

aceea au fost necesare şi alte criterii de judecare a tâlcuirii 
Scripturilor. 

b) Aşa a apărut referința la Părinţi, în calitatea lor de 
urmaşi ai Apostolilor; pentru că înainte de a li se acorda 
numele de Părinţi marilor scriitori bisericeşti, erau numiți 
Părinţi episcopii, priviţi în Biserică drept învăţători şi martori 
ai credinței.!? 

Aflăm la Sfântul Maxim Mărturisitorul, de pildă, nume- 
roase referiri la importanţa Părinților ca fundament esențial al 
Tradiţiei. Poziţia sa este într-atât de caracteristică, încât în 
voluminoasa lui scriere despre „Tradiţia creştină”, în capitolul 
consacrat autorităţii Părinților, Jaroslav Pelikan îl dă drept 
exemplu de autoritate pe Sfântul Maxim.” 

„ Acesta într-adevăr dă mărturie în toate de grija de a fi 
următor Părinților, de a gândi şi a se exprima în acord cu ei şi 
de a face vădit lucrul acesta interlocutorilor săi.* Aflăm la el o 
mulțime de expresii de fidelitate deplină față de învățătura 


Părinților. Astfel, expresii ca „potrivit Părinților”? $, „aşa cum 


1 "Așezământul dat ucenicilor săi. 

3 A se vedea G. Florovsky, „The Authority of the Ancient Councils and 
the Tradition of the Fathers”, in Bible, Church, Tiadition: An Easstern Orthodox View, 
Belmont, 1972, pp. 101-102; „The Function of Tradition in the Ancient Church”, 
ibid, pp. 75-76. 

3J. Pelikan, La Tradition chretienne, t. II, L esprit du christianistne oriental (600-1700), 
Paris, 1994, pp. 17-24. 

4Epistole, 12, PG 91,472. 

5 El spune că „îi urmează pe Părinţi în coate” (Disputa cu Pyrrhus, PG 91, 
297AB, ed. Doucet, p. 553) şi se îngrijeşte „să rămână în dreapta credinţă şi să nu se 
abată de Ia învățătura Părinților” (Opuscule teologice și polemice, 19, PG 91, 225A). El 
spune de-a dreptul: „Cum am învățat şi cuget şi cred şi am primit de la Părinţi, aşa 
vorbesc” /Epistole, 15, PG 91, 576A), iar în alt loc zice: „Această credinţă am învăţat- 
o eu; şi m-au învăţat sfinţii şi fericiţii Părinţi” (Epistole, 13, PG 91, 532C). 

6' Epistole, 12, PG 91,484A; 13, PG 91, 513C, 525C; 15, 545A; Opuscule teologice 
și polemice, 7, PG 91, 73C; 16, PG 91, 204B; 25, PG 91, 272C; 26, PG 91,276AB. 

zic Părinţii”, „aşa cum au definit Părinţii”, „după învățătura 
Părinților”, „în acord cu învățătorii (Părinţii) probaţi ai 
Bisericii”, „împreună cu Părinţii”, „după cum ne-au predat 
Părinţii”* revin cu regularitate în scrierile sale.” 

Dincolo de grija pentru propria credincioşie, scopul 
Sfântului Maxim este acela de a-i face pe cei cărora [i se 
adresează să mărturisească adevărurile de credinţă la fel ca el, 
adică „în chip binecredincios, asemenea Părinţilor”?. „Ereticii” 
sau „eterodocşii”, dimpotrivă, „călătoresc pe căile rătăcite, care 
sunt în afara căii împărăteşti a dogmelor dumnezeieşti şi 
părinteşti” şi „nu mărturisesc în chip dreptcre- dincios, 


împreună cu Părinţii”, ceea ce este conform cu adevărata 


credință.” 


învățătura Părinților corespunde cu „învățătura Bisericii”! 
şi exprimă cu  credincioşie învățătura „mântuitoare a 
credinței”.” Părinţii, împreună cu Sfânta Scriptură, sunt cei 


care „ne-au predat de la început dogmele dreptei credinţe”. '5 Se 


1 Ambigua. Către loan, 42, PG 91, 1324D; Opuscule teologice și polemice, 20, 
PG91.252C. 

2 Opuscule teologice și polemice, 24, PG 91,2698B; 25,272B . 

3 Epistole, 12, PG 91.472CD; 15, PG 91,565D; Opuscule teologice și polemice, 
20, PG 91,249D. 

4 Opuscule teologice și polemice, 16, PG 91, 185D. 

5” Epistole, 12, PG 91,484B. 

6 Opuscule teologice și polemice, 20, PG 91, 245. 

i în Epistola 12 el spune: „Noi însă, cei ce ne adăpăm, cu ajutorul lui 
Dumnezeu, cu băutura dumnezeiască şi curată a învăţăturii Bisericii, în slăvită 
curăţie a evlaviei, mărturisim cu curaj înaintea lui Dumnezeu şi a oamenilor toate 
binecredincioasele ziceri ale Părinților, înțelegând-o pe fiecare în înţelesul 
binecredincios şi cu raţiunea cuvenită, aşa cum le-am primit dintru început prin 
cuvântul mântuitor al credinței, propovăduit de cei ce s-au făcut slujitori harului” 
(Epistole, 12, PG 91, 500B). 

8Epistole, 12, PG 91,492B; cf. Opuscule teologice și polemice, 19, PG 91, 225C; 7, 
PG 91, 81B. 

9 Opuscule teologice și polemice, 7, PG 91,72C. 

10/bid, 8, PG 91,93C. 

11C£ Epistole, 12, PG 91, 500B. 

12 Cf. ibid 

13  Opusculeteologiceși polemice, 15, PG91, 181B. 

poate stabili aşadar o echivalență între „credinţa noastră” şi 
„propovăduirea Părinţilor”.! 

„Sfinţii învăţători ai Bisericii” nu vorbesc de la ei, ci „învă- 
țaţi fiind [de Sfintele Scripturi)”, „în acord cu evangheliştii, cu 
apostolii şi prorocii”.5 

Părinţii sunt urmaşi ai Apostolilor în sarcina de a vesti ade- 
vărul“, iar autoritatea lor este egală cu a acelora, pentru că sunt 
ucenicii acelora: „Dogmele dreptei credinţe... ni le-au predat 
nouă cei ce au L-au văzut cu ochii lor de la început şi s-au făcut 
slujitorii Cuvântului” $, şi ucenicii şi urmaşii lor de după aceea, 
învățătorii de Dumnezeu insuflaţi ai adevărului”! învățătura 
lor poate fi pusă aşadar pe aceeaşi treaptă cu cea a Apostolilor.” 

Ca şi Apostolii, Părinţii au fost puşi în Biserică chiar de 
Dumnezeu? (cf. 1 Corinteni 12, 28; Efeseni 4, 11), fiind şi unii, 
şi alţii slujitori prin care Cuvântul însuşi face cunoscute cele 
despre EL. 

Părinţii se bucură încă şi de o autoritate harismatică, înte- 
meiată pe virtuțile lor duhovniceşti.” ' „Ştiinţa” lor teologică, 


unită cu aceste virtuţi!', nu este simpla cunoaştere firească a 


1Cf ibid, 25, PG91.272D. 

2 Disputa cu Pyrrhus, PG 91, 320D, ed. Doucet, pp. 575-577. 

3Ibid., PG 91, 320C, ed. Doucet, p. 576. 

4 Opuscule teologice şi polemice, 15, PG 91, 160C. 

5 Această expresie o aflăm şi în Fpistole, 12, PG 91,468A. 

6 Opuscule teologice și polemice, 15, PG 91,180C. 

7 A se vedea Epistole, 12, PG 91,468A. 

8” Relatio motionis, CCSG 39, p. 37, 

9Ibid. 

10C£ Opuscule teologice și polemice, 1, PG 91, 29C; 7, PG 01, 73B, 81C, 88D;8, 
PG 91, 93C, 97C, 100B; 9, PG 91,116A, 121B; 15, PG 91,160C, 165B, 180C, 18IA; 
16, PG 91, 185D, 2044; 19, PG 91, 224D; 21, 248B. Epistole, 12, PG 91, 469A, 473C; 
17, PG 91, 581D. Ambigua. Cărre Toma, Prolog, PG 91, 1032A; Ambigua. Către loan, 42, 
PG 91, 1336B; Disputa cu Pyrrhus, PG 91, 292C, ed. Doucet, p. 547; 269D, ed. 
Doucet, p. 252; 320C, cd. Doucet, p. 575. 

11 Potrivit Părinților răsăriteni, în general, şi mai ales potrivit Sf. Maxim 
(care în această privință îl urmează îndeaproape pe Evagrie), gnosis (theonia şi 
theologia) presupune practica ascezei. 

omului), ci o cunoaştere dată lor de la Dumnezeu.” 

Părinţii sunt „înţelepţiţi în dogmele cele înalte şi 
dumnezeieşti””, „cunoscători ai celor dumnezeieşti”“, „învă- 
țători de Dumnezeu insuflaţi ai adevărului”, „deţinători”*, 
„descoperitori” şi „crainici [vestitori]””* ai adevărului. 

Referința la Părinţi este pentru Sfântul Maxim în primul 
rând un punct de sprijin în combaterea ereziilor şi un criteriu 
al adevărului. „Cuvintele Părinților sunt apărătoare ale cre- 
dinţei Bisericii.” Şi invers, credinţa Bisericii este conformă cu 
„tradiţia Părinților”. Făcând în mod explicit referire la Tradi- 
ţie, Sfântul Maxim spune: „să păzim ... moştenirea cea bună a 
credinței, mărturisind cu sufletul şi cu gura, cu toată îndrăz- 
neala, cum ne-au învățat Părinţii, următori ei înşişi ai văzăto- 
rilor de la început ai Cuvântului”.” "0 

Gândirea şi formulele Părinților au valoare de normă. 
„Cuvintele lor sunt lege şi canon pentru Biserică.” Credinţa 
trebuie mărturisită „potrivit înţelegerii sfinților învăţători ai 
Bisericii”.!? Pentru a stabili şi primi un adevăr referitor la ceva 


anume, trebuie „să se arate ce au spus Părinţii despre acel 


1 Opuscule teologice şi polemice, 7, PG 91,724. 

2 Cf. Atnbigua. Către loan, 10, PG 91,1112D; 7, PG 91,1089A. Opuscule 
teologice şi polemice, 15, PG 91,169 A. Commentaire du Note Pere, CCSG 23, p. 38; 
Opuscule teologice si polemice, 15, PLG 91,165C; cf. Ibid, 177B; 16, PG 91,209D; 25, 
PG 91,172C m, Ambigua. Către loan, 7, PG 91,1089A. Opuscule teologice și polemice, 20, 
PG 91,145 A. Opuscule teologice și polemice, 15, PG 91, 165C. Opuscule teologice și 
polemice, 15, PG 91,160C .Disputa cu Pyrrhus, PG 91,320D, ed. Doucet, p. 577. Relatio 
motionis, CCSG 39, p. 37. 

3 Disputa cu Pyrrhus, PG 91,296B, ed. Doucet, p. 551. 

4' Opuscule teologice și polemice, 15, PG 91, 180C. 

5* Ibid, 9 PG, 1164. 

6lbid, 22, PG 91,260B. 

7" Ibid, 7, PG91.73B. 

8" Epistole, 14, 532D-533A. 

9 ibid, 17, PG91.581D. 

10'Ibid, 12, PG 91.465D-468A. 

11 Disputa cu Pyrrhus, PG 91,296D, ed. Doucet, p. 552. 

12 Epistole, 12, PG 91,469A. 

lucru”.! Trebuie să ne supunem „numai celor hotărâte de pur- 


tătorii de Dumnezeu Părinţi ai Bisericii universale”.” 

însă dincolo de formulele moştenite de la Părinţi, impor- 
tant este să se păstreze înţelesul învățăturii lor. Esenţială este 
păstrarea în întregime a înţelesului „potrivit căruia ne-au pre- 
dat purtătorii de Dumnezeu Părinţi ai noştri să credem”.” 

c) Al treilea stâlp susținător al Tradiţiei, sfintele Sinoade, se 
bucură de o autoritate egală cu cea a Părinților sau chiar 
superioară, pentru că ele sunt expresii sintetice şi consensuale 
ale poziţiilor Părinților, fiind luminate de Duhul Sfânt. Sfântul 
Sofronie al Ierusalimului stabileşte chiar o paralelă între 
primele patru Sinoade Ecumenice şi cele patru Evanghelii, 
pentru a arăta că le socoteşte ca având o autoritate egală.“ 

4, Sfintele Scripturi, Părinţii şi Sinoadele sunt 

complementare 


Se cuvine să observăm că Scriptura, Părinţii şi Sinoadele, 
aceşti trei stâlpi susținători ai Tradiţiei, sunt complementare. 

a) Scriptura singură nu e de ajuns pentru a defini Tradiţia. 
Pe de o parte, ea nu este decât fixarea în scris a unei transmiteri 
orale mult mai ample, după cum spune Sfântul loan în 
încheierea Evangheliei sale (loan 21, 25"), şi care se împlineşte 
în paralel cu ea, după cum arată Sfântul Maxim Mărturisitorul! 
* şi mai ales Sfântul Vasile cel Mare, când zice, de pildă: 


1 Opuscule teologice și polemice, 19, PG 91,224B. 

2Ibid, 9,PG91,128B. 

3Epistole, 19, PG 91, 592C. 

4 A se vedea Sf. Sofronie al Ierusalimului, Scrisoare sinodală, PG 87, 3184 (în 
rom., Sf. Sofronie al Ierusalimului, Viaţa și scrierile, Ed. Sophia, Bucureşti, 2012, p. 
64, par. 2). 

5 „Sunt încă şi alte multe câte a făcut Iisus, care, dacă s-ar fi scris cu de- 
amănun- tul, cred că lumea aceasta n-ar cuprinde cărţile ce s-ar fi scris.” 

6 Pseudo-Maxim Mărturisitorul, Scoli la cartea „Despre mumele dumnezeiești, 
PG 4, 197A: „la aminte că trebuie să punem pe aceeaşi treaptă Sfintele Scripturi şi 
tradiţiile episcopilor [...] şi pentru aceasta primim noi învăţăturile prin mărturia 


» 


lor. 


3. TRADIŢIA BISERICEASCĂ 105 
„Dintre dogmele şi învăţăturile ce se păstrează în Bise- 

rică, pe unele le avem din învățătura scrisă, iar pe altele le- 
am primit din tradiția Apostolilor, predanisită nouă în 
taină; şi ambele acestea au aceeaşi tărie pentru dreapta cin- 
stire de Dumnezeu (cf. | Timotei 3, 16); şi nimeni nu va 
zice împotriva acestora, oricât de puţin priceput ar fi în 


legiuirile bisericeşti.” 


Pe de altă parte, Scriptura trebuie să fie corect interpretată, 
adică conform credinţei Bisericii (multe secte sau erezii se 
sprijină pe Scriptură, dându-i însă o interpretare greşită). 
Aceasta ne trimite la interpretarea dată de Apostoli, care au 
primit direct de la Hristos cunoaşterea înţelesului cuvintelor 
Sale, şi la interpretarea dată de urmaşii lor, îndeosebi de Sfinţii 
Părinţi, care au primit luminare prin predania acelora, dar şi de 
sus, de la Duhul, în Biserică, ca să priceapă întru adevăr 
înțelesurile tainice ale Sfintei Scripturi. Astfel, un canon al 
sinodului in Trullo (691) stipulează că „dacă s-ar dezbate vreun 
cuvânt din Scriptură”, episcopii „să nu-l tâlcuiască altfel decât 
au arătat luminătorii şi dascălii Bisericii prin scrierile lor 
si mai vârtos întru acestea să se mulțumească, decât alcătuind 
>> 
cuvântări proprii, ca nu cumva, fiind neiscusiți pentru aceasta, 


»Il 


să se abată de la ceea ce se cuvine”. Cu toate acestea, Părinţii, 


încă din primele veacuri, în lupta lor contra ereziilor, care 
invocau la tot pasul Scriptura, s-au confruntat cu această pro- 


s SA : . 23 
blemă, amplu tratată în scrierile lor. 


[i Despre Sfântul Duh,XXV II, 66 (în rom., PSB.vol. 12,p. 79). A se vedea 
comentariile pr. George Florovsky, „The Function of Tradition in the Ancient 
Church”, în Bible, Church, Tradition: An Eastern Orthodox View, Belmont, 1972, pp. 85- 
89. 

2 Canonul 19 (în rom., Canoanele Bisericii Ortodoxe. Note și comentarii, Sibiu, 
2005, p. 128). 

3 A se vedea pe această temă studiul pr. George Florovsky, „The Function 
of Tradition in the Ancient Church”, în Bible, Church, Tradition: An Eastern Orthodox 
View, Belmont, 1972, pp. 73-92, passim. 

b) învăţătura Părinților trebuie ea însăşi să fie întemeiată 
pe Scriptură, înţeleasă corect. „învățătorii Bisericii”, spune 
Sfântul Maxim Mărturisitorul, nu învaţă de la ei, ci „înțelep- 
țiți [prin Sfintele Scripturi)”, „în acord cu evangheliştii, cu 
apostolii, cu prorocii”.” 

c) Definiţiile Sinoadelor au fost stabilite de Părinţi în acord 
cu Scriptura, cu înaintaşii lor şi cu Sinoadele anterioare. Astfel, 
de pildă, Mărturisirea de credință a celui de-al patrulea Sinod 
Ecumenic de la Calcedon (451) începe astfel: „Hotărâm aşadar, 
păzind şi noi rânduiala şi toate izvoarele credinţei 
statornicite /de sfintele sinoade ţinute odinioară/... să strălu- 
cească iarăşi mărturia credinţei drepte şi fără cusur a celor 318 
Sfinţi şi Fericiţi Părinţi...”, „propovăduind tuturor Crezul / 
acestora/ şi scriind precum înşişi Părinţii care au arătat această 
înțelegere a noastră privitoare la dreapta credinţă...”;'...; la 
Sinodul al VI-lea Ecumenic (Constantinopol 680-681) se 
afirmă: „Urmând aşadar celor cinci Sfinte Sinoade Ecumenice şi 
aleşilor Sfinți Părinţi, [Sinodul de față] hotărăşte şi mărturi- 
seşte...”; Mărturisirea de credinţă a celui de-al şaptelea Sinod 
Ecumenic (Niceea II, 787) spune tot aşa: „urmând învăţătura 
[de Dumnezeu] insuflată a Sfinţilor noştri Părinţi şi a pre- 


> 


daniei Bisericii Soborniceşti? 4...”; Sinodul al V-lea Ecumenic 
(Constantinopol II, 553) afirmă că „am mărturisit cele primite 
din Sfintele Scripturi, din învăţătura Sfinţilor Părinţi şi din cele 
hotărâte despre una şi aceeaşi credință de către cele patru sfinte 
Sinoade mai sus pomenite”” Consensul Părinților permite 
verificarea validității sinoadelor. Şi reciproc, sinoadele verifică 
consensul Părinților, tot aşa cum înţelegerea corectă 

1 Disputa cu Pyrrhus, PG 01,320D, ed. Doucet, pp. 576-577. 

2 'Ibid, 320C, ed. Doucet, p. 576. 

3 Les Conciles cecumeniques, 2, 1, Les Decrets, Paris, 1994, pp. 198-199 (în rom., 
Hotărârile Sfintelor Sinoade Ecumenice, Ed. Sfântul Nectarie, Bucureşti, 2004; ediţie 
electronică, Apologeticum, 2005 - http://apologeticum.net.). 


4Ibid, p. 302. 
5Denzinger, nr. 438. 

(interpretarea corectă) a Scripturii este verificată prin con- 


sensul Părinților. 
> 


5. Tradiţia, ca lanţ de transmisie 


Tradiţia e în Biserică un fel de lanţ cu multe verigi - înşi- 
ruirea neîntreruptă a celor care predau, rând pe rând, „comoa- 
ra” de care-i vorbeşte Apostolul Pavel ucenicului său Timo- tei, 
cerându-i s-o păzească (cf. | Timotei 6, 20); cea predată de 
Hristos Apostolilor Săi şi pe care aceştia au predat-o urmaşilor 
lor - episcopilor şi Părinților -, care se străduiesc, la rândul lor, 
să o predea nejefuită celor de după ei. Aceeaşi înlănţuire există 
între Sinoade, fiecare, înainte de mărturisirea credinţei, decla- 
rând că se întemeiază pe cele de dinaintea lor şi le confirmă. 

Sfântul Sofronie al Ierusalimului exprimă acest fapt atunci 
când spune: „S-a păstrat cu grijă o veche tradiţie apostolică în 
Sfintele Biserici din toată lumea, ca aceia care sunt aduşi spre 
vrednicia de episcop să dea mărturie de credința lor înaintea 
ierarhilor care conduc mai înainte de ei scaune episcopale, 
pentru ca şi aceşti noi episcopi să gândească şi să chibzuiască şi 
să păstreze credinţa pe care Pavel, preaînţeleptul, le-a pre- dat- 
o lor cu hotărâre, pentru ca nu cumva alergarea să le fie 
zadarnică (cf. Il Corinteni 6, 1), fiindcă toată alergarea lor ar fi 
zadarnică dacă credinţa ar fi vătămată întrucâtva.” 

Sfântul Sofronie insistă aici, aşa cum făcuse şi Sfântul Iri- 
neu de Lugdunum înaintea lui! ?, pe legătura dintre Tradiţie şi 
succesiunea apostolică, dar şi pe modul fidel în care credința 
trebuie predată urmaşilor, adică pe faptul că ea trebuie să 


rămână neschimbată. 


1 Epistolă sinodală, PG 87, 3149-3152 (în rom., opait, p. 31). 

2 Contra ereziilor, IV, 26, 2: „De aceea trebuie să ascultăm de slujitorii 
Bisericii, pentru că sunt urmaşii Apostolilor şi prin succesiunea în episcopat au 
primit harul neînşelător al adevărului.” 


108 I. NATURA ŞI STRUCTURA BISERICII 
6. Tradiţia, ca opusă inovaţiilor 


Din credincioşie faţă de moştenirea primită de la Hristos, 
apoi de la Apostoli, de la Părinţi şi Sinoade, Tradiţia se opune 
inovaţiilor, adică introducerii de concepţii sau practici al căror 
conţinut şi duh (şi nu neapărat în ceea ce priveşte forma şi 
litera) sunt străine de ea. 

Acest refuz al inovaţiilor este o caracteristică a Tradiţiei 
încă din primele veacuri, când, după cum remarcă părintele 
George Florovsky, „statornicia conştiinţei creştine era semnul 
cel mai evident şi marca adevărului ei: nici o inovaţie”.! O 
mărturie pentru aceasta oferă, de pildă, Tertulian, atunci când 
spune: „Regula credinței este absolut una, imuabilă şi nu 
admite nici o schimbare.” ? Dau, iarăși, mărturie aceste cuvinte 
ale Sfântului loan Damaschin, care subliniază vătămările pro- 
duse trupului Bisericii de inovaţii: 

„Să stăm neclintiți pe piatra credinţei şi pe Tradiţia 
Bisericii, nedepăşind hotarele aşezate de Sfinţii noştri 
Părinţi. Să nu dăm loc acelora care vor să aducă noutăţi şi să 
surpe zidirea Bisericii lui Dumnezeu, cea sfântă, sobor- 
nicească şi apostolică. Căci dacă s-ar îngădui fiecăruia să 
facă după cum voieşte, încetul cu încetul se surpă tot trupul 
Bisericii.” 

La Sfinţii Părinţi, noţiunea de inovaţie este mai întotdeauna 
asociată cu cea de eterodoxie (altfel spus, de erezie) sau de 
eteropraxie. După Sfântul Maxim, ereticii „îşi închipuie” ceva 


„străin de învățătura Sfinţilor Părinţi”“ şi „uneltesc să surpe 


1 Cf. G. Florovsky, „The Authority of the Ancient Councils and the Tra- 
dition of the Fathers”, in Bible, Church, Tradition: An Eastern Orthodox View, Belmont, 
1972, p. 98. 

2 Despre vălul fecioarelor, 1,1. 

3 Cele trei tratate contra iconoclaștilor, III, 41 (în rom., Sf loan Damaschin, 
Cele trei tratate contra iconoclaștilor, EIBMO, București, 1998, p. 152). 

4Epistole, 17, PG91.581D. 

hotarele puse de ei”.' Aceştia „născocesc împuterniciri a căror 
forță nu vine nici din Scriptură, nici de la Părinţi [...], ci e lucru 


străin, închipuit de sucelile omeneşti”? 


Erezia e legată 
întotdeauna de „o părere proprie”, de „cugetări proprii”, de 
închipuirea“ celui ce o mărturiseşte. Ea ține de îndepărtarea de 
învățătura patristică tradițională a celor care „s-au înstrăinat de 
propovăduirea binecredincioasă a Sfinţilor Părinţi”, căzând în 
„închipuirea de mituri”.! Ereticii „cugetă rațiunile lucrurilor 
după capul lor, plini de închipuirea propriei lor cugetări”.” $ 
Ereticii obişnuiesc „să născocească din cugetul lor cele ce le 
convin, înfățişând născocirea lor celor mai simpli, prin 


amăgire, ca a unuia dintre Părinţi”. 


în loc de a-şi conforma 
gândirea şi cuvintele la învățătura Părinților, ei, dimpotrivă, 
„vor să înțeleagă cuvintele Părinților potrivit scopului lor”.* O 
părere proprie rămâne o părere individuală, şi chiar dacă 
ulterior va fi acceptată şi de alţii, ea este străină de „credinţa 
obştească” propovăduită de Părinţi. De aceea o părere personală 
nu poate fi primită decât dacă se probează că e conformă cu 
poziţia Părinților.” 

Regăsim aici ideea consensului despre care am vorbit mai 
înainte, dar şi ideea că Biserica este un trup, cu care sunt unite 
şi în care sunt unite între ele, dincolo de loc şi timp. De aceea 
erezia a fost întotdeauna înțeleasă în primul rând ca un lucru 
care desparte de Biserică şi produce separare. Dimpotrivă, 
Tradiţia - care străbate neabătută de-a lungul generaţiilor de 

1 Opuscule teologice și polemice, 7, PG 91, 88CD. 

2 Disputa de la Bizya, CCSG 39, p. 109. 

3 Opuscule teologice şi polemice, 9, PG 91,125C. 

4Cf. Epistole, 17, PG 91, 581D; Disputa de la Bizya, CCSG 39, p. 109. 

5 Opuscule teologice și polemice, 9, PG 91, 121AB. 

6! Epistole, 12, PG91.473C. 

7Ibid, 496D. 

8 Opuscule teologice şi polemice, 19, PG 91, 225B. 


9 A se vedea Opuscule teologice și polemice, 9, PG 91, 128B („Să se dovedească 
mai întâi [aceasta] cu gândirea Părinților şi apoi se va confirma opinia dogmelor”). 


110 I. NATURA ŞI STRUCTURA BISERICII 


creştini şi îi uneşte peste timp într-una şi aceeaşi credinţă şi 
trăire obştească în sânul Bisericii - se înfăţişează ca un puternic 
factor de unitate. 

Lucrul acesta ne îndeamnă să privim mai îndeaproape 
legătura Tradiţiei cu Biserica-Trup al lui Hristos. 

7. Tradiţia ca mod de cunoaștere şi de vieţuire în Hr is tos 

prin Duhul 

Atunci când, în Biserica Ortodoxă, se vorbeşte de Tradiţie, 
prin aceasta se înțelege transmiterea dreptei credinţe aşa cum a 
fost ea revelată de Hristos, împărtăşită de El Apostolilor, scrisă 
în Sfintele Scripturi, predată de Apostoli Sfinților Părinţi, 
lămurită de ei în unele privinţe în Sinoade şi fără de 
întrerupere trăită în Biserică sub călăuzirea Sfântului Duh. 

Tradiţia nu este aşadar numai transmiterea din generaţie în 
generaţie, de când e creştinismul, a celor gândite, rostite şi 
scrise despre Dumnezeu, ci totodată transmiterea modului de 
cunoaştere a lui Dumnezeu, strâns unit cu modul de vieţuire în 
Dumnezeu în sânul Bisericii, adică întemeiat pe Hristos cel 
întrupat şi insuflat şi însufleţit de Duhul. 

Tradiţia este aşadar predanie a credinţei, dar şi predanie a 
trăirii credinţei. Datorită acestei legături intime dintre Tradiţie 
şi trăirea vie, Sfântul loan Gură de Aur spune că „tradiţia viază; 
nu iscodi nimic mai mult”, fiindcă ce se trăieşte e de negrăit. 
Este transmitere a Tainelor (sacramentelor), la care face în mod 
sigur aluzie Sfântul Vasile cel Mare când vorbeşte de o 
transmitere „tainică”, din vremurile apostolice, pe lângă cea 
săvârşită pe față şi deschis. Este, iarăşi, transmitere a vieții 
liturgice. Este şi transmitere a vieţuirii Părinților celor 
purtători de Duh către fiii lor duhovniceşti. Este, în mod mai 
amplu, transmitere a harului Bisericii. Cum spune Mitropolitul 
lar fi: însemnarea cu sfânta cruce din ritualul primirii catehumenilor, aşezarea cu 
faţa către răsărit în vremea rugăciunii, statul în picioare la Liturghie; epicle- za de 


la Euharistie, binecuvântarea apei şi a untdelemnului, lepădarea de satana şi de 
lucrurile lui, întreita cufundare de la Botez /Ibid, p. 87). 

Filaret al Moscovei: 


„Să dăm slavă lui Dumnezeu, fraţilor, că ne-a chemat 
la starea de fii si mădulare ale Bisericii celei adevărate, în 
sânul căreia sălăşluieşte Sfânta Tradiţie, de la care am pri- 
mit nu numai dogmele, canoanele şi sfintele slujbe, ci încă 
ne dă cu adevărat, în chip nevăzut, şi darurile harului celui 
sfinţitor, care pogoară pe pământ din cer [...], care necon- 
tenit şi din belşug curge şi se revarsă peste sfinţiţii slujitori 
la darea Tainelor [...]; ca Sfinţii Apostoli, însemnați cu 
ungerea Duhului Sfânt, s-o dea pe aceasta Sfinţilor Părinţi, 
iar ei, urmaşilor lor, din veac în veac, acelora care, îmbră- 
cându-se cu episcopatul, sunt sfinţitori [...] ai Tainelor; şi 
acestea pururea înnoiesc harul dat episcopilor, pentru ca 
ori de câte ori ne apropiem cu credinţă de cele sfinte, să ne 
împărtăşim în chip mai presus de fire de acel har ceresc pe 
care l-au primit la început Apostolii, la Pogorârea Sfântului 
Duh.” 


Acest har al Bisericii transmis de Tradiţie îşi are izvorul în 
Trupul lui Hristos, cu care Biserica se identifică, şi e dăruit de 
Duhul. Astfel, Episcopul Atanasie Jevtici spune cu mult curaj, 
trimițând la mai multe versete din Epistolele Apostolului Pavel 
(Coloseni 2, 6-7; II Corinteni 4,5; Galateni 1,26; 12, 9; Filipeni 
49; | Tesaloniceni 2,13; II Tesaloniceni 3,6; | 
Timotei 6,20; II Timotei 1,14), că „Sfânta Tradiţie din sânul 
Bisericii nu este nimic altceva decât însuşi Mântuitorul Hris- 
tos” şi că „Tradiţia constă aşadar în predarea şi în primirea în 
Biserică, sau mai bine zis ca Biserică, a Domnului lisus Hris- 
tos, prin harul Duhului Sfânt, cu voia Tatălui”. 

Această strânsă legătură a Tradiţiei cu Trupul lui Hristos şi 
cu Sfânta Taină a împărtăşaniei este limpede înfăţişată de faptul 
că la hirotonia preotului, episcopul îi dă acestuia, spre împărtă- 


1 Cuvânt la sfintele tradiţii. 

şire, părticica din prescura ce închipuie pe Mielul lui Dumne- 
zeu, pe care sunt întipărite literele XC, spunându-i: „Primeşte 
acest Odor şi-L păstrează pe El până la a doua venire a Domnu- 
lui nostru lisus Hristos, când o să-L ceară de la Tine.” 


8. Caracterul divino-uman al Tradiţiei 


Astfel, Tradiţia Bisericii nu este doar omenească (cum sunt 
cele mai multe tradiţii), ci divino-umană. Vladimir Lossky o 
defineşte, potrivit curăţiei şi naturii sale, ca „viaţa Duhului 
Sfânt în Biserică, care comunică fiecărui mădular al Trupului 
lui Hristos puterea de a asculta, a primi şi a cunoaşte Adevărul 
în lumina Sa, şi nu potrivit luminii fireşti a rațiunii umane”.!? 

Aşadar, Tradiţia cuprinde credinţa cea adevărată, împreu- 
nată însă cu dreapta ei înţelegere, trăire şi mărturisire în chip 
curat, adică după cugetul şi voia lui Dumnezeu. 

Ca atare, simţul Tradiţiei şi al celor ce ţin sau nu de ea 
credinciosul nu-l dobândeşte prin simpla cunoaştere teoretică 
a Scripturii, a canoanelor sinodale şi a învăţăturii Părinților - 
importantă şi necesară ci prin luminarea harului, ca unul care 
vieţuieşte liturgic în sânul Bisericii, împărtăşindu-se de Sfintele 
ei Taine şi  nevoindu-se  duhovniceşte. Dimensiunea 
harismatică a Tradiţiei este subliniată, de pildă, de Sfântul 
Irineu.5* 

Lipsită de har şi ruptă de viaţa duhovnicească, Tradiţia ar fi 
o simplă datină omenească deşartă, asemenea celor vădite chiar 
de Domnul ca vane: „Dar în zadar Mă cinsteşte (acest popor), 


învățând învățături care sunt omeneşti. Căci lăsând porunca lui 


1 „Theologie ct Tradition. La theologie en tant que gardienne et protec- 
trice de la Tradition”, în La Theologie dans ]'Eglise et dans le monde, Cham- besy, 1984. 
2 „La Tradition et Les traditions”, în A /imageerâ Ia ressemblance de Dieu, 


Paris, 1967, p. 150 (în rom., opait., p. 145). 
31A se vedea Conza ereziilor, III, 24,1. 
4Loc.cit, pp. 153 şi 152 (în rom., opicit, pp. 149 şi 148). 
/Loc.cit, p. 154 (în rom., opait, p. 150). 

Dumnezeu, ţineţi datina oamenilor” (Marcu 7, 8). 


9. Tradiţia - conştiinţa Bisericii 


Această cunoaştere se manifestă în primul rând ca un soi de 
conştiinţă dogmatică, ce le dă credincioşilor o intuiţie imediată 
a adevărului sau falsităţii, tot aşa cum conştiinţa morală îi face 
să înțeleagă pe dată ce e bine şi ce e rău. Vladimir Lossky 
defineşte în felul acesta Tradiţia drept: „o facultate de judecare 
în lumina Duhului Sfânt”, „conştiinţa Adevărului revelat”, 
„putinţa de a judeca şi discerne între adevărat şi fals în lumina 
Duhului Sfânt”, aşadar „conştiinţa critică a Bisericii”?, însuşită 
de cei care îi cunosc semnificaţia. 

Această conştiinţă nu e pentru credincios doar sursă de 
discernământ; ea îl face să vadă continuitatea şi unitatea care 
există între cărțile Sfintei Scripturi şi scrierile Părinților, scrise 
în timpuri diferite, de persoane diferite, în stiluri diferite. 
Acolo unde duhul străin de Biserică citează crâmpeie din 
Scriptură, fără să vadă întreaga țesătură - pentru aceasta îi şi 
mustrau pe eretici încă din vechime Părinţii, că mult se folo- 
seau de Biblie, dar fără rânduială şi în chip rătăcit -, sau îi vede 
pe Părinţi prin prisma deosebirilor şi a opoziţiilor, la fel ca pe 
scriitorii şi filosofii profani, simţul Tradiţiei sesizează legăturile 
tainice, structura interioară, unitatea profundă, viziunea de 
ansamblu a tuturor acestor multe şi diferite scrieri, şi ştie să le 
lege de cuvântul cel unul al Cuvântului şi de insuflarea cea una 
a Duhului Sfânt. El le pătrunde adevăratul tâlc. 

Tradiţia nu este o strânsură de scrieri, rânduieli şi precepte 
ajunse literă moartă, ce se înmânează ca un lucru oarecare; e 
conştiinţa vie, de fiecare clipă, a Bisericii: conştiinţa Adevăru- 
lui ei, a continuității şi unităţii acestui Adevăr de-a lungul vre- 
mii, prin toate aceste felurite exprimări ale lui, unitate şi conti- 


nuitate întemeiate pe unicitatea Trupului lui Hristos care con- 

stituie Biserica, „lisus Hristos - ieri şi azi şi în veci - Același” 
(Evrei 13, 8). 

Oricât de vrednice de cinstit ar fi vechimea şi datina, nu ele 
sunt criteriul absolut Tradiţiei, ci Adevărul, adică Hristos 
însuşi, aşa cum Duhul îl face cunoscut în Biserică. Cât priveşte 
vechimea, Sfântul Ciprian spune în mod elocvent: „Vechimea 
lipsită de adevăr nu e decât neadevăr învechit.” Părintele 
George Florovsky remarcă pe drept cuvânt că „vechimea ca 
atare nu înseamnă adevăr, chiar dacă adevărul creştin este în 
sine un vechi adevăr”.!? Iar cât priveşte datina, socotită cu prea 
mare uşurinţă una cu Tradiţia, Tertulian ne face atenţi că: 
„Domnul nostru nu S-a numit pe Sine datină, ci Adevăr”, 
remarcă preluată aproape textual de Fericitul Augustin: „în 
Evanghelie, Domnul zice: «Eu sunt Adevărul»; nu zice: «Eu 


sunt datina».”! 


10. Capacitatea de adaptare a Tradiţiei 


Această conştiinţă care permite recunoaşterea Adevărului 
celui unul, dincolo de multele şi feluritele lui exprimări, per- 
mite totodată ca acestui unic Adevăr să i se dea noi expresii, 
conforme cu el. 

Tradiţia se opune, după cum am spus, inovaţiilor în măsura 
în care ele contrazic sau alterează adevărul primit de Biserică. 
Dar ea nu se opune exprimărilor noi date Adevărului celui 
unul; dimpotrivă, contribuie la această înnoire ca garant al 
conformităţii acestor noi expresii cu esenţa Adevărului, cu toa- 
te că ele uneori se deosebesc de expresiile anterioare sau chiar 


sunt cu totul şi cu totul noi, ca atunci când, de pildă, Biserica a 


1.Epistole, 74, 9. 

2Cf. G. Florovsky, „The Authority of the Ancient Councils and the Tradition 
of the Fathers”, in Bible, Church, Tradition: An Fastern Orthodox View, Belmont, 1972, p. 
99. 

3 Despre vălulfecioarelor, I, 1. 

4 Despre Botez, III, 6,9. 

folosit pentru prima oară termenii de „ființă” şi „ipostas” pentru 
a exprima taina Preasfintei Treimi - a unităţii de ființă şi a 
deosebirii ipostaselor, Tatăl, Fiul şi Duhul Sfânt -, şi apoi taina 
lui Dumnezeu-Omul, Cuvântul întrupat. 

Datorită siguranţei pe care i-o dă conştiinţa Tradiţiei, Bise- 
rica nu numai că propovăduieşte Vestea cea Bună în feluritele 
limbi ale neamurilor, dar găseşte şi cuvintele trebuincioase 
pentru a se adapta la felul de a vorbi, la mentalitatea şi capaci- 
tăţile receptive ale oamenilor din diferite culturi şi epoci, păs- 
trând neştirbită „zestrea” primită de la Hristos prin Apostoli şi 
Părinţi; ea poate, adică, să-şi adapteze mesajul fără să altereze 
conţinutul acestui mesaj. 

în vreme ce tradiţionalismul se fereşte nu numai de inova- 
ţii (lucru cu totul îndreptăţit), ci şi de înnoire, vrând să păs- 
treze cu orice preţ vechile forme, adevăratul simţ al Tradiţiei 
oferă libertate - libertatea Duhului şi a fiilor lui Dumnezeu (cf. 
II Corinteni 2, 17; Romani 8, 21) - în privinţa formelor, dorind 
să păstreze neschimbat doar ceea ce ele exprimă. în vreme ce 
tradiționalismul e iubitor al literei, adevăratul simţ al Tradiţiei 
e iubitor de duh. 

Nu numai propovăduirea cerea de la Părinţi oarecare 
inventivitate şi curaj în exprimarea Adevărului, ci încă şi mai 
mult lupta cu feluritele erezii ivite de-a lungul veacurilor. 
Majoritatea termenilor din vocabularul clasic al teologiei au 
apărut treptat în scrierile Părinților, şi nu figurau în Sfânta 
Scriptură. Mulţi dintre aceşti termeni (ca „fiinţă”, „substanţă” 
sau „fire”, „ipostas”, „persoană”, „putere” şi „energie” etc.) au 
fost împrumutați din vocabularul filosofiei epocii; Părinții însă 
le-au încreştinat înţelesul, făcând din ele un bun al limbajului 
teologic al Bisericii; e lucru vădit că înţelesul dat de ei 


acestor termeni nu contrazicea si nu altera înţelesul adevăru- 


rilor primite, ci, dimpotrivă, îl confirma, contribuind la pre- 

cizarea lui în faţa ereziilor, care erau adevăratele deformări şi 
contraziceri ale acestor adevăruri. 

Biserica Ortodoxă nu cunoaşte dezvoltarea dogmatică pe 
care a cunoscut-o după veacul al IX-lea Biserica Latină - 
dezvoltare care a primit o justificare teoretică la mijlocul 
veacului al XIX-lea din partea cardinalului Newman (dar ale 
cărei prime temelii au fost puse de Fericitul Augustin!) -, şi 
care a fost sursa a ceea ce Biserica Ortodoxă consideră a fi 
inovaţii (Filioque, doctrina referitoare la Purgatoriu, doctrina 
referitoare la imaculata concepţie, doctrina referitoare la 
infailibilitatea papală etc.). Ea recunoaşte în schimb posi- 
bilitatea unei explicitări sau a unei reformulări a credinţei 
potrivit necesităţilor care apar în diferite contexte ale dife- 
ritelor epoci. Această explicitare sau această reformulare nu 
adaugă nimic care să modifice înţelesul celor primite dintru 
început, ci urmăreşte precizarea naturii celor primite, în fața 
riscurilor de neînțelegere, de rea interpretare sau deformare, 
sau încă şi pentru a răspunde unor noi întrebări, cărora vechile 
exprimări ale credinţei nu le mai răspund. Exprimările noi ale 
credinței, înzestrate uneori, după cum am văzut, cu un 
vocabular radical nou, nu neagă în nici un fel exprimările vechi 
şi nu le anulează. Ele constituie mai curând alternative (care 
probează în mod pozitiv caracterul inepuizabil al exprimărilor 
Adevărului), pe care conştiinţa Tradiţiei le percepe ca având o 
unitate profundă cu cele dinainte şi ca fiind la fel de adevărate. 


o... 


11. Condiţiile ascetice ale fidelității faţă de Tradiţie 


Pentru a fi conforme cu Tradiţia, gândirea teologică şi viaţa 
bisericească trebuie să fie conforme cu Sfânta Scriptură, cu 
Sinoadele (cu mărturisirile lor de credinţă şi canoanele lor) şi 
cu Părinţii. Cei care se rup de Tradiţie şi se înstrăinează de ea 


1 în Defide ersymbolo, prin lipsa de distincţie dintre Revelaţie şi înțelegerea ei 
conceptuală. 

sunt cei care vor să gândească teologia după mintea lor şi să 
trăiască credința după propriile lor rânduieli.' După cum au 
arătat adeseori Părinţii, ereziile nu se nasc atât din puținătatea 
minţii, cât din voinţa de autonomie şi de separare, strâns legată 
de patima mândriei şi de dorința de mărire, pe care Părinţii 
răsăriteni o numesc kenodoxia sau slava deşartă! ” sau, în mod 
fundamental, de iubirea egoistă de sine (philautia). 

Despre grija de a nu spune nimic de la sine, ci de a se con- 
forma în toate învățăturii Scripturii şi a Părinților, vorbesc 
chiar Părinţii, de pildă Sfântul Atanasie cel Mare!, Sfântul 
Maxim Mărturisitorul” *, Sfântul loan Damaschinul” sau Sfântul 
Simeon al Tesalonicului”. 

Lucrul acesta cere duh de smerenie, de ascultare şi dăruire 
de sine, din dragoste de Dumnezeu şi de Biserică, spre deose- 
bire de patimi care conduc la cugetări şi purtări individualiste. 
Simţul Tradiţiei este de aceea intim legat de simțul comunităţii 
bisericeşti în sânul căreia creştinul vieţuieşte, gândeşte, se 
poartă şi vorbeşte într-o deplină comuniune cu toate celelalte 
mădulare ale Trupului lui Hristos, în comuniune cu Hristos 
însuşi şi cu Duhul Sfânt. El este, din acelaşi motiv, strâns legat 
de nevoința duhovnicească, care, războind patimile şi sădind 


1 Cf. Sf. Maxim Mărturisitorul, Opuscule teologice și polemice, 9, PG 91, 125C. 

2Cf., de exemplu, Sf. Irineu de Lugdunum, Conta ereziilor, IV, 26,2: „Cât despre 
toţi ceilalți, care se separă de succesiunea originară, se cuvine să-i socotim fie 
eretici cu minte vicleană, fie schismatici plini de trufie şi mulțumire de sine, fie 
făţarnici care nu lucrează decât pentru câştig şi slavă deşartă.” 

3 Epistola întâi către Serapion, 33: „Căci le-am scris după credința apostolică 
predată nouă de Părinţi, neadăugând nimic din afară” (în rom., PSB, voi. 16, Sf. 
Atanasie cel Mare, Scrieri, Partea a doua, p. 65). 

qi Epistole, 15, PG 91, 576A: „Cum am învăţat şi cuget şi cred şi am primit de la 
Părinţi, aşa vorbesc.” 

5 Dialectica, 2, PTS 7, p. 55: „Nu voi spune nimic de la mine, ci numai din cele culese 
de ici, de colo, de la bărbaţii cei dumnezeieşti şi plini de înţelepciune.” 

6 In titlul tratatului său Dialog împotriva eresurilor aflăm aceste cuvinte: „N-a pus 
nimic de la el în cartea aceasta, ci toate sunt culese din Sfintele Scripturi şi de la 
Sfinţii Părinţi ai Bisericii (în rom., ratat asupra dogmelor credinţei noastre ortodoxe, după 
principii puse de Domnul nostru lisus Hristos şi urmașii Săi, Ed. Arhiepiscopiei Sucevei şi 
Rădăuţilor, 2002). 

virtuțile, stinge iubirea de sine, mândria, slava deşartă, iuţimea, 
şi sporeşte smerenia, ascultarea şi iubirea de Dumnezeu şi de 
aproapele. 


12. Concluzie 


în încheiere, putem constata că înţelesul ortodox al Tradi- 
ţiei e foarte departe de termenii prin care se exprimă diferite 
opoziții la care noţiunea de Tradiţie a fost adesea raportată din 
punct de vedere sociologic: integrism şi progresism, tra- 
diţionalism şi modernism, conservatorism şi reformism, fun- 
damentalism şi liberalism etc., la care a fost adesea raportată 
noţiunea de Tradiţie, într-o perspectivă sociologică. 

Ortodoxia ţine cu tărie la integritatea credinței şi la ethosul 
(sau modul de viaţă) ortodox, dar în acelaşi timp admite un 
progres în exprimarea şi manifestarea lor, atâta vreme cât nu le 
este alterată esenţa; ţine la Tradiţie, dar nu o confundă cu tra- 
diţiile, punând întotdeauna duhul mai presus de literă; nu e 
ispitită de modernitate şi gata să schimbe vechiul cu noul, dar 
are întotdeauna grijă să facă inteligibil Binele/Adevărul său 
pentru mentalitatea şi limbajul din fiecare nouă epocă sau din 
fiecare nou context, biruind provocările modernităţii în orice 
moment al istoriei; se îngrijeşte de păstrarea neprețuitei moş- 
teniri primite de la Hristos, Apostoli şi Părinţi, dar nu pregetă 
când e vorba să schimbe tot ceea ce înseamnă o exprimare şi o 
trăire a ei nepotrivită; ţine la fundamentele credinţei şi vieţii 
creştine, dar le înţelege şi le experiază în Biserică cu libertatea 
de fii ai lui Dumnezeu, dăruită de Duhul. 

Tradiţia nu este lăcătuire în vremile trecute; e deschisă 
vremii, şi celei de-odinioară, şi celei de acum şi celei ce va să 
fie, căci o are în sânul ei întreagă, fiind întemeiată pe Hristos, 
Care are la Sine tot neamul omenesc din toate veacurile, Care 


„ieri şi azi şi în veci - este Acelaşi” (Evrei 13, 8). Tradiţia nu-i 

lucru mort; în Trupul cel viu al lui Hristos, prin Duhul, ea este 


izvor de viaţă pururi reînnoită. Aşa cum spune Sfântul Irineu: 


„Predania Bisericii e întru totul tare şi neclintită, ade- 
verită prin proroci, Apostoli şi ucenicii lor, şi în ea se află 
«începutul, mijlocul şi sfârşitul», scurt vorbind, întreaga 
iconomie şi lucrare a lui Dumnezeu desăvârşit rânduite spre 
mântuirea omului, temeiul credinţei. Pe cea oda- 

tă primită, o păzim cu grijă până în ziua de azi în Biserică, 
ca pe un scump odor pus într-un preafrumos sipet, 
neveştejită, ca sipetul care o ţine, şi primenită de Duhul, 


chezăşia nestricăciunii ei.” 

Cf. Contra ereziilor, Ul, 24,1. 


CAPITOLUL 4 


Organizarea Bisericii primare 


1. Noţiunea de Biserică locală 


Pentru a înţelege organizarea Bisericii primare, dar şi pe 
cea a Bisericii Ortodoxe de-a lungul istoriei sale, şi concepţia 
acesteia despre Biserică, noţiunea de „Biserică locală” este 
fundamentală. 

Termenul de „locală” aplicat Bisericii, aşa cum o putem 
concepe sub forma sa originară, înseamnă pe de o parte că ea 
este legată geografic de un anume loc, iar pe de altă parte că ea 
îi cuprinde pe toţi creştinii din acel loc, indiferent de vârstă, 
sex, condiție socială, origine etnică etc. 

Despre aceste două aspecte aflăm indicaţii în Sfânta 
Scriptură. 

Sunt mai întâi menţionate locurile în care au fost înteme- 
iate şi în care existau primele Biserici: „Biserica din Ierusalim” 
(Fapte 8,1; 11,22), „Biserica din Antiohia” (Fapte 13,1), Biserica 
din Cezareea (cf. Fapte 18,22), Biserica din Chenhrea (cf. 
Romani 16, 1), „Biserica lui Dumnezeu care este în Corint” (I 
Corinteni 1, 2; II Corinteni 1, 1), „Biserica Laodicenilor” 
(Coloseni 4, 16), „Biserica Tesalonicenilor” (I Tesaloniceni 1, 1; 
II Tesaloniceni 1, 1), „Biserica din Efes” (Apocalipsa 2, 1), 
„Biserica din Smirna” (Apocalipsa 2, 8), „Biserica din Tiatira” 

(Apocalipsa 2, 18), „Biserica din Pergam” (Apocalipsa 2, 12), 
„Biserica din Sardes” (Apocalipsa 3,1), „Biserica din Filadelfia” 
(Apocalipsa 3,7), „Biserica din Laodiceea” (Apocalipsa 3,14). 

Dimensiunea catolică a fiecărei Biserici, adică faptul că în ea 
sunt cuprinşi creştinii de orice origine, condiţie şi stare, este şi ea 
menționată în Sfânta Scriptură (cf. | Corinteni 12, 12-30). Putem 
observa că termenul de „Biserică”, atunci când se referă la o cetate, 
este întotdeauna folosit la singular; la plural este folosit numai 
atunci când e vorba de o zonă geografică ce se întinde dincolo de 
hotarele cetăţii, adică de o regiune („Bisericile din Galatia”, | 
Corinteni 16, 1; Galateni 1, 2; „Bisericile din Asia”, I Corinteni 16, 
19; „Bisericile din Macedonia”, | Corinteni 8, 11; „Bisericile 
Iudeii”, Galateni 1, 22; „cele şapte Biserici care sunt în Asia”, 
Apocalipsa 1, 4). 

Aceasta înseamnă - potrivit principiilor ecleziologiei creştine 
originare, aşa cum pot fi ele deduse din aceste indicaţii - pe de o 
parte că nu putem avea mai multe Biserici într-unul şi acelaşi loc, 
iar pe de altă parte că nu putem avea Biserici pe categorii de 
persoane (definite potrivit criteriilor precedente). 

Acest dublu principiu pare să fie legat de faptul că Biserica este 
privită în primul rând ca adunare euharistică (cf. | Corinteni 11, 
17-34; Fapte 2,42-47), iar unde este Euharistia, acolo este Trupul 
lui Hristos, aşadar Biserica în plenitudinea ei. 

Scriptura vorbeşte în mai multe rânduri de Biserici „adu nate” 
în case particulare (cf. Coloseni 4, 15: „Nimfan şi Biserica din casa 
lui”; Filimon 2: „Bisericii din casa ta” [a lui Fili- monj). Lucrul 
acesta nu indică Biserici de casă în sensul propriu al cuvântului 
(adică Biserici care să aparţină unei familii şi în care nu s-ar aduna 
decât membrii ei), ci faptul că adunarea euharistică se ţinea în case 
puse la dispoziția comunităţilor locale de familii-gazde (cf. 
Romani 16, 23). 


4. ORGANIZAREA BISERICII PRIMARE 125 


Acest tip de Biserici de casă pare să fi existat până în veacul al 
II-lea. 


2. Episcopul, prezbiterii/preoţii şi naşterea parohiei 


Adunarea euharistică ce constituia Biserica locală era întot- 
deauna prezidată, în Biserica primară, de un prezbiter-episcop (al 
cărui rol principal era acela de a săvârşi Euharistia, împreună cu 
slujirea Tainelor şi propovăduirea, care făceau parte din ea), 
înconjurat de, un colegiu de prezbiteri.! La origine, acesta era el 
însuşi unul dintre aceşti prezbiteri (şi denumit ca atare! 7), cel 
dintâi /protos| dintre ei, şi doar mai târziu i s-a dat numele de 
episcop.” „Cel dintâi” aici nu desemnează o superioritate de natură 
sau o putere asupra celorlalți, ci rolul de prezidenţă. Sfântul Iustin, 
de pildă, vorbeşte de „cel ce prezidează adunarea fraților” (proestos 
ton adelphon“), expresie care indică deopotrivă rolul său de 
prezident şi o anumită egalitate nu doar între prezbiteri, ci şi între 
toţi creştinii comunităţii, fie ei clerici sau laici. 

Odată cu dezvoltarea şi răspândirea creştinismului, înmulțirea 
locurilor de săvârşire a slujbelor a făcut cu neputinţă prezenţa în 
fiecare dintre ele a mai multor prezbiteri, prezidaţi de un episcop. 
S-au creat atunci aşa-numitele „parohii”, având în fruntea lor un 
singur prezbiter, reprezentant al episcopului. Caracterul episcopal 
al slujbei euharistice este astfel modificat, ca şi caracterul ei 
colegial. 

în perspectiva sa episcopocentrică, Mitropolitul Zizioulas 
consideră că din acel moment Biserica locală nu se mai identifică 
cu adunarea euharistiei ţinută într-un loc anume (0 cetate), ci mai 


1A se vedea N. Afanasieff LEglise du Saint-Esprit, Paris, 1975, pp. 239-298. 
2Cf. Sf. Irineu de Lyon, Conza ereziilor, III, 2,2 şi passim. 
3 Referitor la această evoluţie, a se vedea N. Afanasieff, LEglise du Saint-Es- prit, 
Paris, 1975, pp. 299-303. 
4 Apologia /, LXV, 3; LXVII, 4. 

curând cu episcopia (eparhia condusă de un episcop), pentru că 
ideea de Biserică locală era garantată de episcop, iar nu de 
prezbiter.' Adepții ecleziologiei euharistice - mai ales părintele N. 
Afanassieff şi discipolul său, părintele A. Schmemann - nu sunt de 
acord cu această concepţie şi văd comunitatea parohială drept o 
continuare a Bisericii locale.'? 

Această a doua concepție pare a fi mai îndreptăţită de con- 
sideraţiile precedente, referitoare la strânsa legătură dintre 
Biserica locală pe de o parte şi locul în care se adună credincioşii 
care viețuiesc acolo pentru a participa la slujba euharis- tică 
săvârşită de un preot care, fiind delegat de episcop, este 
reprezentantul acestuia în acel loc, în sensul cel mai propriu, adică 
ţinându-i locul în calitate de săvârşitor al slujbei”, nelipsind însă 
referinţa la episcop, pomenit în ecteniile din timpul Liturghiei. 

Ea este mai îndreptăţită şi prin faptul că parohia este o 
entitate mai palpabilă decât eparhia (condusă de episcop), pentru 
că aici credincioşii se cunosc unul pe altul, au relaţii personale 
directe şi viețuiesc cu adevărat ca mădulare ale Trupului lui 
Hristos unite între ele, se cuminecă toți împreună, în acelaşi loc şi 
în acelaşi timp, cu Trupul lui Hristos, iar prin El sunt în 


comuniune întreolaltă. Este aşadar sigur că identificarea Bisericii 


1 Cf. ]. Zizioulas, „L'Eglise locale dans un perspective eucharistique”, în LEire 
ecclesial, Geneva, 1981, p. 185. 

2 Cf. N. Afanassieff, „L'Eglise qui preside dans Pamour”, în N. Afanassieff, N. 
Koulomzine, ]. Meyendorff, A. Schmemann (ed.), La Primaure de Pierre dans IEglise 
orthodoxe, Neuchâtel, 1960, pp. 25-35. 

3 Afirmarea legăturii strânse care există între preot şi episcopul său nu trebuie 
să conducă la deprecierea funcţiei preotului şi a realității parohiei, cum tinde să facă, în 
perspectiva sa episcopocentrică, Mitropolitul Zizioulas, care ajunge chiar să vadă în 
„euharistia prezidată de un preot [...] o simplă extensiune a euharistiei săvârşite în 
catedrala episcopală”. Contrar gândirii aceluiaşi autor, apariţia prezbiterilor nu trebuie 
considerată o „catastrofa” (a se vedea „Episkope şi Episkopos”, în L'Eglise er'ses institutions, 
Paris, 2011, pp. 360-363; „Leveque selon la doctrine theologique de lEglise orthodoxe”, 
ibid, p. 388; „Tradition liturgique et unite chretienne”, 1bid, p. 428), ci o evoluţie 
organică a vieţii Bisericii. 

locale cu parohia corespunde mai mult cu percepţia credincioşilor, 
decât identificarea ei cu episcopia (eparhia condusă de un 
episcop), care apare ca o entitate abstractă, generală, depărtată, 
adică mai mult „administrativă”. 

Insă chiar în cadrul parohiei referința la episcop rămâne 
esenţială şi rămâne valabil principiul enunțat cu tărie de Sfântul 
Ciprian: „Episcopul este în Biserică, şi Biserica în episcop şi de 
aceea cine nu este împreună cu episcopul nu este în Biserică.”! 
Funcţia episcopului de cap al Bisericii locale este incontestabil 
confirmată şi de organizarea sinodală a Bisericii. 


3. înființarea mitropoliilor şi a patriarhiilor 


Creştinismul continuând să se dezvolte, episcopiile au fost 
regrupate în sânul mitropoliilor. Aceste mitropolii au fost stabilite 
de Sinodul de la Niceea (325), ţinându-se seama de eparhiile sau 
provinciile imperiului. 

Capitalele eparhiilor civile deveneau ca atare - cu unele 
excepții! ? - reşedințe mitropolitane, iar episcopii de aici primeau 
rangul de mitropoliți, adică întâistătători ai acestor circumscripţii 
ecleziastice. 

începând cu veacul al V-lea, majoritatea mitropoliilor au fost 
la rândul lor regrupate în patriarhii, care îşi aveau sediul în 
capitalele diocezelor civile ale imperiului. 

în felul acesta, Bisericile locale corespundeau în mod practic 
unor unităţi geografice mai vaste (provincii, țări), al căror 
centru (capitala provinciei, ulterior a ţării) era locul de întrunire a 
sinoadelor. 

Insă, penjru că toţi episcopii rămân în mod fundamental, 
potrivit canoanelor Bisericii Ortodoxe, întotdeauna egali între ei 

1 'Episole, LXVI, 8,3. 


2 Ca în cazul Ciprului, unde mitropolitul nu-şi avea reşedinţa în acelaşi oraş ca 
guvernatorul civil. 

(un întâistătător nefiind decât primum inter pares), mitropolitul şi 
patriarhul n-au fost niciodată consideraţi conducători ai unor 
unități care să constituie structuri paralele sau superioare 
episcopiilor. Sinodul, adunarea episcopilor dintr-o regiune sau 
ţară, a rămas întotdeauna - și rămâne şi astăzi în Biserica Ortodoxă 
- autoritatea conducătoare. 

In principiu, eparhia rămâne unitatea de bază a Bisericii locale 
şi, după cum explică Mitropolitul Zizioulas, „nici o mitropolie, 
nici o arhiepiscopie, nici o patriarhie nu poate fi în sine numită 
Biserică, ci doar prin extensie, adică în virtutea faptului că are la 
bază una sau mai multe eparhii/Biserici locale, singurele 
organisme ce pot fi numite Biserici, în virtutea Euharistiei 


”! 2 adică numai dacă se păstrează principiul de bază 


episcopale 
potrivit căruia Biserica este definită ca adunare euharistică 
prezidată de un episcop. 

Legătura fundamentală dintre Biserica locală şi eparhie, chiar 
în acest cadru mai larg, este confirmată de următoarele realități: 1) 
un mitropolit sau un patriarh îşi datorează statutul faptului că sunt 
ei înşişi episcopi ai unei Biserici locale anume (ai unei eparhii); 2) 
din acest motiv, titlul lor este întotdeauna legat de un loc anume, 
după cum se vede: a) din rugăciunea de la hirotonie?, b) din faptul 
că sunt hirotoniți în locul de reşedinţă al eparhiei lor şi c) din 
faptul că, potrivit canoanelor, este interzis să se hirotonească 
episcopi fără să li se acorde un scaun anume“; 3) conform 


1' Natura sinodalităţii va fi analizată mai jos. 


2 „L'Eglise locale dans une perspective eucharistique”, în L'Eire ecclesial, 
Geneva, 1981, pp. 186-187, n. 7. 
3 „Dumnezeiescul har [...] prohiriseşte pe preaiubitul de Dumnezeu preacu- 


» 


viosul preot (N) episcop al de Dumnezeu păzitei episcopii (N) 

4 Canonul 6 al Sinodului al IV-lea Ecumenic stipulează: „Nimeni să nu fie 
hirotonit fără titlu (loc), nici prezbiterul, nici diaconul, nici altcineva oarecare din 
starea clericală; numai dacă cel ce se hirotoneşte va fi anume destinat pentru biserica 
unei cetăţi sau a unui sat, sau altarului închinat unui mucenic sau unei mănăstiri. În 
privinţa celor hirotoniți fără titlu (loc), Sfântul Sinod a hotărât ca o astfel de hirotonie 

canoanelor Bisericii Ortodoxe, numai episcopii aflați la cârma unei 
eparhii (epar- hioţi) (adică nu şi episcopii vicari, cei inparibus, cei 
demisio- nari sau retraşi din scaun) sunt membri ai sinoadelor şi 
pot să ia parte la luarea de decizii. 

Regruparea eparhiilor s-a bazat, din punct de vedere istoric, 
pe mai multe raţiuni. În primul rând politice: în Imperiul 
Roman/Bizantin,  mitropoliile corespundeau diviziunilor 
administrative provinciale (eparhii sau dioceze civile). Apoi 
naţionale: în veacul al IX-lea, Bisericile autocefale s-au constituit 
pe principiul etnic, potrivit căruia fiecare neam trebuie să-şi aibă 
propriul sinod şi propria căpetenie bisericească. 

Nici unul dintre aceste principii însă nu este în sine pro- priu- 
zis eclezial. Am văzut că la început Biserica locală era în primul 
rând Biserica dintr-un anume loc, şi apoi că, în acest loc anume, ea 
era catolică, adică îi cuprindea şi-i integra în sânul ei pe toţi 
credincioşii, fără deosebire de rasă, de neam sau de stare socială. 
Temeiul eclezial al unei regrupări putea fi ori extinderea locului 
(această noțiune fiind destul de vagă şi deci destul de suplă): 
înglobarea mai multor cartiere din- tr-un oraş mare, apoi a 
împrejurimilor, apoi a satelor din jur...; ori unitatea de limbă şi 
cultură (care putea să coincidă cu cea etnică, dar nu în mod 
obligatoriu); aceasta din urmă are un temei cincizecimic, fiindcă 
Apostolii au primit darul vorbirii în alte limbi ca să poată 
propovădui Evanghelia tuturor oamenilor şi să-i adune în Biserică, 
ţinând seama de deosebirile de limbă; aceasta se sprijină încă şi pe 
faptul că, după cum aminteşte Mitropolitul loan Zizioulas, 
„Biserica este locală [atunci când] e înrădăcinată într-un anume 
loc, cu toate caracteristicile geografice, sociale, culturale şi de altă 
natură care constituie traiul şi felul de a gândi al poporului ce 
să fie fără tărie (nulă) şi ca nicăieri să nu poată sluji, spre ocara celui ce i-a hirotonit” 


(în rom., arhid. prof. dr. loan Floca, Canoanele Bisericii Ortodoxe. Note și comentarii, Sibiu, 
2005). 

trăieşte în acel loc”.! In această privinţă, trebuie să recunoaştem că 
Biserica primară, chiar dacă a desfiinţat în sânul ei ierarhizările şi 
opoziţiile existente firesc între membrii ei de diferite etnii, s-a 
constituit totuşi în Biserici locale legate de grupuri etnice, unite 
printr-o aceeaşi cultură şi limbă. Papa Grigorie cel Mare (590-604) 
- care a trăit mult timp la Constantinopol şi care datorează 
Bisericii Răsăritene o mare parte a culturii sale - nu ezita să scrie: 
„Petru, întâiul între Apostoli, mădular al Sfintei Biserici 
universale, Pavel, Andrei, loan, n-au fost ei oare câr- 


muitori bisericeşti ai feluritelor neamuri?” 
e: d 


1 „L'Eglise locale dans une perspective eucharistique”, în LEtze ecclesial, 
Geneva, 1981, p. 188. De cele două principii evocate mai sus (unitate de loc - identitate 
lingvistică şi culturală) trebuie să se ţină seama în mod simultan, iar fiecare dintre ele 
trebuie să constituie limita celuilalt în cazurile în care - cum este, de pildă, cel al 
zonelor din diaspora în care, în acelaşi loc, trăiesc populaţii venite din multe alte părți, 
cu identități lingvistice şi culturale diferite - diversitatea lingvistică şi culturală poate fi 
un obstacol pentru unitatea de loc, şi în care respectul principiului unităţii locale poate 
vătăma respectul identităţilor lingvistice şi culturale. în situația actuală din Franţa sau 
din alte țări europene, în care există o mare varietate de imigranţi de diverse origini, 
credem că nu se poate acorda o întâietate absolută principiului potrivit căruia nu 
trebuie să existe decât un singur episcop al locului. Acest principiu trebuie atenuat prin 
necesitatea de a răspunde diversităţii lingvistice şi culturale a populațiilor în cauză, 
altfel spus prin necesitatea de a le oferi o slujire liturgică şi de săvârşire a Sfintelor 
Taine şi o păstorire în limba lor, adaptate la mentalitatea şi la cutumele cu care au fost 
obişnuiţi; asemenea lucrări pot fi săvârşite numai de preoţi şi pot fi dirijate sau 
coordonate numai de un episcop care cunoaşte în mod profund toate aceste lucruri. 
Respectul datorat diversităţii nu trebuie să fie însă un obstacol în calea căutării unităţii 
bisericeşti, şi de aceea nu trebuie să existe în el nici o formă de naționalism (care este 
cu totul străin de duhul Bisericii; aceasta de altfel a condamnat, în veacul al XIX-lea, în 
cadrul unui sinod, etnofiletismul). Respectul identităţii nu trebuie să creeze sau să 
întărească o mentalitate identitară. Chiar menţinând şi dezvoltând în ţările din 
diaspora structuri ecleziale care să permită respectarea identităţilor culturale, trebuie să 
nu uităm că Biserica este imagine şi anticipare a împărăției cereşti, că ca constituie o 
societate de tip superior, mai presus de tot ce ar putea crea separare şi divizare, naturală 
sau socială, între oameni, care ţine de lumea aceasta căzută. Ceea ce, în culturi şi 
tradiţii (adică în cutumele şi obişnuinţele lor), contribuie la divizare şi separare trebuie 
depăşit în Biserică, care, după cum am văzut, este catolică tocmai prin capacitatea ei de a 
îngloba, integra şi unifica oameni de constituţii, vârste, sex, condiţii sociale, rase şi etnii 
diferite. Toate Bisericile locale pe care dramele istoriei sau circumstanţele economice 

4. Comuniunea Bisericilor locale in sânul Bisericii 

universale 

După cum am văzut mai sus, fiecare Biserică locală se iden- 
tifică cu Biserica în calitate de comunitate care, strânsă în jurul 
episcopului, săvârşeşte Euharistia şi are în ea pe Hristos şi pe 
Duhul în toată plinătatea. Ea nu este o parte din Trupul lui 
Hristos, care trebuie să se alipească de altele pentru a alcătui 
împreună Biserica universală, ci este chiar Trupul lui Hristos, şi ca 
atare Biserica universală. Pentru aceasta însă, trebuie să se afle în 
comuniune cu toate celelalte Biserici locale. Această comuniune 
este asigurată pe de o parte de unitatea de credinţă şi vieţuire 
creştină, altfel spus de unitatea Tradiţiei, care reuneşte cele două 
aspecte. Astfel, Sfântul Irineu spune că „toţi cei ce voiesc să vadă 
Adevărul pot să contemple în orice Biserică Tradiţia apostolică 
arătată întregii lumi”. 75 Această comuniune este asigurată, pe de 


altă parte, de intercomuniu- nea euharistică. 
5. Sinodalitatea sau conciliaritatea 


Această unitate de credinţă şi ethos, şi această comuniune se 
manifestă şi se exprimă în mod particular în adunările (sinoade 
sau concilii) în care, la diferite nivele şi mai mult sau mai puțin 
regulat, se întrunesc episcopii din diverse Biserici locale.“ 

Un prim nivel este acela al sinoadelor ţinute în sânul pro- 
vinciilor bisericeşti sau al eparhiilor (numite adesea „sinoade 
provinciale” sau „sinoade mitropolitane”), sau, într-un mod mai 
extins, în sânul Bisericilor autocefale sau al Patriarhatelor. Fiecare 


lle-au adunat şi menţinut în întreaga lor diversitate într-unul şi acelaşi loc au aşadar 
datoria ca prin integrarea credincioşilor lor în cultura şi limba acelui loc să tindă spre 
constituirea unei unice Biserici locale. 

2.Epistole, 18, PL 87,740. 

3 Contra ereziilor, III, 3, 1. 

4 Potrivit unei tradiţii care urcă până la Apostoli, aceste adunări au loc 
întotdeauna după ce mai întâi s-a săvârşit slujba Liturghiei, ca mărturie a faptului că 
adunarea euharistică rămâne arhetipul şi fundamentul oricărei adunări (sau sinaxe) 
creştine. 

dintre aceste entităţi îşi are propriul sinod, în care se adună 
episcopii din toate eparhiile sale. 

în principiu, aceste sinoade se convoacă atunci când trebuie 
luată o hotărâre care priveşte toate eparhiile respective, sau multe 
dintre ele, sau, în rare cazuri, una singură (a se vedea infia). în 
principiu, convocarea acestor sinoade e dictată de anumite 
circumstanţe (pentru că ele răspund necesităţii de a se soluţiona o 
anume problemă); în fapt, a fost stabilită organizarea lor cu 
regularitate, precizându-se chiar periodicitatea, prin canonul 37 al 
Sfinților Apostoli', apoi prin canonul 5 al celui dintâi Sinod 
Ecumenic (Niceea, 3257), date fiind problemele care se ivesc 
periodic şi situaţiile care se repetă (hirotonia episcopilor, 
excomunicările...). Astfel, în această epocă sinodalitatea capătă un 
caracter instituțional şi nu doar circumstanţial.' Dispoziţiile 
canoanelor citate mai sus au fost ulterior reiterate, precizate şi 
completate, stabilindu-se mai ales condiţiile de întrunire a 
sinoadelor şi atribuţiile lor.” 

Un al doilea nivel îl constituie acela al sinoadelor în care se 
întrunesc episcopii dintr-o provincie bisericească, dintr-o Biserică 
autocefală sau dintr-un Patriarhat (sinoade locale), din mai multe 
Biserici autocefale sau Patriarhate (sinoade generale), sau din toate 
Bisericile (Sinoade Ecumenice). Noţiunea de Sinod Ecumenic are 
însă o anumită supleţe, pentru că unele sinoade locale au dobândit 
calitatea de Sinoade Ecumenice - după ţinerea lor, cum e cazul 
celui de-al doilea Sinod de la Constantinopol, din 381, sau chiar de 
la bun început, ca sinoadele palamite din veacul al XIV-lea. 


1„De două ori pe an să fie (întrunit) sinodul episcopilor din întreaga provincie, şi 
ei să cerceteze împreună dogmele dreptei credinţe şi să rezolve problemele bisericeşti 
care se vor ivi; o dată, adică, în a patra săptămână a Cincize- cimii, iar a doua oară, în a 
douăsprezecea zi a lui octombrie” (în rom., Canoanele Bisericii Ortodoxe... p. 30). 

2 „[...] s-a socotit că este bine să aibă loc sinoade de două ori pe an în fiecare 
eparhie [...]. lar sinoadele să aibă loc unul unul înaintea Patruzecimii [...], iar al doilea, 
cam în vremea toamnei” (în rom., opcit, pp. 58-59). 

Sinoadele au în special rolul de a exprima consensul Bisericilor 
în materie de credinţă (prin Mărturisirile de credință sau Floroi) şi 
în materie de erhos sau de disciplină (prin promulgarea de 
canoane); ele explică şi precizează poziţia lor comună '7%*5 față de 
anumite abateri sau soluţiile lor comune de rezolvare a unor 
probleme. 

Distincția între concilii şi sinoade poate părea în fond dis- 
cutabilă!, pentru că, în ceea ce priveşte natura ei, conciliarita- tea 
nu este decât o extindere a sinodalităţii. Ea este totuşi justificată de 
faptul că, spre deosebire de sinoade, conciliile sunt întotdeauna 
legate de anumite situaţii speciale. Ele n-au fost niciodată gândite 
ca o instituție menită să permită gestionarea în mod regulat a 
relaţiilor dintre Bisericile locale. Ele au avut dintotdeauna şi şi-au 
păstrat caracterul circumstanţial, legat de situaţii critice, de 
cazurile ce impun o luare de poziţie deosebit de limpede şi clară, 
care să manifeste consensul Bisericilor, exprimat cu toată forţa lor 
comună.” 


Sentimentul intim al unirii întru aceeaşi credinţă şi părtă- şie 


IInstituţia sinoadelor mitropolitane e vădită nu doar de canonul citat mai sus, dar 
şi de canoanele 4 şi 6 ale aceluiaşi sinod. 

2lată câteva dintre acestea: 1) episcopii au datoria de a se întruni în sinod de două 
ori pe an (canonul 37 apostolic; canonul 5 al Sinodului 1 Ecumenic; canonul 19 al 
Sinodului IV Ecumenic; canonul 20 al sinodului de la Antiohia), sau, dacă lucrul acesta 
nu este posibil, cel puţin o dată pe an (canonul 9 al Sinodului VI Ecumenic, zis Trulan; 
canonul 6 al Sinodului VII Ecumenic); 2) episcopii au datoria de a participa la sinoade 
(canonul 19 al Sinodului IV Ecumenic; canonul 40 al sinodului de la Laodiceea; 
canonul 6 al sinodului de la Sardica); 
3 sarcina de a convoca pe episcopi şi de a stabili locul unde se va ţine sinodul îi 
4revine mitropolitului (canonul 19 al Sinodului IV Ecumenic; canoanele 7 şi 8 
Sinodului VI Ecumenic, zis Trulan); 4) sinodului îi revine sarcina de a judeca pe 
episcopul acuzat de vreo vină (canonul 74 apostolic; canonul 6 al Sinodului II 
Ecumenic; canonul 9 al Sinodului IV Ecumenic; canoanele 14, 15 şi 17 ale sinodului 
din Antiohia; canonul 1 al sinodului de la Constantinopol din 394); 
5 sinodul este instanța de apel în cazul hotărârilor date de consistoriul eparhial 
(canonul 1 al Sinodului IV Ecumenic; canonul 1 al Sinodului VI Ecumenic; canonul 1 
al celui de-al IV-lea sinod de la Constantinopol - 869-870). 

la Trupul lui Hristos a existat de la întemeierea Bisericii (şi a 
rămas îndeajuns de puternic în Biserica Ortodoxă), şi nu avea 
nevoie de o expresie vizibilă continuă şi instituţională. Era silită să 
se exprime limpede şi deschis numai atunci când glasul sau 


purtările unei mulțimi mai mari sau ale unor oameni de seamă, 


12 


semănând păreri şi rânduieli rătăcite, amenințau inte-  * gritatea 


credinţei şi a ethosului Bisericii, sau, mai exact, puteau să-i 
înstrăineze de Biserică şi să-i lipsească de harul ei pe credincioşii 
influenţaţi de ele sau influenţabili. De aceea, sinoadele au avut 
întotdeauna drept scop fundamental afirmarea si menţinerea 
unităţii Bisericii!, dând mărturie de unitatea ei 

de credinţă si ethos si de comuniunea tuturor membrilor ei 


într-Unul Domn Iisus Hristos şi întru Duhul Sfânt. 


Se pare că, în forma pe care o cunoaştem astăzi, sinoadele au 
apărut la sfârşitul veacului al II-lea, în Asia Minor (în vremea 
dezvoltării montanismului, pe de o parte“, şi a controversei legate 


de data Paştilor, pe de altă parte”), fiind convocate în mod 


1 In realitate, „conciliu” şi „sinod” corespund aceluiaşi cuvânt grcosynodos-, 
„conciliu” vine din echivalentul latin (concilium) al termenului grec. Existenţa celor doi 
termeni în limba franceză permite exprimarea mai clară a diferenței de nivel despre 
care vorbim, dar acest unic termen grec ne reaminteşte faptul că ea nu corespunde unei 
distincţii de natură. Pentru o analiză a acestor două noţiuni (privind originea, evoluția 
istorică şi sensul lor), a se vedea N. Dură, Le Regime de la synodalite selon Ia legislation 
canonique, conciliaire, cecumenique du I-er millenaire, Bucarest, 1999, pp. 107-118 (în fr.). în 
concluzie, autorul spune că „cei doi termeni au fost şi sunt sinonimi. Ei au desemnat 
întotdeauna aceeaşi noţiune şi aceeaşi realitate ecleziologică” (p. 117). 

2Tocmai pentru că nu erau întrunite aceste condiţii, Arhimandritul Iustin 
Popovici (canonizat ulterior), într-un document rămas celebru, intitulat Pe tema 
„Marelui Sinod” al Bisericii Ortodoxe, s-a opus în 1977 acestui - mereu - viitor „mare şi sfânt 
sinod”, preconizat de Patriarhia de Constantinopol, cu intenţii legate în mod vădit de 
interesele sale politice strict particulare. 

3 Cf. G. Kretschmar, „Die Konzile der alten Kirche”, în H.]. Marguli (edit.), Die 
okumenischen Konzile der Christenheit, Stuttgard, 1961, p. 1. 

4Cf. ibid, p. 17. 

5Cf. Eusebiu de Cezareea, Istoria bisericească, V, 16, 10; 23, 2, 3. 

sistematic în Africa de Nord, în veacul al III-lea, după ce s-au 
dovedit a fi cea mai bună modalitate de a înfăţişa, exprima şi 
proclama solemn duhul comun al Bisericii şi consensul unanim al 
Bisericilor locale.! 

Ipotezele unor istorici, potrivit cărora instituția sinodală 
creştină şi-ar avea obârşia în viața publică şi religioasă a oraşelor 
greceşti” sau ar fi legată de instituţia senatului roman”, sunt foarte 
relative, pe de o parte pentru că ea are un specific clar, pe de altă 
parte pentru că se înscrie în mod evident pe linia practicilor şi 
instituţiilor care urcă până la originile creştinismului: cea a 
adunării euharistice, care este fără nici o îndoială prototipul ei“ $; 
cea a sinodului ţinut la Ierusalim în 51, de care amintesc Sfintele 
Scripturi (Fapte 15,1-35; Galateni 2,1-10%, dar care nu a fost 


1 Cf. G. Florovsky, „The Authority of the Ancient Councils and the Tradition 
of the Fathers”, în Bible, Church, Tradition: An Eastern Orthodox View, „The Collected 
Works of Georges Florovsky”, voi. 1, Belmont, 1972, p. 94. 

2C£ P. Monceaux, De communi Asiaeprovinciae, Paris, 1885, p. 117; C. Lubeck, 
Reichseintellung und kirchliche FHierarchic des Orients bis zum Aus- gange des vierten Jahrhunderts, 
Munster, 1901; A. Harnack, Enstehung und Entwicklung der Kirechenverfassung und des 
Kirchenrecht, in den zwei ersten Jahrhunderten, Leipzig, 1910, pp. 115-116. 

3 Cf F. Dvornik, „Emperors, Popes and General Councils”, Dumbarton Oaks Papers, 
6,1951, pp. 1-23. 

4A se vedea ]. Zizioulas, „The Development of Conciliar Structures to the Time of 
the First Ecumenical Council”, in Concil and the Ecumenical Movement, Geneva, 1968, pp. 
35-51; E. Lanne, „L'origine des synodes”, Jheologis- che Zeitschrift, 27, 1971, pp. 201-222; 
]. Gaudemet, La Formation du droit seculier et du droit de I'Eglise aux IV-hne et V-eme siecles, ed. 
a Il-a, Sirey, 1979, pp. 145-146. 

5 Cuvântul synodos desemnează, în cel dintâi înţeles al său, o adunare, şi în 
mod deosebit adunarea euharistică (cf. I Corinteni 11, 20; Sf. Ignatie Teoforul, Cărze 
Efeseni, V, 2-3). EI îşi păstrează încă acest sens în vremea Sf. loan Gură de Aur (cf. 
Despre obscuritatea profețiilor, 1, 2, 5, PG 56, 182). La origine, organizarea Bisericii era 
identică cu organizarea adunării euharistice, care a continuat să rămână modelul ei (cf. 
Maxime de Sardes, Le Patriarcat cecumenique dans PEgliseorthodoxe, Paris, 1975, pp. 30-34; 
A. Papadopoulos, „Liistituzione conciliare: il suo carattere carismatico e unificatore; 
una consi- derazione ortodossa”, Nicolaus, 19, 1992, p. 290). 

6 Acest sinod este adesea numit în mod impropriu „sinodul apostolic”; însă, 
chiar dacă într-adevăr Apostolii (mai ales Iacob, care l-a prezidat [cf. Fapte 15, 13-21], 
Petru, Pavel şi Barnaba) au avut în cadrul lui un rol major, ei n-au fost singurii 
participanţi; la el au participat de asemenea episcopi-prezbi- teri, de pildă Iuda şi Sila 

primul de acest fel în acea epocă, ci fără îndoială al treilea" (a se 
vedea Fapte 1, 15-25, unde se aminteşte de adunarea a aproape o 
sută douăzeci de persoane, în vederea alegerii unui apostol în locul 
lui Iuda, şi Fapte 6, 2-5, unde se menționează convocarea unei 
„adunări a ucenicilor” de către cei doisprezece Apostoli); de 
asemenea cea a „sfatului” alcătuit din episcop şi prezbiteri, 
menţionat în Fapte (21, 18; 22, 5) şi, ulterior, în epistolele 
Sfântului Ignatie Teoforul”, unde este numit „sfatul episcopului”. 
Unii dau ca origine a instituţiei sinodale rânduirea de către Hristos 
a celor doisprezece Apostoli (cf. Marcu 3,16-19) sau adunarea 
celor doisprezece Apostoli la Pogorârea Sfântului Duh.' Putem 
spune chiar că modelul suprem al sinodalităţii îl aflăm în Sfânta 
Treime, şi anume în modul în care Cele trei Persoane 


dumnezeieşti sunt unite între Ele.” 


Rolul primelor sinoade nu a fost doar acela de a hotărî dacă un 
membru al comunităţii bisericeşti poate sau nu primi Sfânta 


împărtăşanie - aşa cum crede Mitropolitul Zizioulas“ , care, 


(care erau „proroci” [Fapte 15, 32], adică prezbiteri), care au fost trimişi de sinodul de 
la Ierusalim ca delegaţi în Antiohia. 

1 C£ ]. Cabassut, Notitia ecclesiastica, historiarum conciliorurm et canonum invicem 
collatorum, ed. a II-a, Lyon, 1685, p. 18. 

2 CătreMagnezieni, VI, 1; Către Tialieni, III, 1. 

3 Către Filadelfieni, VIII, 1. 

4A se vedea Arch. Basile Krivocheine, „L'autorite des conciles oecume- niques”, 
Messager de lexarchat du Patriarche russe en Europe occidentale, 85-88, p. 64. 

5 Astfel, în încheierea canonului 34 apostolic, care prevede ca episcopii să nu facă 
nimic fără încuviințarea întâistătătorului, nici întâistătătorul fără încuviințarea 
episcopilor, se spune că printr-o astfel de bună-înţelegere şi armonie se dă slavă lui 
Dumnezeu prin Fiul în Duhul Sfânt. 

6Cf. „La conciliante et le chemin qui mene alunite. Un point de vue ortho- doxe”, 
dans L'Eglise et ses institutions, Paris, 2011, p. 155; „Linstitution synoda- le. Problemes 
historiques, ecclesiologiques et canoniques”, ibid, pp. 183-184. 

7 In cap. 5 din I Corinteni, de pildă, e vorba de judecarea unui credincios care 
trăia cu femeia tatălui său, şi de atitudinea ce trebuia luată faţă de lipsa de ruşine care 
domnea printre corinteni (cf. | Corinteni 5,1). în Matei 18,15-18 e vorba, în mod 
colectiv, de „câştigarea” unui frate care „a greşit”; în acest pasaj nu se pune problema 
împărtăşirii. 

pentru a-şi certifica mult prea rigida sa concepţie euharistică 
despre Biserică, ajunge să confunde aici efectul cu cauza -, ci de a 
se pronunța în primul rând asupra chestiunilor legate de ethos| 
apoi asupra celor referitoare la învățătura de credință! (aşa cum o 
vor face ulterior şi sinoadele instituționalizate şi, în parte, 
conciliile). Chiar sinodul de la Ierusalim (Fapte 15, 1-29) a avut de 
rezolvat o problemă de ethos (privind tăierea împrejur, hrana şi 
curăţirile impuse de iudaism), care avea şi o componentă 
doctrinară (dacă tradiţiile iudaice trebuiau sau nu păstrate în 
creştinism), lucru important, pentru că era primejduită unitatea 
Bisericii!, riscând să-i despartă pe creştinii ieşiţi din iudaism de cei 


veniţi din neamurile păgâne. 


Sinoadele ecumenice, dintre care cel dintâi a fost cel de la 
Niceea, din 325, au avut o dimensiune mai amplă („ecumenice” 
însemnând că în general ele priveau întregul teritoriu pe care se 
întindea Imperiul Roman), incluzând ansamblul Bisericilor locale 
- chiar dacă unele dintre ele nu erau reprezentate în sinod sau 
aveau un număr mic de reprezentanţi - şi primind prin aceasta un 
prestigiu şi o autoritate mai mare. In pofida acestei 
reprezentativităţi universale (dacă nu în fapt, cel puţin în 
principiu) şi a rolului important pe care îl avea împăratul în 
convocarea lor, aceste sinoade nu au dobândit niciodată un 
caracter instituțional şi nu li s-a recunoscut în mod aprioric o 
autoritate absolută. Pe de o parte, pentru că ele şi-au păstrat 
caracterul circumstanţial, ceea ce le deosebește de sinoadele 


1 în pasajul din storia bisericească (V, 16, 10) a lui Eusebiu de Cezareea, citat de 
Zizioulas (Jocait.), se spune limpede că credincioşii din Asia, adunaţi din diferite 
localităţi, „au alungat din Biserică pe aderențţii (la erezie) şi i-au scos din comuniunea 
cu ei” „după ce au osândit erezia” (sublinierea ne aparţine). Tot aşa, celălalt pasaj citat din 
aceeaşi scriere (V, 24, 9) indică limpede că unii fraţi au fost scoşi din comuniune pentru 
că aparțineau unor comunităţi „eterodoxe”, care fuseseră mai înainte condamnate ca 
atare (în rom., PSB, voi. 13, p. 205 şi, respectiv, p. 217). 

organizate cu regularitate, cu caracter instituțional”?, iar pe de altă 


parte pentru că autoritatea lor a rămas întotdeauna subordonată 


receptării lor de întreaga Biserică. Hotărârile lor au fost 


întotdeauna precedate de discuţii având 


drept scop realizarea unui consens al episcopilor participanți, 
iar după aceea supuse unui vot, astfel încât să se înfățişeze în 


final ca expresia unui liber acord. 


Trebuie semnalat faptul că, în afara sinoadelor locale, a 
sinoadelor generale şi a sinoadelor ecumenice, Bisericile au 
avut la dispoziție multiple mijloace de trăire şi exprimare a 
comuniunii lor şi de mărturisire a unităţii lor, ca de pildă par- 

ticiparea mai multor episcopi la ungerea unui nou episcop, 

reuniunile interortodoxe, întâlnirile dintre întâistătătorii 


sau reprezentanţii oficiali ai Bisericilor, sau schimburile de 


scrisori, şi orice lucrare care constituia, la nivelul ei, o formă de 


manifestare a sinodalitătii. 


E important să menționăm că în Biserica primară, ca şi în 
Biserica Ortodoxă, în vremea de azi, sinoadele sau concilii- le 
nu constituie structuri superioare Bisericilor locale şi nu 
corespund unei concepții piramidale despre Biserică.” Adu- 
narea episcopilor întruniţi în sinod nu constituie o autoritate 
superioară celei pe care o are orice episcop aflat în comuniune 
cu ceilalți episcopi, altfel spus, sinodul nu este o autoritate 


I“A se vedea Constituţiile apostolice, VI, 12, 1: „Când însă această erezie părea că este 


mai puternică spre a duce lumea în rătăcire şi când Biserica întreagă era primejduită, 
noi cei doisprezece, adunându-ne în lerusalim,(...), am chibzuit... ce e de făcut” (în 
rom. Scrierile Părinților apostolici... Ed. Facultăţii de teologie din Chişinău, 1928). 


2 Această diferență este subliniată de Mitropolitul Zizioulas, „Linstitution 


synodale. Problemes historiques, ecclesiologiques et canoniques”, în Lfgiise erses 
institutions, Paris, 2011, pp. 195-196. 


3 Cf. Mitropolitul ]. Zizioulas, „Liinstitution synodale. Problemes  his- 
toriques, ecclesiologiques et canoniqucs”, în L'Fglise er ses institutions, Paris, 201 1,pp. 
194-195. 

perse, ci prin faptul că fiecare episcop-membru al sinodului se 
află în comuniune cu toţi ceilalți episcopi. Hotărârile sinodu- 
lui, pentru a fi acceptate, trebuie să fie ulterior aprobate de fie- 
care Biserică locală. Sinodul decide când e vorba de probleme 
care privesc mai multe Biserici locale, dar nu are nici o putere 
când e vorba de treburile interne ale unei Biserici locale (sau 
unei eparhii), care ţin numai de autoritatea episcopului ce o 
conduce. 

Sinoadele nu exprimă Biserica universală ca reunire şi 
însumare a Bisericilor locale, ci dau mărturie - prin unitatea 
de credinţă şi de ethos şi prin comuniunea euharistică a 
episcopi- lor care le reprezintă, ca şi prin hotărârile luate în 
unanimitate - de faptul că fiecare Biserică locală se identifică 
cu Biserica universală, şi din acest motiv toate Bisericile locale 
sunt Biserica universală. în acest sens putem spune că prin 
instituția sinodalităţii carolicitatea Bisericii locale este afirmată, 
garantată şi ocrotită.! 

Putem adăuga, împreună cu Mitropolitul Zizioulas, că rolul 
instituţiei sinodale este acela de „a menţine echilibrul între 
Biserica locală, ca dăinuire a Bisericii catolice în integralitatea 
ei, şi «Biserica catolică răspândită în întreaga lume», care 
constituie unitatea Bisericilor «împărţite după loc» într-un 


: 12 
singur trup”. 


6. Autonomia episcopului şi relaţia sa cu sinodul 


Potrivit unui vechi principiu, episcopul este singurul câr- 
muitor al eparhiei sale, fiind capul Bisericii locale, care se 
identifică cu Trupul lui Hristos şi deci cu Biserica universală, 


şi chip al lui Hristos, Căruia i se supune în mod nemijlocit. 


1 C£. ibid, p. 220. 
2Ibid, pp. 194-195. 

Acest principiu este enunțat limpede de Sfântul Ciprian al 
Cartaginei: 

„Atâta vreme cât legătura păcii nu e ruptă şi taina (învă- 
ţătura) Bisericii catolice rămâne neştirbită, fiecare episcop e 
liber să rânduiască singur ce are de făcut şi cum îşi gos- 
podăreşte eparhia, neavând a da socoteală altcuiva decât 


Domnului.”! 


Cele două condiţii înfăţişate în acest text indică faptul că 
autonomia (autoteleia) de care dispune episcopul (şi care nu 
este alta decât cea a Bisericii locale al cărei cap este) exclude 
orice formă de individualism care ar putea să-l rupă pe episcop 
din comuniunea cu ceilalți episcopi şi să divizeze Biserica. 
Episcopul e dator să-şi exercite funcţia în sânul eparhiei în 
unire şi comuniune cu ceilalți episcopi - adică în mod colegial 
- şi cu întreaga Biserică. 

Autonomia episcopului nu este asigurată prin efort per- 
sonal, ci prin grija comună a tuturor episcopilor de a se pre- 
ocupa numai de treburile lor, după cum prevede canonul 34 
apostolic: „Fiecare să facă numai acelea care privesc eparhia sa 
şi satele care ţin de ea.” 

în Biserica primară libertatea fiecărui episcop era atât de 
mare, încât avea dreptul să-şi compună el însuşi rugăciunea 
anaforei euharistice; acest drept însă a fost ulterior îngrădit, 
pentru a nu se ajunge la erezie. 

Chiar dacă prin hirotonie episcopul este înzestrat cu haris- 
me, mai ales cu „harisma adevărului” (potrivit expresiei Sfân- 
tului Irineu), el nu este, ca persoană, infailibil. Lucrul acesta se 
vede limpede din canonul 5 al Sinodului I Ecumenic (Niceea, 
325), referitor la cazul în care episcopul, din slăbiciuni perso- 
nale, ar lua hotărâri arbitrare sau părtinitoare în cazurile de 


1 Epistole, LV (LII), 21,2. 

excomunicare; el prevede ca astfel de cazuri să fie supuse cer- 
cetării în sinoade convocate cu regularitate în acest scop, şi nu 
doar cu titlul de recurs sau de apel: 


„în privinţa celor ce au fost excomunicați (afurisiți) de 
către episcopii din fiecare eparhie, fie dintre cei din cler, 
fie dintre cei din starea laică, să se ţină rânduiala cea după 
canonul care hotărăşte că cei scoşi de către unii să nu se 
primească de către alții. Să se cerceteze însă ca nu cumva 

aceştia să fi fost scoşi din micime de suflet sau din vrajbă 
sau din vreo altă scădere de acest fel a episcopului. Deci, 
pentru ca lucrul acesta să fie cercetat după cuviinţă, s-a 
socotit că este bine să se ţină sinoade de două ori pe an în 
fiecare eparhie, pentru ca obştea tuturor episcopilor epar- 
hiei adunaţi la un loc să cerceteze întrebările de acest fel şi 
astfel cei care în mod vădit s-au ridicat împotriva episco- 
pului, după dreptate să fie socotiți de către toţi excomuni- 
cați până când obştii episcopilor i s-ar părea potrivit să dea 
în privința acestora o hotărâre mai blândă.” 

E limpede că prin acest canon i se recunoaşte sinodului o 
funcţie de control („să se cerceteze însă dacă...”); dar în acelaşi 
timp el stabileşte ferm autoritatea absolută a fiecărui episcop 
care acţionează în comuniune cu ceilalți episcopi, stipulând că 
orice decizie luată de un episcop trebuie primită de ceilalți şi 
afirmând limpede că un cleric sau un laic care nu mai este în 
comuniune cu episcopul său încetează prin însuşi acest fapt de 
a mai fi în comuniune cu ceilalți episcopi, „potrivit rânduielii 
celei după canonul care hotărăşte ca cei scoşi de către unii să 
nu fie primiţi de alţii”. Din acest ultim principiu se poate 


1 In P.P. Joannou, Discipline generale antique (U-lmc-IX-emc s,), 1.1, 1, Les canons 
des conciles cecumeniques, Grottaferrata, 1962, pp. 27-28 (în rom., Canoanele Bisericii 
Onodoxe. Note și comentarii, opcit., p. 58). 

deduce că cel primit în comuniune de un episcop este prin 
însuşi acest fapt primit în comuniunea cu ceilalți. 

Controlul sinodal, după cum observăm, se exercită aici în 
privinţa excluderii din comuniune produsă, e drept, în sânul 
unei Biserici locale, dar legată de toate celelalte Biserici locale. 
Lucrul acesta ne dă ocazia să precizăm că, în general, sinodul 


este abilitat să intervină în treburile unei Biserici locale numai 


în măsura în care acestea afectează viaţa altor Biserici locale, 
dar nu are dreptul de a interveni în treburile care privesc strict 
viaţa unei eparhii. 

Autonomia episcopului şi instituţia sinodală au fost cum- 
pănite înţelept de Biserică, ca să nu se primejduiască,! ci să se 
întărească una pe alta; cheia înțelegerii acestei drepte cumpă- 
niri ne-o oferă noțiunea de comuniune: autonomia episcopului 
se întemeiază în mod paradoxal pe faptul că el este în 
comuniune cu ceilalți; iar autoritatea sinodului este dată de 


comuniunea acestor episcopi autonomi din care e alcătuit. 
Această autonomie si această autoritate sunt cele ale lui Hris- > 
tos însuşi, cu Care fiecare Biserică locală în frunte cu episcopul 
ei se face una în Euharistia săvârşită în acelaşi fel, de fiecare 
episcop, atunci aflându-se toţi în comuniune în Hristos, prin 
Duhul Sfânt. Nu e ceva stabilit, ci se descoperă atunci când 
episcopii slujesc laolaltă, mai ales cu prilejul întrunirii sinoa- 
delor, care, după cum am arătat, sunt întotdeauna precedate de 
săvârşirea Sfintei Liturghii. 


7, Sinodalitate şi colegialitate 


Faptul că episcopii unei Biserici locale formează un corp 
unit, ale cărui mădulare sunt solidare, poate fi desemnat prin 


1 Cf. ]. Zizioulas, „L'institurion synodale. Problemes historiques, ecclesiolo- 
giques et canoniques”, în L'Eglise et ses institutions, Paris, 2011, pp. 189-201. 

termenul de „colegialitate”. 

Acest termen însă este mai des folosit în Biserica Roma- 
no-catolică decât în Biserica Ortodoxă. Se pare că prin ter- 
menul collegium (provenit din dreptul asociativ roman) a fost 
redat, de la sfârşitul veacului al II-lea, termenul grec synodos-, 
dar după cum a arătat într-o amplă analiză părintele Nicolae 
Dură, „conceptul juridic de collegium folosit în ecleziologia şi 
dreptul canonic catolic a rămas întotdeauna străin de eclezio- 

logia răsăriteană. El nu se poate compara cu realitatea la care 

se referă şi pe care o exprimă cuvântul synodos sau cu eclezio- 
logia ortodoxă”. Noţiunea de collegium nu numai că şi-a păs- 

trat în Biserica Romano-catolică conotaţia juridică originară! 7, 

referindu-se mai mult la autoritatea sau la puterea exercitată 

în comun de membrii colegiului decât la comuniunea lor”, dar 
începând cu veacul al V-lea ea a fost folosită pentru a desemna 
ansamblul episcopilor aflaţi în comuniune cu papa“, adică un 
organism în care unul dintre membri nu era pentru ceilalți un 
coleg (în primul sens al termenului), ci un superior înzestrat cu 


drepturi şi puteri pe care aceştia nu le aveau.” 


Acest cuvânt a fost însă folosit într-un sens care poate fi 
acceptat de ecleziologia ortodoxă, de cei dintâi Părinţi latini, şi 


acest sens merită a fi examinat pentru aportul său pozitiv la 


1 Regimul sinodalităfii conform legislației canonice, sinodale, ecumenice a primului 


mileniu, Bucureşti, 1999, pp. 240-241; a se vedea argumentarea, pp. 223-265. 

2 A se vedea A. de Halleux, „La collegialite dans PEglise ancienne”, Revue 
theologique de Louvain, 24,1993, p. 434. 

3 A se vedea H. Legrand, „Une eventuelle relance de Puniatisme pourra- it- 
elle s'appuyer sur Vatican II?” Jrenikon, 66, 1993, p. 17. 

4 A se vedea ]. Lecuyer, „La collegialite episcopale selon Ies papes au V-eme 
siecle”, în La Collegialite episcopale. Histoire et theologie. Paris, 1965, p. 54. 


SA se vedea observaţiile lui D. Valentini, „Regard sur les positions des 
theologiens. Revue des principaux ecrits et etat actuel de la question”, Conciliurm, 


230,1990, p. 49. 

studierea temei de față. 

Putem vorbi fără nici o îndoială de un „colegiu” al Apos- 
tolilor instituit de Hristos. Lucrul acesta, după cum spune 
Mitropolitul Zizioulas, arată că „Apostolii nu pot fi priviţi ca 
indivizi; ei constituie un colegiu indivizibil”. Puterea primită 
de la Hristos le-a fost încredinţată în mod colectiv, şi nu indi- 
vidual, şi toţi laolaltă, adunaţi la un loc, şi nu fiecare în par- 

te, au primit la Rusalii harul Duhului Sfânt (cf. Fapte 2, 1-4), 
chiar dacă mulțimea limbilor de foc arată că fiecare a primit 
acest har în mod particular, altfel spus personal.' Şi chiar dacă 
bazele unor Biserici locale au fost puse de câte un Apostol, prin 
lucrarea sa misionară, se poate constata că toţi laolaltă sunt 
priviţi ca „temelia” Bisericii” (cf. Efeseni 2, 20; Apoca- lipsa 21, 
14). 

Putem observa că, în acest cadru colegial voit de EI, Hris- 
tos le-a dat Apostolilor un statut de egalitate. Vedem că Petru, 
în pofida rolului pe care i l-a acordat Hristos (cf. Matei 16, 18; 
Luca 22, 32; loan 21, 15-17), nu a avut în raport cu ceilalți 
Apostoli o putere sau drepturi speciale care să-l situeze 
deasupra lor şi nici vreo funcţie pe care aceştia să n-o aibă şi ei; 
nu doar pe Petru s-a zidit Biserica, ci pe toți Apostolii (cf. 
Apocalipsa 21, 14'?); nu doar Petru are puterea de a dezlega şi 
cel ce ţine cheile împărăției cerurilor (cf. loan 20, 22), ci şi toţi 
ceilalți Apostoli“; toți Apostolii sunt datori să îmbărbăteze şi să 
pască oile lui Hristos.“ Sfântul Pavel îl plasează întotdeauna pe 


1 VI. Lossky insistă mult asupra acestui aspect în /heologie mystique 
dOrient, Paris, 1944, pp. 164-165 (în rom., VI. Lossky, Teologia mistică a Bisericii de 
răsărit, Humanitas, 2010), subliniind însă faptul că acest har le-a fost dăruit de 
Hristos apostolilor în mod global. 

2 A se vedea şi Origen, Comentariu la Matei, XII, 10-11, PG 13, 996-1004. 

£) A se vedea între alții Fer. Augustin, Predici, 149, 295; Sf. Ambrozie al 
Milanului, Omulii Ia psalmi, 38. 

4 A se vedea între alții Fer. Augustin, Predici, 295,4. 

Petru în sânul colegiului' Apostolilor, fără să-i recunoască 
vreun loc deosebit. Vedem de altfel că autoritatea sa este 
contestată de Sfântul Pavel în timpul sinodului apostolic din 
Ierusalim (cf. Galateni 2, 11), care nici nu era 


prezidat de Sfântul Petru, ci de Sfântul Iacov, căruia i-a reve- 
nit şi sarcina de a promulga hotărârile acestui sinod (cf. Fapte 
15, 4-29). Tradiţia liturgică bizantină arată şi ea că Sfântului 
Petru nu i se acordă nici un privilegiu, fiind sărbătorit împre - 
ună cu Sfântul Pavel pe data de 29 iunie; iar prin sărbătorirea, 
în ziua următoare, a „soborului celor doisprezece Apostoli”, se 
vede iarăși că nu face nici o deosebire între ei. 

Putem vorbi de asemenea de un colegiu episcopal, dar - cu 
toate că episcopii sunt succesorii Apostolilor - nu putem 
considera acest colegiu al episcopilor, strict vorbind, o conti- 
nuare sau o reproducere a colegiului Apostolilor, care îşi păs- 
trează caracterul său unic prin obârşia şi natura lui. Aflăm la 
Sfântul Ciprian (al cărui tratat Despre unitatea Bisericii constituie 
o referință majoră când e vorba de ecleziologia primelor 
veacuri) o reflecţie foarte interesantă în această privinţă. 
Sfântul Ciprian este cel dintâi Părinte care foloseşte conceptul 
de collegium pentru a desemna comunitatea episcopilor.” El 
afirmă că „episcopatul este unul şi neîmpărțit”.” * Şi spune că 
„nu există decât o singură Biserică, întemeiată de Hristos, cu 
multe mădulare, răspândită în întreaga lume, şi un singur 
episcopat, reprezentat de episcopii cei mulţi uniţi între ei”; 
drept urmare, el vorbeşte de „unitatea Bisericii în diversitatea 


1 Cf. ]. Dupont, „Saint Paul, temoin de la collegialite apostolique et de la 


primaute de saint Pierre”, în La Collegialite episcopale. Histoire et theologie, Paris, 1965, 
p. 38. 


2Ibid, IV, SC 500, p. 181 (în rom., volcit, p. 437). 
3 Epistole, LXVIII, 3.2. 
4! De Iunite del'Eglise, V, SC, 500, p. 185 (în rom., PSB, voi. 3, p. 437). 
5 Epistole, LV, 24.2. 

părților sale, pretutindeni legate şi unite între ele”! El 
subliniază că un episcop „nu-şi poate păstra episcopatul, chiar 
dacă a fost rânduit după tipic, dacă se rupe de cei împreună 
episcopi cu el (a coepiscoparum suorum corpore) şi de unitatea 


Bisericii”.” EI foloseşte expresia in solidum pentru a expri- 
ma faptul că episcopatul este fundamental unul, că el este al 
tuturor episcopilor şi al fiecăruia în parte, fără nici o divizare: 
episcopatus unus est, cujus a singulis in solidum pars tenetur. Chiar 
dacă îi recunoaște lui Petru un rol deosebit în manifestarea 
unităţii Bisericii, el spune totuşi că „şi ceilalți Apostoli erau 
toți ca şi Petru, de-aceeaşi cinste şi putere”? episcopii se 
înfăţişează ca succesori ai tuturor Apostolilor, ca atare, fiecare 
episcop este deopotrivă succesor al lui Petru, ca şi al tuturor 
celorlalți Apostoli. Principiul drag ecleziologiei ortodoxe, 
potrivit căruia episcopii sunt fundamental egali şi că nici unul 
nu stăpâneşte peste ceilalți, îşi află aici o justificare deosebit de 
puternică. Această concepţie arată că episcopii sunt în acelaşi 
timp legaţi unul de altul şi de sine stătători. Fiecare episcop 
poate fi de sine stătător pentru că are deplin episcopatul; este 
legat de ceilalți episcopi, pentru că episcopatul le aparține in 
solidum. De aceea, ceea ce se face de toți episcopii priveşte pe 
fiecare episcop, şi ceea ce se face de fiecare episcop priveşte pe 
toţi episcopii, după cum am arătat deja. 

Regăsim aici ideea de trup cu mădulare strâns unite, care 
conduce la lucrarea înfăţişată de Apostolul Pavel în pasajul din 
cea dintâi Epistolă către Corinteni, analizat mai sus. 


8. Principiul majorităţii şi semnificaţia lui 
Unitatea şi comuniunea Bisericilor locale se exprimă în 
primul rând prin unanimitatea de gândire şi suflet a membrilor 


1.Ibid. 
2 Epistole, LV, 24.4. 

lor şi mai ales a reprezentanţilor şi „capilor” lor, episcopii. 
Faptele Apostolilor, referindu-se la Biserica primară, înfă- 

ţişează lucrul acesta prin astfel de cuvinte: „inima şi sufletul 

mulțimii celor care au crezut erau una” (4, 32). O exprimare !! 


asemănătoare aflăm în acest îndemn al Sfântului Pavel adresat 
Filipenilor: „In petrecerea voastră în lume purtaţi-vă numai în 
chip vrednic de Evanghelia lui Hristos, aşa încât [...] să ştiu că 
sunteţi statornici intr-un duh, împreună luptându-vă intr-un 
suflet pentru credința Evangheliei” (Filipeni 1, 27). Aflăm, 
iarăşi, aceeaşi formulă în cuvântul adresat de Sfântul Pavel 
corintenilor, dar potrivit întregului ansamblu de Biserici, 
dintre care unele puteau fi ispitite de individualism, de 
particularism sau de separatism, susținând că-şi au, fiecare, 
propriul „cap”: 

„Vă îndemn, fraţilor, pentru numele Domnului nostru 
lisus Hristos, ca toţi să vorbiţi la fel şi să nu fie dezbinări în 
sânul vostru; ci să fiți cu totul uniţi în acelaşi cuget şi în 
aceeaşi înţelegere. Căci, fraţilor, (...) mi-a venit ştire că la 
voi sunt certuri. Şi spun aceasta, că fiecare dintre voi zice: 
Eu sunt al lui Pavel, iar eu sunt al lui Apollo, iar eu sunt al 
lui Chefa, iar eu sunt al lui Hristos! Oare S-a împărţit 
Hristos? Nu cumva s-a răstignit Pavel pentru voi? Sau aţi 
fost botezați în numele lui Pavel?” (I Corinteni 1, 10-13). 


Canonul 34 apostolic stabileşte ca pe o datorie înţelegerea 
dintre episcopi, iar loan Zonaras, celebrul comentator de 
canoane, spune în această privință: „Acest canon cere ca 
episcopii să fie cu toţii în deplin acord şi uniţi prin legătura 
iubirii.” Să reamintim şi acest îndemn de la Liturghie: „Să ne 


iubim unii pe alţii, ca într-un gând să mărturisim pe Tatăl, pe 


1! De 1 unite de I'Eglise, V, SC, 500, p. 184 (în rom., volcit., p. 437). 

Fiul şi pe Sfântul Duh, Treimea cea de o ființă şi nedespărțită.” 


Unirea în cuget şi simţire e înalta culme spre care ţinteşte 


orice adunare bisericească (sinaxă euharistică, sinod, conci- 
liu), ca oglindire a Trupului celui unul al lui Hristos, ale cărui 
mădulare sunt cu toţii, şi a Duhului celui unul, Care îi însufle- 
ţeşte pe toţi şi de la Care primesc cu toţii harul. 

Unitatea fiecărei Biserici locale se face într-adevăr văzută 
în persoana episcopului şi rostul lui este în parte acela de a-şi 
ţine turma unită; dar această unitate se întemeiază în primul 
rând pe unitatea de credinţă şi pe comuniunea - cu Hristos în 
Duhul - a tuturor membrilor ei. Pe ea se întemeiază si 


> 


unitatea diverselor Biserici locale; unitatea episcopilor care le 
cârmuiesc nu capătă un chip văzut printr-o persoană de rang 
mai mare ori întâistătător (mitropolit, patriarh) care, potrivit 
canoanelor (îndeosebi 34 apostolic), are datoria să prezideze 
oricare sinod, ci prin unitatea de credință mărturisită într-un 
singur glas şi prin unitatea de vieţuire trăită cu o singură ini- 
mă, dobândite prin comuniunea cu unul şi acelaşi Domn 
Hristos dimpreună cu unul şi acelaşi Duh Sfânt. 

Fiecare Biserică locală este într-adevăr în mod deplin Bise- 
rica cea una şi într-adevăr episcopul ei dispune de o mare 
autonomie, după cum tocmai am văzut, dar unitatea Bisericilor 
locale trebuie să se manifeste şi să se afirme în mod văzut prin 
strânsele legături frățeşti dintre reprezentanţii lor. 

Pentru aceasta, foarte de timpuriu legiuirile Bisericii au 
hotărât ca episcopul să fie ales, apoi uns de adunarea episcopi- 
lor din eparhia (sau provincia) în care are să slujească. 

Astfel, Canonul 4 al Sinodului I Ecumenic (Niceea, 325) 
stipulează: 


1G.A. Rhallis şi M. Podiş, ZvvTayjM ruv Setav KCU tepwv xavâvuv, t. Il, Atena, 
1852, p. 46. 


1 

„yMai înainte de toate, se cuvine aşadar ca episcopul să fie 
ales de către toți cei din eparhie, iar dacă ar fi greu un lucru 
ca acesta, fie pentru nevoie constrângătoare, fie pentru 
lungimea drumului, adunându-se în orice chip trei la un 
loc, împreună alegători facându-se şi cei absenţi şi consim- 
tind prin scrisori, atunci să se facă hirotonia. lar întărirea 


celor făcute să se dea în fiecare eparhie mitropolitului.” 


Canonul 19 al sinodului local din Antiohia, promulgat 
după puţină vreme (341), stipulează şi el: 


„Episcopul să nu se hirotonească fără sinod şi fără pre- 
zența mitropolitului; şi acesta neapărat fiind de față, mai 
bine este să fie împreună cu dânsul toți cei împreună-sluji- 
tori cu el din eparhie, pe care mitropolitul se cuvine a-i 
chema prin scrisoare. Și mai bine este de se vor întruni toți-, iar 
de va fi cu greu aceasta, totuşi negreşit trebuie să fie de față 
mai mulţi ori prin scrisori să consimtă, şi aşa, sau cu 
prezenţa celor mai mulţi, sau prin votul lor să se facă 
hirotonirea; iar de s-ar face altceva împotriva celor 
hotărâte de sinodul prezent, hirotonia să nu aibă tărie. Şi 
de s-ar face instituirea potrivit canonului hotărât, iar unii 
care s-ar opune din duh de ceartă, să aibă tărie votul celor 
mai mulți.”!? 

Mitropolitul Zizioulas vede în acest al doilea canon o evo- 
luţie care ar constitui o abatere de la vechea ecleziologie, prin 
aceea că introduce pentru prima dată principiul majorității 
într-o instituţie sinodală, principiu care stă la baza dreptului 


secular al regimurilor democratice şi care riscă să transforme 


1 în P.P. Joannou, Discipline generale antique (Il-e-IX-es.), 1.1,1 „Les Canons des 
conciles oecumeniques, Grottaferrata, 1962, p. 26 (în rom., opcit. p. 57). 

2'Ibid, t. |, 2, Les Canons des synodes particuliers, Grottaferrata, 1962, p. 119 (în 
rom., op.cit., pp. 234-235). 

instituţia sinodală într-o instituţie pur juridică.! Insă o astfel de 
temere pare să fie, cel puţin în principiu, nejustificată; se vede 


limpede că noţiunea de majoritate nu are aici nimic de-a face 


cu contextul politic al democraţiei şi că majoritatea (ca şi 
minimum de trei stabilit de canonul Sinodului de la Niceea) nu 
constituie decât o soluţie strategică în cazurile în care, mai ales 
din motive concrete (sugerate în mod clar de text), nu pot să 
fie toţi de faţă (expresie care figurează în text). 

Se cere majoritatea (în al doilea caz) sau un minimum (în 
cel dintâi) cu scopul de a se obține o reprezentativitate semni- 
ficativă şi vizibilă, ca semn pentru toţi că e vorba de un act sta- 
bilit de Biserică în întregimea ei, că episcopul ales şi hirotonit 
se află în comuniune cu ceilalți episcopi, iar nu de un act izo- 
lat, în afara Bisericii sau în afara comuniunii cu ea. 

Tot aşa stau lucrurile când e vorba de sinoade şi concilii, 
care trebuie să ia decizii în unanimitate, dacă este cu putinţă, 
sau cel puţin în majoritate, astfel încât acestea să apară ca 
expresia tuturor episcopilor aflaţi în comuniune, şi nu a unui 
mic grup separat de ceilalți, exprimând doar opinia câtorva. 
Odată cu luarea deciziei se creează şi unanimitatea, de vreme 
ce episcopii minoritari fie sunt excluşi din Biserică (de pildă, în 
cazul în care ei nu sunt de acord cu Mărturisirea de credință 
promulgată de un sinod), fie se alătură părerii majorităţii. Nu e 
vorba aici de un mecanism democratic, ci de un proces eclezial 
strâns legat de practica comuniunii şi de grija de a exprima în 
mod vizibil unitatea de credinţă şi de erhos a Bisericii. 

Din acest ultim motiv, toate deciziile sinodale sunt sem- 
nate de toţi episcopii participanţi la sinod şi, înainte de aceasta, 
Părinţii au grijă ca în formularea deciziilor să-şi exprime 
consensul: „toţi episcopii strigară într-un glas'”, „cu toții şi în 


1 „Liinstitution synodale. Problemes historiques, ecclesiologiques et cano- 
niques”, în LEglise er ses institutions, Paris, 2011, pp. 193,201, 207-208. 

unanimitate!?...” 
Unanimitatea este totodată semnul cel mai sigur că hotărâ- 
rile sinodului au fost luate sub insuflarea Sfântului Duh, întru 
Care nu se află dezacord sau dezbinare!, ci, în toate, făcător de 
pace şi unire. 


9. Egalitatea esenţială a tuturor episcopilor 


Trebuie să reamintim faptul că, prin slujirea lor liturgică, 
sacramentală şi pastorală, episcopii sunt în mod esenţial egali. 
Aşadar, în Biserica Ortodoxă nu s-a statornicit nici o ierarhie 
de putere şi de autoritate, ci doar o ierarhie de întâietate sau 
de cinstire, legată de importanţa comunităţilor păstorite de ei, 
determinată fie de întemeierea lor apostolică, fie de vechimea 
sau de renumele lor, fie de faptul că îşi aveau reşedinţa în 
capitala imperiului sau a unei provincii, fie de numărul mare 
de credincioşi, întâietatea recunoscută episcopului Romei de-a 
lungul primului mileniu creştin ţinea de faptul că Biserica 
Romei avea toate aceste caracteristici, după cum arată Sfântul 
Irineu, vorbind de „Biserica cea foarte mare şi veche şi de toţi 
cunoscută, întemeiată la Roma de preaslăviţii Apostoli Petru şi 
Pavel” + Alături de Roma stăteau Alexandria, Antiohia şi 
Cartagina, care, ca mari cetăţi ale Imperiului Roman, aveau un 
glas distinct. întâietatea de cinstire recunoscută, după 
episcopul Romei, celui de Constantinopol ţinea numai de 
faptul că acest oraş era, urmând Romei, capitala imperiului, 
„noua Romă”. Dar de fiecare dată întâistătătorul rămâne 


primus inter pares, adică toţi episcopii, inclusiv el, rămân 


1 Sinodul din Efes, Actele şedinţei din 22 iunie 431, în A.]. Festugiere (ed.), 
Epbese et Chalcedoine. Actes des conciles, Paris, 1982, p. 226. 
2 Actele Sinodului VI Ecumenic (Constantinopol III), Mansi, XI, 6634. 
3 Cf. Y. Congar, LEcclesiologie du haut Moyen Age, Paris, 1968, pp. 115-116. 
4Conua ereziilor, III, 2, 3. 

fundamental egali între ei. 

Aici se aplică un principiu care va rămâne întotdeauna 
valabil pentru Biserica Ortodoxă: întâistătătorul (pzotos) nu 
poate fi superior nici unui episcop, pentru că este el însuşi 
episcop.! 

Cel dintâi canon care vorbeşte de primatul anumitor epi- 
scopi şi formele acestuia stabileşte cerința unui respect reci- 
proc între întâistătător şi episcopii al căror întâistătător este. E 
vorba de canonul 34 apostolic, considerat drept „temelia şi 
piatra unghiulară a regimului sinodal şi a organizării Biserici- 


1 


lor răsăritene”, enunțat astfel: 


„Se cade ca episcopii fiecărui neam să recunoască pe cel 
dintâi între dânşii şi să-l socotească pe el drept căpetenie şi 
nimic mai de seamă (mai mult) să nu facă fără încuviințarea 
acestuia; şi fiecare să facă numai acelea care privesc eparhia 
sa şi satele de sub stăpânirea ei. Dar nici acela (cel dintâi) să 
nu facă ceva fără încuviințarea tuturor, căci numai astfel va 
fi înţelegere şi se va mări Dumnezeu, Tatăl, Fiul şi Sfântul 
Duh.”5 


Principalul rol al întâistătătorului este de a convoca (cf. 
canonului 19 al sinodului din Antiohia) şi de a prezida sinoa- 
dele, pentru ca să existe o ordine în ţinerea lor şi pentru ca 
Bisericile locale să lucreze împreună, în mod unitar, nu sepa- 
rat. Funcţia întâistătătorului este nu doar importantă, ci şi 


indispensabilă“, şi vedem că în fapt absenţa provizorie a întâi- 


1Cf. Metropolite ]. Zizioulas, „Leveque selon la doctrine theologique de 
TEglise orthodoxe”, în L'Bglise erses institutions, Paris, 2011, p. 387. 

2 P. Pallath, The Synod of Bishops of Catholic Oriental Churces, Roma, 1994, p. 
83, 

3 In P. P. Joan nou, Discipline generale antique (Il-e-IX-es.), 1.1,2, Les Canons des 
synodesparticuliers, Grottaferrata, 1962, p. 24 (în rom., opcit, p. 27). 


4Lucrul acesta este subliniat în mod deosebit de Mitropolitul Ziziou- las, 

stătătorului, vacantarea scaunului său ori imposibilitatea de a- 
şi exercita funcţia (din motive de boală, de exemplu) para- 
lizează lucrările sinodului și tot ce ţine în viaţa Bisericii de 
hotărârile sale (de pildă, în lipsa întâistătătorului nu se poate 
face nici o numire de episcop şi nu poate fi luată nici o hotă- 
râre canonică). 

Un rol secundar al întâistătătorului este acela de a mani- 
festa în mod simbolic unitatea sinodului, rațiune pentru care: 
a) cel care convoacă sinodul şi cel care îl prezidează trebuie să 
fie una şi aceeaşi persoană; b) nu poate exista prezidență 
colectivă, nici co-prezidență a unui sinod; c) nu este admisă 
prezidență prin rotaţie.! 

întâistătătorul este căpetenie în sensul de cap fără de care 
„nimic mai de seamă (mai mult)” (adică nimic din ceea ce 
depăşeşte treburile interne ale unei eparhii) nu se poate face. 
Dar în acelaşi timp funcţia şi autoritatea lui sunt limitate, 
pentru că, în cazul hotărârilor sinodale, chiar dacă acestea nu 
pot fi luate fără el, totuşi glasul său nu are mai multă greutate 
decât al celorlalți episcopi; după cum am văzut, canonul 34 
menţionează că el nu poate hotărî nimic fără încuviințarea 
tuturor. Şi în primul rând, însăşi decizia de a convoca sinodul 
nu poate fi luată de întâistătător decât cu acordul celorlalți 


episcopi. 


„L'institution synodale. Problemes historiques, ecclesiologiques et cano- niques”, 
în L'Eglise etses institutions. Paris, 2011, pp. 193-195,209-210; „La ou il y PEucharistie, 
il y a PEglise catholique”, ibid, pp. 234-238; „L'Eucharistie: quelques aspects 
bibliques”, ibid, pp. 387-388. Autorul are însă tendința de a exagera importanța 
acestei funcţii, mai ales atunci când afirmă că „primatul este condiţia sine qua non a 
catolicităţii Bisericii” („La primaute dans lEglise, une approche orthodoxe”, ibid, 
pp. 221-224). 

“A se vedea Mitropolitul ]. Zizioulas, „Linstitution synodale. Problemes 
historiques, ecclesiologiques et canoniques”, în L'Eglise er ses institutions, Paris, 2011, 
pp. 209-211. 

Această organizare pare să semene cu o guvernare demo- 
cratică, dar de fapt e insuflată de duhul Bisericii, o comunitate 
fundamental diferită de comunităţile profane, care îşi au legile 
lor lumeşti. Biserica are ca primă lege legea iubirii, care pleacă 
spre respectul gândirii şi voii celuilalt, care pe toţi creştinii îi 
vede fundamental egali, ca fii ai lui Dumnezeu, în care nu e 
duh de stăpânire asupra cuiva; dimpotrivă, face din slujirea 
fraţilor cea dintâi datorie a celui ales să cârmuiască. E duhul 
insuflat de Hristos Apostolilor, şi prin ei întregii Biserici; pe 
acesta, potrivnic celui care stăpâneşte lumea şi pe cei din ea, îl 
arată chemându-i la Sine şi spunând: 

„Ştiţi că ocârmuitorii neamurilor domnesc peste ele şi 
cei mari le stăpânesc. Nu tot aşa va fi între voi, ci care între 
voi va vrea să fie mare să fie slujitorul vostru. Şi care între 
voi va vrea să fie întâiul, să vă fie vouă slugă. După cum şi 
Fiul Omului n-a venit să 1 se slujească, ci ca să slujească EL” 
(Matei 20,25-28). 

Şi însuşi a dat pildă vie pentru toţi spălând, în Joia Mare, 
picioarele ucenicilor Săi (cf. loan 13,4-5). 

După cum am văzut, în fiecare Biserică locală în care, dato- 
rită întinderii ei, existau mai mulţi episcopi, hotărârile erau 
luate întotdeauna (ca şi astăzi de altfel, în Bisericile Ortodoxe) 
de sinod, adică de adunarea episcopilor; cele care priveau viaţa 
de zi cu zi puteau fi luate, din raţiuni practice, de un sinod 
restrâns, ales de acea Biserică, care însă trebuia reînnoit 
periodic, pentru ca nu cumva sinodul restrâns să înlocuiască 
sinodul plenar şi pentru a se arăta în mod clar că toţi episcopii 
participă de drept şi de fapt la luarea deciziilor. 

Şi când e vorba de fiecare Biserică în parte, şi când e vorba 


de ansamblul Bisericilor, trebuie să se evite riscul ca structuri- 

le menite să uşureze şi să exprime comuniunea dintre Biserici- 
le locale - cum sunt sinoadele şi conciliile - să devină supra- 
structuri dominante şi în afara lor. în Biserica Ortodoxă un 
astfel de risc a fost evitat prin faptul că: a) niciodată nu a fost 
instituit un episcop supralocal; b) la sinoade şi Ia luarea deci- 
ziilor trebuie să participe toţi episcopii; c) deciziile sinoadelor 
şi conciliilor trebuie luate în unanimitate sau măcar în majo- 
ritate; d) deciziile sinoadelor - aşa cum am văzut - au fost în 
fapt întotdeauna supuse încuviințării poporului, iar în ceea ce 
priveşte aplicarea lor, subordonate acceptării lor de către 
poporul dreptcredincios; e) legătura dintre popor sau clerul 
unei Biserici locale cu sinodul (şi invers) nu se poate lipsi de 
episcop, ci se face în mod necesar prin mijlocirea lui. 

Structuri ca sinoadele şi conciliile sunt menite să manifeste 
comuniunea Bisericilor, nu să o instituie; ele constituie, după 
cum spune Mitropolitul Zizioulas, „o rețea de Biserici în 
comuniune, nu o nouă formă de Biserică”. 

Faptul că autoritatea sinoadelor este exercitată de toţi epi- 
scopii in solidum, şi nu de unul singur sau de câţiva, este meni- 
tă să manifeste unitatea Bisericii, dar este totodată şi o expresie 
a acesteia. După cum observă părintele Nicolae Dură, „pentru 
Părinţii Bisericii primare, ca Sfântul Ciprian şi Sfântul loan 
Gură de Aur, autoritatea episcopală se defineşte şi se manifestă 
ca o autoritate indivizibilă, pentru că Biserica însăşi este un tot 
organic [care este indivizibil), Trupul lui Hristos”."? 

în virtutea acestei solidarităţi, respectând natura însăşi a 
iubirii creştine - care are printre atât de multele ei virtuţi 
luarea-aminte la celălalt şi împreună-pătimire cu el -, ascul- 


1Cf. ]. Zizioulas, „L'Eglise locale dans une perspective eucharistique”, în LEire 
eccUksial, Geneva, 1981, p. 192. 

2 Le Regime de la synodalite selon Ia legislation canonique, conciliaire, cecumenique du I- 
er millenaire, Bucarest, 1999, p. 174. 


156 I. NATURA ŞI STRUCTURA BISERICII 


tând îndemnurile Apostolului Pavel ca fiecare mădular al 
trupului să poarte grijă de toate celelalte mădulare, episcopul 
nu se îngrijeşte numai de Biserica păstorită de el, ci de întreaga 
Biserică, după cum tâlcuieşte Sfântul loan Gură de Aur în 
cuvântul de laudă închinat Sfântului Eustațiu, Patriarhul 
Antiohiei: 

„Luminat de Duhul, a cugetat că un cârmuitor al Bise- 
ricii nu trebuie să se îngrijească doar de turma care i-a fost 
încredințată lui de Domnul, ci de întreaga Biserică de pe 
întreg pământul. Sfintele sale rugăciuni l-au făcut să pricea- 
pă că aşa e drept. Cu adevărat, îşi spunea, dacă ne rugăm 
după cuviinţă pentru Biserica cea una, apostolică şi sobor- 
nicească, întinsă pe întreg pământul, oare nu ne vom ruga 
şi pentru fiecare dintre aceste Biserici mai mici, îmbrăţi- 


şându-le pe toate cu iubirea noastră?” 


10. Sinoda.lita.te şi sinergie 


Dacă sinodalitatea implică o adunare a tuturor episcopi- 
lor, aceasta nu înseamnă că ea exclude, din conştiinţa Bisericii, 
restul poporului lui Dumnezeu (ceilalți clerici şi mirenii). 

A existat fireşte o evoluţie, care în fapt a rezervat pentru 
episcopi participarea la sinoade şi concilii. Dar trebuie să rea- 
mintim mai multe fapte. 

în primul rând, trebuie să notăm că la începuturile creşti- 
nismului sinoadele includeau ansamblul poporului lui Dum- 


nezeu.!? Lăsând la o parte sinaxa euharistică, care este prototi- 


1 Cuvânt de laudă la Sfântul Eustațiu al Antiohiei, 2. 

2 Contrar celor afirmate de Mitropolitul loan Zizioulas, care, potrivit con- 
cepţiei sale episcopocentrice, consideră că la origine componenţa sinoadelor era 
exclusiv episcopală („L-institution synodale. Problemes historiques, eccle- 
siologiques et canoniques”, în L'Fglise et ses institutions, Paris, 2011, p. 180), făcând 
din lucrul acesta un pretext pentru a afirma că această componenţă este singura 
valabilă (ibid, pp. 202-203). 

pul oricărei forme de sinod (şi nedespărţită de el), putem con- 
stata lucrul acesta într-unul dintre primele sinoade, pomenit 
în Faptele Apostolilor, cel din Ierusalim, unde participarea 
întregii Biserici este semnalată în câteva rânduri: „Sosind ei la 
Ierusalim, au fost primiţi de Biserică şi de apostoli şi de preoţi şi 
s-au vestit câte a făcut cu ei” (Fapte 15,4); „atunci apostolii şi 
preoţii, cu toată Biserica, au hotărât să aleagă bărbaţi dintre ei şi 
să-i trimită la Antiohia” (Fapte 15,22;cf. 15,25). Potrivit 
istorisirii din Fapte, numai Apostolii şi preoţii discută temele 
abordate (cf. Fapte 15, 6) şi iau decizii, dar lucrul acesta pare să 
se facă într-o adunare (cf. Fapte 15, 12) care include tot 
poporul lui Dumnezeu, iar decizia finală şi cele ce decurg din 
ea par să fie supuse aprobării acestuia. 

E atestat de asemenea faptul că, în primele veacuri, toţi 
credincioşii, clerici şi mireni, participau la desemnarea epi- 
scopilor' (hirotonirea lor se făcea însă numai de către epi- 
scopi). Didahia (sau „învăţătura Domnului prin cei doisprezece 
Apostoli către neamuri”) învaţă: „Hirotoniţi-vă vouă episcopi 
şi diaconi vrednici de Domnul.”' ? Ipolit, în scrierea sa 
intitulată Tradiţia apostolică, îndeamnă: 

„Să fie uns episcop cel ales de tot poporul. Odată ştiut 
care este cel primit de toţi, să se adune poporul împreună 
cu preoţii şi episcopii, în ziua de duminică. Şi dacă toți 


consimt, să-şi pună aceştia mâinile peste ei [...] Şi toţi, în 


1 A se vedea [. Kotsonis, H Qecriţ rcov 7aocwv evroţ Tou EKiArjcnaoTucou 
opyavio-pou Kar& To kccvovociSv Slicaiov, Atena, 1956; G. Konidaris, De la par- 
ticipation de leUment laic dans legouvernement de I'Eglise et dans lelection des eveques, 
Tesalonic, 1965 (în greacă): ]. Gaudemet, Fglise er cite. Histoire du droit canonique, 
Paris, 1974, p. 72. 

2! Didahia, XV, 1. Comentând acest pasaj, A. de Halleux scrie: „Ca şi diaconii, 
episcopii sunt aleşi în mod democratic, prin votul adunării cu ridicarea mâinii” 
(„Les ministeres dans la Didache', Jrenikon, 53, 1980, p. 20). 

linişte, să se roage în inimile lor să Se pogoare Duhul. După 
care, unul dintre episcopii ce sunt de față, la cererea 
poporului, punându-și mâinile peste cel chemat la episco- 
pie, se roagă pentru el.” 

Canonul 2 al lui Ipolit prevede ca episcopul să fie desem- 
nat de „întreaga adunare”.! Clement Romanul aminteşte fap- 
tul că episcopii au „fost puşi... de Apostoli sau între timp de 
alți bărbaţi vrednici, cu aprobarea întregii Biserici”.”* In unele 
cazuri, în Apus, ca şi în Răsărit, episcopii au fost desemnați de 
popor „prin aclamații” (unul dintre cele mai cunoscute cazuri 
a fost cel al Sfântului Ambrozie al Milanului - sfârşitul vea- 
cului al IV-lea). Istoria Bisericii cunoaşte cazuri în care, dim- 
potrivă, episcopi aleşi de sinod au fost respinşi de popor.“ 

începând cu veacul al IV-lea, legislaţia canonică începe să- 
i excludă pe laici de la alegerea episcopilor, rezervând-o doar 
epi- scopilor (a se vedea canoanele 4 şi 6 ale Sinodului | 
Ecumenic). 

Poporului îi rămâne însă posibilitatea de a respinge un 
candidat ales de colegiul episcopilor.” 

Putem totuşi considera că e vorba de o participare indirec- 
tă, pentru că, potrivit unei foarte vechi tradiții, ce se păstrează 
încă şi astăzi în Biserica Ortodoxă, poporul lui Dumnezeu îşi 
dă consimțământul la numirea unui nou episcop, rostind în 


momentul hirotonirii sale: Axios], adică: „Vrednic este!” 


1 Tradiţia apostolică, 2. 

2  Canoanele lui Ipolit, în Patrologia Orientalis, voi. XXXI, fasc. 2. Această culegere 
este strâns legată de scrierea precedentă. 

3 Către Corinteni, XLIV, 3 (în rom., PSB, voi. 1, p. 69). 

4 A se vedea, de exemplu, V. Grumel, Regestes des Actes du patriarcat de 
Constantinople, voi. 1, fasc. 1, nr. 49a, Paris, 1972, pp. 38-39. 

5 A se vedea A. Kniazeff, Couzs de droit canon, Il-e pârtie, Publications de 
PInstitut Saint-Serge, Paris, 1998, p. 58. 

Revenind la fapte, în al doilea rând, chiar dacă legislația 
canonică, începând tot cu veacul al IV-lea, a lăsat doar în sea- 
ma episcopilor nu numai deciziile, ci şi deliberările sinodale şi 
conciliare, se întâmplă frecvent ca şi alţi clerici, monahi şi 
laici să fie invitaţi să colaboreze la aceste lucrări, în faza 
pregătitoare, ca  sfetnici. De pildă, Sfântul Maxim 
Mărturisitorul, care, 
cu toate că era simplu monah, a avut un rol activ în pregătirea şi 
desfășurarea conciliului din Lateran (649).! 

In al treilea rând, trebuie să reamintim faptul că episcopii nu 
participau la sinoade în nume propriu, ci ca reprezentanţi şi 
conducători ai Bisericilor locale respective. 

In al patrulea rând, trebuie reamintit faptul că deciziile 
sinoadelor şi conciliilor nu devin efective decât atunci când sunt 
primite de poporul lui Dumnezeu; numai această acceptare 
conferă sinoadelor şi conciliilor îndreptăţire şi autoritate. 
Exemplul cel mai cunoscut este acela al sinodului de la Efes, din 
449, care a fost repede respins, rămânând în istorie sub numele 
de „sinodul tâlhăresc”; în Apus, conciliile de la Lyon II (1274) şi 
Florenţa (1439) au avut aceeași soartă. 

în al cincilea rând, trebuie să notăm faptul că Biserica rusă, la 
sinodul său din 1917-1918, a restabilit participarea la sinoade, pe 
lângă episcopi, a reprezentanţilor aleşi dintre preoți şi laici! ?; la 
diferite sinoade ţinute ulterior, aceştia au participat la alegerea 
de patriarhi, iar în Arhiepiscopia rusă din Europa occidentală, 
cu sediul la Paris, alegerea arhiepiscopului se face cu 
participarea reprezentanţilor adunării poporului lui Dumnezeu.” 


1 A se vedea studiile pe această temă adunate de R. Riedinger în Kleine 
Schriften zu den Konzilakten des 7. Jahrhunderts, Turnhout, 1998. 

2A se vedea H. Dcstivelle, Le Concile de Moscou (1917-1918), La creation des 
institutions conciliaires de I'Eglise russe, Paris, 2006, pp. 125-170. 

3 A se vedea ibid, pp. 254-263. 

Se poate vorbi aşadar de o sinergie, în diferite grade şi la 
diferite nivele, între episcopi şi poporul lui Dumnezeu în cadrul 
sinoadelor, şi putem considera că sinodalitatea se întinde într- 
un anume fel (dacă nu efectiv, cel puţin potenţial şi în 
principiu) la întreaga Biserică. 

Trebuie să subliniem în această privinţă că sinodalitatea, 
potrivit temeiurilor ei, ţine de însăşi viaţa creştină. Sunt teologi, 
după cum am văzut, care cred că modelul suprem al sino- dalităţii 
îl constituie viața Preasfintei Treimi, temeiul şi miezul credinţei 
creştine. Viaţa creştină, să ne amintim, nu se duce de unul singur, 
ci în comuniune cu fraţii de credinţă. Mântuitorul spune că atunci 
e de faţă, când doi sau trei se adună în numele Său (cf. Matei 18, 
20). El nu a strâns în jurul Său oameni răzleți, ci ceata Apostolilor, 
între care domnea unirea şi comuniunea. Biserica de la obârşie îşi 
arată chipul comunitar, şi fiecare Biserică locală este fundamental 
o adunare strânsă pentru săvârşirea Liturghiei euharistice, iar în 
sânul ei, toți cei de-un cuget şi-o simţire viază în Trupul lui 
Hristos, ca mădulare ale lui, în armonie, prin harul Duhului Sfânt. 


Există evident şi o altă formă de sinergie, în afara celei ome- 
neşti, în cadrul sinodalităţii, şi anume sinergia divino-umană. 

Biserica dintru început a fost încredințată că sinoadele 
întrunite în duh de adevăr şi de supunere față de Tradiţie sunt 
cârmuite de Hristos şi insuflate de Duhul în tot ce spun şi 
hotărăsc. Sfântul Fotie, de pildă, zice că „dumneze- ieştile 


canoane” date de sinoade „sunt lucrarea şi darul lui Dumnezeu”.! 


Pentru că „Dumnezeu este Cel ce conduce Biserica”? * î, Hris- 


1 Este unul dintre aspectele asupra cărora insistă pr. N. Dură în studiul său Le 
Regime de la synodalite selon Ia legislation canonique, conciliaire, 
2cecumenique du l-er millenaire, Bucarest, 1999. A se vedea mai ales pp. 93-9%, 
97,133,135,137,157. 
3 Nomocanon în paisprezece titluri, în G.A. Rhallis şi M. Podiş, Xuvraypa TWV 
06icov xai lepciv Kavovwv, Atena, 1852, p. 5. 
4lpolit al Romei, Tradiţia apostolică, 43. 

tos este capul ei, şi „Duhul Sfânt [este Cel ce] dă dreptcredin- 
cioşilor har ca să cunoască că se cuvine a învăţa şi a le păzi pe 
toate cei ce sunt la cârma Bisericii”. 

La unul din cele dintâi sinoade, cel întrunit după înălțarea la 
cer a Domnului pentru alegerea unui nou apostol în locul lui luda, 
se cere în rugăciune ajutorul lui Hristos: „Tu, Doamne, Care 
cunoşti inimile tuturor, arată pe care din aceştia doi l-ai ales...” 
(Fapte 1, 24). Cerându-l lui Hristos să le arate calea, Apostolii îşi 
arată dorința de a fi supuşi voii Sale şi luminaţi de El, aşa cum 
doresc episcopii şi Părinţi adunaţi în sinoade. 

La Sinoadele Ecumenice, Sfânta Evanghelie era aşezată pe un 
tron (cum vedem şi în icoane), în mijlocul sălii în care se țineau 
dezbaterile', gest plin de simbolism, care-L arată pe Hristos ca 
adevăratul conducător al sinodului, dreptar şi călăuzitor: El este 
judecătorul, El luminează cu adevărul cuvântului Său, învățăturii 
Sale se supun hotărârile sinodului. Mai mult decât atât: Hristos 
însuşi este de faţă. Ceea ce spun limpede Părinţii de la Sinodul din 
Efes: „Fiind adunaţi în marea şi sfânta biserică numită a Măriei şi 
Sfânta Evanghelie fiind aşezată în mijloc pe jilț, înfaţişându-L pe 
Hristos” $; şi Sfântul Chirii al Alexandriei repetă: „Sfântul sinod s- 
a adunat în biserica numită a Măriei, facându-L pe Hristos părtaş 
la adunare şi căpetenie a sa. Căci Sfânta Evanghelie aşezată pe jilţ 
numai că nu le grăia sfințiţilor slujitori: «Judecaţi după dreptate».”* 
„Negreşit - scrie el în altă parte -, Hristos a şezut în mijlo- 

1 Ibid, Prolog. 

2 Cf. F. Dvornik, Histoire des conciles de Nicie â Vatican II, Paris, 1962, p. 33. Pentru 
sinodul din Efes, cf. Relaon aux empereurs, 4, în A.]. Festugiere (ed.), Ephese er 
Chalcedoine. Actes des conciles, Paris, 1982, p. 316. Pentru sinodul de la Calcedon, cf. 
Actes, Il-e livre, Sesiunea IV, 1, în A.]. Festugiere (ed.), Actes du concile de Chalcedoine, 
Sessions III-IV, Geneva, 1983, p. 41. Pentru sinodul de la Niceea II (VII Ecumenic), 787, 
cf. Scrisoarea Patriarhului Tara- sie către papa Adrian I, Mansi, XIII, 459C. 

3! Relation aux empereurs, 4, în A.]. Festugiere (ed.), Ephese et Chalcedoine. Actes des 
conciles, Paris, 1982, p. 2. 


4 Cuvânt apologetic către împăratul Teodosie, 18, Mansi, V, 241AB şi A.]. Festugiere 
(ed.), Ephese et Chalcedoine. Actes des conciles. Paris, 1982, p. 443. 


162 I. NATURA ŞI STRUCTURA BISERICII 


cui lor; oare va pregeta cineva să spună că El a fost acela care a 
condus, în chip tainic şi nevăzut, acest sfânt şi mare sinod?”! 
Prezenţa şi lucrarea lui Hristos în adunarea sinodală sunt înfă- 
ţişate şi de Sinodul din Constantinopol III (680-681), atunci 
când aminteşte de cuvintele Sale; „Unde sunt doi sau trei 
adunaţi în numele Meu, acolo sunt şi Eu în mijlocul lor” 
(Matei 18, 20); „Eu sunt Lumina lumii; cel care îmi 
urmează Mie nu va umbla în întuneric, ci va avea lumina vieţii” 
(loan 8, 12).'” Iar Părinţii Sinodului VII Ecumenic (Niceea II, 787) 
spun fățiş: „L-am luat pe Hristos drept căpetenie a noastră.” 
Părinţii sunt încredinţaţi că sinoadele s-au întrunit prin harul lui 
Dumnezeu“ şi că în toate cele hotărâte de ei L-au avut pe Duhul 
Sfânt împreună-lucrător, după cum limpede arată cuvintele de 
încheiere de la unul din primele sinoade, cel din Ierusalim (Fapte 
15, 4-29): „Părutu-S-a Duhului Sfânt şi nouă...” (Fapte 15, 28), 
reluate de sinoadele care au urmat, după cum vedem, de pildă, în 
canonul 5 al celui dintâi Sinod Ecumenic (Niceea, 325). 
La adunarea Apostolilor din vremea Cincizecimii - privită 


adesea drept prototip al oricărui sinod - se arată în chip nespus 


1 Scrisoare către monahi, 5, în A.]. Festugiere (ed.), Ephese et Chalcedoine. Actes des 

conciles, Paris, 1982, p. 30. 
2 i? Simbolul de credinţă, în G. Alberigo (ed.), Les Conciles oecumeniques, II-1, Les Decrers, 

Paris, 1994, pp. 126 şi 124. 

3Scrisoare către papa Adrian, Mansi, XIII, 459CD. 

4CE Scrisoarea sinodală a sinodului din Antiohia (431), în P.P. Joannou, Discipline 
geneerale antique (II-IIle s,), 1.1, 2, Les Canons des synodes particuli- ers, Grottaferrara, 
1962, p. 102; Declaraţia Patriarhului Nectarie la sinodul de la Conscantinopol din 
394, în G.A. Rhallis şi M. Potlis, Euv-raypa rwv Qeitov îcai lepcov Kavovwv, t. |, 
Atena, 1852, p. 625; Declaraţia lui Aureliu, întâistătătorul Bisericii din Cartagina, la 
sinodul din Mileve (403), în ibid, p. 326; Scrisoarea Părinților de la sinodul din Efes 
(431) către papa Celestin, 1, în A.]. Festugiere (ed.), Ephese er Chalcedoine. Actes des 
conciles, Paris, 1982, p. 319; Scrisoarea Sfinţilor Părinţi adunaţi la Constantinopol [la 
Sinodul VI Ecumenic, in Zrullo] către împăratul Justinian II, în P.P. 
Joannou,Discipline geneerale antique (II-IIle s,), 1.1,2, Les Canons des synodes particuliers, 
Grottaferrata, 1962, p. 101; Scrisoarea Patriarhului Tarasie către papa Adrian |, 
Mansi, XIII, 459C; Canonul 1 al Sinodului VII Ecumenic [Niceea II], în P.P. 
Joannou, opcit, p. 247; Fotie, Omilii, XVIII (în legătură cu sinodul de la 
Constantinopol din 867). 

de limpede venirea şi lucrarea Sfântului Duh peste cei toţi cei 
strânşi în numele lui Hristos, spre luminarea şi înţe- lepţirea 
lor în faptele apostoliei. 

De-a lungul timpului, mulți Părinţi şi multe acte sinodale 
amintesc de prezenţa binefăcătoare a Duhului Sfânt. Despre 
episcopii adunaţi la sinodul din Cartagina (256), Sfântul 
Ciprian spune că au avut parte de „insuflarea Sfântului Duh”.! 

împăratul Constantin le scrie astfel Alexandrinilor: „Cele 
hotărâte de cei trei sute de episcopi [de la sinodul din Niceea] 
nu sunt nimic alta decât vestire de la Dumnezeu, căci Duhul 
Sfânt, Care sălăşluieşte în cugetul unor bărbaţi atât de minu- 
naţi, le-a descoperit lor cele ce însuşi voieşte”.!? 

Sfântul Chirii al Alexandriei vorbeşte de „mărturisirile [de 
credință] făcute de Sfinţii Părinţi pe când vorbea în ei Duhul”? 
şi-i spune ereticului Nestorie că Simbolul de credință de la 
Niceea a fost scris de „Sfântul Duh”. Şi în altă parte, la fel, se 
arată încredinţat de faptul că pe Părinţii de la Niceea, care au 
vestit „Mărturisirea de credinţă cea curată”, „Sfântul Duh i-a 
învăţat adevărul. Căci, după cuvântul Domnului (Matei 10, 
20), nu ei grăiau, ci Duhul lui Dumnezeu-Tatăl grăia în ei”.” 

Papa Leon cel Mare (440-461) afirmă că mărturisirile de 
credinţă ale sinoadelor de la Niceea şi Calcedon sunt lucrarea 
Sfântului Duh, pentru că Părinţii adunaţi acolo au luat hotărâri 
„sub insuflarea Duhului”. 

Epistola care precede canoanele sinodului de la Antiohia 


din 341 caracterizează bine convingerea Părinților sinodali că 


1 'Epistole, LVII, 5. 

2Socrate din Constandnopol, Istoria bisericească, |, IX, 24. 

3 A reia epistolă a li Chirii către Nestorie, 3, în A.]. Festugiere (ed.), Ephese et 
Chalcedoine. Actes des conciles, Paris, 1982, p. 59. 

4 Scrisoare sinodală către Nestorie, AGO, I, III, p. 28. 

5 Scrisoare către monahi, 5, în A.]. Festugiere (ed.), Ephese et Chalcedoine. Actes des 
conciles, Paris, 1982, p. 30. 

au lucrat cu harul lui Hristos şi al Sfântului Duh: 


„Harul şi adevărul Domnului şi Mântuitorului nostru 
lisus Hristos care a cercetat Sfânta Biserică a Antiohiei şi 
ne-a adunat aici în înţelegere şi duh de pace, după multe 
alte roade din trecut, l-a dobândit pentru noi şi pe acesta, 
cu luminarea Sfântului şi de pace făcătorului Duh. Vă 
aducem dar la cunoştinţă ce s-a hotărât că este bun și cuve- 
nit după îndelungă chibzuinţă şi cercetare de către toți 
episcopii din provincii adunaţi în această cetate a Antiohiei, 
cu încredințarea că, prin harul lui Hristos şi al Duhului 
Sfânt, Duhul păcii, le veţi primi şi voi, ca unii ce sunteţi de- 
un cuget cu noi şi solitori ai noştri cu rugăciunile voastre; 
sau, mai bine zis, uniţi cu noi şi de faţă fiind în Duhul Sfânt, 
voi înşivă, în acord cu noi, aţi dat aceste hotărâri, subscriind 


şi întărind întru pacea Duhului hotărârile cele drepte.”"? 


Ţinând seama de toate aceste observaţii, putem conchide că 
sinodalitatea este o expresie a întregului Trup al lui Hristos, 
care este Biserica, unificat şi însufleţit de Duhul Sfânt. 


1 Scrisori, CIV, 3, PL 54,995B; CXLIV, PL 54,1112B. 

2 Cf. Scrisoarea sinodală a sinodului din Antiohia (341), în P.P. Joannou, Discipline 
geneerale antique (Il-Ilre s), 1.1,2, Les Canons des synodesparticu- liers, Grottaferrata, 
1962, pp. 102-103. 

CAPITOLUL 5 


Evoluţiile istorice ale 
y 


organizării Bisericii 


1. Constituirea Pentarhiei 


Am văzut că la Sinodul de la Niceea (325) a fost stabilit 
sistemul mitropolitan; astfel, diecezele episcopale au fost grupate 
în mitropolii care corespundeau în general cu eparhiile sau 
provinciile Imperiului; în capitala acestor eparhii civile se afla 
reşedinţa mitropolitului sau arhiepiscopului acestor grupări de 
dieceze. 

Din veacurile al IV-lea şi al V-lea, paralelismul dintre orga- 
nizarea politică şi administrativă a imperiului şi organizarea 
Bisericii a mers încă şi mai departe; dacă sinodul de la Niceea 
stabilise ca întâistătători ai unei circumscripții ecleziastice formate 
din mai multe dieceze episcopale, episcopi cu sediul în capitalele 
eparhiilor sau provinciilor civile (aceştia purtând în acest caz titlul 
de mitropoliți), acum se stabilesc ca întâistătători - la un nivel 
superior, care grupa mai multe mitropolii - episcopi cu scaunul în 
capitalele de „dieceze” civile, ţinân- du-se totuşi seama de 
autoritatea de fapt sau de privilegiile pe care unele scaune le 
dețineau deja!; aceşti întâistătători primesc numele de „exarhi”. 


1A se vedea canoanele 6 şi 7 ale Sinodului de la Niceea (325). Jurisdicţia episcopului 
Romei se întindea peste mai mult de o eparhie; episcopul Alexandriei dobândise, în 
defavoarea adepților schismei meletine, o jurisdicție de fapt asupra celor şase eparhii 
egiptene (adică asupra întregii „dieceze” civile); episcopul Ierusalimului dispunea de un 
privilegiu de onoare, dar depindea în continuare de mitropolitul din Cezareea 
Palestinei. 

în P.P. Joannou, Discipline generale antique (II-IX-es,), 1.1, 1, Les Canons des conciles 
cecuminiques, Grottaferrata, 1962, pp. 46-47 (în rom., Canoanele Bisericii Ortodoxe..., op.cit, 
p. 71). 

Canonul 2 al Sinodului II Ecumenic (Constantinopol I, 381) a 
instituit astfel în Răsărit cinci Biserici autocefale corespunzând 
diecezelor civile (Egipt, cu capitala la Alexandria; Orient, cu 
capitala la Antiohia; Asia, cu capitala la Efes; Pont, cu capitala la 
Cezareea Capadociei; Tracia, cu capitala la Heracleea), marcând 
net limitele autorităţii fiecăreia şi prin aceasta independența 
fiecăreia în raport cu celelalte: 

„Episcopii puşi peste o dieceză să nu se întindă asupra 
Bisericilor din afara hotarelor lor, nici să tulbure Bisericile, ci, 
potrivit canoanelor, episcopul Alexandriei să cârmuiască 
numai pe cele din Egipt, iar episcopii Orientului să chi- 
vernisească numai Orientul, păstrându-se pe seama Bisericii 
din Antiohia întâietăţile (privilegiile) cele din canoanele de la 
Niceea; şi episcopii diecezei Asiei să chivernisească numai cele 
din dieceza Asiei; şi cei ai Pontului, numai pe ale diecezei 
Pontului, şi cei ai Traciei, numai pe ale Traci- ei să le 
cârmuiască. lar nechemaţi, episcopii să nu treacă peste dieceza 
lor pentru hirotonie sau pentru alte oarecari cârmuiri 
bisericeşti. Păzindu-se însă rânduiala de mai sus, privitoare la 
chivernisiri, este clar că cele legate de fiecare eparhie le va 
cârmui sinodul eparhiei respective, potrivit celor orânduite la 
Niceea. lar Bisericile lui Dumnezeu cele ce sunt la popoarele 
barbare trebuie să se cârmuiască după obiceiul Părinților, care 
s-a ţinut.” 

Anumitor scaune, în virtutea prestigiului legat de statutul lor 
de capitală a imperiului sau/şi datorită întemeierii lor apostolice, li 
s-a recunoscut un statut superior: în Apus, Romei, iar în Răsărit: 
Alexandriei şi Antiohiei (la Sinodul de la Niceea, din 325), 
Ierusalimului (la Sinodul de la Calcedon din 451). Unele dintre 
aceste oraşe au devenit astfel scaune ale întâistătătorilor Bisericilor 


autocefale corespunzătoare, cu toate că nu erau capitale de dieceze 

civile (de pildă, lerusalimul sau Constantinopolul). 

In epoca luijustinian (527-565), acestor scaune li se atribuie 
statutul de patriarhate! şi este recunoscută - ca structură ecle- 
ziastică ce acoperea aproape întreaga oikoumene - „pentarhia”” ?, 
care cuprindea patriarhatele Romei, Constantinopolului, Ale- 
xandriei, Antiohiei, Ierusalimului”, enumerate aici în ordinea 
ierarhică atribuită acestor scaune prin canonul 28 al Sinodului IV 
Ecumenic (Calcedon, 451) şi prin canonul 36 al Sinodului VI 
Ecumenic (Constantinopol III, in Trullo, 680). 


2. Bisericile autocefale 


Pe plan strict canonic, autocefalia este dreptul recunoscut 
unei dieceze sau unui grup de dieceze de a-şi alege episcopul sau, 
respectiv, episcopii.“ In acest sens, la începuturile creştinismului, 
orice Biserică locală era autocefală. Independenţa fiecărei Biserici 
locale, recunoscută prin canonul 34 apostolic, are drept prim 
temei faptul că ea se identifică cu Trupul lui Hristos şi îşi primeşte 
sfinţenia de la Duhul, nedepinzând, aşadar, de alte Biserici. 

Datorită evoluţiei istorice, episcopii marilor oraşe (mitropo- 
liţii), care erau chemaţi să hirotonească episcopi în oraşele mai 
puţin importante, au primit dreptul de a confirma toate hirotoniile 


1 Aceasta este opinia generală a istoricilor (a se vedea de exemplu A. Gril- 
lmeier şi H. Bacht, Dos Konzi] von Chalkedon, t. 2, Wurzburg, 1953, pp. 547 ş.u.; F. 
Dvornik, Byzance et Îa primaute romaine, Paris, 1964, pp. 66-67), inclusiv a celor greci (B. 
Stephanidis, Btoria Bisericii, Atena, 1959, p. 358 [în greacă]; E. Chrysos, Politica bisericească 
a lui Justinian, Tesalonic, 1969, p. 98 [în greacă]; spre deosebire de V. Phidas, care 
consideră că această instituţie era deja stabilită prin Sinodul IV Ecumenic (Probleme 
istorice și canonice privind funcţionarea instituției Pentarhiei patriarh aţelor. Atena, 1970 [în 
greacă]). 

2 A se vedea Novele 109, 123 c. 22,126 c. 3, 131 c.2. 

3 A se vedea E. Melia, „Pentarchie et primaute”, în La Primaute romaine dans la 
communion des Eglises, Paris, 1991, pp. 74-103. 

4 A se vedea de exemplu canonul 8 al Sinodului III Ecumenic. A se vedea 
Teodor Balsamon, „Iâlcuirea celui de-al doilea canon de Ia Sinodul II Ecumenic”, în 
G.A. Rhallis şi M. Potlis, Euvrayşta TM Sei'cov xai lepuv Kavâvcov, 

episcopale din provincia respectivă. Autocefalia devine astfel 
privilegiul provinciilor cu mai multe dieceze episcopale. 

Canonistul Balsamon, în comentariul său la canonul 2 al 
Sinodului de la Constantinopol I, îi consideră autocefali pe toţi 
mitropoliţii provinciilor din epoca Sinodului II Ecumenic (381): 
„După cum reiese din acest canon, odinioară toți mitropoliţii 
diecezani erau autocefali şi erau hirotoniți de propriile sinoade.” 

Ulterior, majoritatea mitropoliilor intră sub jurisdicţia celor 
cinci mari patriarhate, însă unele rămân autocefale, total sau 
relativ (în legătură cu acestea din urmă se va vorbi mai târziu de 
Biserici autonome). 


Cele cinci patriarhate pomenite mai sus sunt şi ele Biserici 
autocefale, având însă un statut special, prin care Li se recu noaşte, 
în ansamblu, nu doar fiecăreia în parte, un rang sau o autoritate cu 
totul specială, fiind chiar socotite, deopotrivă în Apus şi în Răsărit, 
cele cinci simţuri ale Trupului lui Hristos, care este Biserica! ? $ 
Sfântul Teodor Studitul nu ezită să spună că autoritatea celor cinci 
patriarhate este totuna cu autoritatea întregii Biserici. 
Asemănarea lor cu cele cinci simţuri dovedea totodată o viziune 
colegială, dată de conştiinţa că erau esenţial egale şi menite să 
lucreze împreună, în mod armonios, supunându-se Capului, adică 
lui Hristos. 


Ciprul şi Georgia primesc foarte devreme un statut de 
autocefalie deplină. Autocefalia Bisericii din Cipru a fost 
confirmată de canonul 8 al Sinodului III Ecumenic (Efes) în 431; 


tom. II, Atena, 1852, p. 171; Matei Vlastares, Sintagmă alfabetică, în ibid, t. IV, Atena, 
1852, p. 258. 

2 G.A. Rhallis şi M. Podiş, Xuvxaypa rwv 0eiwv icai iepeiv Kavoveov, t. II, 
Atena, 1852, p. 171. 

3 Cf. Atanasie Bibliotecarul, în Mansi, XVI, 7; Petru al Antiohiei, Epistolă către 
arhiepiscopul de Acvilea, 1852, pp. 408-409 şi PG 120, 760A; Teodor Balsamon, „Explicare 
sau răspuns cu privire la privilegiile patriarhale”, în G.A. Rhallis şi M. Podiş, opcit, pp. 
542-555; Nil Doxopratis, Ordinea scaunelor patriarhale, PG 132,1079BC. 

'Epistole, 124, PG 99,1417. 

ea exista aşadar mai înainte de această epocă. Georgia şi-a primit 
autocefalia de la Antiohia, în 484. 

Devenit principat creştin în veacul al X-lea, statul Kievului 
nu-şi va dobândi autonomia bisericească decât în veacul al XV-lea. 
Mitropoliţii de Kiev erau numiţi de patriarhul Con- 
stantinopolului şi erau, cu numai câteva puţine excepţii, greci. Din 
dorinţa de a avea un bun control asupra vastelor teritorii din nord, 
Constantinopolul nu a sprijinit numirea de epi- scopi locali. 
Mitropolitul grec, cu scaunul la Kiev, apoi la Vladimir, apoi la 
Moscova, era de aceea unicul cârmuitor al unei imense dieceze. 

Situaţia s-a modificat în veacurile al XIV-lea şi al XV-lea, 
atunci când Biserica Rusă s-a împărţit în două mitropolii: a 
Kievului şi a Moscovei. Mitropolia Kievului rămâne legată de 
patriarhia de Constantinopol până în veacul alXVII-lea; cea a 
Moscovei devine autocefală în veacul al XV-lea. Mitropolitul 
devine curând patriarh, şi noua patriarhie urcă pe locul cinci, 
după patriarhiile Constantinopolului, Alexandriei, Antiohiei şi 
Ierusalimului; în cadrul noului Imperiu rus, care se socotea 
urmaşul Imperiului creştin universal - perspectivă deschisă de 


căderea Constantinopolului în 1453 -, Moscova era pri 

vită ca a treia Romă. în veacul al XVIII-lea, Petru cel Mare, 
pentru a limita puterea dobândită de patriarh, de a cărui con- 
curenţă se temea, desființează patriarhia şi o înlocuieşte cu Sfântul 
Sinod; patriarhia a fost reînființată prin sinodul de la Moscova din 
1917-1918; e vorba însă de evenimente interne care nu au afectat 


statutul de autocefalie al Bisericii ruse. 


Bulgaria şi Serbia au primit de la Constantinopol dreptul de a- 
şi alege singure episcopii şi patriarhul. Bisericii Bulgare i s-a 
acordat rangul de patriarhie în 927. Biserica sârbă, la cererea 
Sfântului Sava şi cu sprijinul împăratului Teodor Lascaris, 
dobândeşte autocefalia la Niceea, în 1219, din partea Patriarhului 
Manuel Il. Dar până la dobândirea deplinei lor autonomii în epoca 
modernă, aceste două Biserici au cunoscut perioade de dependență 
faţă de Constantinopol, care au însemnat o negare - dacă nu în 


principiu!, cel puţin în fapt - a autocefaliei recunoscute anterior. 


Biserica Greacă a primit statutul de autocefalie în sânul 


regatului Greciei, în 1850. 


La începutul veacului al XIX-lea, existau în Balcani şapte 
Biserici autocefale sau autonome: patru de limbă sârbă - 
Muntenegru, Patriarhia de Karloviţ, Arhiepiscopia de Belgrad şi 
Biserica autonomă a Bosniei-Herţegovina -, două româneşti - 
România propriu-zisă şi Transilvania - şi una româno-sârbă - 
Bucovina. După Primul Război Mondial, cele patru Biserici sârbe 
s-au regrupat în jurul Arhiepiscopiei de Belgrad, ridicată la rang 
de Patriarhat sârb (1920). în 1925, unirea Bisericilor româneşti s-a 


1 Din 1185 până în 1234, şi în 1355, patriarhii de Constantinopol n-au recunoscut 
autocefalia Bisericii bulgare; din 1346 până în 1375, au contestat-o pe cea a Bisericii 
sârbe (a se vedea F. Miklosic şi ]. Muller, Acta patziar- chatus Constantinopolitani, 1.1, Viena, 
1860, pp. 468, 553-555, 560-564). 

' „De Lautocefalie dans T'Eglise”, extras din Messager de lexarchat du Patri- arche russe 
en Europe occidentale, 11, 1952, pp. 8, 14. 

împlinit prin înființarea Patriarhiei Române. Autocefalia Bisericii 


Bulgare a fost recunoscută în 1945. 


In veacul al XX-lea, Biserica Poloniei şi cea a Albaniei 
dobândesc statutul de autocefale (prima în 1924 - recunoscută de 
Patriarhia Moscovei în 1948, a doua în 1973). 


Multe dintre datele oferite mai sus rămân însă relative si 
discutabile, pentru că autocefalia unor Biserici a fost când 
restrânsă, când deplină, când recunoscută de unele Biserici, dar de 
altele nu, şi, iarăşi, recunoscută în unele epoci, iar în altele nu, de 
unele Biserici sau chiar de una și aceeaşi Biserică, în funcție de 
contextul ecleziastic sau politic şi în egală măsură în funcție de o 
structură teritorială modificată de circum- > 
stanţe politice. 


Autocefalia a fost dobândită în condiţii variabile, în unele 
cazuri necanonice, uneori smulsă cu forța de Biserici, alteori 
cerută sau chiar impusă de Statele de care erau legate, sau acordată 
de Biserici de care nu depindeau. 

După cum explică S. Troitsky în excelentul său articol despre 
autocefalie, aceasta putea fi conferită de trei instanţe: .1) voinţa 
Apostolilor; 2) un Sinod Ecumenic; 3) voinţa episcopatului unei 
Biserici autocefale deja existente, care, într-un sinod local, în 
numele episcopatului universal, ia decizia de a acorda autocefalie 
unei părți din Biserica sa, ori de a renunța la autocefalia propriei 
Biserici pentru a se alipi de o altă Biserică autocefală, ori de a se 
uni cu una sau mai multe alte Biserici autocefale într-o singură 
Biserică autocefală. Drepturile de autocefalie conferite de aceste 
trei instanţe sunt identice, cu singura diferenţă că autocefalia 
recunoscută prin Sinoade Ecumenice nu poate fi anulată decât 
printr-un Sinod Ecumenic.! Nici o altă instanță nu poate să 
confere în mod canonic autocefalie canonică unei Biserici, chiar 
dacă aflăm în istoria Bisericii mai multe tentative în acest sens, 

mai ales din partea: 

1) puterii civile, b) a unei părți din episcopatul unei Biserici 
autocefale, c) a Bisericii din Constantinopol, în afara hotarelor ei 
canonice.!? 

Este important să subliniem faptul că o Biserică autocefală, 
oricare ar fi ea, nu are puterea de a acorda autocefalie decât unei 
părţi din Biserica supusă jurisdicției sale; când e vorba de o parte a 
unei alte Biserici autocefale, lucrul acesta constituie o încălcare a 
principiului inviolabilității drepturilor de care se bucură oricare 
Biserică autocefală, principiu enunțat explicit sau implicit de mai 
multe canoane ale Bisericii Ortodoxe.” 

Singura rațiune pentru cererea de autocefalie din partea unei 
părţi dintr-o Biserică autocefală şi pentru acordarea acesteia de 
către Biserica din care face parte este binele Bisericii. 

Astfel, unul dintre motivele cele mai îndreptăţite pentru 
cererea autocefaliei este marea depărtare la care se află o anumită 
parte dintr-o Biserică autocefală, care o face greu de administrat 
de autoritatea centrală; aflăm în această privinţă multe justificări 


în canoane.! 


1 Ibid, p. 9. Un exemplu pentru această din urmă situaţie îl aflăm în faptul că 
Bisericile Traciei, Pontului şi Asiei au fost private de autocefalia lor de Sinodul IV 
Ecumenic. 

2! Ibid. O argumentare amplă vom afla în paginile următoare. 

3 Mai ales de canonul 34 apostolic: „Se cade ca episcopii fiecărui neam să 
cunoască pe cel dintâi dintre dânşii şi să-l socotească pe el drept căpetenie şi nimic mai 
de seamă să nu facă fără încuviințarea acestuia; Ai fiecare să facă numai acelea care privesc 
eparhia sa și satele de sub stăpânirea ei” | şi canonul 2 al Sinodului II Ecumenic 
(Constantinopol I, 381): „Episcopii puşi peste o dieceză să nu se întindă asupra 
Bisericilor din afara hotarelor lor, nici să nu tulbure Bisericile, ci, potrivit canoanelor, 
episcopul Alexandriei să cârmuiască numai pe cele (Bisericile) din Egipt, iar episcopii 
Orientului să chivernisească numai Orientul, păstrându-se pe seama Bisericii 
antiohienilor întâietăţile (privilegiile) cele din canoanele de la Niceea; şi episcopii 
diecezei Asiei să chivernisească numai cele din dieceza Asiei; şi cei ai Pontului, numai 
pe cele ale (diecezei) Pontului, şi cei ai Traciei numai pe ale (diecezei) Traciei să le câr- 
muiască. lar nechemaţi, episcopii să nu treacă peste dieceza lor pentru hirotonie sau 
pentru alte oarecari cârmuiri bisericeşti”. 

Un motiv frecvent de cerere a autocefaliei, din Evul Mediu 
până în zilele noastre, a fost dorinţa de independenţă a unui popor 
de altă naţionalitate decât cea a Bisericii-mamă. Des invocat 
pentru aceasta a fost canonul 34 apostolic, care hotărăşte că 
„episcopii fiecărui neam trebuie să-şi recunoască întâistătătorul lor 
şi să-l considere drept conducător...”; dar termenul „neam” în 
acest caz nu desemnează naționalitatea, ci împărțirea 
administrativă a Imperiului Roman, interpretare confirmată de 
diverşii comentatori autorizaţi ai acestui canon, care nu văd aici 
nici o obligație de a împărţi Biserica după neamuri.'? Canonul 2 al 
Sinodului II Ecumenic şi canonul 28 al Sinodului IV Ecumenic 
merg, chiar într-o direcţie opusă, vorbind despre supunerea „celor 
de alt neam” uneia şi aceleiaşi autorităţi ecleziastice.” Să amintim 
aici faptul că Sinodul panortodox de la Constantinopol din 1872 a 
condamnat „etnofiletismul”, adică tendința de a împărți Biserica 
potrivit principiului apartenenţei etnice. 

Or, trebuie să admitem, împreună cu Mitropolitul Filaret al 
Moscovei, că, dimpotrivă, „una şi aceeaşi Biserică se poate întinde 
peste mai multe naţii”.* 

Dar încă şi mai importantă este recunoaşterea faptului că 
Biserica e mai presus de naţionalitate, care este sursă de indivi- 
dualism, de particularisme, de opoziţie, de separatism şi divizare, 
atitudini potrivnice caracterului fundamental unificator şi 
integrator al Bisericii cea una şi catolică. Cuvântul Apostolului 
Pavel, potrivit căruia „nu mai este elin şi iudeu..., barbar, scit..., ci 
toate și întru toţi Hristos” (Coloseni 3, 11), constituie în această 
privinţă o referință majoră. 


1A se vedea S. Troitsky, „De Pautocephalie dans lEglise”, extras din Messa- ger de 
Iexarchat du Patriarch russe en Europe occidentale, 11,1952, p. 16. 

2 Cf. S. Troitsky, „De Pautocephalie dans lEglise”, extras din Messager de Jexarchat 
du Patriarch russe en Europe occidentale, 11, 1952, p. 15. 

3Cf. ibid, p. 15. 

4 Culegere de cugetări și critici, V, 2, p. 694. 

O altă condiţie canonică a constituirii unei Biserici autocefale 
este ca ea să aibă cel puţin patru episcopi diecezani: pe de o parte, 
după cum am văzut, canoanele prevăd că pentru învestirea unui 
nou episcop trebuie să fie cel puţin trei electori (canonul 4 al 
Sinodului 1 Ecumenic) şi doi săvârşitori ai hirotoniei (canonul 1 
apostolic); pe de altă parte, se cere să fie mai mult de trei episcopi 
pentru judecarea unui episcop (canonul Sinodului de la 
Constantinopol din 394). Necesitatea de a avea mai mulți episcopi 
este legată şi de faptul că în Biserică autoritatea este întotdeauna 
sinodală, ea trebuie condusă de un sinod episcopal, şi nu de un 
singur episcop. 

In ceea ce priveşte autocefalia unei Biserici, trebuie să mai 
notăm şi faptul că ea este relativă. O Biserică autocefală nu este 
independentă în felul în care este independent un stat. Ea nu este 
o individualitate care acţionează de una singură. Ea trebuie să 
acţioneze în comuniune, și aşadar a fortiori în acord şi în armonie 
cu toate celelalte Biserici locale, care, ca şi ea, se identifică cu 
Trupul lui Hristos şi sunt însuflețite de 
același Duh. 


Bisericile autocefale se bucură de o libertate deplină în 
domeniul administraţiei (a se vedea de exemplu canonul 2 al 
Sinodului II Ecumenic de la Antiohia) şi al dreptului, în domeniul 
canonic, ele trebuie să se supună canoanelor în vigoare în Biserica 
universală, dar dispun de o anumită libertate în aplicarea unora 
dintre ele potrivit propriului context. 
în domeniul liturgic, Bisericile autocefale au obligaţia de a păstra 


forma unitară a slujbelor, acceptându-se doar unele mici variaţii.! 


1 De pildă, Patriarhia de Constantinopol, în 1838, a procedat la o reformă 
liturgică (în vigoare astăzi în întreaga Biserică Greacă, cu excepția Muntelui Ahtos), 
caracterizată îndeosebi prin: eliminarea rugăciunii pentru catehu- meni de la Liturghie; 
eliminarea privegherilor şi săvârşirea Utreniei dimineaţa; mutarea citirii Evangheliei 
de la Utrenie după cântarea a 8-a a canonului. Unele Biserici au instituit mici slujbe 

în schimb, ele nu dispun de nici o autonomie în domeniul 
dogmatic. Fiecare dintre ele are datoria de a păstra tezaurul 
credinţei încredinţat Bisericii universale. în afară de aceasta, 
Biserica Ortodoxă nu cunoaşte nici teoria, nici practica dezvoltării 
dogmei, care a condus la despărțirea de Biserica latină începând cu 
veacul al IX-lea. Bisericile autocefale au însă dreptul, ba chiar 
datoria de a propovădui credinţa şi de a o tâlcui ţinând seama de 
limba, cultura şi mentalitatea popoarelor pe care le păstoresc, 
întemeindu-se pe cele petrecute şi vestite la Pogorârea Sfântului 
Duh. 

Să notăm în fine faptul că, chiar dacă între Bisericile auto- 
cefale a fost stabilită o ierarhie onorifică (a se vedea mai ales 
canonul 36 al Sinodului VI Ecumenic), tuturor li se recunosc 
drepturi egale (după cum dă mărturie, de exemplu, canonul 309 al 
Sinodului VI Ecumenic, care confirmă egalitatea de drepturi 
dintre Arhiepiscopul micii Biserici a Ciprului şi Arhiepiscopul 


marii Biserici a Constantinopolului). 


3. Bisericile autonome 


Bisericile autonome au un statut diferit de cele precedente, 
prin faptul că ele nu sunt complet independente: episcopii şi 
întâistătătorii lor sunt hirotoniți de Biserica-mamă şi dispun de un 
drept de administrare autonomă în limitele stabilite de aceasta. 

Statutul de autonomie a fost în general acordat Bisericilor care 
se aflau pe un alt teritoriu, izolat de cel al Bisericii-mamă. 

Acesta este motivul pentru care Biserica Rusă a fost autonomă 
de la întemeierea ei şi până în momentul în care a dobândit 
autocefalia, în veacul al XV-lea. 


Arhiepiscopia Sinaiului este cea mai veche Biserică autonomă. 


proprii, legate de datini locale, ca Biserica Sârbă, care are o slujbă numită Slava, prin 
care se sărbătoreşte un sfânt ocrotitor al familiei. 


178 I. NATURA ŞI STRUCTURA BISERICII 


Independenţa ei e limitată prin faptul că arhiepiscopul de Sinai 
este hirotonit de patriarhul Ierusalimului. 

Celelalte Biserici autonome sunt cea a Republicii Cehe şi a 
Slovaciei (aceasta din urmă a dobândit acest statut în 1923), a 
Finlandei, Japoniei şi Chinei. La acestea pot fi adăugate (cu 
observaţia că statutul lor este subiect de dispută) Biserica Ucrainei, 
a Bielorusiei, a Basarabiei, Estoniei şi Arhiepiscopia de Ohrida. 


4. Avantajele şi inconvenientele acestei organizări 


Valoarea organizării înfăţişate în cele de mai sus e dată de 
caracterul ei foarte suplu, care prezintă două avantaje principale. 
în primul rând, pot să apară, să dispară sau să reapară Biserici 
autocefale fără ca lucrul acesta să afecteze structura de ansamblu a 
Bisericii. în al doilea rând, fiecare Biserică se poate adapta la un 
context politic specific fără a angaja în vreun fel celelalte Biserici 
şi fără ca să fie afectată comuniunea cu ele în ceea ce priveşte 
credinţa şi Sfintele Taine." 

Inconvenientul acestei organizări este riscul ca Bisericile, 
independente de drept şi de fapt să se izoleze şi să aibă dificultăți 
de organizare şi coordonare în vederea acțiunilor comune.! Dar 
am văzut deja că sistemul sinodalităţii şi al concilia- rităţii, ca şi 
celelalte modalităţi folosite în mod obişnuit pentru stabilirea de 
relații şi manifestarea comuniunii atenuează aceste inconveniente. 

Naționalismul este însă un risc mult mai grav, inerent acestui 
tip de organizare, dar care nu ţine atât de fundamentele ei, cât de 
o anumită formă a evoluţiei sale. 


5. Naţionalism și principiu teritorial 
Putem observa că în veacul al XIX-lea autocefalia a dobândit 
un înţeles nou, identificându-se cu independenţa absolută a noilor 


1 Cf. ]. Meyendorff, L'Fglise orthodoxe hier et aujourd hui. Paris, 1960, pp. 116-117. 

Biserici naţionale - adică identificate cu o naţiune”? -, legată de o 
conştiinţă identitară nu doar culturală, ci şi politică. 

Legătura cu factorii politici nu este o realitate modernă, ea 
exista deja în veacurile al IV-lea şi al V-lea, atunci când con- 
stituirea Bisericilor autocefale s-a făcut în strânsă legătură cu 
organizarea administrativă a Imperiului. Dar nu putem vorbi de o 
identitate deplină, pentru că nu toate diecezele civile ale 
Imperiului Roman au devenit Biserici autocefale, ci doar 
paisprezece dintre ele, iar capitalele administrative ale acestor 
dieceze civile nu au devenit în mod sistematic reședințe ale 
Bisericilor autocefale. 

Cele cinci patriarhate corespundeau la origine cu diecezele 
Imperiului Bizantin. După căderea Constantinopolului (în 1453), 
ele au continuat să existe pe o bază teritorială care nu era 
naţională, ci acoperea în majoritatea cazurilor mai multe ţări sau 
naţii. 

Pentru Bisericile autocefale care s-au constituit (sau recon- 
stituit) ulterior (începând cu Evul Mediu) principiul naţio- nai 
devine, dimpotrivă, un element preponderent al conştiinţei 
identităţii lor şi al exigenţelor ce decurg de aici. 

Acest principiu naţional poate fi legitim atunci când el leagă 
identitatea lingvistică şi culturală a credincioşilor de un teritoriu 
dat (un principiu puternic stabilit în Biserica Ortodoxă, de la 
Pogorârea Sfântului Duh, care cere respectarea limbii şi culturii 
feluritelor „neamuri”, în sensul nou-testa- mentar al termenului). 

Dar el ia forma unui naționalism incompatibil cu duhul şi 
canoanele Bisericii Ortodoxe atunci când se întemeiază pe baze 
etnice şi se traduce printr-o voinţă de dominare, de separatism, de 


excludere a celorlalți sau de orgoliu naţional (pentru că, trebuie s- 


1 Cf. ibid, 
2C£]. Meyendorfi, Ortodoxie et catholicity Paris, 1965, p. 44; L Egliseort- hodoxe hier et 
aujourd'hui, Paris, 1960, p. 117. 

o spunem, Bisericile în dimensiunile lor umane sunt din păcate 
supuse aceloraşi patimi ca şi oamenii, sau chiar unor patimi mai 
rele, în măsura în care colectivitatea le potenţează). 

Principiul naţional este şi mai inacceptabil atunci când 
ridicarea unei Biserici la statutul de autocefalie nu are alt scop 
decât acela de a însoţi, de a îndreptăţi sau de a confirma dobân- 
direa de către un stat a independenţei sale politice, atunci când 
„Biserica autocefală este înţeleasă ca o condiţie sine qua non a 


suveranităţii statelor sau națiunilor”! 


„ clerul şi credincioşii având 
de îndurat drama schismei - cum a fost cazul cu Biserica Greacă 
vreme de şaptesprezece ani (1833-1850), cu Biserica Română 
vreme de douăzeci şi unu de ani (1864-1885), cu Biserica Bulgară 
vreme de şapţezeci şi doi de ani (1872-1948), cu Biserica Albaneză 
vreme de cincisprezece ani (1922-1937) - şi sfâşieri interne (pe 
care le putem constata astăzi în diverse ţări, ca Macedonia, 
Ucraina, Moldova sau Estonia). 

Naționalismul ecleziastic a căpătat în mai multe rânduri 
expresii exacerbate. De exemplu, atunci când episcopii din 
Bulgaria au făcut demersuri pe lângă Patriarhia Ecumenică pentru 
obţinerea autocefaliei, bulgarii din Constantinopol (mulți la acea 
epocă) au cerut să li se acorde şi lor această autocefalie. Această 
revendicare, care încălca principiul canonic potrivit căruia nu pot 
fi doi episcopi în acelaşi loc, a prilejuit condamnarea 
„etnofiletismului” prin sinodul ţinut la Constantinopol în 1872.! 
Această condamnare sinodală rămâne şi astăzi o referinţă când e 
vorba de tentative sau tentatii de a constitui Biserici sau de a le 
menţine în condiţii proscrise de canoane, pe baze pur etnice sau 
naţionaliste. 

Trebuie să notăm totuşi că Patriarhia de Constantinopol, la 
numai câţiva ani după sinodul mai sus menţionat, a admis să se 


1]. Panev, „Quelques remarques sur Pautociphalie”, Contacts, 47, 1995, p. 132. 

ţină seama de factorii politici şi naţionali în constituirea unei 
Biserici autocefale. Patriarhul Ioachim III, într-o scrisoare 
adresată în 1879 prinţului sârb Milan Obrenovici şi mitropolitului 
de Belgrad, Mihail, care îi solicitau autocefalia Bisericii Sârbe, a 
admis că autocefalia „unei Biserici locale poate fi stabilită nu 
numai în funcţie de importanţa istorică a oraşelor şi regiunilor 
creştinătăţii, ci şi de situaţia politică a popoarelor şi naţiunilor”.!? 
Referindu-se la canonul 28 al Sinodului de la Calcedon şi la opinia 
Sfântului Fotie, patriarhul spune că „drepturile bisericeşti, în mod 
special cele ale episcopiilor, urmează de obicei subdiviziunea 
politică a țării şi guvernului în cauză”*, după cum s-a şi întâmplat, 
aşa cum am văzut, atunci când s-au format Bisericile autocefale 
din cadrul Imperiului Roman/Bizantin. Factorii politici nu 
constituie însă o justificare pentru constituirea unei Biserici 
autocefale pe criterii pur etnice sau naționaliste. Acest fapt nu 
justifică nici supunerea Bisericii în faţa Statului, când e vorba de 
constituirea unei Biserici autocefale; Statul o poate solicita, dar nu 
o poate impune şi cu atât mai mult nu poate fi autorul constituirii 
ei. 

Pe de altă parte, faptul că se ţine cont de factorii politici arată 
că noţiunea de teritorialitate legată de Biserica autocefală rămâne 
destul de vagă; pentru că un teritoriu se poate extinde sau 
restrânge în funcţie de schimbările politice (avem în această 
privinţă exemplele oferite de Imperiul Austro-Un- gar, de 
Imperiul Rus, de Statul sovietic şi de Statul iugoslav), o Biserică 
autocefală poate ea însăşi să-şi extindă sau să-şi restrângă sfera 
jurisdicției de-a lungul timpului. 


Totuşi, jurisdicția unei Biserici autocefale rămâne întotdeauna, 


1 Cf. Mansi, 45, col. 417-546. 

2 Citat dej. Panev, „Quelques remarques sur lautocephalie” Contacss, 47, 1995, 
pp. 125-126. 

3 Ibid, 

în principiu (adică conform canoanelor Bisericii Ortodoxe), legată 
de un teritoriu dat şi nu poate fi definită, de exemplu, prin simpla 
prezenţă a unor resortisanţi într-un anume loc geografic; lucrul 
acesta ar însemna ca autocefalia să fie subordonată unor criterii 
pur etnice, iar noțiunea - fundamentală în ecleziologia creştină - 
de Biserică locală să fie contrazisă, în măsura în care, atunci când 
resortisanţi din diferite ţări sunt prezenţi într-un acelaşi loc, n-ar 


mai fi o singură Biserică a locului, ci mai multe Biserici. 


CAPITOLUL 6 


Ierarhia bisericească 


I. LOCUL ŞI ROLUL EPISCOPULUI ÎN BISERICĂ 


Am abordat deja în capitolele precedente problema locului şi 
rolului episcopului, dar mai ales din punctul de vedere al 
structurii Bisericii şi al instituţiilor ei. 

Este necesar să completăm această abordare printr-una mai 
duhovnicească, care înfăţişează locul şi rolul episcopului când e 
vorba de comunitatea - Biserica locală - pe care o păstoreşte, 
amintind totuşi pe scurt unele aspecte evocate mai sus, pentru a 


situa problema într-un context global.! 
1. Legătura, strânsă dintre episcop şi Biserică 


Există o strânsă legătură reciprocă între episcop şi Biserica 


locală păstorită de el. 


1 Locul special şi important al episcopului, în raport cu Euharistia şi Biserica, a 
fost studiat în detaliu, cât priveşte primele trei secole (cu adevărat hotărâtoare pentru 
concepţia ortodoxă), de Mitropolitul loan Zizioulas în teza sa (LEucharistie, IEvegue et 
IEglise durant les trois premiers siecles, Paris, 1994, ed. a Il-a, Paris, 2010), dar într-o 
perspectivă episcopocentrică excesivă, în care multe afirmaţii sunt reiterate fără a fi 
fondate sau fără a se respecta un echilibru al informaţiilor oferite de izvoare. Acest 
exces se datorează voinţei autorului de a contrabalansa „ecleziologia euharistică” 
apărată (de asemenea într-un mod excesiv, dar în sens opus) de pr. Nicolae Afanassieff 
şi de discipolul său, pr. Alexander Schmemann (a se vedea opcit, ed. I, pp. 250 ş.u.). 

Am notat deja că, potrivit canoanelor Bisericii, un episcop nu 
poate fi uns decât pe seama unui loc anume şi a unei turme pe care 
are datoria s-o păstorească, altfel spus el este întotdeauna ales şi 
hirotonit pentru o Biserică locală anume, care există în mod 
concret. 

în fiecare Biserică locală, episcopul şi credincioşii sunt legaţi în 
mod organic şi nedespărțit. Un episcop fără credincioşi nu poate 
constitui o Biserică, după cum nici credincioşii fără episcop nu 
constituie o Biserică. „Biserica - scrie Sfântul Ciprian - este 
unitatea credincioşilor cu episcopul, a turmei cu păstorul. 
Episcopul este în Biserică, şi Biserica în episcop.”! La rândul său, 
Patriarhul Dositei spune: „Demnitatea de episcop este atât de 
necesară pentru Biserică, încât fără el nu se poate numi Biserica 
biserică, nici creştinul, creştin.” ? Sfântul Ciprian spune scurt: 
„Biserica se sprijină pe episcopi.”* 

Adunarea euharistică, elementul esenţial al Bisericii locale, a 
avut dintotdeauna drept proestos al ei un episcop (la început, acest 
proestos era un episcop-prezbiter, primul între prezbiteri, apoi un 
episcop înconjurat de un sobor de preoți; ulterior, când 
comunităţile locale s-au înmulţit, adunările euharistice erau 
prezidate de prezbiteri delegaţi de episcop şi reprezentanţi ai lui); 
fără episcop, nu se putea săvârşi Liturghia şi ca atare nu putea 
exista ekklesia. 

în general, în Biserică, totul trebuie să se facă „prin episcop”, 
în acord cu el, şi nimic fără el. Sfântul Ignatie Teofo- rul spune că 
nu poți pretinde că eşti cu adevărat creştin şi al Bisericii dacă nu 


ţii seama în tot ce faci de episcop.“ Astfel, el îndeamnă: „După cum 


1.Epistole, LXVI, 8. 

2 Mărturisirea lui Dositei, X. 

3 Epistole, 33. 

4 Către Magnezieni, IV: „Se cuvine, dar, nu numai să ne numim creştini, ci să şi 
fim; că sunt unii care numesc pe episcop episcop, dar Ie fac pe toate fără el. 

Domnul n-a făcut nimic, nici prin El însuşi, nici prin Apostoli, 
fără Tatăl (cf. loan 5, 19, 30; 8, 28), cu Care era unit, tot aşa şi voi 
să nu faceți nimic fără episcop.” lar în altă parte spune: „Toţi câţi 
sunt ai lui Dumnezeu şi ai lui lisus Hristos sunt cu episcopul.”” *” 
Şi iar sfătuieşte: „Urmaţi pe episcop, după cum lisus Hristos 
urmează pe Tatăl [...]. Nimeni să nu facă fără episcop ceva din cele 
ce ţin de Biserică. Acea Euharistie să fie socotită legiuită, care este 
făcută de episcop sau de cel însărcinat de episcop. Unde este 
episcopul, acolo să fie şi obştea credincioşilor, după cum unde este 
lisus Hristos acolo este şi Biserica universală. Fără episcop nu este 
îngăduit nici a boteza, nici a face agapă, ci numai ceea ce încu- 
viinţează el este bineplăcut lui Dumnezeu. Şi aşa, toate câte se fac 
sunt neînșelătoare şi legiuite.”8 

în faţa confesiunilor creştine care ignoră sau minimalizează 
funcţia episcopului, patriarhii răsăriteni, într-o enciclică în care 
sunt recapitulate diversele aspecte ale acestei funcţii, subliniază 
mai ales faptul că ea este indispensabilă pentru Biserică: 


„Noi afirmăm că episcopatul este atât de necesar pentru 
Biserică, încât fără el Biserica nu este biserică, iar creştinul nu 
este creştin, şi nici nu pot fi numiţi aşa. Pentru că episcopul 
este succesor al Apostolilor prin punerea mâinilor şi chemarea 
Duhului Sfânt, şi primeşte prin succesiune puterea dată de 
Dumnezeu de a lega şi a dezlega. El este 
1 icoană vie a lui Dumnezeu pe pământ, iar prin lucrarea 
dumnezeiască şi puterea Sfântului Duh, e izvor bogat al 


tuturor Tainelor Bisericii universale, prin care se dobândeşte 


SUnii ca aceştia nu mi se par a avea o bună conştiinţă, pentru că adunările lor de slujbă 
nu sunt legiuite, nici întemeiate potrivit poruncii Domnului (în rom., Scrierile Părinților 
Apostolici, PSB, voi. 1, EIBMO, 1979, p. 166). 

6 Către Magnezieni, VII, 1 (în rom., op.cit, p. 167). 

7! Către Filadelfieni, III, 2 (în rom., op. cit, p. 179), 

8 Către Smirneni, VIII, 1-2 (în rom., op. cit, p. 184). 

mântuirea. Noi suntem încredinţaţi că episcopul este la fel de 
important pentru Biserică, ca aerul pentru om şi soarele pentru 
lume.” 

Episcopul este necesar nu doar pentru existenţa în sine şi de 
sine a unei Biserici locale; fiind ales de sinodul episcopilor, 
hirotonit de mai mulți episcopi, înscris astfel în succesiunea 
apostolică şi participant la sinoade, el dă mărturie de comuniunea 
Bisericii locale pe care o păstoreşte cu celelalte Biserici locale, şi 
de apartenenţa ei la Biserica universală. 

în sânul Bisericii sale, episcopul este Mare-preot (Arhiereu), 
învățător şi păstor! 7, adică este proestosul adunării euha- ristice, 
săvârşitorul Sfintei Liturghii şi iconomul Tainelor (sau 
sacramentelor); el propovăduieşte şi păzeşte dreapta credință şi 
buna orânduială a vieţii creştine; el este cel care veghează asupra 
turmei sale, o păzeşte şi o călăuzeşte pe calea cea bună, după cum 
arată însuşi numele lui (episkopos - care veghează, supraveghează, 
apără şi păzeşte). 


2. Episcopul - Mare-preot 

a. Episcopul - întâistătătorul sinaxei euharistice și unicul ei săvârșitor 

Cea dintâi slujire a episcopului în Biserica Ortodoxă este aceea 
de a prezida adunarea euharistică. Această slujire este pusă în 
prim-plan de Părinţii care au scris cel mai mult despre episcopat?, 
şi intens reamintită în epoca noastră de Mitropolitul loan 


Zizioulas.! Ea îl arată pe episcop ca unicul săvâr- şitor al 


1 Epistola Patriarhilor Bisericii Răsăritene despre credința ortodoxă din anul 1723, par. 10 

2]. Meyendorff, Orthodoxie et catholicite, Paris, 1965, p. 24. 

3 A se vedea Sf. Ignatie Teoforul, Către Magnezieni, VI, 1 (în rom., op. cit, pp. 165- 
169); Sf. Ciprian al Cartaginei, L Uniri de /Eglise (Despre unitatea Bisericii universale), 5, SC 
500, p. 184 (în rom., în PSB, voi. 3). 

Liturghiei, preotul (sacerdos) prin excelenţă! * 


, slujitorul „preoţiei 
celei mari”, altfel spus „Marele-preot”.” Episcopul primeşte acest 
titlu pentru că în adunarea euharistică el „ţine locul lui 
Dumnezeu”*, sau mai precis deţine locul pe care îl are Hristos 
între Apostoli, sau este chip al lui Hristos.” Pentru că în mod 
normal şi în principiu titlul acesta îi este dat numai lui Hristos, 
Cel ce este în Biserică „Arhiereu mare” (Evrei 4, 14), singurul 
mare Arhiereu al Noului Testament (cf. Evrei 2, 17; 3, 1; 4, 14-15; 
5, 1-10; 6, 20; 7, 26-28 8 1 şu.) şi însuşi săvârşitor al 
Dumnezeieştii Liturghii, după cum limpede se rosteşte: „Tu eşti 
Cel ce aduci (jertfeşti) şi Cel ce Te aduci (Le jertfeşti), Cel ce 
primeşti şi Cel ce Te împărţi, Hristoase, Dumnezeul nostru.” 


b. „Izvorul Tainelor” 

în calitatea sa de preot, episcopul nu este doar protosul-să- 
vârşitor al Liturghiei euharistice, ci şi primul iconom al Tainelor 
(slujire pe care preoţii din eparhia sa o împlinesc doar ca delegaţi 


ai lui). Pentru aceasta Patriarhul Dositei îl numeşte pe episcop 
„izvorul cel bogat al tuturor Tainelor Bisericii soborniceşti”.! 
Lucrul acesta se arată concret prin faptul că sfântul mir folosit de 
preoți în Taina Mirungerii la Botez le este dat de episcop; şi nu ca 


semn al dependenţei „administrative” a preoților față de episcop, 


1 în teza sa L'Fucharistie, TEveque et Ikglise durant les troispremiers siecles. Paris, 
1994, ed. a Il-a, 2010, şi în numeroase articole (a se vedea mai ales „L'Eglise locale dans 
une perspective eucharistique”, în LEire ecclesial, Geneva, 1981, p. 184), nu fără excese, 
pentru că ajunge nu doar să minimalizeze celelalte funcţii, fie că le consideră, nu 
întotdeauna în mod întemeiat, ca incluse în această primă funcţie, fie că le consideră ca 
secundare, fie că le priveşte ca deviații (a se vedea „Leveque selon la doctrine 
theologique de lEglise ortho- doxe”, în LFglise erses institutions, Paris, 2011, pp. 369-373; 
„Leveque, president de rEucharistie”, ibid, pp. 393 ş.u.). 

2 A se vedea Sf. Ipolit al Romei, Tradizia apostolică, 3 şi 9; Sf. Ciprian al 
Cartaginei, Epistole, 3. 

3Cf. Sf. Ciprian al Cartaginei, Epistole, 3. 

4Sf. Ignatie Teoforul, CătreMagnezieni, VI, 1 (în rom, opt, p. 166). 

5 A se vedea infia. 

ci pentru a se arăta limpede că episcopul este izvorul Sfintelor 
Taine în sânul Bisericii locale şi ca el este garantul validității lor, 
în calitate de urmaş al Apostolilor." ” 

Mitropolitul loan Zizioulas, în teza sa despre Euharistie, 
episcop şi Biserică, ca şi în întreaga sa operă ecleziologică”, insistă 
mult asupra faptului că episcopul este cel care prezidează sinaxa 
euharistică, dar, pornind de aici, înţelege slujirea episcopului într- 
un mod prea exclusivist, schematic şi limitativ; or, e important să 
se înțeleagă şi cealaltă slujire a sa, pe lângă săvârşirea Liturghiei 
euharistice, şi anume cea de acordare a Tainelor (chiar dacă e 
adevărat că în primele timpuri creştine cele mai multe dintre ele - 
Botezul, Mirungerea şi Cununia - erau unite cu Liturghia). După 
cum spune părintele Serghie Bulgakov, tocmai în această calitate a 
sa de iconom al Tainelor - pentru că ele sunt izvor de har şi viață 
-, episcopul este în mod firesc principiul organizator al vieţii 
Bisericii:  „Concentrată în persoana  ierarhului, puterea 
sacramentală, în mod deopotrivă firesc şi de neocolit, devine în 
general principiul organizator al puterii bisericeşti [...]. Ca unul ce 
posedă plenitudinea puterii harismatice, episcopul devine în mod 
necesar centrul în jurul căruia gravitează întreaga viaţă a 
comunităţii bisericeşti, pentru că depinde de el în mod esenţial”; 
în acest sens trebuie înțeleasă - adaugă părintele Bulgakov - 
„logica gândirii Bisericii din primele veacuri, a Sfântului Ignatie, a 
Sfântului Ciprian: episcopuzm in ecclesia et ecclesiam in episcopo T 

Dar ca în Euharistie, şi aici Hristos este Marele Arhiereu şi 
săvârşitorul Sfintelor Taine ale Bisericii Sale; El este adevăratul 

1 Scrisoarea Patriarhilor răsăriteni către episcopii din Marea Britanie, 1723, par. 10. 

2 Faptul că sfântul şi marele mir este sfinţit de episcop şi dat preoţilor de 
episcop e totodată o mărturie a originii şi a caracterului apostolic al Tainei Mirungerii, 
care este un dar al Sfântului Duh. Iar faptul că episcopul care sfințeşte sfântul şi marele 
mir este întâistătătorul unei Biserici autocefale e o mărturie a unităţii episcopilor din 


sânul Bisericii locale, înţeleasă în sens larg. 
3 L'Etre ecclisial, Geneva, 1981, pp. 57-194; Lkglise et ses institutions, Paris. 2011. 

izvorâtor al harului, şi Duhul, adevăratul dătător; Hristos este 
adevăratul centru în jurul căruia se orânduiesc toate, şi Duhul 
Sfânt, adevăratul orânduitor. Episcopul şi preoţii sunt doar 


săvârşitori ai ritualului prin care darurile se îndeplinesc. 


3. Episcopul - învăţător 

a. Slujirea învățătorească a episcopului; natura și 

fundamentele ei 

După cea de liturghisitor şi iconom al Sfintelor Taine, a doua 
slujire a episcopului este cea de învățător, el, după cum se spune în 
Liturghie, „drept învățând cuvântul adevărului”. Această slujire 
constă în predicarea credinţei, dar şi în păzirea şi apărarea ei 
atunci când deplinătatea îi este ameninţată şi, în fine, în 
răspândirea ei. 

1. Trebuie să notăm că la începuturile creştinismului slujirea 
de învățător sau „didascăl” putea fi încredinţată unor laici, în 
virtutea harismei deosebite cu care erau înzestrați (cf. | Corin- 
teni 12,28-29). Din cauza situației complicate create de înmulțirea 
ereziilor, această sarcină rămâne până la urmă numai în seama 
episcopilor, care aveau şi autoritatea instituirii, şi vrednicia 
harismatică conferită prin hirotonie!? (a se vedea infia). 

Interesant este faptul că în primele veacuri creştine slujirea 
învăţătorească a episcopilor începea cu lucrul cel mai elementar, şi 
anume catehizarea catehumenilor. 

In zilele noastre, slujirea aceasta se împlineşte îndeosebi prin 
predica rostită la Liturghie, fie la sfârşit, fie după citirea 
Evangheliei. In principiu, predica este o tâlcuire a pericope- lor 
din Apostolul sau Evanghelia zilei. De aceea, slujirea învă- 
țătorească a episcopului este adeseori privită drept slujire de 


1 LOrbodoxie, Lausanne, 1980, p. 51. 
2 Lucrul acesta exista deja în secolul al III-lea, când faptul că Origen - pe 
vremea aceea didascăl - predica în biserică provoacă protestul lui Dimitrie 

tâlcuire a cuvântului Scripturii; ca urmaş al Apostolilor, episcopul 
este, în Biserica locală, cel mai destoinic şi mai vrednic de 
ascultare tălmaci al credinţei. Latura exegetică a slujirii 
învățătoreşti este limpede înfăţişată în canonul 19 al sinodului in 
Trullo, care îi îndeamnă pe episcopi să se întemeieze pe scrierile 
Sfinţilor Părinţi în cele ce învaţă, spre buna împlinire a datoriei 


lor: 


„Se cuvine ca întâistătătorii Bisericilor să înveţe în fiecare 
zi, şi cu deosebire în duminici, întregul cler şi popor, cuvintele 
dreptei credinţe, culegând din Scriptura dumnezeiască 
înțelesurile şi judecăţile adevărurilor şi să nu treacă hotarele 
cele ce şi sunt puse sau predania de Dumnezeu purtătorilor 
Părinţi. Dar şi dacă s-ar dezbate vreun cuvânt din Scriptură, pe 
acesta să nu-l tâlcuiască altfel decât au arătat luminătorii şi 
dascălii Bisericii prin scrierile lor şi mai vârtos întru acestea să 
se mulțumească, decât alcătuind cuvântări proprii, ca nu 
cumva să ajungă, fiind neiscusiţi pentru aceasta, să se abată de 
la ceea ce se cuvine (adică să greşească). Pentru că popoarele 
prin învăţătura pomeniţilor Părinţi au ajuns la cunoştinţa celor 
vrednice şi de dorit, precum şi a celor nefolositoare, şi să-şi 
potrivească 


al Alexandriei (a se vedea Eusebiu de Cezareea, Iroria bisericească, VI, 19, 17-18; în rom., 
în PSB, voi. 13, EIBMO, p. 244). 


viaţa spre mai bine şi să nu fie cuprinşi de patima neştiin- ţei, 
ci, luând aminte la învăţătură, se feresc pe ei, ca să nu pățească 
ceva rău, şi, de frica pedepselor care au să vie, îşi lucrează 
loruşi mântuirea.” 

2. In al doilea rând, episcopul are sarcina de a veghea 
(episkopeo) la menţinerea dreptei credinţe (ortodoxe); când se ivesc 


strâmbări, înstrăinări şi rătăciri, el este înaltul şi marele ei 

3. Ca urmaş al Apostolilor, şi însuşi apostol (după cuvântul 
Sfântului Ciprian: apostolus id est episcopus), episcopul are, în fine, o 
slujire apostolică, aceea de a vesti în tot locul cuvântul adevărului, 
de a răspândi Evanghelia. 

Pentru a împlini toate aceste slujiri care ţin de rostul lui 
învăţătoresc, la hirotonia sa episcopul primeşte „harul sigur al 
adevărului”, cum spune Sfântul Irineu de Lyon! ?, fiind învestit 
prin însăşi hirotonia sa, instituţional şi harismatic, cu o putere pe 


care preoții, diaconii şi laicii nu o au." Dar episcopul poa- 


1 P.P. Joannou, Discipline generale antique (II-Il-eme siecles), t. 1, 1, Les Canons des 
conciles aecumeniques, Grottaferrata, 1962, pp. 150-151 (în rom., Canoanele Bisericii 
Onodoxe..., op.cit, p. 128). 

2 Contra ereziilor, IV, 1, 2. 

3 în zilele noastre, în unele ţări ortodoxe, predica este uneori încredinţată 
unor laici competenţi. Lucrul acesta este însă interzis prin canonul 64 al sinodului in 
Trullo: „Cum că nu se cuvine mireanului a porni cuvânt în public sau a învăţa, 
însuşindu-şi de aici luişi dregătorie dăscălească, ci a urma rânduirii celei predate de 
Domnul, şi a deschide urechea la cei ce au luat darul învățătorescu- lui cuvânt, şi a se 
învăţa de la dânşii cele dumnezeieşti.” Canoanele 19 şi 64 ale sinodului in Zrullo pun în 
mod clar această funcție numai şi numai în seama episcopilor. Potrivit comentariului 
lui Balsamon, chiar şi clericii sunt în postura de învăţăcei, iar nu de învăţători, ca şi 
mirenii: „De s-ar întreba cineva dacă oprirea mirenilor de a predica poporenilor sau de 
a vorbi despre cele ce privesc credinţa îi priveşte şi pe monahi ori pe clerici, să ştie că 
numai întâistătătorii şi cei rânduiţi pentru aceasta au dreptul de a învăţa, iar cel care 
încalcă rânduia- la va fi tras la răspundere. Mulţi monahi şi clerici au fost canonisiţi din 
această 

te delega această putere preoților atunci când el nu este prezent.!? 
Se pare chiar că, istoric vorbind, funcţia învățătorească a fost 
prima slujire delegată preoţilor, chiar înainte de cea a săvârşirii 
Liturghiei. 

b. Condiţiile exercitării acestei slujiri ţi limitele ei 

Slujirea învățătorească a episcopului presupune anumite 
condiţii şi are anumite limite. 

Harisma adevărului primită de episcop la hirotonie nu se 
exercită de la sine, ca prin minune, ci printr-o sinergie care cere 
de la el anumite însuşiri. Pentru ca această charisma veri- tatis să fie 
necontenit lucrătoare, episcopul trebuie să ducă o viaţă cucernică, 
să fie smerit!, să nu grăiască „dintru ale sale”, ci în toate să se 
supună întru totul predaniei Bisericii, cea din Sfânta Scriptură şi 


din Sfânta Tradiţie, de la Sinoade şi de la Sfinţii Părinţi. Trebuie 


y» 


Ipricină.” Problema se punea deja şi mai înainte; către anul 230, când Origen, care era 
pe atunci didascăl laic în Alexandria, a făcut o călătorie în Palestina, episcopii din 
Cezareea şi Ierusalim l-au invitat să predice în biserici, lucru care l-a făcut pe episcopul 
său, Dimitrie al Alexandriei, să protesteze (a se vedea Eusebiu de Cezareea, Istoria 
bisericească, VI, 19, 17-18). Scrierilepseudo-cle- mentine, ale căror cele mai vechi texte urcă 
până spre epoca lui Origen, atestă existenţa în acea epocă a unor cateheți care nu 
aparţineau clerului; dar chiar şi această funcţie, câteva decenii mai târziu, pare să fi fost 
încredințată numai epi- scopilor. Biserica veche pare să fi fost mai tolerantă în ceea ce 
priveşte funcţia de învățător; astfel, Tradiţia apostolică (începutul veacului al III-lea) 
permite ca ea să fie îndeplinită de laici. încă şi astăzi, Biserica Ortodoxă acordă un loc 
important teologilor laici, chemaţi adesea să predea în seminarele şi facultățile de 
teologie, sau să fie consultanţi în sinoade. Cu privire la acest subiect, a se vedea A. 
Faivre, Les Premiers laics. Lorsque lglise naissait au monde, Strass- bourg, 1999, pp. 106-109, 
123-125, 231-244; „Laikos”, în Idem, Chreziens et Eglises, des identites en construction, Paris, 
2011, pp. 292-296; „Theologiens laic et laics theologiens; position des problemes â 
lepoque paleochrdtienne”, Jre- nikon, 1987-2, pp. 193-217 şi 1987-3, pp. 350-377; Pr. 
Nicolas Afanassieff, LEglise du Saint Esprit, Paris, 1975, pp. 108-120. 

2 Lucrul acesta îl indică Balsamon în comentariul său la canonul 64: „Numai 
episcopii sau cei desemnaţi de ei (adică anumiţi preoţi) pentru aceasta pot să înveţe 
poporul lui Dumnezeu şi să tâlcuiască dogmele Preasfântului Duh.” Delegarea puterii 
învăţătoreşti pe seama preoţilor în anumite împrejurări s-a produs probabil în cursul 
veacului al IV-lea. Omiliile Fer. Augustin rostite la Hippone pe când era preot au iscat 
şi ele proteste, cu toate că predica cu acordul episcopului său; de altfel, Sf. loan Gură de 
Aur, încă înainte de a deveni episcop, era un binecunoscut predicator. 

de asemenea să stăruie în comuniunea cu soborul episcopilor şi cu 
toţi fraţii de slujire, să oglindească în cugetele şi cuvintele sale 
sobornicitatea Bisericii, adică întreaga ei conştiinţă, cunoaştere şi 
trăire. Vestind adevărul, episcopul nu glăsuieşte în numele său, ci 
ex ofkicio, în numele întregii Biserici, ca unul învestit s-o 
reprezinte şi să grăiască în numele ei. Ca om, folosindu-se de 
propriile sale puteri (şi nu de cele conferite de Biserică), e supus 
greşelii. El nu e hărăzit cu o infailibilitate a sa, ci are parte de 
infailibilitatea Bisericii, atâta vreme cât e trup din trupul Bisericii, 
şi Biserica trup din trupul lui. părintele George Florovsky spune că 
după cum „Biserica, adică întreaga obşte bisericească [...], îl are pe 
episcop drept centru de convergenţă [|...] şi este, ca să spunem aşa, 
cuprinsă în episcop (ecclesia in episcopo), [...] şi [...] şi singur 
episcopul are puterea şi dreptul de a vorbi în numele turmei sale”, 
tot aşa, la rândul său, „episcopul e dator să cuprindă în sine 
Biserica, mărturisind şi înfăţişând credinţa şi trăirea Bisericii, nu 
propria lui teologie; nu va vorbi în numele său, ci în numele 
Bisericii, nu ex sesse - cum gândeşte Vaticanul -, ci cu totul 
dimpotrivă, ex consensu ecclesiae”.! 

Dacă episcopul grăieşte dintru ale sale şi nu se face glas al 
Bisericii, după cugetul său, iar nu după Sfânta Tradiţie, e pândit de 
înşelare şi de cuvânt mincinos. Şi atunci, după cum spun mai toți 
ecleziologii ortodocşi, oricare cleric, monah şi laic are dreptul şi 
sfânta îndatorire de a-l mustra pe el cu adevărul Bisericii. Aşa 
cum spune părintele George Florovsky: „Popo- ! ? nil 
dreptcredincios are dreptul şi chiar datoria de a cerceta credinţa 
episcopului, de a nu i se supune şi de a-i se împotrivi cu credința 
sa - fireşte, din lăuntrul plenitudinii soborniceşti. Puterea 

1 Cf. Sf. Ciprian al Cartaginei, Epistole, LXVI, 3. 


2 „Fragments theologiques”, Messager de lexarchat du Patriarche russe en Europe 
occidentale, 105-108,1980-1981, p. 66. 

episcopului nu e primită de la păstoriţii săi, de la poporul din 
Biserică, ci de la însuşi Hristos, prin succesiune apostolică, dar e 
puterea de a mărturisi şi înfățişa trăirea întregului popor 
dreptcredincios.” După cum am spus, uneori câte un episcop sau 
mai mulți episcopi, alteori chiar cei mai mulți dintre ei sau chiar 
toți episcopii dintr-o Biserică locală au căzut în erezie. lar în 
Biserica veche aflăm numeroase cazuri de episcopi depuşi din 
scaun la cererea credincioşilor." ? 


4. Episcopul - Păstor 


a. Episcopul, capal Bisericii locale şi conducător al turmei 

credincioșilor 

1 altă mare slujire a episcopului este cea de păstor al turmei 
sale. Aceasta înseamnă că el este cap al ei - ca cel ce merge 
înaintea ei, o călăuzeşte şi o îndrumă -, altfel spus conducător al 
ei; el veghează (potrivit înțelesului prim al cuvântului episkopos) la 
buna rânduială din sânul ei; el este păzitorul ei, cel care o 
ocroteşte; el este cel care se îngrijeşte de fiecare oiţă, întărind-o 
dacă este slabă, oblojind-o dacă este bolnavă, plecând în căutarea 
ei dacă s-a rătăcit. 

Slujirea de păstor este amintită în Faptele Apostolilor (20, 28): 
„Luaţi aminte de voi înșşivă şi de toată turma întru care Duhul 


1 Ibid, p. 67. 

pi De pildă, Pavel de Samosata. Merită să cităm în această privinţă, această 
remarcă a lui P. Dabin: „Consimţământul credincioşilor în materie de credinţă, numit 
şi simţ sobornicesc, este un criteriu sigur al tradiţiei dumnezeieşti, dacă se înfăţişează 
ca sigur, limpede şi unanim. Textele scripturistice aduse în mod obişnuit în sprijinul 
acestui consimțământ sunt: loan 17, 20-21; Romani 1, 5; | Corinteni 3, 22; Efeseni 4, 
16; I loan 2, 20-21,27). Unitatea în dreapta credinţă este o însuşire esenţială a Bisericii. 
Ea este lipsită de putere dacă aparține doar ierarhiei bisericeşti. Părinţii şi teologi 
dintre cei mai iluştri au subliniat importanța dogmatică a consimțământului 
credincioşilor. Sfântul Ilarie, de pildă, laudă ascuţimea simțului lor sobornicesc; pentru 
că unii episcopi sprijineau arianismul, în vreme ce poporul stăruia în dreapta credință 
niceeană, el scrie: „Urechile credincioşilor sunt mai sfinte decât inima episcopilor” (Le 
Sacerdoce royal des jideles dans Ia tradition ancienne et moderne. Paris, 1950, p. 115). 


6. IERARHIA BISERICEASCĂ 195 


Sfânt v-a pus pe voi episcopi, ca să păstoriţi Biserica lui 
Dumnezeu.” E pomenită în rugăciunea de la hirotonia epi- 
scopului, pe care o aflăm la Ipolit al Romei şi în care se spune: „Dă, 
Părinte, robului Tău acesta, pe care l-ai ales spre episcopie, să 


»l 


păstorească sfânta Ta turmă.” Sfântul Ciprian îl numeşte pe 


episcop păstor şi căpetenie.! ? Şi tot el spune: „Biserica se sprijină 


pe episcopi şi în toate se supune cârmuirii acestor căpetenii.” 


Dinspre partea lor, credincioşii sunt datori să-şi urmeze 
păstorul, să meargă, adică, pe calea arătată de el, să asculte 
cuvântul lui şi să-i fie supuşi în toate. Sfântul Ignatie Teofo- rul 
aşa îi îndeamnă pe credincioşi: „Unde este păstorul, acolo urmaţi- 
1, ca oile.”* Toţi Părinţii din primele veacuri care vorbesc despre 
slujirea episcopului îi îndeamnă pe credincioşi să-l cinstească, să i 
se supună în toate, într-un cuget cu el”, şi nimic să nu facă în 
Biserică fără ştirea lui“ ori fără el. 

Pentru că episcopul este chip al lui Hristos şi împlinitor în 
Biserică al voii lui Dumnezeu, ascultarea de episcop este ascultare 
de Dumnezeu, iar neascultarea de el, neascultare de Dumnezeu.! 
„Pe cel pe care Stăpânul casei îl trimite să-i administreze casa (cf. 
Luca 12, 42; Matei 24, 45), trebuie să-l primim ca pe însuşi Cel ce 
l-a trimis (cf. Matei 10, 40; Marcu 9, 37; Luca 9, 48; loan 13, 20). E£ 
lămurit, aşadar, că trebuie să privim pe episcop ca pe Domnul 


1 Tradiţia apostolică, 3 

2! Epistole, XIII, 1; LXVI, 5. 

3 Epistole, XXXIII, 1. 

4CărreEiladelfieni, Il, 1 (în rom., PSB, voi. lp. 178). 

5Cf. Sf. Ignatie Teoforul, Către Magnezieni, III, 2; XIII, 2; Către Efeseni, II, 2; XX, 2: 
Către Policarp, VI, | (în rom., volcit.) 

6 CE idem, Către Smirneni, LX, 1: „Cel ce face ceva fără ştirea episcopului, acela 
slujeşte diavolului.” (în rom., volcit, p. 185). 

7Cf. Ibid, VIII, 1: „Nimeni să nu facă fără episcop ceva din cele ce privesc 
Biserica”; Către Tialieni, II, 2; „Este de neapărată trebuinţă, precum şi faceţi, să nu faceţi 
nimic fără episcop.” (în rom., volcit, p. 184 şi, respectiv, 170). 

însuşi”, scrie Sfântul Ignatie Teoforul.! * De aceea, supunerea 
credincioşilor față de episcop trebuie să fie asemenea supunerii lui 
Hristos în fața Părintelui Său: „Cu toţii urmaţi pe episcop, după 
cum urmează lisus Hristos pe Tatăl”, îndeamnă iarăşi Sfântul 
Ignatie.” 

Adevăratul Păstor al întregii turme este însă singur Hristos; 
episcopii sunt păstori numai ca unii ce stau în fruntea turmei în 
chipul lui Hristos, împlinindu-l voia călăuziți de Duhul, cu 
puterea şi harul primite la hirotonie. „A fi păstor înseamnă a avea 
grijă de întregul popor şi de fiecare mădular în parte, ca în toți şi 
în fiecare să se împlinească voia lui Dumnezeu”, spune părintele 
Nicolae Afanassieff' 

Credincioşii au a se supune episcopului „ca poruncii lui 
Dumnezeu”, „ca lui Iisus Hristos”.” Prin ascultarea de episcop, ei 


ascultă de Dumnezeu. 


„ b. Autoritatea episcopului și natura ei 

De aceea, ascultarea de episcop se face în duhul supunerii față 
de poruncile lui Hristos şi ale lui Dumnezeu, 

nu în duhul supunerii în faţa legilor şi mai-marilor acestei 

lumi (guvernatori, căpetenii, superiori ierarhici ...). Episcopul 

este cu adevărat căpetenie şi are cu adevărat în Biserică 
puterea de a conduce, dar puterea lui nu este după chipul 
stăpânirii lumeşti. 

Ea trebuie să se împlinească în duhul celor grăite de Hris- 

1 CF idem, Către Magnezieni, III, 2; Către Efeseni, V, 3 (în rom., volcit.). 

2 Către Efeseni, VI, 1 (în rom., volcit.). 

3 Către Smirneni, VIII, 1 (în rom., volcit.). 

4 După cum se vede şi din rugăciunile de la hirotonia episcopului: „Fă-1 să fie 
următor 'Ţie, adevăratul Păstor, punându-şi sufletul pentru oile Tale”; sau: „Primeşte 
toiagul acesta, ca să păstoreşti turma lui Hristos, cea încredințată ţie” (Azhieraricon, 
EIBMO, 1993, pp. 99, 101) (n.trad), 

5 L'Eglise du Saint Esprit, Paris, 1975, p. 200. 


6Sf. Ignatie Teoforul, Cărzre Tralieni, XIII, 2 (în rom., volcit,). 
7bid. Il. 1. 

tos către Apostolii Săi: „Ştiţi că ocârmuitorii neamurilor dom - 
nesc peste ele şi cei mari le stăpânesc. Nu tot aşa va fi între 
voi” (Matei 20, 25-26). 

Vieţuirea creştină este cea care guvernează legătura dintre 
episcop şi credincioşi. „Când vă supuneţi episcopului ca lui 
lisus Hristos, îmi păreţi că vieţuiri nu după om, ci după lisus 
Hristos.” 

Părinţii pun supunerea faţă de episcop alături de supunerea 
pe care creştinii şi-o datorează unii altora, şi fundamental lui 
Dumnezeu. Astfel, Sfântul Ignatie Teoforul îndeamnă: 
„Supuneţi-vă episcopului şi unii altora (cf. Efeseni 5, 21), după 
cum lisus Hristos S-a supus Tatălui, iar Apostolii lui 


Hristos si Tatălui si Duhului.”!? 


Singurul cap al Bisericii este însă Hristos (cf. Efeseni 1,22; 
4,15; Coloseni 1, 18), Hristos rămâne de-a pururi capul Bise- 
ricii (cf. Efeseni 5, 23), El singur este Domn şi Stăpân peste 
Biserică. Bine ştiind că „Hristos nu domneşte în paralel cu o 
administraţie bisericească pământească, ci prin ea şi în ea”, 
atunci bine să ştim că puterea episcopului nu este nimic alta 
decât vădire şi oglindire a puterii lui Hristos, şi icoană vie a 
stăpânirii Sale. 

c. Episcopul - părinte și slujitor 

Menirea episcopului trebuie înțeleasă în primul rând ca 
slujire. După cum spune însuşi Domnul: „Care între voi va 
vrea să fie mare să fie slujitorul vostru. Şi care între voi va vrea 
să fie întâiul, să vă fie vouă slugă. După cum şi Fiul Omului n- 
a venit să 1 se slujească, ci ca să slujească EI şi să-Şi dea viaţa 
răscumpărare pentru mulți” (Matei 20, 25-28). 


1 Ibid. 

2! Către Magnezieni, XIII, 2. 

3]. Zizioulas, L'Eucharistie, leveque et ikglise durant les trois premiers siecles, Paris, 
1994, p. 74 (în rom., Eubharistie, Episcop, Biserică, Ed. Basilica, Bucureşti, 2009, p. 71). 

Pentru cei pe care îi are sub omoforul său, episcopul trebu - 
ie să fie ca un tată, în chipul Tatălui ceresc. Cu acest înţeles îl 
numeşte Sfântul Iustin Martirul şi Filosoful pe episcop: „cel ce 
prezidează adunarea fraților”.! 

Primindu-şi slujirea „din mila şi iubirea lui Dumnezeu-Ta- 
tăl şi a Domnului Iisus Hristos”, este dator s-o împlinească cu 
blândeţe și bunătate.!? 

Puterea episcopului, după cuvântul părintelui Nicolae 
Afanassieff, este „puterea iubirii”.* Pentru aceasta, puterea lui 
e de o altă fire decât puterea care domneşte în lume. 

Are putere de căpetenie, fireşte, prin înalta slujire şi harul 
primit, dar mai cu seamă prin iubirea celor păstoriți şi prin 
iubirea pe care ei i-o poartă. Cum spune părintele Serghie 
Bulgakov, „episcopul stăpâneşte împreună cu Biserica, şi nu 


peste Biserică - organul duhovnicesc al iubirii”. 


5. Episcopul - factor de unitate 


a. Episcopul, factor de unitate în sânul turmei sale 
în sânul turmei sale, episcopul se arată drept factor de 


unitate. 

|. Zizioulas a insistat asupra faptului că funcţia unificatoare 
a episcopului se manifestă mai ales în prezidarea adunării sau 
sinaxei euharistice şi în săvârşirea Liturghiei. Foarte de 
timpuriu, după cum am văzut, a fost stabilită o organizare 
bisericească în care unitatea Bisericii locale era asigurată de 
existenţa într-un anume loc a unei singure sinaxe euharistice, 
săvârşită de un singur episcop. Atunci când înmulțirea 
comunităților creştine şi larga lor răspândire a condus la înfi- 


1 Apologia întâi, LXV, 3; LXVII, 4 (în rom., PSB, voi. 2, p. 70 şi, respectiv, 71). 


2Cf. Ignatie Teoforul, Cărrefiladelfieni, 1,1 (în rom., volcit.). 


3 Acesta este titlul ultimului capitol al cărții sale L glie du Saint Esprit, pp. 347 


ş.u. 
4L Orthodoxie, Lausanne, 1980, p. 52. 

inţarea parohiilor, preoţii au fost împuterniciți să-l reprezinte 
pe episcop; iar legătura cu episcopul, care era esenţială şi nu 
putea fi trecută cu vederea, s-a manifestat în sânul parohiei în 
diferite forme, ca de pildă: pomenirea episcopului la Liturghie 
şi la celelalte slujbe; săvârşirea Liturghiei pe un antimis 
(antimension) primit de la episcop şi semnat de el; folosirea în 
Taina Mirungerii a sfântului mir (myzzhon) sfinţit de episcop; 
oprirea de a se săvârşi mai multe Liturghii în aceeaşi zi, la 
acelaşi altar'?; săvârşirea Liturghiei numai de către episcop, 


înconjurat de un sobor de preoţi, care nu înseamnă co-litur- 
ghisire propriu-zis? $; datoria preoţilor care slujesc împreună 


1 L'Eucharistie, lEveque et lEglise durant Us tois premiers sticks, Paris, 1994, ed. a Il-a, 


Paris, 2010, passim. 

2 Acest principiu, care urcă până la originile creştinismului, este încă şi 
azi respectat în Biserica Ortodoxă. Este fără îndoială o tradiţie unanim acceptată; 
de aceea, din punct de vedere canonic, ea nu este atestată decât prin două canoane 
promulgate în timpul unor sinoade minore: în Apus, sinodul diecezan din 
Auxerre, care s-a ţinut în 578 sau 585 (a se vedea C.]. Hefele şi H. Leclerc, Histoire 
des conciles, t. III, 1909, p. 215), iar în Răsărit, sinodul local ţinut de Heraclie 
contra lui Isidor în 613. însă nu este sigur că aceste canoane - așa cum afirmă cu 
insistenţă ]. Zizioulas (LFucharistie, IEveque et IEglise durant les trois premiers sticles, 
Paris, 1994, pp. 233-235, şi nota 29a, p. 240; în rom., opcit, pp. 229-236) - ar fi 
avut drept obiectiv unic ori cel puţin principal afirmarea unităţii reprezentate de 
episcop (pentru că nici episcopul 


3nu avea dreptul să săvârşească în aceeaşi zi două Liturghii pe acelaşi altar). 
Comentariul canonului 68 apostolic, din Pidalion, oferă o rațiune teologică care 
pare mai probantă: „Pentru cuvântul acesta, adică pentru a nu se repeta moartea 
cea una a lui Hristos, au rânduit şi Soborul cel din cetatea Antisio- dor, localnic, 
în vremea lui Iraclie împăratul, la anul 613 adunat, a nu se face două Liturghii 
într-o zi, pe una şi aceeaşi sfântă masă.” Este o singură moarte a lui Hristos. 
Sinodul local ţinut de Heraclie împotriva lui Isidor în 613 a hotărât să nu se 
săvârşească două Liturghii într-una şi aceeaşi zi, pe unul şi acelaşi altar, iar unde a 
săvârşit Liturghie episcopul, nu-i este îngăduit preotului s-o mai săvârşească în 
aceeaşi zi” (în rom., Pidalion, op. cit, p. 90). 

4 Nu menţionăm aici practica numită fermentum (potrivit căreia diaconii 
duceau la adunările prezidate de prezbiteri o părticică din darurile sfințite de 
episcop la Liturghie, pe care prezbiterul trebuia să o amestece cu darurile sfințite 
la Liturghia săvârşită de el), la care se referă în mai multe rânduri Mitropolitul 
loan Zizioulas, pentru a sublinia în mod material legătura dintre „Euharistia 


sg» 


prezbiterială" şi „Euharistia episcopală” (a se vedea „Les groupes informels dans 

cu episcopul de a cere binecuvântare de la el la intrarea în 
altar; datoria preotului care slujeşte fără episcop de a cere 
înaintea  jeţului episcopal  kairos (binecuvântare sau 
împuternicire), ca şi cum acesta ar sta în el. 


Dar episcopul se arată ca factor de unitate în sânul Bisericii 
locale şi în afara funcţiei sale liturgice. 

în calitatea sa de cap, conducător şi întâistătător, el coor- 
donează activitatea membrilor Bisericii pe care o cârmuieşte. 

Ca păstor, el ţine turma unită; stinge certurile, dezbinările 
şi încordările, de neocolit între cei care viețuiesc laolaltă, cu 
felurite firi şi dorinţe, aşa cum se vede de la începuturile creş- 
tinismului până în ziua de azi. Se străduieşte să nu apară schis- 
me, iar dacă se ivesc, să le curme. 

Unitatea nu e doar rodul lucrării neobosite a episcopului în 
folosul credincioşilor, ci şi al fidelității lor față de el, vădită 
prin cinstire, iubire şi grijă de a-i fi următori cu purtarea şi 
voia, în duh de supunere iubitoare!, pe scurt, prin voinţa lor 
de a se uni cu el şi a rămâne uniţi cu el.” 

Unitatea în Biserică e dată - să nu uităm - şi de felul cum se 
poartă creştinii între ei: de strădania lor de a înlătura orice ar 
putea să-i dezbine”, de râvna de a vieţui în înţelegere“, cu un 
cuget şi o inimă, de a le face pe toate în unire” şi de a se 


supune 


PEglise orthodoxe”, în L'Eglise er ses institutions, Paris, 2011, pp. 322-323; Jdpiskope şi 


Episkopos”, ibid, p. 364; „Leveque selon la doctrine theologique de IEglise 
orthodoxe”, ibid, pp. 371,388, L'Eucharistie, IEveque et IEglise durant les troispremiers 
siecles, Paris, 1994, p. 230); o întâlnim numai în Apus, pentru scurtă vreme (a 
dispărut la sfârşitul veacului al I V-lea) şi, din punctul de vedere al teologici 
cuharistice, poate fi considerată o deviaţie. 

1 Cf. Sf. Ignatie Teoforul, Către Efeseni, II, 2; XX, 2. 

2C£ idem, Către Magnezieni, VI, 2. 

3 Cf. pi 

4Cf. idem, Către Efeseni, IV, 1-2. 

5C£ Către Magnezieni, VI, 2, 

fiecare în fata celuilalt.! 


Dar oricât de mare este rolul unificator al episcopului în 
calitatea sa de întâistătător/săvârşitor al sinaxei euharistice în 
statornicirea şi vădirea unităţii Bisericii, de fapt, comuniunea 
credincioşilor - în însuşi miezul Liturghiei - cu Hristos şi între 
ei laolaltă în Hristos, aşadar în ultimă instanţă, însuşi Hristos 
este întâiul şi marele împlinitor al unităţii în Biserică, 
dimpreună cu Duhul Sfânt, Cel ce dă cu înţelepciune harurile 
şi bine orânduieşte lucrarea lor. Nu de episcop aminteşte 
Sfântul Ignatie, ci de Hristos, atunci când îndeamnă: „Adu- 
naţi-vă cu toţii, ca într-un singur templu al lui Dumnezeu, ca 
în jurul unui singur altar, întru Unul lisus Hristos.” 

b. Episcopul, factor de unitate al Bisericii locale cu Biserica 

universală 

Factor de unitate în sânul Bisericii locale, episcopul este 
totodată factor de unitate în legătura ei cu Biserica universală. 

Legătura aceasta e dată, fireşte, de unitatea de credință şi 
împărtăşirea euharistică cu unul şi acelaşi Trup şi Sânge al lui 
Hristos şi, după cum am văzut, Hristos şi Duhul Sfânt sunt şi 
aici adevăratul centru și factor de unitate. 

Dar şi alte elemente contribuie la trăirea şi manifestarea 
unității care există între Bisericile locale, în sânul Trupului lui 
Hristos, prin lucrarea Duhului. 

Printre acestea, trebuie menţionate, spre aducere-aminte, 


alegerea fiecărui episcop de un sinod al episcopilor şi ungerea 


1Cf. Ibid, XIII, 2: „Supuneţi-vă episcopului şi unii altora (cf. Pavel, Efeseni 5, 
21), după cum isus Hristos S-a supus după trup Tatălui, iar apostolii lui Hristos şi 
Tatălui şi Duhului, ca să fie unire trupească şi sufletească”; Către Efeseni, II, 2. 
Putem constata că Sf. Ignatie are o poziție mai echilibrată şi mai nuanțată decât 
cea pe care o lasă să se întrevadă [. Zizioulas în studiul său L'Eucharistie, IF: veque et 
IEglise durant les trois premiers sihles. Paris, 2010, în care îl face adesea, în mod abuziv, 
purtătorul de cuvânt al interpretării sale episcopocentrice a Bisericii. 

2Cf. Sf. Ignatie Teoforul, Către Magnezieni, VII, 2. 

lui de mai mulți episcopi, faptul că este verigă din lanţul suc- 
cesiunii apostolice, care îl leagă de înaintaşii săi şi de Apostolii 
înşişi; de asemenea, faptul că fiecare episcop face parte din 
instituţia sinodală, care nu este o structură administrativă, ci o 
dimensiune majoră a vieţii bisericeşti, în care fiecare episcop 
reprezintă comunitatea pe care o păstoreşte şi o arată unită cu 
celelalte comunităţi; trebuie iarăşi amintite slujbele săvârşite 
de un sobor de episcopi, în care, prin comuniunea euharistică, 
se arată în chipul cel mai viu şi mai profund unitatea lor, iar 
prin aceasta, unitatea Bisericilor locale pe care le reprezintă. 
Sfântul Ciprian spune în această privință: „Biserica cea una 
nu e un întreg alcătuit din mai multe părți puse laolaltă, ci un 
tot legat prin unirea episcopilor.” Să cităm de asemenea 


această reflecţie recentă a părintelui George Florovsky: 


„Fiecare Biserică locală este cuprinsă în plenitudinea 
sobornicească a întregii Bisericii prin episcopul ei, sau mai 
exact în episcopul ei. Prin el, rămâne legată de trecutul şi 
începuturile sale. Prin episcop, este parte a trupului viu al 
Bisericii soborniceşti. Fiecare episcop este uns de mai mulți 
episcopi în numele episcopatului celui unul şi neîmpărțit, 
în episcopul său, fiecare Biserică locală îşi depăşeşte hota- 
rele, se alătură celorlalte Biserici şi se face una cu ele nu 
doar prin iubire frățească şi prin pomenirea lor, ci şi prin 
unitatea de viață, Taine şi har. Astfel, fiecare Biserică locală 
îşi află în episcop centrul şi unitatea, nu numai pentru că el 
este cârmuitorul şi păstorul ei într-un anume loc, ci pentru 
că prin el se află întotdeauna în tainica «catolicitate» 


(sobornost) a Trupului Bisericii din toate timpurile.” 


6. Episcopul - chip al lui Hristos 


1 Epistole, LXVI, 8. 

Tradiţia îl socoteşte pe episcop chip al lui Hristos. 

Siliți de anumite împrejurări să vorbească răspicat despre 
slujirea şi rostul esenţial ale episcopului în Biserică, Părinţii nu 
s-au ferit să folosească adeseori expresii foarte ferme. Sfântul 
Ignatie Teoforul, de pildă, vorbind despre slujirea de întâistă- 
tător a episcopului, spune că el „este în locul lui Dumnezeu” ? 
şi că: „este limpede aşadar că trebuie să privim pe episcop ca pe 
Domnul însuşi”, după ce mai înainte arătase că: „trebuie să 
primim pe cel pe care Stăpânul casei îl trimite să administreze 
casa (cf. Luca 12,42; Matei 24,45) ca pe însuşi Cel ce l-a trimis 
(cf. Matei 10,40; Marcu 9,37; Luca 9,48; loan 13,20) ”.* 

în Liturghie, faptul că episcopul se arată drept chip al lui 
Hristos este înfățişat de mai multe elemente: 

a) Intrând în altar la Vohodul mic (în timp ce mai înainte 
sta în afara altarului, iar în Biserica veche chiar în afara biseri- 
cii), episcopul II înfăţişează pe Hristos venind întru împărăţia 
Sa, după cum arată şi cântarea de la vohod: „Veniţi să ne închi- 
năm şi să cădem la Hristos...” 

b) Aşezându-se pe synthronon, în mijloc şi la loc înalt, epi- 
scopul este între preoţi asemenea lui Hristos între Apostolii 
Săi), 

c) La Vohodul mare, episcopul este singurul care nu ia 
parte la ieşirea cu cinstitele Daruri, ci aşteaptă înaintea porților 
împărăteşti, pentru a le primi şi a le aduce lui Dumnezeu, ca 
Hristos Tatălui. 


Episcopul însă nu este un locum tenens, nici un vicar al lui 


1 „Le Sacrament de la Pentecote”, în Le Messager orthodoxe, 149, 2009, pp. 4-5. 
2 Către Magnezieni, VI, 1. 

3 Către Efeseni, VI, 1. 

4îbid, 

Hristos; el este doar chip"? sau simbol al Lui; Hristos este ade- 
văratul episcop. Pentru a aminti lucrul acesta, icoanele îl înfă- 
ţişează uneori pe Hristos ca episcop. 

Ca simbol, episcopul este semnul văzut al unei realități 
nevăzute, întemeiat pe o analogie, nu pe o identitate cu ceea ce 
reprezintă. Episcopul ca întâistătător al adunării euharisti- ce 
(una dintre slujirile sale esenţiale, după cum am văzut) este 
asemenea lui Hristos între Apostoli”, ca săvârşitor al Cinei celei 
de Taină, ca învăţător şi păstor. Când Sfântul Ignatie 
îndeamnă: „Supuneți-vă episcopului şi unii altora (cf. Efeseni 
5, 21), după cum lisus Hristos S-a supus Tatălui, iar Apostolii 
lui Hristos şi Tatălui şi Duhului”, expresia „după cum” arată 


tocmai analogia, asemănarea, nu identitate sau substituire. 


Acest caracter analogic este exprimat şi în alt loc de Sfântul 
Ignatie: „Unde se vede episcopul, acolo să fie şi obştea credin- 
cioşilor, după cum unde este lisus Hristos acolo este şi Biserica 
universală.” 

După cum simbolul e menit să trimită spre ceea ce simbo- 
lizează, episcopul are menirea de a-L face văzut pe Dumnezeu şi 
de-a trimite către El. Astfel, Sfântul Ignatie Teoforul vorbeşte 
de „Episcopul cel nevăzut” care se află îndărătul „episcopului 
văzut”.” * El spune că cei care se supun episcopului de fapt se 


supun „Tatălui lui Iisus Hristos, Episcopul tuturor”.” 


1 în bisericile din zilele noastre, în care nu mai există synthronon, episcopul 


ocupă un loc situat în spatele altarului, înaintea absidei, în centru (loc pe care 


numai el poate să-l ocupe şi care rămâne gol atunci când nu e prezent). 
2 Patriarhul Dositei spune că episcopul este „chipul viu al lui Dumnezeu pe 
pământ” (Mărturisirea lui Dositei, X). 
3Sf. Ignatie Teoforul, CărreMagnezieni, VI, 1. 
4Ibid. XIII. 2. 
5 GătreSmirneni, VIII, 2. 
6 Către Magnezieni, III, 2. 
7 Ibid, UI, 1. 

7. Virtuţile episcopului 


Pentru rangul înalt şi slujirile sale, pentru că este icoana vie 
a lui Hristos, pentru că stă în frunte, călăuzeşte şi învaţă, şi e 
pildă pentru credincioşi (cf. Evrei 13, 7), episcopul trebuie să 
aibă mulțime de virtuţi, viaţă şi purtări fără de pată. 
Cuvintele Apostolului Pavel sunt îndemnuri de temelie: 
„Este cuvânt prea adevărat: De pofteşte cineva 
episcopie, bun lucru doreşte. Se cuvine însă episcopului să 
fie fără de prihană, bărbat al unei femei, treaz, cuminte, 
cuviincios, primitor de străini, destoinic să înveţe pe alţii, 
nebeţiv, nede- prins să bată, neagonisitor de câştig urât, ci 
blând, paşnic, neiubitor de arginţi, bun chivernisitor în 
casa lui, având copii ascultători, cu toată bunăcuviinţa. Căci 
dacă nu ştie cineva să-şi rânduiască a sa casă, cum va purta 
grijă de Biserica lui Dumnezeu? Episcopul să nu fie de 
curând botezat, ca nu cumva, trufindu-se, să cadă în osânda 
diavolului. Şi tre- 
buie să aibă mărturie bună de la cei din afară, ca să nu cadă în 


ocara şi osânda diavolului” (I Timotei 3,1-7). 


„De este cineva fără prihană, bărbat al unei femei, având 
fii credincioşi, nu sub învinuire de desfrânare sau neascultă- 
tori. Căci se cuvine episcopului să fie fără de prihană, ca un 
iconom al lui Dumnezeu, neîngâmfat, nu grabnic la mânie, 
nu dedat la băutură, paşnic, nepoftitor de câştig urât, ci pri- 
mitor de străini, iubitor de bine, treaz la minte, drept, cuvios, 
înfrânat, ţinându-se de cuvântul cel credincios al învăţăturii, 
ca să fie destoinic şi să îndemne la învăţătura cea sănătoasă şi 
să mustre pe cei potrivnici” (Tit 1, 6-9). 

Sfântul Ignatie dă drept pildă pe un episcop despre care spune 


că „este în armonie cu poruncile [Domnului], cum este chitara cu 

coardele”.! învățătura celor doisprezece Apostoli îndeamnă: 
„Hirotoniţi-vă vouă episcopi [...] vrednici de Domnul, bărbați 
blânzi, neiubitori de arginţi, adevăraţi şi încercaţi; că ei împlinesc 
pentru voi slujirea prorocilor şi a dascălilor.”"? 

Sfântul Ciprian al Cartaginei spune că smerenia este virtutea 
cea mai prețioasă: „Episcopii trebuie să fie smeriţi, pentru că 


Hristos şi Apostolii au fost şi ei smeriţi.”* 


II. LOCUL ŞI ROLUL PREOTULUI 
1. Preotul şi episcopul 


După cum am spus, preoţii /presbyteroi), care la început 
stăteau în jurul episcopului, conducătorul adunării euharisti- ce, 
ajutându-l la săvârşirea sfintei slujbe, în momentul în care s-au 
înființat parohiile, au fost puşi în fruntea acestora. 

Preoţii, după cum am văzut, sunt împuterniciți şi repre- 
zentanţi ai episcopului. în această calitate, ei nu numai că sunt 
subordonații lui si datori cu ascultarea, dar rămân necontenit, în 
diverse moduri, uniţi cu el', pentru ca să se vadă limpede că singur 
episcopul este preot al Bisericii locale, dascăl şi păstor, şi în 
numele lui îşi împlinesc preoții slujirile lor sacerdotale, 
învățătoreşti şi pastorale. 

Aceste slujiri sunt deplin împlinite de preot. Deosebirea dintre 
preot şi episcop aici este că numai episcopul are puterea de a 
hirotoni şi de a cârmui Biserica locală în ansamblu, asigu- rându-i 


unitatea.*5 


1 Către Filadelfeni, ], 2. 
2 învăţătura celor doisprezece Apostoli, XV, 1 (în rom., PSB, voi. 1,p.31). 
3 Epistole, LXVI, 3. 
4A se vedea supra, pp. 199-201 (a. Episcopul, factor de unitate în sânul turmei 
sale). 
5 Pr. George Florovsky spune: „Funcţia proprie episcopilor este aceea de a fi 

însă atunci când episcopul se află în vizită pastorală într-o 
parohie, el îşi reia slujirea care-i aparține în principiu şi face tot 
ceea ce în mod obişnuit face preotul: săvârşeşte Liturghia (preotul 
sau preoții parohi stând alături de el, împlinind, la cererea lui, 
mici acte rituale, dar nefiind propriu-zis împreună-slujitori cu el); 
potrivit canoanelor, e dator să predice şi să dea el însuşi Sfânta 
împărtăşanie (uneori ajutat de preot*). 

2. Preotul şi mirenii din obştea parohială 

Unii ecleziologi modernişti din secolul al XX-lea au încercat să 
minimalizeze legătura dintre preot şi episcop, amplificând, 
dimpotrivă, legătura sa cu „poporul”, voind să facă din preot un 
reprezentant al poporului, contopind slujirea sacerdotală care-i 
este proprie cu un pretins „sacerdoțiu” împărătesc şi universal al 
mirenilor. 

Adevărul este însă cu totul altul: preotul nu este un împu- 
ternicit şi un reprezentant al poporului, ci al episcopului, iar prin 
hirotonirea sa de către episcop, preotul are o slujire sacerdotală pe 
care laicii nu o posedă. 

Chiar dacă, atunci când au nevoie de preot, poporenii pot 
alege pe unul dintre ei spre a fi hirotonit, ca pe unul vrednic de 
această slujire şi doritor s-o primească, episcopul este cel care îl 
hirotoneşte şi-l numeşte; şi chiar dacă preotul îi poate împuternici 
pe laici cu unele dintre slujirile sale (de pildă, slujirea 
învăţătorească, pentru a catehiza, sau pe cea pastorală, pentru a 


instrumentul succesiunii apostolice. Episcopul se deosebeşte de preot prin aceea că el şi 
numai el are puterea de a hirotoni. Şi nu e vorba doar de un drept canonic sau de o 
putere jurisdicțională. Este o putere de lucrare sacramentală, care o depăşeşte pe cea a 
preotului. Când e vorba de săvârşirea Euharistiei, episcopul nu se deosebeşte cu nimic 
şi nu se poate deosebi cu nimic de preot, pentru că preotul are întreaga putere de a o 
săvârşi” şi de a conferi harul Sfintelor Taine („Le Sacrament de la Pentecote”, Le 
Messager orthodoxe, 149, 2009, p. 4). 

6 Mai ales atunci când mulțimea celor care se împărtăşesc impune un al doilea 
potir. 

cerceta pe bolnavi, pe cei întemnițați, pe nevoiaşi...), el nu-i poate 
împuternici cu slujirea sa esenţială, aceea a săvârşirii Liturghiei şi 
a Sfintelor Taine. Prin această slujire preotul nu este nici în afara 
poporului, nici deosebit de el, ci deasupra lui. Nu poate fi 
acceptată teoria părintelui Alexander Schmemann, care, urmând 
pe mentorul său, părintele Nico- lae Afanassieff, face din mireni 
împreună-slujitori cu preotul sau „co-prezbiteri”, preotul fiind 
doar conducătorul, împuternicitul sau însufleţitorul lor. 

Această teorie, în parohiile în care a fost aplicată, a dus la anu- 
mite deviații, îndeosebi, pe de o parte, la o minimalizare a rolului 
episcopului şi la o închidere în sine a parohiei, identificată cu 
Biserica universală (acesta fiind principiul de bază al ecleziologi- 
ei euharistice a părintelui Nicolae Afanassieff, pe care I. Zizio- 
ulas, în cartea sa LPuchariste, Ikveque et Ikglise, s-a străduit s-o 
rectifice), iar, pe de altă parte, la transformarea vieţii parohiale 
într-un soi de trai tovărăşesc, însuflețit de preot.! 

Cartea fundamentală a părintelui Alexander Schmemann, 
Lkucharistie, sacrement de Royaume, îşi propune un lucru vrednic de 
laudă, acela de a reda Dumnezeieştii Liturghii dimensiunea 
fundamental comunitară (comuniunea preo- ţimii cu poporenii, a 
poporenilor între ei) pe care o avea la început. Lucrul acesta îl 
conduce însă deseori pe autor la forțarea argumentaţiei sale. Nu 
poţi vorbi, de pildă, de o împre- ună-slujire a preoților cu poporul! 


3 


? sau de o „împreună-slu- jire a fiecăruia cu toţi ceilalți”; ori să 


spui că „nu preoțimea săvârşeşte slujba”, ci „toţi sunt unşi, toți 
slujesc”, sau că menirea dintâi a preotului este de „a forma, 


1A se vedea în această privinţă criticile aprinse ale lui ].-L. Palierne, Mais oii dons se 
cache I'Eglise orthodoxe?, Lausanne, 2002, pp. 41 -48 şi 64-72. 

2 L'Eucharistie, sacrement de Royaume, Paris, 2005, p. 4 (în rom., Fuharistia - Taina 
Împărăției, Ed. Sophia, 2012). 

3 Ibid,p.8 

4Ibid, p. 90. 

exprima şi menţine unitatea poporului lui Dumnezeu”.! Nu este 
îndreptățită prezentarea sinaxei (adunării) „ca actul prim şi 


fundamental al Liturghiei” sau a Liturghiei ca „taină a adunării 


”5. nici a Euharistiei ca fiind „mai întâi de 


toate dar şi împlinire a unităţii de credință şi iubire”.* 


(laolaltă a credincioşilor) 
Părintele 
Alexander Schmemann uită că harul hirotoniei îi conferă 
preotului un rang şi o slujire deosebită (fiecare creştin este cu 
adevărat „împărat, preot şi proroc”, dar nu este de o seamă cu 
preotul sfinţit şi nici de acelaşi rang cu prorocii din Vechiul 
Testament...); părintele Schmemann uită slujirea de mijlocitor a 
preotului şi faptul că este chip al lui Hristos. 

Dorinţa de a desființa deosebirea dintre altar şi naos sub 
pretext că exprimă o concepere ierarhică a relațiilor dintre 
preoțime şi popor! - dorinţă care, datorită influenţei acestei cărți, a 
dus la eliminarea în unele biserici din Europa de Vest şi din 
America de Nord a dverei de la uşile împărăteşti, uneori chiar şi a 
uşilor împărăteşti sau a catapetesmei - e dovada unei întristătoare 
sărăciri a înţelesului simbolisticii spaţiului eclezial (puternic 
reliefată în primele capitole din Mystagogia Sfântului Maxim 
Mărturisitorul sau în comentariile Sfântului Gherman al 
Constantinopolului). 

In acelaşi fel, autorul vede în cele două vohoade de la Litur- 


»5 6 


ghie „intrarea poporului lui Dumnezeu”” *, pierzând din vedere 


simbolismul hristic al acestui rit, care închipuie venirea lui Hristos 
în lume şi înălțarea la cer, cu E] şi în E] a celor mântuiţi. Contrar 
celor afirmate de părintele Schmemann”, acest simbolism hristic 


1“Ibid, p. 97, 
2Ibid, p. 5. 

3Ibid, p. 97. 

4* Ibid, p. 151. 

5 CE. ibid, p. 56. 
6lbid, pp. 56,68,69. 
7 'Ibid, p. 55. 

nu este de origine recentă; îl aflăm deja în cele mai vechi tâlcuiri 
ale Liturghiei, mai ales în Mystagogia Sfântului Maxim. 

Prezentarea citirii „în taină” de către preot a rugăciunii 
euharistice - care nu exista în Biserica primară - ca pe un neajuns, 
şi militarea pentru rostirea ei cu voce tare (cum fac din ce în ce 
mai mulţi preoţi) sunt cu totul îndreptăţite. Dar autorul merge 
mult prea departe atunci când afirmă: „Putem spune fără a exagera 
că în felul acesta rugăciunea de mulțumire a dispărut din 


Liturghie” 


„ de parcă rostul preotului ar fi lipsit de orice 
însemnătate! 

E regretabil că părintele Schmemann, dorind să pună în 
valoare latura comunitară a Liturghiei, nesocoteşte latura per- 
sonală a participării credincioşilor. E drept că în unele parohii 
credincioşii, în loc să se arate ca mădulare ale aceluiaşi trup, par a 
fi de fapt o sumă de inşi care se roagă fiecare de unul singur, 
pentru sine, stând la Liturghie fără să ştie de ceilalți; lucrul acesta, 
fireşte, este trist, dar tot atât de trist e faptul că sunt şi parohii în 
care s-a pierdut simţirea legăturii profunde dintre Liturghie şi 
trăirea duhovnicească, viaţa bisericească transformându-se aici 
într-un soi de trai tovărăşesc, organizat şi însufleţit de preot. 

Părintele Alexander Schmemann a fost observator la Con- 
ciliul Vatican II şi ne putem întreba, împreună cu P. Michel 
Pomazansky - profesor la Seminarul din Jordanville, bine 
cunoscut în Statele Unite, care a supus teologia liturgică a 
părintelui Schmemann unei critici severe! - dacă nu cumva a fost 
influenţat de catolicismul social şi implicaţiile sale liturgice, foarte 
la modă în anii “60; alţii au vorbit în această privință de o 
„protestantizare” a Liturghiei ortodoxe... 


3. Căsătoria preoţilor 


Ştim că cei mai mulți dintre Apostoli au fost căsătoriți (cf. | 


1 Ibid, p. 186. 

Corinteni 9, 5), printre ei fiind şi Sfântul Petru (cf. Matei 8,14). 

Mai multe pasaje din Noul Testament şi diverse scrieri ale 
Părinților apostolici atestă faptul că la început episcopii erau şi ei 
căsătoriți. ? Căsătoria episcopilor a durat vreme de mai multe 
secole, atât în Apus?, cât şi în Răsărit. Sfântul Grigorie de Nyssa, 
de pildă, era căsătorit, ca şi Sfântul Grigorie de Sasi- mes, tatăl 
Sfântului Grigorie de Nazianz, sau Sfântul Spiridon Taumaturgul, 
episcopul Trimitundei. In ceea ce-i priveşte pe episcopi, această 
situaţie a încetat atunci când s-a hotărât ca aceștia să fie aleşi 
numai din rândul monahilor. 


Prezbiterii, la început asimilați episcopilor, erau şi ei căsă- 
toriţi. Biserica Ortodoxă a păstrat până astăzi instituţia originară a 
căsătoriei preoţilor. 

în Biserica Romano-Catolică, în pofida hotărârii sinoadelor 
din Orange (441) şi Toledo (655) de a nu fi hirotoniți decât bărbați 
necăsătoriți, abia târziu, în secolele al XI-lea şi al XII-lea (în urma 
măsurilor luate de papii Benedict VIII în 1203, Grigorie VII în 
1074, Alexandru II în 1130 şi, în fine, prin deciziile celui de-al 
doilea sinod din Lateran, în 1139), în mod treptat s-a stabilit 
obligaţia ca preoţii să fie celibatari. 

în Răsărit, sinodul in Zrullo (691) a zădărnicit primele tentative 
latine de a impune celibatul, afirmând dreptul la căsătorie - şi de a 
uza de el - al preoţilor, diaconilor şi ipodiaconilor.* 


1 „The Liturgical Theology of Fr. A. Schmemann”, în The Orthodox World, voi. 
6, nr. 35,1970. 

2Cf. 1 Timotei 3,2; Tit 1,6; Didascalia, IV. 

3 Mai mulţi papi, între care şi sfinţi, au fost căsătoriţi: Sf. Felix III (483-492); Sf. 
Hormidas (514-523); Sf. Silveriu (536-537); Adrian II (867-872), Clement IV (1265- 
1268); Felix V (1439-1449). 

4 Canonul 13: „De vreme ce am cunoscut că în Biserica romanilor s-a transmis 
în calitate de canon că cei ce vor să se învrednicească de hirotonia întru diacon sau 
întru presbiter să dea mărturie că nu se mai împreunează cu soțiile lor, noi, urmând 
vechiul canon al acriviei, cumpătării şi bunei rânduieli apostolice, căsătoriile cele după 
lege ale bărbaţilor sfinţiţi (ale clericilor) vrem să aibă tărie şi de acum înainte, în nici 
un chip desfacând legătura cu soțiile lor, nici lipsindu-i pe aceştia de însoţirea 

în Biserica Ortodoxă, pentru preoţii care-şi exercită sacer- 
doţiul în lume, căsătoria nu este doar un drept, ci şi o obligaţie. 
Pentru preoți nu există decât două statute: cel de preot căsătorit şi 
cel de ieromonah (preot-monah); nu există statutul de preot 
celibatar. Lucrul acesta ar fi contrar Tradiţiei şi ar constitui o 
anomalie, tot aşa cum este contrar Tradiţiei și nefiresc ca 
ieromonabhii să fie preoţi de parohie, de vreme ce prin statutul lor 
sunt datori să slujească în mănăstirile în care viețuiesc, pe seama 
cărora au fost hirotoniți. 

Statutul de preot căsătorit are în Biserica Ortodoxă mai multe 
reguli: preotul trebuie să fie căsătorit înainte de a fi hirotonit 
diacon (canonul 26 apostolic); nu poate fi divorţat ori recăsătorit 
(regulă care mai întâi a fost stabilită pentru episcopi/prez- biteri, 
cf. | Timotei 3,2; Tit 1,6); nu poate avea ca soţie o femeie văduvă, 
divorțată, prostituată sau actriță (canonul 18 apostolic); nu poate 


întreolaltă (a unuia cu altul) la timpul cuvenit. Drept aceea, de s-ar afla cineva vrednic 
pentru hirotonie întru ipodiacon sau diacon, sau întru presbiter, acesta vieţuind 
împreună cu soţia cea după lege, în nici un chip să nu fie oprit de la urcarea la o astfel 
de treaptă, nici cumva să i se ceară în timpul hirotoniei să mărturisească că se va 
depărta de la însoțirea legiuită cu propria sa soţie, pentru ca să nu fim siliți a ocări din 
această pricină căsătoria cea legiuită rânduită de Dumnezeu şi binecuvântată prin 
şederea sa de față; căci glasul Evangheliei strigă: «Ce a unit Dumnezeu, omul să nu 
despartă» (Matei 19,6), şi al Apostolului care învaţă: «Cinstită este nunta şi patul 
nespurcat» (Evrei 13,4), şi: «Legatu-te-ai cu femeie? Nu căuta dezlegare” (1 Corinteni 
7,27). Mai ştim şi că cei ce s-au adunat în Cartagina, punând grija pentru curăţia vieţii 
slujitorilor (de cele sfinte), au zis că ipodiaconii care se ating de Sfintele Taine şi 
diaconii şi presbiterii, la anumite soroace, să se înfrâneze de la femeile lor. Pentru 
aceea şi noi să păzim la fel cele care s-au predat prin apostoli şi care s-au ţinut chiar şi 
din vechime, cunoscând vremea fiecărui lucru şi mai ales a postului şi a rugăciunii. 
Căci se cuvine ca aceia care se apropie de altar în timpul săvârşirii celor sfinte să fie 
înfrânaţi întru toate, ca să poată dobândi ceea ce cu inimă curată cer de la Dumnezeu. 
Iar dacă cineva, lucrând împotriva canoanelor apostolice, ar îndrăzni să lipsească de 
legătură şi însoţire cu femeie legiuită pe careva dintre cei sfinţiţi (clerici) - zicem adică 
dintre presbiteri sau diaconi sau ipodiaconi -, să se caterisească. Aşijderea şi dacă vreun 
presbiter sau diacon alungă pe soția sa sub cuvânt de evlavie, să se afurisească, iar 

stăruind, să se caterisească.” (In rom., Canoanele Bisericii Ortodoxe..., op-cit., pp. 122.123). 
' După cum se poate vedea din comentariul la acest canon din Pidalion, aceste dispoziții 
nu se referă la soţia sa (în rom., opait, p. 14). Lucru confirmat 

divorța (canonul 5 apostolic), iar dacă divorțează, nu mai are 
dreptul de a sluji; în caz de adulter, el trebuie depus (canonul 25 
apostolic); nu poate să aducă în casa sa, ca să-i slujească, altă 
femeie decât mama, sora, mătușa, sau o femeie care să fie mai 
presus de orice bănuială (canonul 3 al Sinodului de la Niceea 
[325]; în seara dinaintea Liturghiei, se cere de la preot abstinență 
(canonul 43 al sinodului de la Elvira [306]). 

în Biserica Romano-Catolică, celibatul a devenit un statut 
inviolabil pentru preoţi. însă faptul că acest statut nu are un temei 
nou-testamentar, nici unul patristic, altfel spus pentru că nu are 
un temei în Tradiţie, ci a apărut mai târziu, îl face relativ. în 
favoarea lui, apărătorii săi invocă faptul că preotul care nu are 
obligaţii şi griji familiale este mai liber şi mai disponibil pentru 
exercitarea slujirii sale, se poate dedica cu totul lui Dumnezeu şi 
enoriaşilor. însă experiența dovedeşte că preoţii căsătoriți din 
Biserica Ortodoxă nu sunt nici mai puţin liberi, nici mai puţin 
disponibili, iar membrii familiei lor nu numai că fac parte din 
turma păstorită de ei, dar chiar le sunt de mare ajutor. Soţia 
preotului (matușka, în rusă, presbytera, în greacă) are un rol 
important în sânul parohiei'; ea participă la împodobirea lăcaşului 
bisericesc, organizează întâlniri între membrii parohiei, pregăteşte 
agapele de după Liturghie, se îngrijeşte de primirea şi includerea 
în sânul parohiei a noilor enoriaşi, creează legături între 
credincioşi şi contribuie la bunele lor relaţii; se ocupă în parte de 
cateheză şi acordă, pe cât îi stă în putinţă, sprijin material, 
sufletesc şi duhovnicesc celor care au nevoie de el. în sânul 
familiei, ea contribuie la echilibrul psihic al preotului (fiindcă nu 
este uşoară sarcina de duhovnic, nu e uşor să duci povara mulțimii 
de suferinţe şi necazuri a celor ce i se destăinuie, să asculți, adesea 
vreme de multe ceasuri, oameni de tot felul, unii cu mintea 
tulburată, să înduri critici, să te afli în pace cu toţi, şi atâtea 

altele...125). 

Căsătoria preoţilor în Biserica Ortodoxă permite evitarea în mare 
parte a problemelor existente în cadrul clerului catolic 
(imaturitate afectivă, concubinaj neoficial, homosexualitate, 
pedofilie...) şi alte probleme legate de o sexualitate refulată sau 
care nu poate fi orientată pe făgaş conjugal. Preotului ortodox, 
căsătoria îi face parte mai ales de trăirea adevărată şi vie a vieţii 
familiale, şi astfel el poate să-i pregătească pe tineri pentru 
căsătorie, ca un cunoscător, poate da sfaturi bune soţilor, ca să se 
împace bine unul cu altul şi să-şi crească cum se cuvine copiii, ca 
şi tuturor celor care vor, cum este firesc, să facă din familia lor 
„mica biserică de acasă” şi să aibă parte de spor duhovnicesc în 
sânul ei. 


4. Problema accesului femeilor la preoţie 


Problema accesului femeilor la preoţie nu s-a pus în Biserica 


Ortodoxă decât în mod cu totul marginal. Insă sub presiunea 
mişcărilor feministe, a unei influențe protestante“ * sau a 
dezvoltării clerului feminin din sânul mişcării anglicane, teologii 


ortodocşi au fost siliți să ia o poziţie explicită în faţa unui statut pe 


lde Novela 123 a lui Justinian: „Interzicem, de asemenea, în acord cu puterea 
dumnezeieştilor canoane, ca preoţii, diaconii, ipodiaconii şi toţi clericii care nu au soţie 
legiuită să ţină în casa lor femeie străină.” 

2A se vedea pe această temă cartea Julianei Schmemann, soția părintelui 
Alexander Schmemann: The Joy o Serve, Montreal, 2009. 

3 Confruntaţi cu astfel de sarcini, mulți preoţi catolici resimt cu durere 
singurătatea, ajung să cadă în depresii ori alcoolism, după cum ne-a mărturisit de 
curând un episcop catolic francez, care şi-a dedicat mare parte din timpul său acordării 
de sprijin psihologic unor astfel de clerici din eparhia sa. 

4! Sau a celor doi factori. De exemplu, E. Behr-Sigel, care a fost principala mili- 
tantă din lumea ortodoxă pentru accesul femeilor la preoție (a se vedea mai ales: 
„L'Ordination des femmes. Une question posee aussi aux Eglises orthodoxes”, în E. 
Behr-Sigel şi Mgr Kallistos Ware, L'Ordinarion des femmes dans IEglise ortodoxe, Paris, 
1998, pp. 17-50), era totodată şi o militantă feministă, şi o veche păstoriță protestantă, 
care a păstrat întotdeauna nostalgia acestei slujiri. 

5 Panarion, 79,4. 

care Tradiţia l-a respins dintotdeauna şi a cărui respingere a fost 
întotdeauna, în mod global şi implicit acceptată în lumea 
ortodoxă. 

Acest ultim fapt este exprimat în mod laconic de Sfântul 
Epifanie al Ciprului: „Biserica n-a rânduit niciodată femei ca 
preotese.” 

Referitor la dezbaterea care s-a dezvoltat în zilele noastre, 
legată mai ales de confesiunile creştine care au o practică diferită, 
nu ne putem opri doar la constatarea acestui fapt, ci trebuie să 
înfăţişăm raţiunile invocate ca temei şi îndreptăţire. 


a. Argumente discutabile 

1) Printre raţiunile care pot îndreptăți excluderea femeilor de 
la slujirea altarului, pot fi invocate dispoziţiile canonice care pe de 
o parte interzic oricărei persoane de sex feminin (adult sau copil) 
intrarea în altar!, iar pe de altă parte interzic împărtăşirea femeilor 
aflate la ciclu (unii canon işti adaugă aici interdicţia de a intra în 
biserică şi de a lua parte la anumite practici legate de cult, ca 
primirea binecuvântării de la preot şi a anafurei, sau sărutarea 
icoanelor!?). 


1 Canonul 44 al sinodului de la Laodiceea: „Nu se cuvine ca femeile să intre în 
altar”; a se vedea şi canonul 69 al sinodului in 7rullo, care extinde această interdicţie la 
toţi laicii. 

2 In ceea ce priveşte interdicţia de a primi Sfânta împărtăşanie, a se vedea 
canonul 2 al lui Dionisie al Alexandriei (trecut la Domnul în anul 265): „Iar în privinţa 
femeilor care au curățirea lunară, dacă se cuvine, aflându-se ele aşa, să intre în Casa lui 
Dumnezeu, socotesc că a şi întreba este de prisos; deoarece cred că nici ele, fiind 
credincioase şi cucernice, n-ar îndrăzni, aflându-se aşa, să se apropie de masa cea sfântă 
sau să se atingă de Trupul și Sângele lui Hristos; căci nici aceea ce avea curgerea 
sângelui de doisprezece ani nu s-a atins de El spre vindecare, ci numai de poalele 
veşmântului Său; dar este lucru neprihănit a se ruga, oricum ar fi cineva, şi a-şi aduce 
aminte de Stăpânul, oricum s-ar afla, şi a se ruga spre a dobândi ajutor; iar cel ce nu 
este cu totul curat şi cu sufletul, şi cu trupul, se va opri de a se apropia de cele sfinte şi 
de Sfintele sfinţilor.” Interdicţia de a intra în biserică, uneori limitată la obligația de a 
rămâne în pronaos, figurează în textele canonice ale Patriarhului loan Postitorul (sec. 
al VI-lea), ale lui Petru Diaconul şi ale lui Balsamon. Ele sunt amintite în Pidalion în 
comentariul canonului 2 al lui Dionisie (Pidalion, Atena, 1886, pp. 444-446). 

Să notăm însă că aceste ultime dispoziţii constituie obiectul 
unei receptări mai puţin stricte în Biserică, pentru că ele nu 
figurează în marile culegeri de canoane, iar canoanele care le-au 
stabilit nu dispun decât de o autoritate relativă.” 

Se pare că la baza tuturor acestor dispoziţii canonice stau 
obiceiurile şi mentalităţile moştenite din Vechiul Testament, pe 
care schimbările de perspectivă introduse de creştinism le-au lipsit 
de vechea lor putere. 

Cu tot respectul datorat canonului lui Dionisie al Alexandriei 
şi canoniştilor care prelungesc aplicarea lui, putem să ne îndoim 
de pertinența sa din punctul de vedere al duhului creştin, care a 
schimbat radical noţiunea de curăţie şi necură- ţie a Vechiului 
Testament, mutând-o de la un statut obiectiv şi fizic la unul 
subiectiv şi spiritual. Acest duh nou este exprimat în multe feluri 
în Sfintele Scripturi (Fapte 10, 28: „să nu numesc pe nici un om 
spurcat sau necurat”; Romani 14, 14: „nimic nu este întinat prin 
sine”). În fine, este limpede că nu putem lega ciclul menstrual de o 
stare de păcat şi de necurăție în sens moral, după cum făcea 
Vechiul Testament (cf. Leviti- cul 15, 19-30), pentru că este un 
fenomen biologic involuntar, legat de starea de „stricăciune” (în 
sensul de ruinare) inerentă lumii căzute, ca şi boala sau alte 
infirmităţi, care aduce adesea multă suferință fizică şi psihică 
femeilor. Comentariul canonului 2, pe care îl aflăm în Pidalion, 
admite de altfel că în acest caz nu e vorba nici de necurăţie în sens 
moral, nici de păcat, făcând pentru aceasta referire la diverşi 
Părinţi, ca Sfântul loan Gură de Aur (care spune limpede: „acestea 
nu sunt păcat sau necurăţie”), Teodoret şi Diodor; el aseamănă 

3 Patriarhul Pavle al Serbiei, foarte rigorist în alte privinţe, scrie pe această 
temă: „Consider că aceste cugetări personale ale lui Balsamon şi ale altor 
autori menţionaţi, sau ideile contemporanilor lor pe această temă, nu sunt confirmate 
de o autoritate superioară, de un Sinod Ecumenic sau de unul local, şi de aceea ele nu 


pot fi privite ca exprimând atitudinea întregii Biserici Ortodoxe” („Pentru o mai bună 
lămurire a unor probleme ce ţin de credinţa noastră”, 1.1, Belgrad, 2007, pp. 402-408). 

ciclul menstrual cu alte tipuri de excreţie sau exudație produse în 
mod natural de corpul uman. în felul acesta însă se iese din 
domeniul spiritual şi intrăm în domeniul igienei. De aceea 
Patriarhul Pavle al Serbiei consideră că răspunsul la aceste 
exigenţe canonice şi ocolirea interdicţiilor se realizează prin 
luarea de măsuri igienice adecvate!, ceea ce, în zilele noastre, e 
mult mai simplu decât în vremurile de altădată. 

în ceea ce priveşte problema care ne preocupă, în orice caz 
este o realitate faptul că în textele patristice care afirmă că e cu 
neputinţă ca femeile să aibă acces la preoţie nu aflăm nici o refe- 
rire la aceste canoane, ceea ce înseamnă în mod vădit că nici ele, 
nici inspiratorii lor nu se află la originea acestei interdicții. 

2) O ipoteză serioasă pentru a explica neprimirea femeilor la 
preoţie ar putea fi statutul atribuit femeii în Antichitate şi în Evul 
Mediu timpuriu, care o plasa pe un loc inferior bărbatului. 

Această ipoteză este sugerată de mai multe texte din vechime. 

Sfântul loan Gură de Aur, fără a fi foarte precis, spune că 
femeile nu pot accede la preoţie pentru că aceasta cere însuşiri pe 
care ele nu le au prin însăşi natura lor. „Când e vorba de stat în 
fruntea Bisericii, când e vorba de a încredința purtarea de grijă a 
atâtor suflete, femeile, pentru slăbiciunea firii lor, să se dea la o 
parte din faţa unei slujiri atât de înalte, şi chiar cea mai mare parte 
dintre bărbaţi.” * Am putea crede că Sfântul loan Gură de Aur 
înţelege prin „fire” genul feminin, însă deoarece în același text 
spune că nici bărbaţii nu au toţi calităţile cerute de o astfel de 
slujire (care trebuie să fie foarte elevate, după cum explică el”), e 
limpede că are în vedere ceva mai general.“ 

1 Loc.ait. 

2 Despre preoție, II, 2 (în rom., Sf. loan Gură de Aur, Sf. Grigorie de Nazi- anz, Sf. 
Efrem Şirul, Despre preoție, EIBMO, Bucureşti, 1998, p. 47; reed., Ed. Sophia, 2004, p. 
55). 


3 Ibid, 
4 E adevărat că Sf. loan Gură de Aur, întemeindu-se pe 1 Corinteni 11,3, e 

Ideea unei ierarhii între bărbat şi femeie pe această temă o 
aflăm deja în Constituţiile apostolice-. „Despre săvârşirea botezului 
de către femei, vă facem cunoscut că nu mică este primejdia la 
care se expun cele ce-şi însuşesc această lucrare. De aceea nu vă 
sfătuim la aceasta, pentru că este ceva primejdios; mai mult, este 
ceva neîngăduit şi nelegiuit, deoarece dacă „capul femeii este 
bărbatul” (I Corinteni 11, 3) şi e înălțat la treapta preoţiei, atunci 
se contrazice dreptatea dacă se răstoarnă ordinea Creatorului şi se 
dă preoţia, hotărâtă pentru bărbat, mădularului celui de jos. Căci 
femeia este trupul bărbatului, din coasta lui (cf. Facerea 2, 21) şi 
supusă lui (...), pentru că zice „el te va stăpâni'(Facerea 3, 16). lar 
bărbatul are stăpânire asupra femeii, pentru că este şi capul ei. Şi 
dacă noi în cele precedente nu am îngăduit femeilor predicarea 
cuvântului, cum ar putea cineva să le îngăduie, în chip nefiresc, o 
slujire preoțească?” ? 

Se poate observa referința majoră la 1 Corinteni 11,3, dar, 
potrivit contextului, aici e vorba de o obligaţie şi o cutumă vechi- 
testamentară de mai mică importanţă, şi anume obligaţia femeii de 
a-şi acoperi capul, pe care multe Biserici Ortodoxe nu o mai 
impun. 

In ceea ce priveşte opinia referitoare la superioritatea băr- 
batului, aceasta este echilibrată prin afirmarea egalităţii fun- 
damentale a femeii cu bărbatul, întemeiată îndeosebi pe faptul că 
amândoi au fost creaţi după chipul lui Dumnezeu (cf. Facerea 1, 
27), dar şi pe cuvintele Sfântului Pavel, care spune că: „Nici femeia 
fără bărbat, nici bărbatul fără femeie, în Domnul. Căci precum 


vizibil înclinat să afirme că sunt domenii în care bărbatul e îndrituit să conducă (a se 
vedea D.C. Ford, Women and Men in the Early Church: The Full Views 

1ofSt. John Chrysostom, South Canaan, 1996). Insă el echilibrează acest punct de vedere 
în cuvântările sale pe tema căsătoriei (a se vedea mai ales Omuilia 20 Ja Efeseni), în care 
subliniază cu tărie responsabilităţile reciproce ale bărbatului şi ale femeii (a se vedea 
C.P. Roth şi D. Anderson (ed.), St.John Chrysostom on Marriage and Family Life, Crestwood, 
1986). 

2 Constituţiile apostolice, III, 9 (în rom., op.cit, pp. 95-96). 

femeia este din bărbat, așa și bărbatul este din femeie și toate sunt 
de la Dumnezeu” (I Corinteni 11, H-12), şi că în Hristos „nu mai 
este parte bărbătească şi parte femeiască” (Galateni 3, 28).! 

După cum observă E. Behr-Sigel, „acuzaţia de misoginism ce li 
se aduce [Sfinţilor Părinţi] vine mai ales din partea feministelor 
din Occident, care se raportează în această privinţă la tradiţia 
latină, la Augustin, la Toma de Aquino şi Bonaven- tura”; departe 
de a-şi afla o confirmare în scrierile Părinților răsăriteni, 
dimpotrivă, e dezminţită de nenumărate ori prin viziunea pozitivă 
asupra femeii, pe care o aflăm atât de des nu doar în hagiografie, ci 
şi în viaţa Bisericii Ortodoxe, unde femeile au avut întotdeauna un 
rol important.!? 

Printre cele mai proeminente slujiri putem cita: slujirea de 
stareță a celor aflate în fruntea unor mari şi puternice mănăstiri de 
monahii; lucrarea de apostolat şi misionarism (mergând până la 
convertirea unui întreg popor) săvârşită de cele care au fost 
numite „întocmai cu Apostolii”, ca Sfânta Olga a Kievului, Sfânta 
Elena, mama împăratului Constantin, Sfânta Nina a Georgiei. 
Unele au fost păzitoare ale credinţei ortodoxe (ca împărăteasa 
Teodora în vremea crizei iconoclaste) ori au teologhisit în chip 
minunat (ca, de pildă, Sfânta Eca- terina a Alexandriei) ori au fost 
mari maici duhovniceşti (ca amma Singlitichia).* 

Există şi multe alte slujiri, mai modeste, împlinite de femei în 


mod tradiţional în sânul Bisericii: îngrijirea trupească, sufletească 


1' în ceea ce-l priveşte pe Sf. loan Gură de Aur, a se vedea poziţiile nuanţate pe 
care le dezvoltă în Omilii la Efeseni, 20, mai ales afirmaţia referitoare la obligațiile pe care 
femeia şi bărbatul le au unul față de altul, avându-L amândoi drept normă pe Hristos. 

2 „Les femmes dans LEglise orthodoxe”, în E. Behr-Sigel şi Mer. Kallistos 
Ware, L'Ordination des femmes dans I'Eglise orthodoxe, Paris, 1998, pp. 8-16. A se vedea şi E. 
Behr-Sigel, Le Ministere de Ia femme dans I'Eglise, Paris, 1987, passim. 

3 în secolul al XIII-lea, monahul Isaia a alcătuit un Meterikon, tradus în lb. rusă 
de Sf. Teofan Zăvorâtul. A se vedea și culegerea alcătuită de pr. Denis Guillaume: Pezit 
Meterikon. Breves sentences de nos Iires venerables, Nîmes, 2005. 

şi duhovnicească a bolnavilor, săracilor, străinilor, a celor închişi; 
rugăciunea pentru ceilalți; cateheza, învățământul, educaţia 
religioasă şi misionarismul; administrarea instituţiilor sau a 
asociaţiilor care ţin de Biserică.! Toate aceste slujiri, chiar dacă 
modeste, nu sunt neînsemnate sau de rând, pentru că iubirea de 
aproapele şi faptele iubirii sunt o îndatorire şi o virtute crucială 
ale vieţii creştineşti (cf. Matei 19, 19; 22, 39; Marcu 12, 31; 
Romani 13, 3; Galateni 5, 14; Iacov 2, 8). 

Am arătat mai sus rolul important pe care îl au soțiile preoţilor 
în parohii, după cum se vede şi din numele ce li se dă (în Grecia, 
soţia lui presbyteros sau a luipappas este numităprez- bytera sau 
pappadia-, în Rusia, soţia lui batiușka este numită matușka! ?...), 
Multe femei contribuie de asemenea la viaţa liturgică prin citiri şi 
cântări. 

în fine, să amintim de diaconiţele care, în primele veacuri, 
erau puse în rândul preoţilor, iar slujirea lor era socotită o slujire 
bisericească (a se vedea infia). 

3) Nu vreo deosebire de harisme împiedică femeile să ajungă 
la preoţie - bărbaţii, adică, fiind înzestrați cu cele trebuitoare, iar 
femeile, nu; e vădit că harismele, în înţeles scripturistic, şi slujirile 
legate de ele sunt dăruite fără nici o părtinire celor credincioşi, fie 
bărbaţi, fie femei (cf. | Corin- teni 12, 4-11, 28; Efeseni 4, 7-13); 
harismele de natură psihologică aparțin unor teorii moderne, 
ipotetice şi nesigure, aşa încât punerea lor pe seama Tradiţiei e 
lipsită de orice temei.! 

4) Să reținem şi ideea, sugerată de învățătură a celor doisprezece 
Apostoli şi de Constituţiile apostolice”, că bărbaţii sunt chip al lui 


1 Cf. Mgr. Kallistos Ware, „Homme, femme et pretrise du Christ”, în E. Behr- 
Sigel şi Mgr. Kallistos Ware, L'Ordinazion des femmes dans I'Eglise ort- hodoxe, Paris, 1998, 
p. 59. 

2 Ca de altfel şi în Biserica Ortodoxă Română, unde soţia preotului este 
numită: maica preoteasă (.tr-.). 

Hristos, iar femeile, chip al Sfântului Duh; ea e legată de o 
înţelegere a Duhului ca născător, după chipul maicii, care ţine însă 
de un curent al gândirii siriace vechi (de care dă mărturie 
învățătura celor doisprezece Apostoli), mărginaş şi de mică durată; în 
zilele noastre o teorie asemănătoare a fost dezvoltată de P. 


Evdokimov! 2 * 4 


tributar în această privință speculațiilor 
îndoielnice (care ţin de unele curente din gândirea ezoterică) ale 
maestrului său, părintele Serghie Bulkagov, şi ale lui Vladimir 


Soloviev. 
b) Argumente categorice 


a.) Tradiţia 

Putem admite ca un argument suficient faptul că Biserica 
Ortodoxă nu s-a gândit niciodată să hirotonească femei. In 
Biserica Ortodoxă există într-adevăr practici cu valoare normativă 
prin simplul fapt că au rămas statornic de la începutul Bisericii, 
dobândind astfel calitatea de a fi parte a Tradiţiei, şi ortodoxe 
datorită faptului că răspund celor trei criterii absolute, al 
universalităţii, al vechimii şi al consensului general, conform 
principiului stabilit de Sfântul Vincențiu de Lerin: „în sânul 
Bisericii catolice trebuie să avem grijă să ţinem ceea ce a fost crezut 


»l 


pretutindeni, întotdeauna şi de către toţi.” Putem considera de 


asemenea că în acest caz se aplică canonul 87 al Sfântului Vasile 


cel Mare, care spune că, odată statornicită în Biserică, cutuma are 


1 Astfel de harisme invocă Pr. P. Evdokimov, a cărui gândire a fost influenţată 
de teoriile lui Jung (cf. La Femme er le salut du monde, Paris, 1979, pp. 215, 255-256). A se 
vedea criticile pe care i le aduce E. Behr-Sigel, în „L'Ordination des femmes. Une 
question posee aussi aux Eglises orthodoxes”, în E. Behr-Sigel și Mgr. Kallistos Ware, L 
Ordination des femmes dans I'Eglise orthodoxe, Paris, 1998, pp. 22-25. 

2 Cf. învăţătură a celor doisprezece Apostoli, IX. 

3Cf. Constituţiile apostolice, II, 26, 5-6 (în rom., opait, p. 494 

4 Cf. „Les charismes de la femme”, în Nouvoute de /'Esprit, Bellefontaine, 1977, 


pp. 245-248. 


222 I. NATURA ŞI STRUCTURA BISERICII 


putere de lege.! * Putem de asemenea să ne referim la canonul 91 
al aceluiaşi sfânt, care confirmă faptul că tradiţia nescrisă are 


aceeaşi valoare ca tradiţia scrisă şi subliniază riscul nesocotirii ei: 


„Dintre dogmele şi propovăduirile ce se păstrează în 
Biserică, pe unele le avem din învățătura scrisă, iar pe altele le- 
am primit din Tradiţia Apostolilor, predanisi- tă nouă în taină; 
şi ambele acestea au aceeaşi tărie pentru dreapta cinstire de 
Dumnezeu; şi nimeni nu va zice împotriva acestora, oricât de 
puţin priceput ar fi în legiuirile bisericeşti. Căci dacă ne-am 
apuca să părăsim cele nescrise dintre obiceiuri, ca pe unele 
care n-ar avea mare tărie, am greşi împotriva celor de 
căpetenie, păgubind Evanghelia sau, mai bine zis, am face din 
propovăduire 
1 vorbă deşartă.”* 
fi) Absența unui temei nou-testamentar 


Tradiţia potrivit căreia preoţia este rezervată bărbaţilor îşi are 
originea în Sfânta Scriptură. Nu găsim nicăieri în Noul Testament 
vreo indicație privind posibilitatea ca o femeie să exercite funcţii 


sacerdotale.* Toate menţiunile în această privință se referă la 


1 Commonitoriurn, II, 5. 

2 A se vedea P.P. Joannou, Discipline generale antique (IV-eme-IX-eme s.), t. II, Les 
Canons des Peresgrecs, Grottaferrata, 1963, p. 162. Celebrul canonist sârb, Episcopul 
Nicodim Milaş, în comentariul său la acest canon, scrie că o cutumă a avut întotdeauna 
putere de lege în Biserică, atâta vreme cât instituirea ei a fost autorizată de Biserică şi 
consfințită prin vechime (Les Canons de IEglise orthodoxe avec leur interpretation, voi. II, 
Novi Sad, 1895, p. 426). 

3P.P. Joannou, opcit, pp. 179-180 (în rom., opait, p. 436). Consideraţiile 
precedente se opun afirmațiilor Episcopului Kallistos Ware, potrivit cărora pe această 
temă 1) „nu există până în prezent o declaraţie panortodoxă care să aibă o autoritate 
ecumenică definitivă”, iar 2) „apelul la Tradiţie nu este până la urmă nimic mai mult 
decât un argument extras din faptul că ea nu s-a exprimat pe această temă, iar un 
asemenea argument nu poate fi concludent” („Homme, femme et pretrise du Christ”, în 
E. Behr-Sigel şi Mgr. Kallistos Ware, L Ordination des femmes dans I'Eglise orthodoxe. Paris, 
1998, pp. 53 şi 75). 

4 A se vedea studiul detaliat al lui G. Barrois, „Women and the Priestly Office 
According to the Scriptures”, în T. Hopko (ed.), Women and the Priesthood, ed. a II-a, 

bărbaţi. 

Sfântul Pavel stabileşte în repetate rânduri obligația femeilor 
de „a tăcea în biserică”, altfel spus interdicţia de a „lua cuvântul” 
în biserică (cf. | Corinteni 14, 34-35), o obligaţie/inter- dicţie care 
pare să se refere în mod special la rostirea cuvântului de 
învăţătură (cf. | Timotei 2, 12) - pentru că femeilor [i se îngăduie 
să prorocească (cf. | Corinteni 11, 5) -, şi mai precis la rostirea lui 
în public, pentru că, iarăşi, ele sunt libere să înveţe chiar şi pe 
bărbaţi în viaţa privată (cf. Fapte 18, 24-26). 

Cât priveşte rațiunea pe care se întemeiază această obliga- 
ţie/interdicţie, primul pasaj (| Corinteni 14, 35) se mărgineşte la a 
spune că „este ruşinos” ca femeile să grăiască în biserică, în vreme 
ce al doilea (II Timotei 2, 12-13) arată, printr-o trimitere la 
Facerea 2, 18, că bărbatul are întâietate în această privinţă. 

în orice caz, această obligaţie/interdicţie în ceea ce priveşte 
sacerdoţiul - printre ale cărui funcţii este şi propovăduirea 
învățăturii de credință, mai ales prin predicile ţinute în biserică în 
cadrul slujbelor - este redibitorie. 

Vedem femei lucrând alături de Sfântul Pavel în misiunea lui 

apostolică (cf. Fapte 18, 26; Romani 16, 3-12; Filipeni 4, 2-3). însă 
Apostolul foloseşte doi termeni diferiți când vorbeşte despre ele, 
numindu-le „tovarăşii mei” (Romani 16, 3; 
Filipeni 4), termen care îi include şi pe bărbaţii care aveau o 
aceeaşi slujire, iar pe bărbaţii care aveau slujiri propriu-zis 
apostolice şi sacerdotale, numindu-i „ai lui Dumnezeu împre- 
ună-lucrători” (I Corinteni 3, 9; | Tesaloniceni 3, 21). 


y) Absența unei instituiri de către Hristos 

Tăcerea Noului Testament în această privință nu face decât să 
oglindească voia lui Hristos, care are pentru creştinism valoare 
irevocabilă de exemplu şi temei. 


Crestwood, 1999, pp. 55-77. 

Practica tradițională a Bisericii are un fundament deosebit de 
puternic în faptul că Hristos, Care de altfel a acordat o foarte mare 
preţuire femeilor - în primul rând Maicii Sale Care nu S-a ţinut 
departe de ele, ci, ca şi pe Apostoli, le-a primit să-L urmeze şi să-l 
stea în preajmă - ca pe Maria Magdalena (numită de Biserică 
„întocmai cu Apostolii”), Maria, mama lui lacov, Maria din 
Betania şi sora ei, Marta, loana, Suzana, Salomea şi soacra lui 
Simon Petru nu a inclus nici o femeie în ceata Apostolilor şi nu a 
încredinţat nici unei femei slujirile sacerdotale încredințate 
Apostolilor. După cum spune ].-]. Von Allmen: 

„Nu către femeie a spus lisus: Cine vă ascultă pe voi, pe 

Mine Mă ascultă. Nu femeii i-a spus că ceea ce va lega şi va 

dezlega pe pământ va fi legat şi dezlegat în ceruri. Nu femeii i- 

a încredințat slujirea vestirii cuvântului. Nu femeii i-a 

poruncit să boteze sau să-i împărtăşească pe cei credincioşi cu 

Sfântul Său Trup şi Sânge. Nu femeii i-a încredinţat turma 

Sa 

In ceea ce priveşte una dintre slujirile esenţiale ale sacerdo- 
ţiului, săvârşirea Euharistiei, Canoanele bisericești ale Sfinţilor 
Apostoli spun: 

„Când Stăpânul, rugându-Se, a frânt pâinea şi a bine- 
cuvântat-o zicând: «Acesta este Trupul Meu şi Sângele Meu», 


n-a îngăduit femeilor să stea alături de noi.” 


în Constituţiile apostolice se spune că Hristos n-a rânduit nici ca 
femeile să boteze: 


„Despre săvârşirea botezului de către femei [...] nu vă 
sfătuim la aceasta, pentru că este ceva primejdios; mai mult 
este ceva neîngăduit şi nelegiuit [,..]Căci a alege preotese 
pentru zeițe este neştiința nelegiuirii păgânilor, iar nu a rân- 
duirii lui Hristos. Şi dacă trebuia să se săvârşească botezul şi de 


1 „Is the Ordination of Woman to the Pastoral Ministry Justifiable?” in H.K. Lutge 
(ed.), Sexuality - Theology - Priesthood, San Gabriel, f. d., p. 35. 

femei, negreşit şi Domnul S-ar fi botezat de Maica Sa, iar nu de 
loan, sau când ne-a trimis să botezăm (cf. Matei 3,13; 28, 19), 
ar fi trimis împreună cu noi şi femei ca să facă aceasta. 


Niciodată însă EI nici n-a poruncit, nici n-a lăsat scris.”"? 


Afirmaţii asemănătoare aflăm şi în ceea ce priveşte pro- 


povăduirea: 


„Nu dăm voie ca femeile să înveţe în biserică, ci ele să se 
roage numai şi să asculte pe cei ce învaţă. Căci însuşi 
învățătorul şi Domnul nostru Iisus Hristos, când ne-a trimis pe 
noi cei doisprezece să învăţăm poporul (Israel) şi pe celelalte 
neamuri, n-a trimis nicidecum femei ca să predice, deşi nu 
lipseau. Căci împreună cu noi erau şi Maica Domnului şi 
«surorile» Lui, apoi Maria Magdalena şi Maria lui Iacov, Marta 
şi Maria, surorile lui Lazăr, şi Salomea și altele câteva. Deci, 
dacă era neapărat trebuitor pentru femei ca să înveţe, şi 
acestora le-ar fi poruncit însuşi Domnul mai întâi ca să înveţe 
împreună cu noi poporul.”* 

Unii comentatori au oferit ca explicaţie pentru aceasta tradiția 
iudaică, care nu admitea decât bărbaţi la slujirile sacerdotale, şi 
contextul social, care acorda supremație bărbaţilor. Această 
explicaţie nu are nici o importanţă, pentru că Hristos le-a dăruit 
oamenilor o nouă viață şi o nouă Lege, şi fiind El însuşi liber 
dinspre Legea veche, i-a eliberat şi pe ucenicii Săi de ascultarea 
după literă a Legii, ca şi a rânduielilor şi obiceiurilor acelei vremi, 
şi ale oricărei alte vremi, fiindcă împărăţia pe care a venit s-o 
întemeieze „nu este din această lume” (loan 18, 36), ci mai presus 
de vreme şi loc, chiar dacă credincioşii se împărtăşesc de ea şi o 
primesc drept arvună aici şi acum (cf. Luca 17,21). 

1 La A. Harnack, Die Quellen der sogenannten apostolischen Kirchenor- dnung, 
Leipzig, 1886, p. 28. 


2 Constituţiile apostolice, III, 9 (în rom., opcit., p. 96). 
3 Constituţiile apostolice, III, 6 (în rom., op.cit. p. 91). 

$) Confirmarea pe care o aflăm în scrierile Sfinţilor Părinți 

Poziţia Părinților în această privinţă e rar exprimată, pentru că 
în istoria creştinismului a existat un consens tacit asupra 
problemei; părea evident, pe baza consideraţiilor precedente, că 
femeile nu pot accede la preoţie. 

Este semnificativ faptul că în rarele ocazii când Părinţii s-au 
exprimat pe această temă, au facut-o ca reacţie la o practică care 
nu ţinea de Biserică şi străină de creştinism, şi anume la 
hirotonirea de preotese de către grupările eretice (în majoritatea 
lor gnostice). Ei au dezaprobat în mod clar o astfel de practică. 
Printre ei îi putem cita pe Sfântul Irineu', Tertulian! ?, Origen, 
Firmilian al Cezareei“ şi Epifanie de Salamina (trecut la Domnul în 
403). 

Astfel, Tertulian sune că: „Nu-i este îngăduit femeii să grăiască 
în biserică, nici să înveţe, nici să ungă cu mir, nici să săvârşească 
jertfa, nici să dorească vreo slujire din cele săvârşite de bărbaţi sau 


slujire preoțească.” Epifanie de Salamina, criticând sectele care 
hirotoneau femei, aduce împotriva lor practica necurmată a 


creştinismului: 


„Nicicând şi niciunde femeia n-a săvârşit lucrare preo- 
țească. [...] Dacă ar fi fost alese femei pentru lucrare preoțească 
în numele lui Dumnezeu sau pentru slujiri liturgice în 
Biserică, care altă femeie ar fi fost mai vrednică pentru aceasta, 
dacă nu Preacurata, aleasă să-L poarte în sânul ei pe împăratul 
cel ceresc, Fiul lui Dumnezeu? Dar nu i s-a părut ei a fi aceasta 
lucru drept şi cuvenit. Nu i s-a dat nici să boteze, că nu ea L-a 
botezat pe Hristos, ci loan. [...] Toate aceste slujiri le-au fost 


1 Contza ereziilor, 1,13,2. 

2 Deprescriptione haereticorum, XLI, 5. 

3 Fragmente din Omilii la Corinteni, 74. 

4 LaCiprian al Cartaginei, Epistole, LXXV, 10-11. 
5 Panarion, 49, 2-3,78, 23; 79, 2-4. 

încredințate Apostolilor, şi ei au ales pe cei care să le fie 
urmaşi. [...] Nu s-au ales nicicând episcopi şi preoţi dintre 
femei. lar dacă ni se va spune despre fiicele lui Filip că au 
prorocit, vom răspunde că aşa este, dar n-au avut slujire 
preoțească. E drept că sunt dia- conițe în Biserică. Dar nu le 
este îngăduită lucrarea preoțească şi nici să se apropie de 


sfintele slujiri.”"? 


Sfântul Epifanie vede aici o rânduială dumnezeiască: 
„Dumnezeu n-a rânduit vreodată femeie pentru această slujire pe 
pământ.”* 

e) Faptul că Hristos afost bărbat, iar preotul este chip al lui Hristos 


Rațiunea cea mai justă şi mai profundă pentru care preoţia a 
fost întotdeauna rezervată bărbaţilor este aceea că episcopul (şi 
preotul împuternicit de el şi care îl reprezintă) este, după cum am 
văzut mai înainte, chip al lui Hristos. Şi pentru că Hristos, ca om, 
a fost bărbat, doar un bărbat poate fi cu adevărat chip al Lui. 

Aceste afirmaţii trebuie însă precizate, nuanţate şi explicate. 

Am văzut că principalele slujiri ale episcopului (sau ale pre- 
otului în calitate de reprezentant al acestuia) sunt acelea de Mare- 
preot (el prezidând şi săvârşind Euharistia, Sfintele Taine sau 
sacramentele), învăţător şi păstor (călăuză şi conducător). 

Sfântul Ignatie Teoforul spune cu toată fermitatea că „epi- 
scopul ţine locul lui Dumnezeu”! şi că „trebuie să-l privim pe 
episcop ca pe însuşi Domnul”.*? 

Dar, spre deosebire de gândirea romano-catolică, gândirea 
ortodoxă nu-l vede pe episcop sau pe preot ca pe un Jocum tenens 


1. Despre vălul fecioarelor, LX, 1. 
2 Panarion, LXXIX, 2-3. 
3Hbid, LXXIX.7,4. 
4 Către Magnezieni, VI, 1. 
5 Către Efeseni, VI, 1. 

al lui Hristos şi nici nu consideră că la Liturghie sfințirea Darurilor 
se săvârşeşte pur şi simplu prin cuvintele episcopului sau ale 
preotului care slujeşte şi se exprimă in persona Christi (pentru că 
sfinţirea lor o săvârşeşte Duhul Sfânt, pe Care preotul sau 
episcopului îl cere în rugăciune de la Tatăl). Episcopul sau preotul 
nu este decât un chip! sau un simbol al lui Hristos”, Cel ce singur 
este  Marele-preot (adevăratul conducător şi săvârşitor al 
Liturghiei şi adevăratul iconom al Tainelor), după cum ne şi arată 
de altfel una dintre rugăciunile din miezul Liturghiei. 

Chipul acesta însă trebuie să fie cât se poate de fidel. Faptul că 


preotul este bărbat, după cum şi Hristos a fost bărbat, este unul 


dintre elementele necesare pentru respectarea acestei fidelități.” *? 


1Sf. Teodor Studitul îl numeşte pe episcop/preot „chip al lui Hristos” f$apte capete 
conta iconoclaștilor, 4, PG 99, 493CD) şi „imitare a lui Hristos” (Epistole, |, ll, PG 
99,945D). Patriarhul Dositei spune că episcopul este „icoana vie a lui Dumnezeu pe 
pământ” (Vărturisirea lui Dositei, X). 

2 Nu poate fi admisă opoziţia simplificatoare pe care o operează Episcopul 
Kallistos Ware când se opune acestui argument: „în lucrarea sfinţitoare potrivit ritului 
latin, aşa cum este ea interpretată în mod uzual, pretotul îl reprezintă pe Hristos în fața 
poporului, în vreme ce în lucrarea de sfințire, potrivit ritului bizantin, preotul 
reprezintă poporul în faţa lui Hristos” („Homme, femme et premise du Christ”, în E. 
Behr-Sigel şi Mgr Kallistos Ware, L'Ordination des femmes dans IEglise orthodoxe, Paris, 
1998, p. 92); concepţia ortodoxă include cele două aspecte, acordând însă verbului „a 
reprezenta", în primul caz, un sens diferit (cel de imagine sau de simbol, şi nu de 
reprezentant sau de Jocum 
3tenens). Concepţia simplificatoare pe care o are Episcopul Kallistos despre poziţia 
ortodoxă este influenţată de ecleziologia pr. Nicolae Afanassieff (fie direct, fie prin 
intermediul ecleziologiei discipolului acestuia, pr. Alexander Schmemann), influențată, 
la rândul ei, de ecleziologia protestantă. 

4 Rostită de preot în vremea Heruvicului: «că Tu eşti Cel ce aduci şi Cel ce Te 
aduci, Cel ce primeşti şi Cel ce Te împărţi, Hristoase, Dumnezeul nostru...>. 

5 Nu poate fi acceptată afirmaţia simplificatoare a Episcopului Kallistos, 
potrivit căreia „preotul îl reprezintă pe Hristos nu prin intermediul caracteristicilor 
fizice, ci într-un sens lăuntric şi duhovnicesc” („Homme, femme et pretrise du Christ”, 
în E. Behr-Sigel şi Mgr Kallistos Ware, L'Ordination des femmes dans IEglise orthodoxe, 
Paris, 1998, p. 93); caracteristica unei imagini - sau a unui simbol - este tocmai aceea de 
a fi constituită din elemente sensibile, deci fizice şi materiale, pentru a exprima o 
realitate care poate fi de ordin spiritual, dar care, în acest caz, are o dimensiune fizică; 
Hristos a trăit printre noi ca bărbat, cu trup de bărbat, ceea ce continuă să ne înfățişeze 

Este adevărat că Hristos, ca om, îi cuprinde în natura Sa şi pe 
bărbaţi, şi pe femei, ca pe toţi, deopotrivă să-i mântuiască. Este 
adevărat de asemenea că - desființând în Sine toate opoziţiile, şi 
chiar polarităţile sexuale -, după cum spune Sfântul Pavel, „în 
Hristos nu mai este parte bărbătească şi parte feme- iască” 
(Galateni 3, 28). Dar tot atât de adevărat este că Hristos e veşnic 
Cuvânt şi Fiu (cf. loan 1, 14, 18) - iar nu Fiică - al Tatălui (şi nu al 
Maicii), că a venit în această lume sub chip de bărbat, iar nu de 
femeie, nici ca făptură androgină sau asexuată, şi că El rămâne 
bărbat şi după învierea Sa, chiar dacă modalitatea de existență a 
trupului Său s-a schimbat.! Hris- tos este de asemenea înfățișat 
simbolic în Noul Testament ca Mire (cf. Marcu 2, 19; II Corinteni 
11, 2; Efeseni 5, 22-23; loan 3, 29; Apocalipsa 19,7,9) - nu ca 
Mireasă - al Bisericii, care este Mireasa - nu mirele - lui Hristos; 
este, iarăşi, înfăţişat ca împărat (cf. Luca 19, 38), nu ca 
împărăteasă. Faptul că Hristos a venit în această lume ca bărbat şi | 
se aplică denumiri simbolice masculine, şi nu feminine, este legat 
de faptul că El este veşnic Fiu. Putem spune că Hristos „posedă o 
moda-  litate-de-a-fi veşnic masculină” 5, şi de aceea 
masculinitatea Sa nu are nici o legătură cu ideile de ordin 
sociologic. Caracterul filial al lui Hristos şi masculinitatea Sa sunt 
desigur mai presus de noțiunile mundane, dar există totuşi un 
raport analogic între noţiunile noastre şi aceste caractere ale Sale. 


Caracteristica masculină, chiar dacă este de mai mică impor- 


icoanele, adică, altfel spus, imaginile sfinte. 
1 în împărăţia cerurilor, bărbaţii nu-şi vor lua femeie, nici femeile bărbat (cf. 

Luca 20, 34-35), şi nu va mai exista, desigur, nici o formă de relație sexu- 
2ală fizică sau psihologică, dar diferențierea sexuală, întemeiată de Dumnezeu (Facerea 
1, 27: „a făcut bărbat şi femeie”), va continua să existe. Asupra tuturor acestor aspecte, a 
se vedea observaţiile lui D. Belonick, „Testing the Spirits”, în T. Hopko (ed.), Women 
and the Priesthood, ed. a Il-a, Crestwood, 1999, pp. 199,204-206. 

3 D. Belonick, „Testing the Spirits”, în T. Hopko (ed.), Women and the Priesthood, 
ed. a Il-a, Crestwood, 1999, p. 206. 

tanţă în raport cu esența mântuirii (a bărbaţilor, ca şi a femeilor, 
de vreme ce Hristos a luat asupra Sa firea omenească), trebuie 
totuşi respectată de fiecare dată când chipul iui Hristos e înfățişat 
în sânul Bisericii, fie că e vorba de prezidarea şi săvârşirea 
Liturghiei, de slujirea Tainelor (sacramentelor), de învățătură sau 
de păstorire, în care, în diferite grade, simbolurile şi semnele 
văzute ocupă un loc esenţial. Ca şi în icoană, Hristos nu poate fi 
înfățişat aici, în felul cuvenit, printr-o femeie; ar fi un neadevăr, 
un chip al Său înşelător şi strâmb. 

Caracterul iconic şi simbolic e deosebit de important în 
Liturghie, pentru că ea este, după cum a subliniat părintele 
Schmemann, o manifestare a împărăției lui Dumnezeu pe 
pământ. Episcopul/preotul, ca bărbat, îl înfăţişează pe Mirele care 
vine să-Şi cheme Mireasa la părtăşia de împărăție, pe Acela care 
vine în întâmpinarea iubitei Soții, pe împăratul, pe Marele 
Arhiereu care însuşi aduce jertfa cea fără de sânge. 

De aceea, după cum au atras atenția mulți teologi ortodocşi, 
problema accesului femeilor la preoţie nu poate fi examinată 
dintr-un unghi pur sociologic şi psihologic, ci dintr-o perspectivă 
care ține seama de realitățile exprimate în eclezio- logia şi teologia 
liturgică.!? 

Toate aceste consideraţii ne plasează departe de orice noţiune 
de ierarhie socială sau sexuală. Pentru că Hristos este veşnic Fiu, 
iar în istorie S-a arătat de parte bărbătească, pentru că aşa a fost 
văzut în toate câte a făcut pe acest pământ - şi nu pentru că 
bărbatul ar fi superior femeii -, de aceea episcopul sau preotul se 
cuvine să fie bărbat, iar femeia nu poate săvârşi nici o lucrare 
preoțească întemeiată de El, care se cuvine să-L înfățişeze pe El ca 
singurul şi adevăratul ei săvârşitor. O astfel de explicaţie este 


1 L'Eucharistie, sacrement du Royaume, Paris, 2005 (în rom., op. cit.). 
2! Cf. N.V. Harrison, „Orthodox Arguments against the Ordination of Women as 
Priests”, în T. Hopko (ed.), Women and the Priesthood, ed. a Il-a, Crestwood, 1999, p. 165. 


6. IERARHIA BISERICEASCĂ 231 


astăzi admisă în mod general în Biserica Ortodoxă! şi nu a 
întâmpinat nici o obiecţie pertinentă; 

cele mai multe obiecţii sunt generate de dificultatea de a sesiza 
caracterul multidimensional al noțiunii de chip şi caracterul 


complex al simbolismului liturgic.”* 


III. DIACONUL 


Diaconii sunt membri ai clerului cu drept deplin, ca a treia 
treaptă a acestuia, după cea a episcopilor şi a preoţilor. 

După cum indică termenul grec care îl desemnează (dia- 
konos), diaconul are fundamental o misiune de slujire (cliako- nia). 
Această slujire nu este deloc secundară; valoarea ei reiese din 
cuvintele lui Hristos, Care zice: „Eu în mijlocul vostru sunt ca cel 


care slujeşte” (Luca 22, 27); „care între voi va vrea să fie mare să fie 


1 Consultaţia de la Rodos, din 1988, care a reunit teologi, bărbaţi şi femei, din 
mai toate Bisericile Ortodoxe, pentru a discuta problema hirotonirii femeilor, a ajuns la 
o concluzie pe care E. Behr-Sigel o rezumă astfel: „De fapt, din mulțimea de observaţii 
destul de confuze şi contradictorii, rezultă o singură convingere clară, aceea că, 
«potrivit experienţei cultului şi vieţii pastorale a Bisericii, Hristos, ca Arhiereu, ni Se 
înfăţişează în mod necesar şi exclusiv în chipul de bărbat pe care ni-l oferă arhiereul». De 
aici rezultă că «cei care, în calitatea lor de preoţi [îl] reprezintă în mod figurat, trebuie 
să fie persoane de sex masculin, fără nici o excepție». Argumentul cu adevărat decisiv 
este acela al simbolismului liturgic: simbolism revelator - afirmă Concluziile - al unui 
«adevăr care nu poate fi exprimat deplin dacă se face apel la scheme logice»” 
(„Ordination des femmes. Une question posee aussi aux Eglises orthodoxes”, în E. 
Behr-Sigel şi Mgr Kallistos Ware, L'Ordination des femmes dans I'Eglise orthodoxe, Paris, 
2p. 35). Printre reacțiile mai recente, a se vedea: A. Schmemann: „Purtătorul unicei 
slujiri, icoana şi săvârşitorul ei, este bărbat, şi nu femeie, pentru că Hristos a fost bărbat, 
şi nu femeie” („Concerning Women Ordination: Letter to an Episcopal Friend”, în H.K. 
Lutge (ed.), Sexuality - Theology - Priesthood, San Gabriel, s. d., pp. 14-15; Th. Hopko, 
„Presbiter/Bishop: A Masculine Ministry”, în T. Hopko (ed.), Women and Priesthood, ed. 
a Il-a, Crestwood, 

1999, p. 181: „pentru că preotul care slujeşte este o icoană a lui Hristos şi pentru că 
Mântuitorul S-a întrupat ca bărbat, se cuvine ca preotul să fie de asemenea bărbat, 
pentru a exprima deplin asemănarea cu EI”; pp. 181-187. 

3 După cum observă N.V. Harrison, „Orthodox Arguments against the Ordination 
of Women as Priests”, în T. Hopko (ed.), Women and Priesthood, ed. a Il-a, Crestwood, 
1999, pp. 181-182. 

slujitorul (diakonos) vostru” (Matei 20, 26). 


Această treaptă a fost creată în cele dintâi comunități creştine, 


pentru că, sporind numărul credincioşilor, episcopii/ prezbiterii 


nu puteau să se ocupe şi de săvârşirea slujbelor, şi de ajutorarea 


materială a creştinilor nevoiaşi, după cum se vede din Faptele 


Apostolilor. 


„In zilele acelea, înmulţindu-se ucenicii, eleniştii cârteau 
împotriva evreilor, pentru că văduvele lor erau trecute cu 
vederea la slujirea cea de fiecare zi. Şi chemând cei doi- 
sprezece mulțimea ucenicilor, au zis: Nu este drept ca noi, 
părăsind cuvântul lui Dumnezeu, să slujim la mese. Drept 
aceea, fraților, căutaţi şapte bărbaţi dintre voi, cu nume bun, 
plini de Duh Sfânt şi de înţelepciune, pe care noi să-i rânduim 
la această slujbă. lar noi vom stărui în rugăciune şi în slujirea 
cuvântului. Şi cuvântul a plăcut înaintea întregii mulţimi, şi au 
ales pe Ştefan, bărbat plin de credință şi de Duh Sfânt, şi pe 
Filip, şi pe Prohor, şi pe Nicanor, şi pe Timon, şi pe Parmena, 
şi pe Nicolae, prozelit din Anti- ohia, pe care i-au pus înaintea 
apostolilor şi, rugându-se, şi-au pus mâinile peste ei” (Fapte 6, 
1-6). 


Acest text vorbeşte de „slujirea la mese”, adică la agapele care 


se ţineau după sinaxa euharistică, pentru cei nevoiaşi, între care 


erau văduvele pomenite aici. Dar în primele veacuri slujirea 


diaconilor a fost în general aceea de a-i ajuta în diferite moduri pe 


creştinii nevoiaşi (cf. canonul 16 al sinodului in 7rullo). în mod 


special, în biserică, erau însărcinaţi cu primirea ofrandelor şi 


împărțirea acestora" la văduve, orfani şi săraci! *; îi ajutau pe 


bătrâni, pe bolnavi şi pe infirmi.* De aceea, ei erau adesea 


1 Didascatia, LX. 


2Cf. Didascalia, XII; XVIII. 
3 Didascalia, XVI. 

adevăraţi administratori (iconomi) ai bunurilor Bisericii. 

Diaconii au avut însă, de la bun început, şi o slujire de predi- 
care, dacă e să judecăm după ceea ce ne spun Faptele Apostolilor 
despre Ştefan (cf. Fapte 6,8-7,54) şi despre Filip (cf. Fapte 8, 5-12; 
21,8), iar unii, ca Agav, au fost proroci (cf. Fapte 11,28). 

în biserică, ei asigurau în parte paza uşilor dinspre latura 
bărbaţilor! şi menţinerea ordinii” *, şi făceau vânt cu ripidele 
deasupra altarului, pentru a alunga micile insecte zburătoare.“ 

în a doua jumătate a veacului al IV-lea, diaconii îşi pierd rolul 
caritativ, iar la mijlocul veacului al V-lea (a se vedea canonul 26 al 
sinodului de la Calcedon din 451) şi funcţia de chi- vernisitori şi 
iconomi. Rolul lor va fi de acum acela de „slujitori ai episcopilor” 
(canonul 18, Niceea I), în primul rând la săvârşirea Liturghiei şi a 
altor slujbe liturgice, iar în al doilea rând în timpul adunărilor 


episcopale (cf. Prologul sinodului de la Car- tagina), în deplasările 


1 Cu privire la această funcţie a diaconului şi alte funcţii ale sale în primele 
veacuri, a se vedea ]. Colson, La Fonczon diaconale aux origines de IEglise, Paris, 1960; A. 
Faivre, „«Diakonos, histoire dun ideal, le pouvoir de servir. Panorama et 
problematique ă lepoque paleochretienne», în idem, Chreziens etglises, des identity en 
construction”, Paris, 2011, pp. 183-209. 

2 Din alte texte vedem că această funcţie era asigurată de ipodiaconi sau de uşieri. 
Accesul la Liturghia catehumenilor (prima parte a Liturghiei) era interzis celor 
nebotezaţi şi necatehizaţi. Participarea la Liturghia credincioşilor era interzisă chiar şi 
catehumenilor. în Liturghia Sfântului loan Gură de Aur se păstrează încă și astăzi (cu 
excepţia textului modificat adoptat de Biserica Greacă în secolul al XIX-lea) formula: 
„Câţi sunteţi chemaţi, ieşiţi! Cei ce sunteţi chemaţi, ieşiţi..., ca nimeni din cei chemaţi 
să nu rămână!” rostită de diacon înainte de începutul Liturghiei credincioşilor, prin 
care catehumenii sunt invitaţi să iasă din biserică. O aluzie referitoare la paza uşilor 
există şi în Liturghia credincioşilor, când, înainte de rostirea Crezului, care precede ana- 
fora, diaconul spune: „Uşile, uşile!” 

3Cf. Didascalia, XII: „Diaconul să aibă grijă ca fiecare să meargă la locul său, şi nu 
oriunde. Asemenea diaconul să ia aminte la popor, să nu şuşotească sau să ațipească sau 
să râdă sau să facă semne, căci în biserică se cuvine să se stea cu bunăcuviinţă şi cu 
luare-aminte, cu urechile aţintite la cuvintele Domnului. lar sosind vreun frate sau 
vreo soră din altă parohie, diaconul să cerceteze cele cu privire la ei, dacă sunt 
căsătoriți sau văduvi, dacă sunt dreptcredin- cioşi, dacă nu s-a lipit de ei vreo 
învăţătură eretică; apoi să ducă pe fiecare la locul cuvenit”; cf. Constituţiile apostolice, II, 
57,15; 58,1; VIII, 11,8 (în rom., opait, pp. 76-77 şi, respectiv, p. 235). 

4Cf. Constituţiile apostolice, VIII, 12,3 (în rom., opcit., p. 235). 

lor pastorale şi în împlinirea sarcinilor administrative (cf. canonul 
7 al sinodului in Trullo). 

în vremea săvârşirii Liturghiei, la care ia parte în mod activi, 
diaconul, astăzi, la fel ca în primele veacuri, citeşte Evanghelia, 
rosteşte ecteniile”, conduce rugăciunile rostite de 


1Cf. Constituţiile apostolice, II, 57,15 ş.u. (în rom., opcit, pp. 76-77). 
2 albid, Il, 57,18; VIII, 6,3-8. 

întregul popor (Crezul, Tatăl nostru), atrage atenţia credin- 
cioşilor la momentele indicate (înţelepciune, drepți!”, „Să luăm 
aminte!”). De-a lungul întregii Liturghii, răspunde la cuvintele 
episcopului, introducându-le şi întărindu-le. El îi aduce 
episcopului pâinea şi vinul în vremea Intrării celei mari. Nu este 
sfinţitor al Darurilor, dar, cu încuviințarea episcopului, poate să-i 
împărtăşească pe poporeni dintr-un al doilea potir. El nu botează! 
şi nu poate săvârşi nici alte Sfinte Taine (sau sacramente). Nu are 
dreptul să binecuvânteze! ? (apa şi untdelemnul folosite în cadrul 
diferitelor rituri sau pe credincioşi...). Se pare că la început 
diaconilor li se îngăduia să predice (cf. Fapte 6, 8, 10; 7, 54; 8, 5- 
12; 21, 8; canonul 2 al sinodului din Ancira), dar dreptul acesta le- 
a fost retras după ce lucrarea aceasta a rămas exclusiv în seama 
episcopilor (cf. canoanele 19 şi 64 ale sinodului in 7rullo şi 
comentariile lor), sau, lipsind aceştia, în seama preoţilor. 

în jurul episcopilor, la slujbele solemne, stau mai mulți dia- 
coni, între care există însă o ierarhie stabilită în funcţie de data 
hirotonirii lor sau de titlu (care corespunde unei ierarhii pur 
„administrative”, pentru că din punct de vedere sacramental toți 
diaconii sunt egali). întâiul între ei (adesea un arhidiacon/ întâiul 
diacon de pe lângă episcop) sau protodiaconul (primul diacon al 
unei catedrale sau al celei mai importante biserici) este cel care 
slujeşte alături de episcop şi citeşte Evanghelia, ceilalți diaconi 
(diaconii secunzi) având funcţii subalterne”... 

în sânul parohiilor, relaţia diaconului cu episcopul se aplică la 
preot în tot ceea ce nu ţine în mod specific de slujirea episcopului. 
Principiul de bază, după cum spune S.V. Bulga- kov în îndrumător 
pentru clerul bisericesc, este că „îndeobşte diaconul este slujitorul 


1 Cf. ibid, VIIL, 28,4. 

2Cf. ibid. 

3 Cu privire la funcţiile liturgice ale diaconului, a se vedea S. Salaville şi G. 
Nowak, Le Role du diacre dans Ia liturgie orientale, Atena, 1962. 

bisericesc care numai ajută pe episcop sau pe preot la săvârşirea 
Tainelor şi a celorlalte acte liturgice; el nu poate sluji de unul 
singur, fără episcop sau fără preot”.! 

în textele vechi, diaconii sunt foarte des puşi alături de 
episcopi! ? şi ţinuţi la mare cinste. în Didascalie se porunceşte; 
„Cinstiţi [pe episcop] ca pe Dumnezeu, pentru că el ţine la voi 
locul lui Dumnezeu cel atotputernic; diaconul are locul lui Mesia, 
iar voi să-l iubiţi”; „dacă cineva bârfeşte pe diacon, cu vorba sau 
cu fapta, răneşte pe Hristos”*; „se cuvine cu adevărat să-i cinstiți ca 
pe nişte apostoli, sfetnici ai episcopului şi cunună a Bisericii, căci 


5 


sunt în ea orânduitori şi buni sfetnici””; „să ştiţi, surorilor, că în 


toate câte vă poruncesc păstorii şi diaconii, de vă supuneți lor, lui 
Dumnezeu vă supuneţi”. La rândul său, Sfântul Ignatie Teoforul 
îndeamnă: „De asemenea, toţi să cinstească pe diaconi ca pe lisus 
Hristos; să cinstească şi pe episcop, care este chip al Tatălui, iar pe 


preoţi, ca pe sobor al lui Dumnezeu şi ca adunare a Apostolilor; 
fără de aceştia nu se poate vorbi de Biserică”; „trebuie ca şi 
diaconii, ca slujitori ai tainelor lui lisus Hristos, să placă tuturor în 


tot chipul'$; „cel care face ceva fără episcop, fără preoți şi diaconi, 
acela nu are conştiinţa curată”? 
însuşirile şi îndatoririle diaconilor sunt înfăţişate de Apostolul 


Pavel îndată după cele ale episcopilor: 
„Diaconii să fie de asemenea cucernici, nu vorbind în două 


1 îndrumător pentru derul bisericesc, ed. a Il-a, Harkov, 1900, pp. 682-685 (în lb. 
rusă). 

2Cf. Filipeni 1,1; Clement Romanul, Căze Corinteni, XLII, 5 (Clement scrie că 
punerea alături a episcopilor şi a diaconilor e deja prorocită în Isaia 60, 17); Sf. Ignatie 
Teoforul, Către Magnezieni, VI, 1; XII, 1; Către Filadelfieni, IV; X; Către Tralieni, III, 1. 

3 Didascalie, LX. 

4Ibid 

5 Ibid. 

6lbid. 

7 Către Tialieni, III, 1. 

8Ibid, Il, 3. 

9Ibid,, VII, 2. 

feluri, nu dedaţi la vin mult, neagonisitori de câştig urât, 
păstrând taina credinţei în cuget curat. Dar şi aceştia să fie mai 
întâi puşi la încercare, apoi, dacă se dovedesc fără prihană, să 
se diaconească. Femeile! de asemenea să fie cuviincioase, 
neclevetitoare, cumpătate, credincioase întru toate. Diaconii 
să fie bărbaţi ai unei femei, să-şi chivernisească bine casele şi 
pe copiii lor. Că cei ce slujesc bine, rang bun dobândesc şi 
mult curaj în credinţa cea întru Hristos lisus” (I Timotei 3, 8- 
13). 

Sfântul Policarp al Smirnei îndeamnă şi el: 


„Diaconii să fie fără prihană înaintea dreptăţii Lui (a lui 
Dumnezeu), ca slujitori ai lui Dumnezeu şi ai lui Hristos, şi nu 
ai oamenilor; să nu calomnieze, „să nu vorbească în două 
feluri”, să nu fie iubitori de arginţi, să fie înfrânaţi în toate, 
milostivi,  sârguincioşi, umblând potrivit adevărului 


Domnului, Care S-a făcut slujitorul tuturor.”"? 


Numeroase canoane precizează drepturile şi îndatoririle 
diaconilor: sunt hirotoniți de episcop (canonul 2 al Sfinților 
Apostoli); nu pot fi hirotoniți înainte de vârsta de 25 de ani 
(canonul 16 al sinodului din Cartagina; canonul 14 al sinodului in 
Trullo)-, au dreptul să se căsătorească” (cu singura condiție ca acest 
lucru să se facă înainte de hirotonirea lor [canonul 10 al sinodului 
de laAncira]) şi să se bucure de însoţirea legiuită (canonul 13 al 
sinodului in Trullo); sunt datori să stea în urma preoţilor (canonul 
18 al sinodului de la Nice- ea I; canonul 7 al sinodului in Trullo) şi 


1 Aici sunt posibile două interpretări: e vorba fie de soțiile diaconilor, fie de 
diaconiţele de care vorbeşte Apostolul Pavel în altă parte (Romani 16, 1). O notă a 
trad.: Textul român reflectă cea dintâi interpretare, după cum indică adăugarea în 
paranteză a pronumelui „lor”. 

2 Către Filipeni, V, 2. 

3 Referitor la căsătoria diaconilor, trebuie să notăm că, la fel ca în cazul preo - 
ţilor, în Biserica Ortodoxă există două categorii de diaconi: diaconii căsătoriți şi 
diaconii-monahi (ierodiaconi). Situaţia de diacon celibatar este o anomalie. 

să primească numai după ei Sfânta împărtăşanie (canonul 18 al 
sinodului de la Niceea I); nu li se îngăduie să împărtășească pe 
preoţi (canonul 18 de la Niceea I); atunci când sunt preoţi de față, 
se pot aşeza numai dacă sunt poftiţi de aceştia (canonul 20 al sino- 
dului de la Laodiceea). 

Aceste din urmă dispoziţii sunt expresia respectului faţă de o 
ierarhie bine stabilită şi bine păstrată. Ele sunt precedate de 
obligaţia diaconilor - des amintită în textele vechi - de a se supune 
întru totul episcopilor.! ? Această supunere este de tip filial şi îşi 
are modelul în Domnul, după cum subliniază Constitaţiile 
apostolice-. 

„Căci precum Hristos fără Tatăl nu face nimic, astfel nici 
diaconul [să nu facă nimic] fără episcop, şi precum nu este fiu 
fără tată, astfel nici diaconul, fără episcop, şi precum fiul 
datoreşte supunere tatălui, astfel şi orice diacon datoreşte 
supunere episcopului. Şi precum Fiul este îngerul şi Prorocul 
Tatălui, astfel şi diaconul este îngerul şi prorocul episcopului.”* 
Legătura care se cuvine să-i unească pe diacon şi episcopul său 

(cu atât mai strânsă, cu cât diaconul este un slujitor permanent al 
episcopului) este exprimată astfel în Didascalie: 

„Să aveţi unul şi acelaşi cuget, voi, cei ce sunteţi epi- scopi 
şi diaconi, pentru că se cuvine să fiți una, după chipul 
Dumnezeirii, ca Fiul faţă de Tatăl. Diaconul să rânduiască cele 
ce sunt de datoria sa; pe celelalte, să le chibzuiască episcopul; 
dar el să fie urechea episcopului, gura, inima şi sufletul lui, şi 
doi fiind, una să vă fie voia, ca în unirea voastră Biserica să-şi 


1 Cu privire la treptele ierarhiei bisericeşti, formarea şi natura lor în primele 
veacuri, a se vedea J.G. Davies, „Deacons, Diaconesses and the Minor Orders in 
Patristic Period “Journal of Ecclesiastical History, 15, 1963, pp. 1-15; A. Faivre, Naissance 
dune hierarchie. Lespremieres etapes du cursus clerical, Paris, 1977. 

2Cf. Constituţiile apostolice, IL, 30-32; VIII, 46,16-17 (în rom., opcit, pp. 52-53 şi, 
respectiv, pp. 267-268). 

3iIbid, II, 30. A se vedea şi 31 (în rom., op.cit, p. 52 şi, respectiv, pp. 52-53). 

afle pacea şi liniştea.” 


IV. TREPTELE INFERIOARE 


în afara episcopilor, a preoților şi a diaconilor, existau în 
primele veacuri numeroase trepte, numite adesea astăzi „trepte 
inferioare” sau  „slujiri bisericeşti inferioare”:  diaconițele, 
ipodiaconii, citeţii, cântăreții, acoluţii (sau ceroferarii), exorciştii, 
uşierii.'? 

La începutul veacului al III-lea, clerul se limita la triada 
slujitoare episcopi - prezbiteri - diaconi. La sfârşitul veacului al 
IV-lea, el include funcţiile subalterne. Ulterior însă apare tendinţa 
de a se face distincţie între treptele clerului superior (episcop, 
preot, diacon) şi treptele clerului inferior, potrivit următorului 
criteriu: primele se acordă prin „ungere” în sens propriu 
(hirotonie - Aeiporcma), iar celelalte prin „instituire” de către 
episcop (KcrrâaTacrtţ) prin punerea mâinilor (hirote- sie - 
Aeipo0fcn'a). 

Această distincție însă, chiar dacă apare în zorii veacului al 
III-lea în Tradiţia apostolică şi este întărită prin canonul 21 al 
sinodului de la Laodiceea (finele veacului al IV-lea), se va impune 
mai ales începând cu veacul al VIII-lea.! în textele vechi, noțiunile 
de „trepte superioare” şi „trepte inferioare”, ca atare, nu existau, 
chiar dacă episcopii, preoţii şi diaconii sunt adesea pomeniţi 
împreună (datorită strânsei lor legături în săvârşirea Liturghiei) şi 


numiţi „clerici” propriu-zişi, iar treptele următoare sunt adesea 


1 Didascalie, XI. 

2 A se vedea Constituţiile apostolice, IMI, 11, 3; VIII, 28, 7 (în rom., op.cit, p. 9% şi, 
respectiv, p. 254); canonul 24 al sinodului de la Laodiceea (în rom., Canoanele Bisericii 
Onodoxe, op.cit, p. 244). în ceea ce priveşte studiile, a se vedea A. Faivre, Naissance dune 
hierarchie, Paris, 1977; S.V. Bulgakov, îndrumător pentru clerul bisericesc, ed. a Il-a, Harkov, 
1900, pp. 682-685 (în lb. rusă); E. Branişte, Liturgica generală, ed. a III-a, voi. I, Galaţi, 
2002, pp. 87-93. 

grupate sub termenul de „slujitori”.” + 


în orice caz, hotarul dintre 
cele două grupe este destul de fluctuant, mai ales în ceea ce 
priveşte statutul ipodiaconului şi al citețului”; în vreme ce treapta 
citețului apare foarte clar, mai ales în ritualul de instituire, ca 
prima treaptă ce duce la preoție, ipo- diaconii, în textele vechi, 
sunt puşi când alături de diaconi“ şi clericii superiori”, când alături 
de treptele inferioare. Cel mai adesea, membrii tuturor treptelor 
bisericeşti sunt priviţi ca făcând parte din cler, lucru confirmat de 
exemplu de ecteniile de la slujbele liturgice, în care, după ce s-a 
adus rugăciune pentru „cinstita preoțime şi cea întru Hristos 
diaconime”, se face rugăciune pentru „tot clerul şi poporul”. 

însă între clerici există o ierarhie bine stabilită, marcată prin 
importanţa atribuţiilor, dar şi prin faptul că în canoane se afirmă 
în mod repetat că fiecare treaptă trebuie să se supună treptelor 
superioare. începând cu treapta citeţului, trecerea prin fiecare 
treaptă este obligatorie pentru accesul la treptele superioare; 
anumite elemente care aparțin ritualurilor treptelor inferioare nu 
sunt repetate în ritualul de ridicare la o treaptă superioară, fiecare 
treaptă superioară cuprinzând aşadar între slujirile sale autorizate 


pe cele ale treptelor de sub ea. 


1. Trepte dispărute 


1A se vedea C.H. Turner, jțeiporovîa, jieipoQșcn'a, iuiSscnț jțsipcov, Journal of 
Theological Studies, 24,1923, pp. 496-504; C. Vogel, „L'imposition des mains dans les rites 
dordination en Orient et en Occident”, La Maison-Dieu, 102, 1970, pp. 57-72: 
„Chirotonie et chirothesie: Importance et relativite du ges- te de Pimposition des mains 
dans la collation des ordres”, Jrenikon, 45, 1972, pp. 7-21, 207-238. 

2 A se vedea Constituţiile apostolice, VIII, 28, 8 (în rom., opcit, p. 254). 

KI A se vedea A. Faivre, Les premiers aics. Lorsque l'Eglise naissait au monde, 
Strasbourg, 1999, pp. 125-126, 165-167: „Clerc/laic: histoire dune frontiere”, Revue des 
sciences religieuses, 57, 1983, p. 207; M. Metzger, Introduction aux Constitutions 
apostoliques, voi. 2, Paris, 1986, p. 53, n. 2. 

4A se vedea canoanele 3 şi 13 ale sinodului in Trullo. 

5Cf. canonul 25 al sinodului de la Constantinopol (869). 

6Cf. canonul 43 al Sfinţilor Apostoli; canonul 10 al sinodului din Antiohia. 

a. Diaconiţele 


Această sfinţită slujire atribuită femeilor, care exista în primele 
timpuri (cf. Romani 16, 1; | Timotei 3, 11), pare să fi constat în 
primul rând în slujirea pe lângă Apostoli, dar este vag definită în 
izvoare şi nu ne este aşadar prea bine cunoscută. Multi Părinţi 
consideră în orice caz că acea Febe, de care vorbeşte Apostolul 
Pavel (cf. Romani 16, 1-2), era diaconiţă, şi nu o simplă slujnică.! 
Abia în veacul al III-lea termenul de „diaconiță” apare - mai ales 
în Didascalie - însoţit de atribuţii bine definite, mai ales slujiri a 
femeilor adulte: diaconiţele le ungeau cu mir pe femei înainte de a 
fi botezate de preot, lucru pe care acesta nu-l făcea „pentru 


păstrarea bunei-cuviinţe” ?; ele erau însărcinate cu primirea şi 
instruirea celor nou botezate”, dar şi cu cercetarea şi ajutorarea 
femeilor bolnave“ (cărora le duceau Sfânta împărtăşanie”) şi sărace, 
pentru ca vizitarea lor de către diaconi să nu dea naștere la 
interpretări rău-voitoa- re” $; la biserică, păzeau uşile dinspre 
latura femeilor” şi dădeau acestora sărutarea păcii în vremea 
Liturghieis; dar, după cum se precizează în Constituţiile apostolice, 
ele „nu binecuvântează” (ca diaconii) şi nu săvârşesc „nimic din 


1 Sf. loan Gură de Aur, Omulii la Romani; Teodoret al Cyrului, Tălcuire la Romani, PG 
82,217D, 220A. 

2Cf.Didascalia, 16; Constituţiile apostolice, III, 16, 2; VIII, 28, 6 (în rom., opcit, pp. 99- 
100 şi, respectiv, p. 254). în zilele noastre, ungerea cu mir se aplică numai pe anumite 
părţi ale trupului. Dar dacă se respectă ritualul (aşa cum se face în Grecia şi în Muntele 
Athos, de pildă), ungerea cu mir a pieptului, spatelui, urechilor, mâinilor şi picioarelor 
este urmată de ungerea întregului trup, aşa cum se ungeau luptătorii în Antichitate, 
simbolizând lupta pe care noul botezat o va avea de dus dc-a lungul întregii sale vieți 
împotriva puterilor răului, pentru care a şi primit putere prin harul Botezului. 

3 Cf. Didascalie, 16. 

4C£ ibid. 

5 Cf. E. Theodorou, Aeiporovia rj Aeipofhula rwv Sioncovicro-cov, Atena, 1954, 
pp. 91-92. 

6Cf. Constituţiile apostolice, III, 16, 1 (în rom., opcit, p. 99). 

7Cf. ibid, Il, 57, 10; VIII, 20, 1; 28, 6 (în rom., opicit, p. 78 şi, respectiv, pp. 251 şi 
254). 

8K.K. Fitzgerald, „The Nature and Characteristics of the Order of the dea- cones”, 
in Th. Hopko (ed.), Women and Priesthood, Crestwood, 1999, p. 102. 

cele ce fac preoţii sau diaconii”" (adică nici una dintre slujirile lor 
liturgice); ele le însoțeau pe femei atunci când acestea voiau să se 
adreseze diaconului (în calitatea lui de adjunct al episcopului) sau 
episcopului.” Diaconatul feminin a înflorit în mod deosebit în 
veacurile al IV-lea şi al V-lea (soţia Sfântului Grigorie de Nyssa, 
Sfânta 'Teosebia, a fost diaconiţă, ca şi una dintre fiicele 
duhovniceşti ale Sfântului loan Gură de Aur, binecunoscuta 
Olimpiada), şi multe diaconiţe sunt numărate între sfinte, cum ar 
fi Melania - prăznuită pe 31 decembrie; Xenia - pe 24 ianuarie; 
Apolonia - pe 9 februarie; Gorgonia - pe 23 februarie). Sinodul | 
de la Niceea? şi Novelele lui Justinian plasează diaconițele în rândul 
clericilor. Novela 3 a lui Justinian, din 16 martie 535, oferă o 
imagine asupra importanţei lor numerice; din 425 de clerici care 
slujeau la Sfânta Sofia, 40 erau diaconiţe. Ele par a constitui 
subiectul unei hirotonii (j(eipoTOv(a') - şi nu doar al unei 
hirotesii (AeipoSeaia“ ?) săvârşite de episcop printr-o rugăciune 
asemănătoare cu cea folosită la hirotonirea diaconilor“, în 
circumstanțe asemănătoare (în biserică, înaintea altarului, la 
Liturghie, după epi- cleză); purtau orarion şi se împărtăşeau în 
altar”, lucruri care le plasează în principiu pe aceeaşi treaptă cu 


1Cf. Constituţiile apostolice, VIII, 28, 6 (în rom., opcit, p. 254). 

2Cf. ibid, Il, 26,6 (în rom., opcit, p. 49). 

3 Cf. canonul 19 (în rom., Canoanele Bisericii Ortodoxe... op.cit, pp. 68-69). A se vedea 
şi Mgr Hieronymos Kotsonis, „A Contribution to the Interpretation of the 19th Canon 
of the First Ecumenical Council”, Revue des Etudes Byzantines, 19,1961, pp. 189-197. 

4 Cf. canonul 15 al sinodului de la Calcedon (în rom., Canoanele Bisericii 
Ontodoxe.., opit., p. 94). Marele apărător al acestei teze este ]. Karmiris, 'H Oecnţ îcai r] 
Aiaicovia Twv Iuvaucuv ev rrj ' OpGoSoiju 'E)CKW|<n'a, Atena, 1978. 

5 A se vedea E. Theodorou, Aeiporovia vj ;(etpo6e<Ha Tvv SiaKoviccruv, 
Atena, 1954; G. Trembelas, Dogmatique de IEglise catholique orthodoxe, voi. 3, Che- 
vetogne, 1968,p. 309. 

6Cf£ Constituţiile apostolice, VII 1,20,1-2 (în rom., opcit, p. 251;G.Limo- uris (ed,), 
The Place ofthe Woman in the Orthodox Church and the Question of the Ordination of Women, 
Katerini, 1992, pp. 229-238. 

7Cf. E. Theodorou, Aeiporoviafj AeipoGecn'a Tuv SiaKovio'crâv, Atena, 1954, pp. 
56, 60-63. 

diaconii.! Insă trebuie să notăm faptul că în vechile liste, uneori 
sunt puse la urmă de tot, după ceilalți clerici inferiori”, poate 
pentru că funcţia lor nu implica o slujire la altar şi nu se integra în 
ierarhia ce trebuia respectată pentru accesul la prezbiterat. 

Diaconiţele nu puteau fi hirotonite înaintea vârstei de 40 de 
ani (canonul 15 de la Calcedon) şi erau alese de episcop dintre 
femeile „cele credincioase şi sfinte”. 

Diaconatul feminin pare să fi căzut în desuetudine în veacul al 
VI-lea, când botezul femeilor adulte era mai rar, iar prezența 
diaconiţelor, a căror funcţie esențială era tocmai aceasta (pentru 
că atribuţiile celorlalte trepte bisericeşti cuprindeau de-acum toate 


celelalte domenii ale activităţii lor“), nu mai era indispensabilă.” 
b. Exorciștii 


Exorciştii sunt menţionaţi în vechile liste ale clerului printre 
treptele inferioare. 

Ei erau hirotesiţi de episcop, lucru de care face amintire în 
mod indirect canonul 26 de la Laodiceea, desigur pentru a 
contracara o exercitare anarhică a exorcismelor de către unii 
credincioşi pe o bază - harismatică sau de altă natură - 
neinstituţională. 

Treapta exorciştilor cade şi ea în desuetudine, dar nu şi slujirea 
corespunzătoare, care figurează printre atribuţiile oricărui preot 
(spre deosebire de Biserica Romano-Catolică, în Biserica Ortodoxă 
nu există un preot anume cu o astfel de atribuţie, care să fie numit 
de episcop pentru întreaga eparhie). 

Exorcismul subzistă ca primă etapă a Botezului, dar poate 


1Cf. Constituţiile apostolice, VIII, 12,42; 19 (în rom., op.cit, p. 247). 
2C£ ibid, Il, 26,3; VIII, 28,7; 31, 2 (în rom., opait, p. 49 şi p. 254). 
3Cf. ibid, III, 16,1 (în rom., opait, p. 99). 
4Cf. ]. Davis, „Deacons, Deaconesses and the Minor Orders in the Patristic 
Period”, în Journal of Ecclesiastical History, 14, 1969, pp. 1-2. 
5Cf. E. Theodorou, jheiporovia fj AeipoGecria ruv Sicocovurcrâv, Atena, 1954, p. 
36; ]. Karmiris, ' H Oetriţ icai r) Aiaicovia rmv TuvaiKwv ev ryj * OpGoSolju 'EKKXrjda, 
1978, p. 50. 

constitui de asemenea obiectul unei slujbe speciale, în care 
figurează rugăciuni alcătuite de Sfântul Vasile cel Mare! şi Sfântul 
loan Gură de Aur.!? 


c. Uşierii 

Treapta uşierilor, căzută şi ea în desuetudine, este rar men- 
ționată în texte.” Se pare că în parte ei aveau aceeași slujire ca 
diaconiţele şi ipodiaconii când era vorba de paza uşilor. 

Dar uşierul avea mai ales rolul de a asigura paza locului şi de a 
sta permanent în preajma locurilor sfinte, pentru a le feri de 
profanare; aveau de asemenea datoria de a păzi sfintele odoare şi 


toate celelalte lucruri de preţ din sfântul lăcaş.* 
2. Trepte active 


a. Ipodiaconii 

Ipodiaconatul este o slujire veche, de care dau mărturie 
Constituţiile apostolice! şi Epistolele Sfântului Ciprian al Car- taginei.” 
* Unii plasează crearea acestei trepte în vremea Apostolilor, cu 
toate că Noul Testament nu oferă în această privinţă nici o 
atestare. 

în primele timpuri, ipodiaconul se îngrijea de sfintele vase 
(după cum arată rugăciunea rostită la hirotesia lui, pe care o aflăm 
în Constituţiile apostolice”), îi scoteau afară pe catehu- meni în 
momentul când li se cerea să iasă din biserică, păzea porţile 


dinspre latura bărbaţilor“ (funcţie la care încă se mai face aluzie în 


1 Cf. Grand euchologe et Arkhieratikon, trad. fr. Denis Guillaume, Parma, 1992, 
pp. 38-41 (în rom., în Molitfelnic). 

2Cf. ibid, pp. 41-44. * 

3Cf. canonul 24 Laodiceea; canonul 4 al sinodului in Zrullo. A se vedea A. Faivre, 
La Naissance dune hierarchic, pp. 229, 236,287. 

4 A se vedea S.V. Bulgakov, îndrumător pentru clerul bisericesc, ed. a Il-a, Harkov, 
1900, pp. 682-685 (în lb. rusă). 

S*VIII, 21; 28,7-8 (în rom., opcit, p. 251). 

6Epistole, 8,9,20,29,34,35. 

7 A se vedea Constituţiile apostolice, VIII, 21,3 (în rom., opcit, p. 251). 

8 Constituţiile apostolice, VIII, 11, 11 (în rom., opcit, p. 235); Canoanele 22 şi 43 

rugăciunea rostită la hirotesirea lor), aduceau preoţilor apă pentru 
spălarea mâinilor. 

Ulterior a devenit în mod exclusiv - şi continuă să fie şi în 
zilele noastre - un slujitor al episcopului în timpul slujbelor cu 
arhiereu: stă în preajma lui, păzindu-l şi împlinindu-i toate 
nevoile; îl ajută să îmbrace veşmintele liturgice; îi spală mâinile 
după ce s-a îmbrăcat şi apoi în timpul cântării Heruvicu- lui; când 
arhiereul iese în fața uşilor împărăteşti, îi dă cartea cu rugăciunile 
pe care acesta trebuie să le rostească; poartă dikirion-ul şi trikirion- 
ul, însoţind ieşirea cu Sfânta Evanghelie (în timpul Vohodului 
celui mic şi al citirii Evangheliei) şi ieşirea cu Sfintele Daruri (în 
vremea Vohodului celui mare), iar la momentele cuvenite (în 
timpul Vohodului celui mic, după citirea Evangheliei, după 
Vohodul cel mare, după rostirea Crezului) le dă pe acestea 
episcopului şi apoi le ia de la el, aşezându-le pe altar; pune în 
biserică sub picioarele episcopului „vulturii”” în locurile unde stă 
acesta; citeşte Apostolul. 

Ipodiaconii nu pot fi hirotesiţi înainte de împlinirea vârstei de 
25 de ani (canonul 15 al sinodului in 7rullo); ei se pot căsători 
(canonul 14 Calcedon; canonul 13 al sinodului in Trullo)-, nu le 
este îngăduit să se căsătorească cu femeie eretică (canonul 14 
Calcedon); nu se pot căsători a doua oară (canonul 3 al sinodului 
in Trullo)-, nu le este îngăduit să se atingă de sfintele vase (canonul 
21 Laodiceea); nu pot purta orarion ca diaconii (canonul 22 
Laodiceea); nu pot binecuvânta (canonul 25 Laodiceea), nici 


Laodiceea (în rom., Canoanele Bisericii Ortodoxe..., op.cit. p. 244 şi, respectiv, p. 250). 

1 A se vedea Constituţiile apostolice, VIII, 11,12 (în rom., op.cit, p. 235). 

2 însemne episcopale, descrise infia. 

3 Covor de formă în general circulară, împodobit cu un vultur monocefal, cu 
aripile larg deschise, străjuind o cetate împrejmuită cu ziduri de apărare, din care 
izvorăsc patru fluvii. Vulturul este simbolul înțelepciunii şi zborul său simbolizează 
misiunea episcopului, care este aceea de a veghea, cu luare-amin- te şi privire ager- 
scrutătoare, asupra Bisericii locale ce i-a fost încredințată. 

împărţi anafura (canonul 25 Laodiceea); sunt obligaţi să respecte 
posturile legiuite (canonul 69 al Sfinţilor Apostoli). 

Ca şi lectoratul, ipodiaconatul este conceput în general ca o 
treaptă de acces la preoţie şi ca având acest scop; de aceea, mulți 
dintre cei care rămân ipodiaconi o fac din raţiuni care privesc 
starea matrimonială (bărbaţi care nu sunt monahi, dar vor să 
păstreze celibatul; împotrivirea soţiei la trecerea la diaconat...). în 
Biserica Rusă, ipodiaconatul e conferit uneori ca titlu onorific 


bărbaţilor care se consacră în mod deosebit slujirii Bisericii. 


b. Citeţii 

Citeţul este însărcinat cu citirea din Sfintele Scripturi (dar nu a 
Evangheliei) în timpul slujbelor liturgice şi îndeosebi a 
Apostolului de la Liturghie (potrivit canonului 14 Niceea II, 
această slujire nu poate fi îndeplinită de o persoană nehirote- sită); 
în principiu, el face tot ceea ce se cuvine să facă, potrivit tipicului, 
în timpul slujbelor liturgice; însă de fapt slujirea sa este adesea 
împlinită de cântăreţ. Citeţului i-au fost atribuite de asemenea 
unele slujiri secundare, ca aprinderea sfeşnicelor, în primele 
veacuri, citeţul păstra în casa sa cărţile sfinte (lucru pentru care 
mulţi citeţi au avut parte de mucenicie); citeţul era bărbat învăţat, 
şi din Constituţiile apostolice vedem că era chiar mai cultivat 
decât episcopul; de aceea, uneori îndeplinea slujirea de secretar al 
acestuia. îl vedem de asemenea exercitând funcţia de arhivist, de 
mesager sau de adjunct al prez- biterilor-învăţători, însărcinați cu 
inițierea catehumenilor.! 

Canoanele menţionează un număr de reguli obligatorii pentru 
citeţ: el nu putea purta orarion (canonul 23 Laodice- ea); nu puteau 
saluta poporul (canonul 16 Cartagina); putea să se căsătorească 
(canonul 16 Cartagina) chiar şi după hiro- tesire, dar nu cu o 


1A se vedea A. Faivre, Les Premiers laics. Lorsque I'Eglise naissait au mon- de, Strasbourg, 
1999, pp. 125-126,165-167. 

femeie eretică (canonul 14 Calcedon); era legat de biserica pe 
seama căreia fusese hirotesit şi nu putea să-şi exercite funcţiile 
într-o altă biserică (canonul 90 Cartagina) decât având scrisoare de 
recomandare din partea episcopului său (canonul 13 Calcedon). 
Canonistul Teodor Balsa- mon (veacul al XII-lea) recomandă ca 
citeţii să poarte haine închise la culoare (altfel spus să poarte 
sutană) chiar şi în afara bisericii, dar această regulă n-a fost 
niciodată pusă în aplicare în vreo Biserică Ortodoxă. 

Citeţul este hirotesit de episcop potrivit unui ritual care 
comportă tunderea părului (semn de supunere față de episcop şi 
de jertfă de sine pentru slujirea Bisericii, dar având şi multe alte 
semnificaţii spirituale!) şi punerea mâinilor, însoţită de această 
rugăciune: „Doamne Dumnezeule Atotţiito- rule, alege pe robul 
Tău acesta şi-l sfințeşte pe el, şi-i dă lui să înveţe să citească cu 
toată înțelepciunea şi priceperea dumne- zeieştile Tale cuvinte, 
păzindu-l pe dânsul în viață curată.” ? Această rugăciune arată că, 
pentru a-şi împlini cum se cuvine slujirea, citeţul trebuie să aibă o 
viaţă virtuoasă şi să cerceteze Sfintele Scripturi, astfel încât, cu 
harul lui Dumnezeu, citind întru înţelegere cele ce are de citit, 
ascultătorii să le priceapă. 

Lectoratul fiind prima treaptă către preoţie, rugăciunea de la 
hirotesire insistă asupra pregătirii sale pentru vrednicia de preot 
prin citirea zilnică a Sfintelor Scripturi şi prin viață curată: 


„Fiule, slujirea de citeţ e întâia treaptă către preoţie. Ţi se 


IA se vedea Dionisie Areopagitul, Jerarhia bisericească, cap. VI. par. III, 3: 
„Tunderea părului simbolizează o viaţă curată şi deplin despătimită, ce [...] înalță 
mintea, prin frumuseți care, neavând nimic omenesc, o unifică până la cea mai mare 
asemănare dumnezeiască” (în rom., în voi. Sf. Dionisie Areopagitul, Opere complete și 
Scoliile Sfântului Maxim Mărturisitorul, Ed. Paideia, Bucureşti, 1996, p. 95). 

2 In Biserica Greacă şi în Biserica Rusă se foloseşte aceeaşi rugăciune, dar la 
ruşi slujba este mai amplă. A se vedea Grand euchologe et Arkhieratikon, trad, fr. Denis 
Guillaume, Parma, 1992, pp. 743-746. (în rom., Arhieraticon, EIB- MO, Bucureşti, 1993, 
p. 70). 

cuvine, dar, să cercetezi în toată ziua Sfintele Scripturi, spre 
zidirea celor ce ascultă şi gătirea ta pentru această slujire, ca 
nu cumva să necinsteşti alegerea ta, ci, vieţuind în înfrânare, 
sfinţenie şi virtute, să afli har la lubitorul de oameni 
Dumnezeu şi să te învredniceşti şi de cea sfântă şi înalta slujire 
în Hristos lisus, Domnul nostru, Căruia fie slava în veci. 
Amin.” 


y» 


Insă, după cum indică textul („spre zidirea celor ce ascultă 
aceste îndatoriri duhovniceşti sunt cerute de însăşi slujirea sa, 
slujire plină de responsabilitate, datorită impactului pe care îl are 


asupra credincioşilor. 


De aceea, canonul 14 al Sinodului de la Niceea II cere ca citeţii 
să fie hirotesiţi de episcop (sau, în mănăstiri, de egumen): 

„Este prea învederat tuturor că în preoție trebuie să 
domnească rânduiala. Şi este bineplăcut lui Dumnezeu ca cele 
ale preoţiei să se facă cu luare-aminte. Aşadar, pentru că 
vedem că unii primesc tunderea în cler de foarte tineri, fără 
hirotesie, şi citind de pe amvon la slujbă, fac lucrul acesta fără 
rânduială (necanonic), statornicim ca de acum înainte să nu se 
mai facă lucrul acesta; iar în privinţa monahilor să se păzească 
aceeaşi rânduială. lar hirotesia citeţului este îngăduit fiecărui 
egumen să o facă în mănăstirea sa şi numai în aceasta, dacă 
egumenului însuşi - fireşte acesta fiind prezbiter - i s-a dat de 
către episcop hirotesia pentru cârmuirea (treapta) de egumen. 
Aşijderea, după vechiul obicei, şi horepiscopii se cade să 


înainteze citeţ cu învoirea episcopului.”! 


Această exigență era deja stabilită de canonul 33 al Sinodului 
in Trullo, încălcarea ei având drept urmare o gravă sancţiune, ceea 


ce arată întreaga ei importanţă: 


„Să nu se îngăduie vreunuia ca, după rânduiala celor 

numărați în cler, să rostească poporului cu glas tare, de pe 
amvon, cuvintele cele dumnezeieşti! ?, decât numai dacă 
vreunul ca acesta se învrednicește de tundere clericală şi 
primeşte în mod canonic binecuvântarea de la propriul său 
păstor." Iar dacă s-ar prinde cineva făcând împotriva celor ce s- 


au scris mai înainte, să se afurisească.** 


Aceste dispoziţii canonice exclud a fortiori ca citirea să o facă 
persoane care nu aparțin deplin Bisericii (adică de catehumeni). 

Astăzi, în multe parohii nu există citeți hirotesiţi, citirea fiind 
încredințată unor enoriaşi - bărbaţi sau femei (uneori tineri), fără 
ca aceştia să fie numiţi oficial. Reamintirea acestei reguli în toată 
acribia ei ar trebui să conducă la numirea de către episcop măcar a 
unui citeț în fiecare parohie, iar dacă lucrul acesta nu este posibil, 
la impunerea de exigenţe şi limite în practicarea pogorământului. 
c. Cântăreţii 

Cântărețul este hirotesit de episcop potrivit aceluiaşi ritual ca 
citeţul. Putem spune aşadar că e situat pe aceeaşi treaptă ca acesta, 
iar faptul că adesea funcţia citeţului este împlinită de un cântăreţ 
nu pune probleme de ordin canonic. 

Canoanele exclud de la citire şi cântare la strană (acolo unde 
stau cântăreții şi citeţii) persoanele nehirotesite. 


Astfel, canonul 15 al Sinodului de la Laodiceea stipulează: 


„Afară de cântăreţi canonici, care se urcă pe amvon şi cântă 


1 PP. Joannou, Discipline generale antique (Il-e-llre s,, 1.1, 1, Les Canons des 
Conciles oecumeniques, Grottaferrata, 1962, pp. 269-270 (în rom., Canoanele Bisericii 
Onodoxe, op.cit, pp. 191-192). 

2 Această interdicţie nu se referă numai la diacon şi la citirea Evangheliei; în 
trecut toate citirile se făceau din amvon, numit în unele texte canonice şi pupitru. 
Acesta corespunde actualului kliros. 

3 Adică a episcopului local. 

4 P.P. Joannou, Discipline generale antique (Ile-lll-e s,, 1.1,1 „Les Canons des 
Conciles cecumtniques, Grottaferrata, 1962, pp. 166-167 (în rom., op.cit, p. 137). 

după carte, altora nu li se permite să cânte în biserică.” 


Instituirea (sau hirotesia) nu se face de fapt decât pentru 
primul cântăreţ sau protopsalt /protopsales), cel care, în tradiţia 
monofonică bizantină (continuată în Rusia prin cântarea 
znammeny), este sigurul care cântă, ceilalți ţinând doar isonul; în 
tradiţia rusă polifonică mai recentă, un loc asemănător îl are 
dirijorul corului (regent). 

în acest ultim context, hirotesia cântăreţului, în fapt, a dis- 
părut. Cunoaşterea normei şi practicii tradiţionale a Bisericii 
trebuie să impună însă măcar unele limite practicării pogo- 
rământului (datorată dificultății de a găsi cântăreţi calificaţi), 
pentru a se evita abuzurile actuale din bisericile şi chiar 
mănăstirile ruse, care apelează la cântăreţi profesionişti, între care 
sunt şi unii din afara Bisericii, fapt care ridică serioase probleme 
de natură canonică şi ecleziologică. 

Este absolut exclus ca un eterodox să intoneze cântările 
liturgice, după cum se vede din canoanele citate mai sus, dar şi din 
canonul 45 al Sfinților Apostoli! şi din canonul 33 Lao- diceea”*, 
care interzic rugăciunea împreună cu cei de altă credinţă. Un alt 
temei este cel de natură ecleziologică: în Biserica primară, toţi 
credincioşii participau la cântările liturgice; dar înmulțirea 
bisericilor a îngreunat această practică, şi de aceea în fiecare 
biserică a fost pus un cântăreț (apoi, prin extensie, un cor), care să 
reprezinte obştea poporenilor. E de la sine înţeles că obştea 


creştină nu poate fi reprezentată decât de un membru al ei, care 


1! lbid, p. 136 (în rom., op.cit, p. 242). 

2 „Episcopul sau prezbiterul sau diaconul, dacă numai s-a rugat împreună cu 
ereticii, să se afurisească; iar dacă le-a permis acestora să săvârşească ceva ca clericii, să 
se caterisească” (P.P. Joannou, Discipline generale antique (Il-e-Ill-e s,), 1.1, Les Canons des 
Conciles cecumeniques, Grottaferrata, 1962, p. 30; în rom., opcit, p. 35). 

3 „Nu se cuvine a ne ruga împreună cu ereticii sau cu schismaticii” (P.P. 
Joannou, Discipline generale antique (Il-e-Ilr-e s,), 1.1, 1, Les Canons des Conciles cecumeniques, 
Grottaferrata, 1962, p. 144; în rom., op.cit, p. 247). 

nu numai că este părtaş la credinţa şi vieţuirea fraţilor de credință, 
ci şi în comuniune cu ei (comuniune întemeiată nu doar pe 
comuniunea euharistică, ci şi pe comuniunea cu Hristos şi Duhul, 
înfăptuită în sânul oricărei Liturghii şi pomenită în rugăciunile 
sale). 

Obligativitatea hirotesirii cântăreţului este legată, ca şi în cazul 
citeţului, de impactul pe care îl are slujirea sa asupra vieţii 
liturgice şi asupra sufletelor credincioşilor, şi deci de răspunderea 
pe care o are față de obştea creştinilor şi de Biserică. 

Comentariul canonului 15 Laodiceea, din Pidalion, subliniază 
că alegerea de cântăreţi hirotesiți şi experimentați contribuie la 


buna rânduială în comunitatea bisericească: 


„Nu se poate permite oricui să cânte în biserică, afară de 
cântăreții canonici, care urcă pe amvon şi cântă din carte, 
adică instruiți şi cu talent pentru a face o impresie plăcută 


celor care ascultă.”!? 


Canonul 75 al Sinodului in Trullo stabileşte cerinţe mai precise 
referitoare la felul în care cântăreţul trebuie să-şi împlinească 
slujirea: o bună aşezare duhovnicească (inimă smerită şi în general 
„cucernicie”, în care sunt cuprinse toate virtuțile), mintală 
(atenţie), respectarea textelor (element menționat deja de canonul 
15 al Sinodului de la Laodiceea, care cere ca el „să cânte după 
carte” şi de comentariul acestui canon din Pidalion) şi a cântării 
tradiţionale (potrivit tonurilor cerute, fără să pună ceva de la el, 
sentimentalism ori exaltare, ci înălțându-i pe credincioşi la 


rugăciune adevărată şi la contemplaţie): 


1 De exemplu, la începutul anaforei: „Harul Domnului nostru lisus Hristos, 
dragostea lui Dumnezeu-Tatâl şi împărtăşirea Sfântului Duh să fie cu voi cu toți.” 

2 Pidalion, Atena, 1886, p. 347. 

3 Canoanele cer de asemenea ca slujitorii bisericeşti (episcopi, preoţi, diaconi), 
chiar dacă ştiu pe dinafară slujbele şi unele rugăciuni, să le citească întotdeauna din 
cărţile de cult, pentru a evita astfel orice distorsionare sau omitere. 

„Voim ca aceia care se află în biserică spre a cânta să nu se 
folosească de strigăte fără rânduială şi să silească firea spre 
răcnire, nici să adauge ceva în afară de cele ce sunt rânduite 
de Biserică, care nu sunt nici potrivite, nici cuviincioase, ci cu 
multă luare-aminte şi smerenie să aducă cântări lui 
Dumnezeu, cunoscătorul inimilor, căci cuvântul cel sfânt a 


învăţat pe fiii lui Israel să fie cucernici.”! 


d. Acoluţii sau ceroferarii 


Acoluţii (sau slujitorii) au sarcina de a purta lumânările în 
timpul slujbelor (de unde şi celălalt nume al lor, de cerofe- rari) şi 
de a-i da episcopului sau preotului cădelnița şi tămâia, atunci când 
aceste slujiri nu sunt împlinite de diacon sau de ipodiacon. Ei sunt 


hirotesiți de episcop, care rosteşte această rugăciune: 


„Doamne Dumnezeule, Care luminezi toată făptura cu 
strălucirea minunilor Tale, Care cunoşti de mai înainte faptele 
fiecăruia până a se săvârşi, şi întăreşti pe cei ce vor să-Ţi 
slujească ie, însuți împodobeşte cu veşmântul Tău cel 
nepătat pe robul Tău, N., care vine către Sfintele Tale Taine ca 
ceroferar, pentru ca întru lumina Ta mergând, să ia de la Tine 
cununa nestricăcioasă a vieţii și fericirea cea veşnică 


dimpreună cu cei ce bine au plăcut Ţie”.!* 


Rugăciunea aminteşte de rolul pe care îl aveau acoluţii în 
alaiul preoţesc, înfățișând semnificaţia lui simbolică, aceea de a 
merge înaintea Sfintelor Daruri, închipuind înaintarea în lumină 
către împărăție; lucru care cere curăţie sufletească, arătată pe 
dinafară prin veşmântul alb, iar lăuntric împlinită prin viaţă 

1  P.P. Joannou, Discipline generale antique (Il-e-Ill-e s), 1.],], Les Canons des 
Conciles cecumeniques, Grottaferrata, 1962, pp. 212-213 (în rom., Canoanele 
Bisericii Ortodoxe... op.cit, pp. 163-164). 


2 Grandeuchologe et Arkhieratikon, tr. fr. Denis Guillaume, Parma, 1992, 
p. 774. 

virtuoasă. 


V. OBSERVAŢII REFERITOARE LA 
VESMINTELE LITURGICE 


Nu de puţin folos este să ne oprim asupra veşmintelor liturgice 


proprii diferitelor trepte, pentru că au o mare bogăţie simbolică. 


1. Semnificaţii generale 


Veşmintele liturgice au mai multe semnificaţii generale. 

1) Frumuseţea şi bogăţia lor (legată de bogăţia ţesăturii - 
brocart - şi de împodobirea lor cu fir de aur şi uneori cu pietre 
prețioase) arată că înaintea lui Dumnezeu se cuvine să ne 
înfăţişăm purtând veşminte vrednice de măreţia Lui, adică, după 
înţelesul cel duhovnicesc, cu trupul şi sufletul curate şi 
împodobite cu virtuţi. Să amintim aici pilda din Evanghelie, cu 
împăratul care, gătind ospăț de nuntă pentru fiul său, află printre 
oaspeţi pe unul care nu avea veşmântul cuvenit (cf. Matei 22,2- 
14): 

„Iar intrând împăratul ca să vadă pe oaspeţi, a văzut acolo 
un om care nu era îmbrăcat în haină de nuntă. Și i-a zis: Pri- 
etene, cum ai intrat aici fără haină de nuntă? El însă tăcut. 
Atunci împăratul a zis slugilor: Legându-i mâinile şi picioarele, 
luaţi-l şi aruncaţi-l în întunericul cel mai din afară. Acolo va 
fi plângerea şi scrâşnirea dinților” (Matei 22, 11-13). 
înţelesul pildei îl aflăm şi în troparul ce se cântă înainte de 

împărtăşanie în Biserica Ortodoxă: 

„De voi cuteza să mă apropii de Tine, laolaltă cu cei 
vrednici, haina mă vădeşte că nu este de Cină şi osândă voi 


pricinui preapăcătosului meu suflet.” 

Liturghia este arătare a împărăției cerurilor şi prezenţă a ei pe 
pământ, şi în sânul ei se săvârşeşte nunta lui Hristos (Mirele cel 
dumnezeiesc) cu Biserica (Mireasa) Sa; de aceea toţi cei care iau 
parte la ea se cuvine să poarte veşmânt de mare cinste, îndeosebi 
cei ce intră şi slujesc în „Sfânta sfintelor”, la altarul pe care se 
aduce Sfânta Jertfa a lui Hristos. 

2) Potrivit acestui prim înţeles, veşmântul liturgic este o 
ocrotire pentru cei ce intră în sfântul altar şi iau parte îndeaproape 
la slujirile liturgice şi la Sfintele Taine; căci aceştia, oameni fiind, 
cu nevrednicie şi slăbiciune de neocolit, cheamă cu sfântă teamă 
harul dumnezeiesc spre împărtăşirea credincioşilor. De aceea, la 
Liturghie şi la săvârşirea Sfintelor Taine, sfinţiţii slujitori cer de 
multe ori de la Dumnezeu vrednicia cuvenită, pentru ca 
bineprimite să le fie rugăciunile, neîmpiedicată venirea şi lucrarea 
harului dumnezeiesc, iar ei feriți de osândă. Căci, după cum se va 
vedea atunci când vom vorbi despre Sfintele Taine, cel care 
primeşte cu nevrednicie harul lui Dumnezeu, în loc de bine, are 
parte de rău. 

3) Şi tot legat de cele spuse, veşmântul liturgic le conferă 
slujitorilor bisericeşti un rang mai înalt decât acela al omului de 
rând, şi anume al sfintei slujiri pe care o săvârşesc, al tagmei şi al 
rostului lor. Aşa, de pildă, la spovedanie, având în fața ochilor pe 
preot, purtând veşmânt de slujitor sfinţit, creştinul simte că nu-şi 
mărturiseşte păcatele unui om oarecare, cu însuşiri şi metehne 
omeneşti, ci unui slujitor al Bisericii; acesta îl ascultă, acesta cere 
de la Dumnezeu iertarea păcatelor sale şi-i face parte de ea, nu de 
la sine, ci cu puterea preoțească, care e mai presus de el. 

4) în fine, frumuseţea şi bogăţia veşmintelor slujitorilor 
altarului oglindesc, pe măsura lor, dimpreună cu toate celelalte 
elemente ale cultului (icoanele, lumina lumânărilor, mireasma 
tămâiei...), măreţia de nespus a împărăției lui Dumnezeu, 


frumuseţea şi bogăţia ei, pe care Liturghia o descoperă într-o mai 

înaltă măsură. Veşmintele sunt împodobite cu elemente 
decorative care semnifică nesfârşita domnie a lui Hristos (crucile) 
şi Raiul din împărăție: flori preafrumoase; ciorchini de struguri 
(simbolizându-L pe Hristos, „viţa cea adevărată” - loan 15,1, 5 -, 
vinul din împărăția cerească - Marcu 14,25 -, vinul vieţii celei 
veşnice - Matei 26, 29; Marcu 14, 25); pasărea Phoenix (simbol al 
învierii şi al vieții veşnice)... 

Episcopul sau preotul sunt, aşa cum am văzut, chip al lui 
Hristos, iar diaconul şi slujitorii de pe celelalte trepte, chipuri ale 
îngerilor şi sfinților din jurul Lui; pe El şi pe aceştia îi înfăţişează 
în chip duhovnicesc alaiul slujitorilor la sfintele slujbe (Vohodul 
cel mic, Vohodul cel mare din timpul Liturghiei, Litia de la 
Vecernie...). 

5) Veşmintele au culoarea potrivită praznicului şi perioadei în 
care sunt folosite, una şi aceeaşi cu aceea a acoperămin- telor din 
biserică şi de pe tetrapod. 

în primele veacuri, se pare că se folosea doar albul, simbol al 
vieţii celei noi (culoarea veșmântului de la Botez), al cură- ţiei, al 
luminii, mai ales al dumnezeieștii lumini necreate; este albul 
vesmintelor lui Hristos, al Schimbării la Fată si al învi- erii. Albul 
e suma celor şapte culori ale spectrului optic, aşadar le poate 
reprezenta pe toate, fiind un simbol al plenitudinii. Auriul are şi el 
puterea de a simboliza lumina necreată, manifestare a slavei şi 
harului dumnezeiesc, dar şi deplinătatea şi bogăţia Dumnezeirii, a 
manifestărilor şi darurilor Sale; de aceea, auriul şi albul sunt 
folosite unul în locul celuilalt. 

Se pare că la începutul veacului al IV-lea albului i s-a adăugat 
roşul. Purpura fiind culoarea veşmintelor imperiale, unii istorici 
explică acest fapt prin strânsa legătură pe care Biserica a avut-o cu 
Imperiul după epoca marilor persecuții. Dar o explicație mai 


plauzibilă este aceea că roșul - culoarea sângelui - e un bun simbol 

al jertfei. Este culoarea folosită şi astăzi în biserică şi în icoane 
pentru prăznuirea şi zugrăvirea mucenicilor. Roşul este potrivit ca 
simbol al jertfei lui Hristos, al pătimirii şi al morţii Sale, fiind 
pentru aceasta folosit în timpul postului şi la slujba de 
înmormântare. Negrul a fost adoptat ulterior, la săvârşirea 
Liturghiei Darurilor mai înainte sfinţite. 

în majoritatea Bisericilor Ortodoxe, culorile liturgice au rămas 
puţine la număr. Pe lângă cele pomenite mai sus, găsim albastrul, 
folosit la praznicele Maicii Domnului, şi verdele, la Pogorârea 
Sfântului Duh. Pentru celelalte praznice se constată adesea o 
varietate de obiceiuri. în Biserica Rusă s-a produs însă cea mai 
mare şi mai codificată diversificare, aplicată la şase grupe de 
sărbători şi zile de prăznuire: 

a) grupa sărbătorilor şi a zilelor de prăznuire a Domnului, 
prorocilor, apostolilor şi sfinţilor ierarhi, la care se foloseşte auriul; 

b) grupa sărbătorilor şi a zilelor de prăznuire a Maicii 
Domnului, sfinților îngeri şi a sfintelor fecioare, la care se folosesc 
azuriul şi albul; 

c) grupa sărbătorilor şi a zilelor de prăznuire a Sfintei Cruci, la 
care se folosesc violetul şi roşul închis; 

d) grupa sărbătorilor şi a zilelor de prăznuire a mucenicilor, la 
care se foloseşte roşul; 

e) grupa sărbătorilor şi a zilelor de prăznuire a sfinţilor 
monahi, a celor „nebuni pentru Hristos”, la care se foloseşte 
culoarea verde. Aceeaşi culoare este folosită şi la praznicul 
Pogorârii Sfântului Duh, al Intrării în lerusalim (Duminica 
Floriilor) şi al Duhului Sfânt (în ziua de după Cincizecime); 

f) perioadele de post, în care se folosesc albastrul închis, 
violetul, verdele închis şi roşul închis. In vremea Postului Mare se 


foloseşte negrul'; în Joia Mare însă, pentru veşminte se foloseşte 

roşul închis! ”, chiar dacă acoperămintele din biserică sunt negre, 
iar cele de pe altar, albe; în duminicile şi zilele de sărbătoare din 
vremea postului se folosesc culori întunecate, cu broderii aurii sau 
multicolore.” 

La Sfintele Paşti, Biserica Rusă foloseşte albul la Utrenie, roșul 
aprins la Liturghie şi în Săptămâna Luminată (de după Paşti); albul 
simbolizează lumina învierii, iar roşul, biruinţa lui Hristos asupra 
păcatului, diavolului, stricăciunii şi morţii, şi mântuirea neamului 
omenesc prin Sfânta Sa Patimă, care nu poate fi despărțită de 
învierea Sa. 

Pentru slujba de înmormântare, firesc ar fi să se folosească 


albul, culoarea învierii.* 
2. semnificaţii particulare 


Veşmintele clericilor (în sens larg) au fiecare o anumită 
semnificaţie.! 

1) Acoluţii (sau ceroferarii), ca şi citeţul şi cântăreţul, poartă 
stihar (stikharion). Este un veşmânt lung, cu mâneci largi, 


împodobită cu motive florale, având pe margini, în dreptul 


1 Lucrul acesta nu poate fi socotit normativ. 

2 Cu referire la mantia roşie cu care a fost îmbrăcat Hristos. 

3 în cărţile liturgice nu există menţiuni referitoare la simbolismul 
culorilor. Doar în iconografie putem găsi corelaţiile cele mai interesante. Printre 
rarele studii pe tema culorilor folosite în Biserica Ortodoxă, a se vedea B.B. Byck- 
ova, DcreTHHecKoe 3HaneHHe uBela B BOCTOHHoxpwcTHaHCKOM 
HCKyccTBe, în 
Bonpocbl HCTOpHH H TeOpHH 3CTeTHKH, H3A- MFY, 1975, pp. 129-145. 

4Sub influenţa Catolicismului, în vremea domniei lui Petru cel Mare, Biserica 
Rusă a adoptat negrul nu doar pentru funeralii, ci şi pentru Postul Mare. E vorba de o 
anomalie, în contradicţie cu simbolismul culorilor, aşa cum este el folosit în 
iconografie; negrul reprezintă forțele răului şi întunericul, motiv pentru care el este 
folosit, de exemplu, pentru a reprezenta adâncul iadului în icoana Pogorârii la iad a 
Domnului, sau lumea care n-a fost încă luminată prin propovăduirea Apostolilor 
insuflați de Duhul Sfânt, în icoana Cincizeci- mii. De fiecare dată când e vorba de o 
reprezentare a unui lucru pământesc de culoare neagră, dar care nu are nici una dintre 
conotaţiile de mai sus, iconografia adoptă culori închise (violet închis, albastru închis, 
verde închis...). 

pieptului şi mai jos de genunchi, aşa numitele „stihuri” (de unde 
numele său), şi o cruce între umeri. Este în general de culoare 
deschisă, cu galoane şi motive decorative aurii, simbolizând 
veşmântul luminos al îngerilor. 

2) Ipodiaconii, peste stihar, poartă „orar (orarion) cu cruci”, 
numit adesea în mod simplu „centură”, pentru că prin canonul 22 
Laodiceea ipodiaconilor li se interzicea să poarte orar.” E vorba de 
o fâşie lungă de stofa (din acelaşi material ca stiharul), având pe ea 
cinci cruci, care se pune pe piept, ca o centură, se încrucişează pe 
spate (simbolizând Crucea), şi, petrecut peste umeri, este iarăşi 
adus în faţă, pentru a fi, tot cruciş, plasat sub centură. La ruşi, 
capetele depăşesc centura cu vreo cincisprezece centimetri; la 
sârbi, ele sunt de aceeaşi lungime ca stiharul."*? 

3) Diaconul, peste stihar, poartă orarul, specific treptei sale. 
Acesta este o fâşie lungă de stofa (din acelaşi material şi de aceeaşi 
culoare ca stiharul), având brodate pe ea trei cruci şi, adesea, 
cântarea îngerească: cuvântul agios [sfânt] repetat de trei ori. Se 
pune pe umărul stâng, astfel ca un capăt să atârne pe spate, până la 
marginea stiharului, iar capătul celălalt se trece peste piept, pe sub 
subțioara dreaptă şi se aduce pe la spate, curmeziş, tot pe umărul 
stâng. Acest al doilea capăt este susținut la nivelul a două treimi 
din lungimea sa cu încheietura brațului stâng, ţinută orizontal pe 

1 Cu privire la veşmintele liturgice ale clericilor, a se vedea R. Janin, Les eglises 
orientates et les rites orientaux, ed. a V-a, Paris, 1997 (ed. I, 1922), pp. 34-37; E. Mercenier, 
La Priere des Eglises de rite byzantin, 1.1, ed. a Il-a, Che- vetogne, 1937, pp. XXVIII-XXXIV; 
D. Guillaume, „Lexique du culte et de la liturgie”, în Idem, Spoutnik, Parma, 1997, pp. 
1053-1260. O notă a traducătorului: Se cuvine adăugat amplul studiu al pr. prof. dr. 
Ene Branişte, Liturgica generală, EIBMO, Bucureşti, 1993 (ed. a [l-a), citat de autor într-o 
notă anterioară, care are un capitol dedicat acestei teme. 

2 înacestcanon, prin orarion trebuie înţeles orarul diaconilor. în acea epo 
3că, potrivit istoricilor, exista o tendinţă a ipodiaconilor de a uzurpa anumite 
4funcţii ale diaconilor; de aceea numeroase canoane, în diferite moduri, amintesc 
atribuţiile fiecărei trepte preoțeşti şi poruncesc să se respecte ierarhia. 


5 în Grecia, purtarea orarului cu cruci tinde să se extindă şi la acoluţi. Dar e vorba 
de un abuz. 

piept; la anumite acte liturgice, diaconul prinde orarul de capătul 
liber cu trei degete de la mâna dreaptă şi-l ridică uşor, arătând 
înălțarea rugăciunii către cele de Sus. Capătul care atârnă pe spate 
simbolizează aripa îngerească, diaconul, care citeşte Evanghelia, 
fiind vestitorul (angelos) cuvântului dumnezeiesc. In vremea când 
ajută la împărtăşirea credincioşilor, diaconul îşi încrucişează 
orarul peste piept şi spate, pentru a-şi putea împlini nestânjenit 
slujirea. 

Diaconul mai poartă şi mânecuţe (epimanikia), făcute din 
acelaşi material ca stiharul şi orarul, care au pe ele o cruce; acestea 
se strâng în jurul încheieturilor şi al părții de jos a antebraţului cu 
nişte cordeluţe. 

Rugăciunea pe care o rosteşte diaconul când îmbracă stiharul 
arată că acesta este veşmânt de nuntă, pricinuitoare de mântuire şi 
bucurie: „Bucura-se-va sufletul meu întru Domnul, că m-a 
îmbrăcat în veşmântul mântuirii şi cu haina veseliei m-a 
împodobit; ca unui mire mi-a pus cunună şi ca pe o mireasă m-a 
împodobit cu podoabă” (cf. Isaia 61, 10). 

Rugăciunea ce se rosteşte la punerea mânecuţelor indică un 
dublu simbolism: 1) al puterii lui Dumnezeu care zdrobeşte pe 
vrăjmaşii Săi, al cărei har îl cere sfinţitul slujitor ca să poată sluji 
ferit de orice atingere vrăjmaşă, adică întru curăţia duhului şi a 
inimii; 2) al supunerii în faţa voii lui Dumnezeu, pe Care diaconul 
îl roagă să-l înţelepţească prin sfintele Sale porunci: „Dreapta Ta, 
Doamne, s-a preaslăvit întru tărie; mâna Ta cea dreaptă, Doamne, 
a sfărâmat pe vrăjmaşi şi cu mulțimea slavei Tale ai zdrobit pe cei 
potrivnici - leşirea 15, 6-7” (la mâna dreaptă); „Mâinile Tale m-au 
făcut şi m-au zidit; înţelepțeşte-mă şi mă voi învăţa poruncile 
Tale” - Psalmi 118, 73 (la mâna stângă). 

4) Preotul poartă şi el stihar, dintr-o țesătură mai uşoară decât 
a stiharelor pomenite mai sus - pentru că peste el îşi pune şi alte 

veşminte -, de culoare albă (simbol al curăţiei şi al luminii), în 
general din mătase şi fără nici un ornament; mânecile sunt mai 
strâmte decât cele ale stiharului purtat de citeţi, de ipodiaconi şi 
de diaconi. 

Peste stihar se pune însemnul specific preoţiei, indispensabil 
atunci când e vorba de acte liturgice sau sacramentale pe care 
numai preotul poate să le săvârşească, şi anume epitrahi- lul 
(epitrakhelion). E. o fâşie de material petrecută peste ceafa, ale cărei 
capete, care atârnă pe piept, până jos, la picioare, sunt prinse între 
ele cu nasturi auriţi. Adesea, nasturii sunt numai aplicaţi, neavând 
un rost practic, ci doar unul simbolic. Pe de o parte, amintesc de 
trecerea de la diaconat la preoţie (epitra- hilul este, de fapt, orarul 
diaconesc petrecut peste grumaz, cu capetele aduse pe piept); pe 
de altă parte, el înfăţişează legătura sfântă dintre diaconie şi 
preoţie. Epitrahilul are pe el şapte cruci, una în dreptul cefei, şi 
câte trei pe cele două părți de pe piept. La unele slujbe mai mici 
sau la cele săvârşite în afara bisericii, preotul poate să poarte 
numai epitrahilul, pus peste stihar (sau chiar direct peste sutană). 

Atunci când are pe el toate veşmintele liturgice, preotul se 
încinge peste epitrahil cu un brâu, pentru a se mişca liber. 

El poartă de asemenea mânecuţe (epimanikia), menite să 
strângă mânecile stiharului în jurul încheieturii, ca să nu-i 
stânjenească mişcările când îşi ridică braţele la rugăciune sau când 
tămâiază, ca ele să nu se atingă de Sfintele Daruri, la Liturghie, sau 
să se ude cu apă, la Botez. 

Atunci când i se acordă un rang bisericesc, preotul poartă 
epigonatul (epigonation), numit şi hipogonat.' Este de formă 
romboidală, din material preţios, împodobit în centru fie cu o 
cruce, fie cu un serafim, fie cu o sabie, fie cu un vultur. Capătul de 


1 Iniţial rezervat patriarhilor, epigonatul a fost ulterior atribuit episcopilor, 
apoi arhimandriţilor şi arhiprezbiterilor. 

sus e susținut de o panglică petrecută în diagonală peste umărul 
stâng şi adusă spre partea dreaptă, epigonatul atârnând astfel pe 
coapsa dreaptă; celelalte capete au ciucuri. 

Deasupra tuturor acestor veşminte, preotul îşi pune felo- nul 
(phelonion), un soi de mantie mare, fără mâneci. La greci, felonul 
şi-a păstrat vechea sa formă de clopot, închisă în faţă şi având la 
mijloc o deschizătură, prin care se trece capul; la ruşi, el este mai 
strâmt, cu un guler tare la spate, care urcă spre ceafa, dar despicat 
în faţă până la piept, pentru a da libertate braţelor. Pe spate are 
cruce. 

Imbrăcându-se cu stiharul, preotul rosteşte aceeaşi rugăciune 
ca diaconul, ceea ce arată că simbolismul acestui veșmânt este 
unul şi acelaşi. 

Când îşi pune epitrahilul, el rosteşte următoarea rugăciune, în 
care cere de la Dumnezeu harul trebuincios pentru a-şi împlini 
slujirea: „Binecuvântat este Dumnezeu, Cel ce varsă harul Său 
peste preoţii Lui, ca mirul pe cap, ce se pogoară pe barbă, pe barba 
lui Aaron, ce se pogoară pe marginea veşmintelor lui” (cf. Psalmi 
132,2). Faptul că epitrahilul simbolizează harul preoţiei nu 


exclude un simbolism secundar, acela al slujirii de păs 

tor a preotului; la început, epitrahilul era făcut din lână, repre- 
zentând astfel limpede turma pe care preotul o conduce ca păstor; 
în zilele noastre, epitrahilul este făcut din aceeaşi țesătură ca 
celelalte veşminte liturgice, dar are mai multe rânduri de franjuri 
aurii, care păstrează acest din urmă simbolism, ele reprezentând 
sufletele credincioşilor pe care îi are în grija sa. 

La punerea brâului, preotul rosteşte o altă rugăciune, prin care 
invocă harul lui Dumnezeu menit lucrării sale, cere purtare 
dreaptă şi înălțarea minții mai presus de cele lumeşti, ca să-şi 
poată împlini slujirea: „Binecuvântat este Dumnezeu, Cel ce mă 
încinge cu putere (cf. Psalmi 92, 1) şi a făcut fără prihană calea 
mea, Cel ce întocmeşte picioarele mele ca ale cerbului şi peste cele 
înalte mă pune, acum şi pururea şi în vecii vecilor. Amin” (cf. 
Psalmi 17,35-36). 

Când îşi pune mânecuţele, rosteşte aceleaşi rugăciuni ca 
diaconul, cu aceeaşi semnificaţie. In plus, mânecuţele îi amintesc 
preotului că el săvârşeşte sfintele slujbe nu cu propriile sale puteri, 
ci cu harul lui Dumnezeu. 

Epigonatul (ipigonation) are formă de romb şi simbolizează 
sabia duhovnicească. In rugăciunea rostită de preot, Hris- tos Se 
arată ca biruitor al puterilor răului, împărăţind peste lumea Sa, 
pentru ca să domnească în ea virtuțile dumnezeieşti: „încinge-te 
cu sabia ta peste coapsa ta, puternice, cu frumuseţea ta şi cu 
strălucirea ta. încordează-ţi arcul, propăşeş- te şi împărățeşte, 
pentru adevăr, blândeţe şi dreptate, şi te va povăţui minunat 
dreapta ta” (cf. Psalmi 44, 4-6). Odată cu slăvirea lui Hristos, 
preotul se roagă să se învrednicească a fi după chipul Său şi, prin 
har, ostaş care duce în numele Lui lupta duhovnicească, „lupta cea 
bună” (cf. | Timotei 1, 18; 6, 12). Epigonatul simbolizează „sabia 
Duhului, care este cuvântul lui Dumnezeu” (Efeseni 6, 17). 

în fine, punându-și felonul, preotul se roagă lui Dumnezeu să- 

| îmbrace cu dreptatea Sa, pentru a sluji cu vrednicie şi bucurie 
duhovnicească: „Preoţii Tăi, Doamne, se vor îmbrăca întru 
dreptate şi cuvioşii Tăi întru bucurie se vor bucura, totdeauna, 
acum şi pururea şi în vecii vecilor. Amin” (cf. Psalmi 131,9). 

5) Episcopul poartă toate acele veşminte pe care le poartă şi 
preotul, în afară de felon, care este înlocuit cu sacosul (.sakkos)!, o 
tunică amplă, formată din două bucăţi de material dreptun- 
ghiulare, care acoperă pieptul şi spatele, prinse lateral cu clopoței 
de aur, ca şi cu niște nasturi. Sacosul se aseamănă ca formă cu 
veşmintele imperiale bizantine! ?, dar el semnifică nu atât auto- 
ritatea episcopului”, cât pe cea a împăratului ceresc, al Cărui chip 
este episcopul (pentru a înfățişă această legătură, Hristos este 
adesea reprezentat în icoane în veşminte de episcop, cu un dublu 
înțeles: Hristos este temeiul sacerdoţiului și al autorităţii 
episcopului, iar episcopul este chip al lui Hristos împărat şi Mare 
Arhiereu). Sacosul este mai scurt decât felonul; coboară până pe la 
mijlocul picioarelor, iar mânecile, în principiu, se opresc la 
jumătatea antebraţului“, dar croiala variază de la o Biserică la alta.” 
Nasturii cu care se încheie în lateral cele două părţi ale sale sunt 
de fapt clopoței, doisprezece la număr; ei amintesc de haina 


1 La început, episcopul purta un felon (phclonion), apoi, ca semn distinctiv, 
unphelonion acoperit de cruci puse una lângă alta, numitpolystavrion (în majoritatea 
icoanelor care înfăţişează episcopi, ei sunt îmbrăcaţi cu acest polystavrion). 

2 Abia în veacul al XI-lea patriarhul Constantinopolului a primit de la împărat 
dreptul de a-l purta, şi numai la trei mari praznice împărăteşti: Paşti- le, Pogorârea 
Sfântului Duh şi Naşterea Domnului. Ulterior, acest drept a fost acordat şi altor 
patriarhi, apoi şi mitropoliţilor (veacul al XIV-lea) şi, în fine, tuturor episcopilor 
(veacul al XVIII-lea). 

KE Contrar celor afirmate de pr. Thomas Hopko în cartea sa, The Orthodox Fâith, 
în capitolul intitulat „Vestments worn by the Orthodox Christian Clergy”. Această 
interpretare politică este de fapt dacă nu contrazisă, cel puţin relativizată de faptul că 
sacosul se foloseşte numai la Liturghie, iar semnificaţia lui nu poate fi înţeleasă decât în 
acest cadru. 

4Sacosul imperial nu are mâneci. 

5 In Biserica Rusă, de exemplu, sacosul coboară până jos, iar mânecile merg 
până la încheietură. 

Marelui Preot din Vechiul Testament, dar mai cu seamă au această 
întreită semnificaţie: 1) prin numărul lor, simbolizează pe cei 
doisprezece Apostoli, ai căror urmaşi sunt episcopii; 2) prin 
sunetul lor, simbolizează glasul acestora, prin care s-a propovăduit 
Evanghelia: „în tot pământul a ieşit vestirea lor şi la marginile 
lumii cuvintele lor” (cf. Psalmi 18, 4 şi prochimenul de la 
Pogorârea Sfântului Duh), aşadar slujirea de predicator şi 
propovăduitor a episcopului; 3) iar pentru că sunt clopoței, 
amintesc de talanga oilor, simbolizând astfel turma păstorită de 
episcop. 

Peste sacos episcopul poartă omofor (omophorion), veșmânt 
specific arhiereilor. Este o fâşie lată de stofa, din lână albă sau 
dintr-un material preţios, împodobită cu patru cruci; mijlocul ei se 
pune peste ceafa, lăsând cele două capete să atârne în faţă; apoi 
partea dreaptă se îndoaie la nivelul pieptului, se trece peste 
umărul stâng şi se lasă să cadă pe spate; în primele veacuri, cele 
două capete se opreau la nivelul brâului, dar în zilele noastre ele 
coboară până la genunchi. Acesta este omo- forul mare; există şi 
unul mic, confecționat din acelaşi material, dar mai larg şi mai 
scurt, ale cărui capete atârnă în mod egal pe piept. Acesta din 
urmă este folosit la Liturghie, de la citirea Evangheliei şi până la 
împărtăşirea credincioşilor, pentru ca episcopul să poată săvârşi cu 
uşurinţă cele ce ţin de slujirea lui. 

Peste omofor episcopul poartă un alt atribut propriu lui, şi 
anume engolpionul, un medalion de formă ovală, prins pe un 
lănţişor aurit, pe care este pictată o iconiţă înfățişând pe Mân- 
tuitorul sau, cel mai adesea, pe Maica Domnului, numindu-se de 
aceea şi panaghiu. Dacă episcopul este un întâistătător al unei 
Biserici locale, el poartă două engolpioane. Atunci când slujeşte la 
Liturghie, oricare episcop poartă pe lângă engolpi- on şi o cruce. 

Episcopul poartă pe cap cununa sau mitra (mithra, Stephanos), 

având deasupra cruce şi de jur împrejur iconiţe în formă de 
medalion; cununa este împodobită cu perle şi pietre preţioase. 

Episcopul poartă, în fine, cârja sau toiagul păstoresc (rab- dos), 
ţinută în mână atunci când binecuvântează şi când rosteşte 
predica. Acest baston, din metal împodobit cu plăcuţe de aur, 
fildeş sau argint, are la capătul de sus doi şerpi afron- taţi, peste 
care e aşezat un mic glob, având deasupra o cruce. Globul 
simbolizează lumea peste care stăpâneşte Hristos, iar cei doi şerpi, 
înţelepciunea (cf. Matei 10, 16) şi vigilența, virtuţi absolut 
necesare episcopului în slujirea sa. 

La solemnitatea intrării în biserică sau când ia parte la orice 
altă slujbă în afară de Liturghie, episcopul poartă doar o mantie 
(mandyas), pusă direct peste rasă. Este un veşmânt lung şi larg, fără 
mâneci, un fel de pelerină mare, care acoperă întregul trup, plisată 
în spate, cu o lungă trenă, de diferite culori (violet pentru 
episcopi, albastru pentru arhiepiscopi, verde pentru patriarhi); e 
împodobită de sus până jos cu întreite fâşii de mătase (fâşiile din 
centru sunt de culoare roşie, iar cele laterale, albe), numite „râuri” 
Ipotamoi). Se încheie la gât şi jos în față, având la dreapta şi la 
stânga înche- ietorilor câte două tăblițe de stofa brodată cu fir de 
aur - în total patru tăblițe. „Râurile” simbolizează „râurile de apă 
vie” care curg din sânul lui Hristos, adăpându-i pe cei ce cred în El 
(cf. loan 7, 38), care se dau de către episcop în Biserică, la 
Liturghie şi prin Sfintele Taine pe care le săvârşeşte ca unul ce este 
arhiereu după chipul Marelui Arhiereu. 

Atunci când se îmbracă, episcopul rosteşte aceleaşi rugăciuni 
ca preotul, după cum am arătat mai înainte, când e vorba de 
veşmintele ce le sunt comune (rugăciunea pentru sacos este 
aceeaşi ca şi pentru felon).! 

Omoforul simbolizează clar, mai ales prin numele său 


(însemnând „care se poartă peste umeri”) şi prin materialul din 

care se confecționează potrivit canoanelor, şi anume lână de miel, 
funcţia de păstor a episcopului, adică purtarea - în toate sensurile 
termenului - turmei sale, sprijinirea şi ajutorarea mădularelor 
slabe, căutarea oii pierdute - firea omenească căzută -, pentru a o 
aduce iarăşi în staul - în Biserică -, în care îşi află mântuirea. 
Punându-şi omoforul, episcopul rosteşte această rugăciune: „Pe 
umeri ai luat, Hristoase, firea noastră cea rătăcită şi înălțându-Te 
ai adus-o pe ea lui Dum- nezeu-Tatăl. Juratu-S-a Domnul şi nu Se 
va căi: Tu eşti preot în veac, după rânduiala lui Melchisedec.” 
După cum se vede, în această rugăciune nu pe sine se pomeneşte 
episcopul, ci pe Hristos, ceea ce înseamnă că: 1) singur Hristos este 
Păstor şi Preot; 2) episcopul este chipul Lui; 3) pilda lui este 
Hristos şi Lui I se supune. Faptul că în mai multe rânduri în 
timpul Liturghiei (înainte de citirea Evangheliei, în timpul 
Vohodu- lui cel mare, şi de la sfârşitul epiclezei până la înălțarea 
Sfântului Agneţ) episcopul îşi scoate omoforul arată că el se 
smereşte înaintea singurului şi adevăratului Mare Păstor. 

Punându-şi primul engolpion, episcopul rosteşte această 
rugăciune, cu înțeles foarte limpede: „Inimă curată zideşte întru 
mine, Dumnezeule, şi duh drept înnoieşte întru cele dinlăuntru 
ale mele” (cf. Psalmi 50, 11). 

în cazul în care îşi pune un al doilea engolpion, el rosteşte 
această rugăciune: „Cuvânt bun răspuns-a inima mea; grăi-voi 
cântarea mea împăratului. Limba mea este trestie de scriitor ce 
scrie iscusit. împodobit eşti cu frumuseţea mai mult decât 

De fapt, este invers. 
fiii oamenilor” (Psalmi 44, 1-3). Această rugăciune se referă mai 
ales la slujirea de propovăduitor al cuvântului lui Dumnezeu pe 
care o are episcopul şi are o mare bogăţie de înţelesuri: 1) cere 
harul de a rosti „cuvânt bun”, adică drept, adevărat şi ziditor; 2) 


făgăduieşte că va cuvânta spre slava lui Dumnezeu (nu spre slava 

sa ori spre slava lumească); 3) cere insuflarea Sfântului Duh; 4) II 
mărturiseşte pe Hristos - al Cărui chip este şi al Cărui cuvânt îl 
vesteşte cu toată măiestria - izvorul a toată frumuseţea şi singurul 
cu adevărat desăvârşit. 

Punându-şi crucea, episcopul rosteşte aceste cuvinte: „Zis-a 
Domnul: Cel ce voieşte să vină după Mine să se lepede de sine, să- 
şi ia crucea şi să-Mi urmeze Mie” (Marcu 8,34); făgăduieşte astfel 
să se lepede de sine înaintea lui Dumnezeu, să se jertfească pentru 
EI în toată viaţa şi slujirea sa, urmân- du-L în toate, cu orice preţ. 

La punerea mitrei, zice: „Pus-a Domnul coroană de pietre 
scumpe pe capul tău, viață ai cerut de la Dânsul şi îţi va da ţie 
lungime de zile în veacul veacului” (cf. Psalmi 20, 3-4). Coroana, 
asemănătoare cu cea a împăraţilor bizantini, nu este doar 
însemnul autorităţii episcopului asupra Bisericii locale pe care o 
are în grija sa (şi care îl îndreptăţeşte la titlul de „Stă- pânitor” - 
despota în greacă, vladika în slavonă); ea este mai ales un simbol al 
împăratului Hristos (după cum arată crucea din vârf şi icoana 
Pantocratorului, pusă în dreptul frunţii), iar pietrele preţioase cu 
care e împodobită sunt un simbol al slavei şi harului lui 
Dumnezeu. Prin rugăciunea sa, episcopul mărturiseşte că 
autoritatea slujirii sale şi harisma episcopatului sunt darul lui 
Dumnezeu, el fiind doar un chip al „împăratului a toate”. 

Luând cârja arhierească, episcopul zice: „Toiag de dreptate 
toiagul împărăției Tale. lubit-ai dreptatea şi ai urât farădele- gea; 
pentru aceasta Te-a uns pe Tine Dumnezeul Tău cu untdelemnul 
bucuriei, acum şi pururea şi în vecii vecilor. Amin” (Psalmi 44, 8- 
9), cerând lui Dumnezeu ca, după chipul Lui, să cârmuiască cu 
dreptate şi credincioşie Biserica de care se îngrijește, bineştiind că 
numai aşa se împărtăşeşte de harul sfintei sale slujiri. 

Trebuie în fine să menţionăm celelalte însemne ale epi- 


scopului, şi anume dicherul (dikinion) şi tricherul (zzikirion); sunt 

mănunchiuri de două şi, respectiv, trei lumânări încrucişate, care 
simbolizează cele două firi ale lui Hristos unite în unicul Său 
ipostas şi, respectiv, cele trei Persoane ale Prea- sfintei Treimi, 
unite după firea lor cea una; episcopul binecuvântează cu ele 
poporul în anumite momente ale Sfintei Liturghii; când nu sunt 
folosite, acestea stau în altar, pe sfânta masă, unul în partea stângă 
(de nord), iar celălalt în partea dreaptă (de sud). Dicherul şi 
tricherul arată că episcopul binecuvântează în numele Preasfintei 
Treimi şi al Mântuitorului, Cuvântul întrupat, şi că el este iconom 
al harului dăruit lumii de Preasfânta Treime, mărturisitor, 


învățător şi păzitor al sfintelor dogme ortodoxe. 


CAPITOLUL 7 


Locul laicilor în Biserică 


Problema locului laicilor în Biserică se cere abordată mai ales pentru 
cititorii apuseni, sensibilizați de importanța pe care i-a acordat-o recent 
Biserica Romano-Catolică, îndeosebi în cadrul conciliului Vatican | şi al 
punerii în practică a hotărârilor lui. 

Problema aceasta s-a ivit în Biserica Romano-Catolică mai 


ales ca urmare a caracterului său foarte ierarhic si al clericali- 


> 


zării, manifestate tot mai evident în sânul ei în timpul celui de-al doilea 
mileniu (întărite prin conciliul din Trent, ca reacție la egalitarismul şi 
laicismul protestant), care au sfârşit prin a rupe trupul Bisericii în două părţi, 
una activă, cealaltă pasivă, una instruită şi datoare să instruiască, cealaltă 
neştiutoare!, care trebuie instruită, una dominantă, cealaltă supusă; în felul 
acesta, laicii au ajuns să fie definiţi la modul negativ, ca „cei care nu aparțin 
clerului”, o definiţie care figurează încă în numeroase dicţionare. Conciliul 
Vatican ÎI a remediat această situaţie, însă numai în parte, pentru că laicilor li 
s-a atribuit într-adevăr un rol, dar nu atât în Biserică, cât în lume, constând în 
mod esenţial într-o lucrare de apostolat.'? 


1 In veacul al XI-lea, cuvântul ai are sensul de neştiutor de carte, opus lui clericus („om 
învăţat”). 

2 A se vedea „Decret sur l'Apostolat des laics”, în G. Alberigo (ed.), Les Conciles oecumeniques, Il- 
2, Les Decrets, Paris, 1994, pp. 1991-2031. 

în Biserica Ortodoxă, chiar dacă rolul inalienabil al clerului 
în săvârşirea Liturghiei şi a Sfintelor Taine (sau sacramente) a 
dus în mod firesc la acordarea unui loc privilegiat!, chiar dacă 
clerul însuşi, ca urmare a acestui fapt, nu scapă de tentaţia 
clericalismului şi, în anumite privinţe, participarea laicilor la 
slujbele liturgice este mai puţin manifestă decât în Biserica 
Romano-Catolică (un exemplu elocvent este acela că la slujbe 
nu cântă sau răspunde tot poporul, ci doar corul, cântăreţul sau 
citeţul, ca reprezentanţi ai lui); aşadar, cu toate acestea, proble- 
ma locului laicilor în Biserică nu numai că nu se pune în acelaşi 
mod ca în Catolicism, dar nici nu este o adevărată problemă. 


După cum am văzut pe alocuri în capitolele precedente, 
Biserica Ortodoxă are o conştiinţă puternică a unităţii sale ca 
Trup al lui Hristos şi, având o vie conştiinţă a rangului deosebit 
şi de neînstrăinat al clerului, a făcut întotdeauna părtaşi la viața 
Bisericii, în diferite moduri, pe toţi credincioşii, socotind că 
fiecare îşi are un rost al său şi o vrednicie la fel de preţioase şi 
de nerăpit. 

Am văzut mai ales că, la începuturile creştinismului, tot 


1 Termenul „clerici” apare în scrierile lui Terculian (compuse între 197 şi 220), 
desemnând o categorie de sacerdoți, despre care curând se va admite pretutindeni 
că sunt o categorie aparte, deosebindu-se de „laici”, fără însă ca acestora din urmă să 
li se acorde un statut deosebit. În vreme ce clerul va fi în general privit ca alcătuit 
din cei hirotoniți (episcopii, preoţii şi diaconii), care săvârşesc Liturghia, membrii 
treptelor de jos vor fi uneori asimilați cu clerul sau consideraţi simplii slujitori care 
se pregătesc pentru preoţie, dar nu vor fi niciodată asimilați laicilor; acelaşi lucru s-a 
întâmplat şi cu monahii, care, în vremea dezvoltării monahismului din veacul al IV- 
lea, vor constitui o a treia categorie, între clerici şi laici (a se vedea A. Faivre, 
Chretiens etkglises, des identites en construction, Paris, 2011, pp. 45-49). Locul privilegiat 
acordat clericilor se va concretiza prin unele dispoziţii canonice restrictive 
referitoare la laici, de exemplu interzicerea de a intra în altar (canonul 69 al 
sinodului in Trullo), pentru că e locul unde se săvârşeşte Liturghia (cf. N. Milach, Les 
Regies de I'Eglise orthodoxe et leurs commentaires, Sankt Petersburg, 1911,1.1, p. 558 [în 
rusă]. Referitor la locul laicilor în Biserica primară, a se vedea mai ales A. Faivre, 
Les Laics aux origines de I'Eglise, 1984; Les Premiers Laics. Lor- sque I'Eglise naissait au monde, 
Strasburg, 1999; „Laikos”, în Id., Chreuens er Eglises, des identites en construction, Paris, 
2011, pp. 277-305). 

poporul dreptcredincios (cf. Fapte 15, 22: „apostolii şi preoţii, cu 
toată biserica”) lua parte la sinoade, o practică ce va dura mai 
multe veacuri!, părăsită ulterior, dar care a fost reluată la 
începutul veacului al XX-lea de Biserica Rusă. Am văzut de 
asemenea că întotdeauna hotărârile sinoadelor erau primite de 
Biserică şi puse în practică numai atunci când erau primite de 
întregul popor. Am văzut şi că unele Biserici locale au păstrat 
practica, veche! ? şi canonică, de a face părtaşi pe laici la 
alegerea noilor episcopi, şi că, în orice caz, la hirotonirea 
episcopilor şi preoților, poporul îşi dă asentimentul rostind cu 
glas tare: Axiosi, „Vrednic este!” Fără să fie împreună-slu- jitori 
cu preoţii, laicii sunt îndeaproape părtaşi la săvârşirea 
Liturghiei, mai ales prin rugăciunile pe care preotul nu le 
rosteşte în numele său, ci în numele întregului popor, capro- 
estos (conducător) al sinaxei (adunării) liturgice, reprezentant al 
tuturor celor ce iau parte la ea.” Săvârşirea Liturghiilor „private” 
(sau a „Liturghiilor fără cântări” - messes basses - din Biserica 
Romano-Catolică) nu este admisă în Biserica Ortodoxă, după 
cum nu este admis ca preotul să săvârşească Sfintele Taine de 
unul singur; trebuie să fie de faţă corul sau cel puţin citeţul, ca 
reprezentant al credincioşilor, pentru a dialoga cu sfinţitul 
slujitor; şi potrivit unei vechi tradiţii, din păcate pierdută de-a 
lungul vremii, dar reînviată astăzi în multe parohii, poporul 
rosteşte odată cu diaconul sau preotul „Amin”, la epicleza 


1 A se vedea R. Gryson, „Les elections ecclesiastiques au [ll-e siecle”, în 
Revue d'histoire ecclesiastique, 68, 1973, pp. 353-401; „Les elections episcopal es en 
Orient au IV-e siecle”, Revue dhistoire ecclesiastique, 74, 1979, pp. 301-345. A. Faivre, 
Les Premiers Laics. Lorsque I'Eglise naissait au monde, Strasburg, 1999, pp. 176-178. 

2 A se vedea, de exemplu, Sf. Ciprian al Cartaginei, Fpistole, XXIX, 1; 
XXXVIII, 1; XXXIX, 1; XLV, 3; LV, 8 LIX, 6; LĂXVII, 3şi5. 

3 Acest aspect este bine analizat (în pofida anumitor excese de interpretare, 
pe care le vom analiza mai jos) de pr. N. AfanassiefF, L'Eglise du Saint Esprit, Paris, 
1975, pp. 72-85. 

liturgică! ? sau la săvârşirea Sfintelor Taine.” Putem adăuga la 
toate acestea faptul că laicii iau parte în mod obişnuit la 
administrarea Bisericii“ şi la funcționarea de fapt a bisericilor 
(care au toate un preşedinte - epitrop, staros- ta -, ales de 
enoriaşi, şi un comitet director laic, al cărui membri sunt de 
asemenea aleşi de enoriaşi, şi care dispun de o anumită 
autonomie în raport cu clerul). Am vorbit de asemenea de 
participarea laicilor la cateheză şi la învățământul teologic, la 
săvârşirea Liturghiei - prin cântări sau diverse slujiri anexe; am 
arătat şi rolul pe care îl are soţia preotului - presbytera, matușka -, 
ca ajutor al lui în buna rânduire a vieţii sociale a parohiei şi în 
relaţiile de zi cu zi cu enoriaşii. 

Există multe alte funcţii sau slujiri ale laicilor în sânul Bise- 
ricii, despre care Apostolul Pavel vorbeşte deseori în epistolele 


1E de dorit ca toate Bisericile să se facă garante în mod oficial ale acestei 
practici. 

2Cf. Sf. Iustin Martirul şi Filosoful: „încetând noi rugăciunea, aşa cum am 
arătat mai înainte, se aduc pâine şi vin şi apă, iar întâistătătorul [sinaxei liturgice] 
înalță deopotrivă rugăciuni şi mulțumiri, cât poate mai multe, la care poporul 
răspunde într-un singur glas, rostind Amin” (..Apologia Î, 67, SC 507, p. 310); Eusebiu 
de Cezareea, storia bisericească, VII, 9, SC 41, p. 175: Teodoret al Cyrului, Tâlcuire la I] 
Corinteni, |, 20: „Răspunzând Amin, după rostirea rugăciunilor, mireanul e părtaş la 
răsplată ca şi cel care le rosteşte.” 

3'De pildă, la Botez, după ce preotul spune: „Te botez în numele Tatălui, al 
Fiului şi al Sfântulu Duh.” 

4 Ne referim la sarcinile administrative şi de natură financiară, nu la func- 
ţia de conducere, care revine Păstorului, adică episcopului. A se vedea în această 
privinţă studiul detaliat al pr. N. Afanassieff, L'Eglise du Saint-Esprit, pp. 95-108. E de 
notat faptul că în primele veacuri, începând cu momentul în care clericii s-au 
deosebit de laici, Biserica nu s-a ferit să facă apel la contribuţia bănească a acestora 
din urmă (a se vedea A. Faivre, Les Premiers Jaics. Lorsque ÎEglise naissait au monde, 
Strasbourg, 1999, pp. 91-92), dar în schimb s-a arătat reticentă când a fost vorba de 
a le încredința responsabilități de natură economică; episcopul a fost mai întâi 
economul en titre al comunităţii (un rol confirmat de canonul 25 al sinodului de la 
Antiohia, din 341); atunci când avea multe sarcini de îndeplinit, el putea delega 
această funcţie unui diacon; în cursul celui de-al IV-lea veac, acest rol a fost 
încredinţat unui econom, care era membru al clerului, o dispoziţie pe care canonul 
26 al sinodului de la Cal- cedon a făcut-o obligatorie (a se vedea A. Faivre, opcit, pp. 
204-206). 

sale: 
„Felurite slujiri sunt” (I Corinteni 12, 5). 

- „Și El a dat pe unii ca să fie apostoli, pe alții proroci, pe 
alții binevestitori, pe alţii păstori şi învăţători, spre desăvârşirea 
sfinţilor, la lucrul slujirii, la zidirea Trupului lui Hristos” 
(Efeseni4, 11-12). 

- „Căci precum într-un singur trup avem multe mădulare şi 
mădularele nu au toate aceeaşi lucrare, aşa și noi, cei mulţi, un 
trup suntem în Hristos şi fiecare suntem mădulare unii altora; 
dar avem felurite daruri, după harul ce ni s-a dat. Dacă avem 
prorocie, să prorocim după măsura credinţei; dacă avem slujbă, 
să stăruim în slujbă; dacă unul învaţă, să se sârguiască în 
învățătură; dacă îndeamnă, să fie la îndemnare; dacă împarte 
altora, să împartă cu firească nevinovăție; dacă stă în frunte, să 
fie cu tragere de inimă; dacă miluieşte, să miluiască cu voie 
bună” (Romani 12,4-8). 


Multe dintre aceste slujiri (diakonia) sunt instituite. Sunt 
diferite, după cum diferite sunt mădularele trupului, şi aseme- 
nea lor contribuie, prin simbioză, la buna funcționare a acestui 
organism care este Biserica. Lista pe care o dă Apostolul Pavel 
nu este limitativă; ea reflectă situaţia din vremea sa, care 
ulterior a evoluat, aşa încât anumite slujiri şi-au pierdut forma 
iniţială, au apărut altele noi, potrivit nevoilor Bisericii. In orice 
caz, această listă depăşeşte în mod clar sfera slujirii sacerdotale 
în sens strict (nepomenită în această listă, care cuprinde totuşi 
unele dintre atributele acestei slujiri).' 

Ca şi funcţiile, lucrările şi slujirile sacerdotale despre care 
am vorbit mai înainte, aceste din urmă slujiri nu sunt nici ele 


1 Această noţiune, aşa cum o aflăm la Apostolul Pavel şi în primele texte 
creştine, pune nenumărate probleme şi a suscitat numeroase dezbateri. Pentru o 
reflecţie ortodoxă asupra acestei probleme, a se vedea N. AfanassiefF, L'Eglise du 
Saint-Esprit, pp. 123-152. 

împlinite de întreaga obşte a credincioşilor, chiar dacă, în 
principiu, toţi ar putea să le împlinească. 

Apostolul Pavel, în cele trei texte citate mai sus, insistă mult 
asupra diversităţii slujirilor, oferind mai multe raţiuni pentru 
îndreptăţirea şi prețuirea acestei diversități: corespunde diver- 
sităţii persoanelor; corespunde diversităţii harismelor pe care 
Duhul Sfânt le dăruieşte oamenilor şi pe care Biserica le recu- 
noaşte ca daruri ale lor; contribuie la buna funcţionare a trupu- 
lui şi la toată această bogăţie de lucrări ale sale, de care ar fi 
lipsit dacă toate mădularele lui ar fi la fel. Apostolul Pavel 
revine asupra tuturor acestor aspecte într-un amplu pasaj din 
cea dintâi Epistolă către Corinteni, la sfârşitul căruia arată cât 
de nepotrivit ar fi ca în Biserică toţi să aibă o aceeaşi lucrare şi 
un acelaşi rang; „Oare toţi sunt apostoli? Oare toţi sunt proroci? 
Oare toți învățători ? Oare toți au putere să săvârşească 
minuni ? Oare toţi au darurile vindecărilor? Oare toţi vorbesc 
în limbi? Oare toţi pot să tălmăcească?” (I Corinteni 12, 29-30). 
Oare toţi - s-ar putea adăuga - sunt episcopi ? Toţi preoţi ? Toţi 
diaconi ? 


în afara acestei participări a laicilor la viaţa Bisericii prin 
felurite slujiri - care rămâne parţială, pentru că nu-i implică pe 
toţi credincioşii -, există una obştească şi duhovnicească. Este 
cea care se manifestă prin punerea în lucrare a feluritelor lor 
haris- me. Pentru că slujirile sunt legate de harisme, Apostolul 
Pavel alătură aceste două noţiuni. Dar punerea în lucrare a 
harismelor dăruite credincioşilor depăşeşte în chip vădit cadrul 
slujirilor. 

După cum tâlcuieşte Apostolul Pavel într-un text citat deja 
de mai multe ori, dar asupra căruia se cuvine să revenim pentru 
bogăţia şi însemnătatea lui eclezială, fiecare credincios, fără 
excepţie, este înzestrat de Duhul Sfânt cu una sau mai multe 


7. LOCUL LAICILOR ÎN BISERICĂ 277 


harisme (sau daruri sau „talanţi” - cf. Matei 25,14-30), pe care 
este chemat să le pună în lucrare în Biserică şi în lume. Această 
harismă face din fiecare credincios un mădular al trupului 
Bisericii, cu locul şi rostul lui, de neînstrăinat, de cel mai mare 
folos şi întregitor, alături de toate celelalte mădulare ale 
trupului şi în armonie cu ele (cum se întâmplă în trupul ome- 
nesc, alcătuit ca un organism ale cărui părţi depind într-atât una 
de alta şi sunt atât de legate între ele, încât lipsa uneia conduce 
la proasta funcționare a tuturor celorlalte); nu sunt vătămătoare 
pentru trup deosebirile - bogăţie a trupului şi de trebuință 
pentru buna lui lucrare -, şi nici inegalitățile - căci le 
cumpănesc mila, bunătatea, frăţietatea şi iubirea, gândul că 
toate aceste daruri sunt roade ale aceluiaşi Duh, iar toti cei 
înzestrați cu ele, mădulare ale aceluiaşi Domn Iisus Hristos: 
„Darurile sunt felurite, dar acelaşi Duh. Şi felurite slujiri 
sunt, dar acelaşi Domn. Şi lucrările sunt felurite, dar este 
acelaşi Dumnezeu care lucrează toate în toți. Şi fiecăruia se 
dă arătarea duhului spre folos. Că unuia i se dă prin Duhul 
Sfânt cuvânt de înţelepciune, iar altuia, după acelaşi Duh, 
cuvântul cunoştinței. Si unuia i se dă întru acelaşi Duh 
credinţă, iar altuia, darurile vindecărilor, întru acelaşi Duh; 
unuia faceri de minuni, iar altuia prorocie; unuia deosebirea 
duhurilor, iar altuia feluri de limbi şi altuia tălmăcirea 
limbilor. Si toate acesta le lucrează unul si acelaşi » » » 


* Duh, împărțind fiecăruia deosebi, după cum voieşte. Căci 
precum trupul unul este, şi are mădulare multe, iar toate 
mădularele trupului, multe fiind, sunt un trup, aşa şi Hristos. 
Pentru că într-un Duh ne-am botezat noi toti, ca să fim un 
singur trup, fie iudei, fie elini, fie robi, fie liberi, şi toţi la un 
Duh ne-am adăpat. Căci şi trupul nu este un mădular, ci 
multe. Dacă piciorul ar zice: Fiindcă nu sunt mână, nu sunt 


din trup, nu pentru aceasta nu este el din trup. Şi dacă ure- 

chea ar zice: Fiindcă nu sunt ochi, nu fac parte din trup - nu 
pentru aceasta nu este ea din trup. Şi dacă tot trupul ar fi 
ochi, unde ar fi auzul? Şi dacă ar fi tot auz, unde ar fi mirosul 
? Dar acum Dumnezeu a pus mădularele, pe fiecare dintre 
ele, în trup, cum a voit. Dacă toate ar fi un singur mădular, 
unde ar fi trupul? Dar acum sunt multe mădulare, însă un 
singur trup. Şi nu poate ochiul să zică mâinii: N-am tre- 
buință de tine; sau, iarăşi, capul să zică picioarelor: N-am 
trebuință de voi. Ci cu mult mai mult mădularele trupului 
socotite a fi mai slabe, sunt mai trebuincioase. Şi pe cele care 
ni se par că sunt mai de necinste, pe acelea cu mai multă 
cinste le îmbrăcăm; şi cele necuviincioase ale noastre au 


mai multă cuviință. lar cele cuviincioase ale noastre n-au 


nevoie de ea. Dar Dumnezeu a întocmit astfel trupul, dând 
mai multă cinste celui căruia îi lipseşte, ca să nu fie dezbi- 
nare în trup, ci mădularele să îngrijească deopotrivă unele 
de altele. Şi dacă un mădular suferă, toate mădularele suferă 
împreună; şi dacă un mădular este cinstit, toate mădularele 
se bucură împreună. lar voi sunteți trupul lui Hristos şi 
mădulare fiecare în parte. Şi pe unii i-a pus Dumnezeu, în 
Biserică: întâi apostoli, al doilea proroci, al treilea învăţători; 
apoi pe cei ce au darul de a face minuni; apoi darurile 
vindecărilor, ajutorările, cârmuirile, felurile limbilor. Oare 
toţi sunt apostoli? Oare toţi sunt proroci? Oare toţi învăță- 
tori ? Oare toţi au putere să săvârşească minuni ? Oare toţi 
au darurile vindecărilor? Oare toţi vorbesc în limbi? Oare 


toți pot să tălmăcească?” (I Corinteni 12,4-30). 


Lista harismelor pe care o dă aici Apostolul Pavel nu este 
restrictivă; ar putea fi adăugate şi altele, pentru că aceste haris- 
me nu sunt doar slujiri şi funcţii precise, stabilite de Biserică, ci 
forme diferite de lucrări şi fapte duhovniceşti prin care se 

manifestă virtuţi şi însuşiri duhovniceşti particulare, concre- 
tizate în Biserică sau în afara ei prin tot cuvântul de folos pen- 
tru propovăduirea adevărului, zidirea sufletelor, mângâierea 
semenilor şi multe altele de acest fel, şi prin toată fapta bună 
care vădeşte iubire de Dumnezeu şi de aproapele. 

Cu adevărat, nu se află în Biserică nici un credincios cu 
viețuire creştină care să fie lipsit de harisme şi de lucrare insu- 
flată de har. 

Fiecare credincios este preţios prin harisma sau harismele 
sale. Dar din pasajul citat reiese că valoarea unui membru al 
Bisericii ţine în mod fundamental de faptul că este mădular al 
Trupului lui Hristos, aşadar mădular al lui Hristos însuşi, şi nu 
de slujirea sa; nu ţine de lucrarea pe care o săvârşeşte, ci de fap- 
tul că e mişcat de Duhul. Există într-adevăr în Biserică slujiri şi 
slujiri, unele mai înalte, altele mai mărunte, altfel spus există o 
ierarhie (ceea ce spune şi Apostolul Pavel în textul de mai sus), 
însă în Biserică, înalta slujire nu trebuie înţeleasă ca dominație, 
putere, privilegiu, superioritate, ci ca slujire şi dăruire de sine, 
după pilda lui Hristos şi potrivit cuvintelor Sale: 

„Ştiţi că ocârmuitorii neamurilor domnesc peste ele şi cei 
mai le stăpânesc. Nu tot aşa va fi între voi, ci care între voi 
va vrea să fie mare să fie slujitorul vostru. Şi care dintre voi 
va vrea să fie întâiul, să vă fie vouă slugă, după cum şi Fiul 
Omului n-a venit să I se slujească, ci ca să slujească EI şi să- 


Şi dea viaţa răscumpărare pentru mulți” (Matei 20, 25-28). 


Dar şi la cuvântul Apostolului Pavel, care spune că aceia 
care au parte de multă cinstire sunt datori să dea o şi mai mare 
cinstire celor lipsiţi de ea („pe cele care ni se par că sunt mai de 
necinste, pe acelea cu mai multă cinste le îmbrăcăm” - | 
Corinteni 12, 31), inegalităţile fiind cumpănite prin simţirea că 
toţi, deopotrivă, îşi au un loc şi un rost al lor de mare folos (cf. | 

Corinteni 12, 21-22). 

Se cuvine de asemenea să subliniem că nici un membru al 
Bisericii, prin natura şi calitatea sa de persoană, nu poate fi mai 
presus de ceilalți. Şi, în fond, important e că slujirile, toate lao- 
laltă, întregindu-se una pe alta, contribuie la viața armonioasă a 
Trupului lui Hristos întru acelaşi Duh, „acelaşi Dumnezeu [fiind 
Cel] care lucrează toate în toți” (I Corinteni 12,6). 


Pe lângă locul şi rostul plin de cinste pe care le are fiecare în 
Biserică, datorită harismelor cu care a fost înzestrat, toţi laicii 
sunt chemaţi la o preoţie a lor-, numită „preoţie împărătească”, 
după cuvântul Sfântului Petru: „lar voi sunteţi seminţie aleasă, 
preoţie împărătească, neam sfânt, popor agonisit de Dumnezeu” 
(| Petru 2, 9), care aminteşte de făgăduinţa de la Ieşirea: „îmi 
veţi fi împărăție preoțească şi neam sfânt” (leşirea 19, 6), ce 
răsună şi în Apocalipsă: „Şi ne-a făcut pe noi împărăție - preoţi 
ai lui Dumnezeu şi Tatălui Său...” (Apoca- lipsa 1,6); „Şi i-ai 
făcut Dumnezeului nostru împărăție şi preoţi” (Apocalipsa 5, 
10); „vor fi preoţi ai lui Dumnezeu şi ai lui Hristos” (Apocalipsa 
20, 6). 

Noţiunea de „preoţie împărătească” a fost în mod judicios 
pusă în valoare în zilele noastre de părintele Nicolae Afanas- 
siefP şi, în urma sa, de Paul Evdokimov, care a făcut din ea o 
temă recurentă a scrierilor sale.! * Au greşit însă punând „pre- 
oţia împărătească”, atribuită laicilor, alături de „preoţia hiro- 
tonită” (sau preoţia slujitoare) a clericilor, plasând astfel cele 
două tipuri de preoţie pe aceeaşi treaptă.' Una dintre conse- 


1 Ela consacrat acestei teme primele capitole din cartea sa LEglise du Saint- 
Esprit, Paris, 1975, pp. 35-121; aceste capitole au fost publicate pentru prima dată în 
1955. Faptul că a fost observator la conciliul Vatican II a influenţat reflecţia 
părintelui Nicolae Afanassieff pe această temă, ca şi pe cea a teologiei euharistice. 

2 A se vedea La Femme et le salut du rnonde, Tournai şi Paris, 1958, pp. 99- 
109; Les Ages de la vie spirituelle, Paris, 1964, pp. 209-226; L'Orthodoxie, Neuchâtel, 
1965, pp. 165-166; La Vie spirituelle dans la viile. Paris, 2008, pp. 125-147. 

cinţele acestei poziţii este ideea, dezvoltată de cei doi autori şi 
reluată de părintele Alexander Schmemann (ale cărui poziţii în 
materie de teologie liturgică sunt puternic influențate de 
părintele AfanassiefF, care i-a fost profesor), că în Biserică 
clericii şi laicii sunt „co-liturghisitori”.! ? O astfel de poziţie nu 
poate fi acceptată din punctul de vedere al ecleziologiei orto- 
doxe tradiţionale, şi ea se cere reîncadrată în lumina adevăratei 
naturi a „preoţiei împărăteşti”, aşa cum o concep Părinţii. 

Potrivit multor Părinţi, la care aflăm această noţiune, cre- 
dincioşii dobândesc vrednicia de a fi „preoție împărătească” prin 
mirungerea Bisericii. 


Potrivit autorilor citați mai sus, e vorba de ungerea cu mir 


1  Pr.N. AfanassiefF are o mulțime de expresii generale şi de aceea confuze: 
„Biserica este o casă duhovnicească [...]; [...], toţi credincioşii sunt preoţi în această 
casă duhovnicească” (opait, p. 40); „putem spune că fiecare laic, membru al 
poporului lui Dumnezeu, este un cleric, membru al ckirosului lui Dumnezeu” /ibid, p. 
78); „când Biserica oficiază, toţi sunt în ea preoți şi toţi au harisma sacerdotală” 
libid, p. 128). P. Evdokimov spune; „Accentul este puternic pus pe participarea 
sacerdotală a tuturor, dar în cele două moduri, în cele două preoţii” /LOrthodoxie, 
Neuchâtel, 1965, p. 166 - în rom., opait, p. 180). El ajunge să confunde cele două 
sacerdoţii, vorbind de „participarea tuturor la unicul Preot dumnezeiesc prin cele 
două preoții” (Les Ages de Ja vie spirituelle, p. 212), spunând: „Hristos este singur Preot, 
dar toți sunt preoţi prin participare” (la Femme et e salut du monde, p. 102), sau 
afirmând că: „dacă episcopul participă la Preoţia lui Hristos prin funcţia sa, orice 
laic face aceasta prin ființa sa sfinţită, prin natura sa sacerdotală” /Les Ages de a vie 
spirituelle, p. 214). Confuzia se regăseşte în această afirmaţie generală: „Taina 
Mirungerii este Taina Preoţiei universale” (Les Ages de Îa vie spirituelle, p. 216). 

2 Pr. N. AfanassiefF scrie astfel: „în Noul Testament, fiecare credincios stă 
topcit., p. 66); 
„fiecare credincios slujeşte împreună cu ceilalți în adunarea euharistică” /opcit, p. 
67); „fiecare credincios săvârşeşte Liturghia [...]” fibid, p. 70); „laicii sunt co- 
liturghisitori ai episcopului sau ai preotului, pentru că actele sacramentale sunt 


pg» 


înaintea lui Dumnezeu ca preot (Jeitourgos) în adunarea euharistică 


efectuate în timpul celebrării în comun [...], episcopul sau preotul neputând să le 
săvârşească decât în împreună-celebrare cu poporul” fibid, p. 71). P. Evdokimov, la 
rândul său, spune: „în timpul Liturghiei, fiecare credincios este împreună- 
liturghisitor cu episcopul” (Les Ages de la vie spirituelle, p. 219 - în rom., P. Evdokimov, 
Vârstele vieții spirituale, Ed. Humanitas, 2006). Pr. A. Schmemann vorbeşte şi el de o 
„slujire a fiecăruia împreună cu toți” (L'Eucharistie, Sacrement du Royaume, Paris, 2005, 
p. 8 - în rom., Alexander Schmemann, Fubharistia, Taina împărăției, Ed. Sophia, 2012) şi 
afirmă că „nu numai clerul slujeşte”, ci „toţi sunt hirotoniți, toţi slujesc” (ibid, p. 90). 

săvârşită după Botez. 

Ritualul mirungerii nu are în sine această conotaţie, dar ea 
apare de două ori în rugăciunea ce se rosteşte la sfinţirea Sfân- 
tului si Marelui Mir: 


„Doamne al milelor și Părinte al luminilor [...], trimite 
peste acest mir Duhul Tău cel Sfânt, fa-l pe el ungere împă- 
rătească, ungere duhovnicească, apărător vieţii, sfinţitor 
sufletelor şi trupurilor, untdelemn al bucuriei, care a fost cu 
adevărat mai înainte în Legea Veche, iar în Legea Nouă a 
strălucit, cu care s-au uns împărații și arhiereii, prorocii şi toţi 
care după aceea de la arhierei şi preoți s-au uns până astăzi 
în Sfântul Botez, prin spălarea spre a doua naştere. 

Aşa, Doamne Dumnezeule Atotputernice, fa ca mirul 
acesta, cu venirea Sfântului şi închinatului Tău Duh, să fie 
veşmânt nestricăciunii şi semn desăvârşitor celor însemnați 
cu spălarea Ta dumnezeiască..., ca prin această sfântă 
însemnare să se facă adevăraţi sfinţiți cetăţeni, slujitori şi 
slujitoare în suflet şi în trup, mântuiţi de tot păcatul, 
depărtaţi de toată răutatea şi îmbrăcaţi în veşmântul măririi 
Tale, şi astfel să se cunoască prin acest sfânt semn al Tău de 
către sfinții Tăi îngeri şi arhangheli şi de către toate Puterile 
cereşti, şi în sfârşit să se arate înfricoșători tuturor duhurilor 
celor necurate şi rele, fiind cei însemnați cu Taina aceasta a 
Sfântului Mir, popor ales, preoție împărătească, neam sfânt, şi 
să poarte pe Hristos în inimile lor, ca locaş al Tău, al lui 
Dumnezeu şi Tatăl, în Duhul Sfânt. Că Sfânt eşti, 
Dumnezeul nostru, şi întru sfinţi Te 
odihnești, şi ie slavă înălțăm, Tatălui şi Fiului şi Sfântului 

Duh, acum şi pururea şi în vecii vecilor. Amin.”! Trebuie totuşi 


1 In Grund euchologe et Arkierutikon, Parma, 1992, pp. 736-737 (în rom., 
Rugăciunea a treia de sfințire a Sfântului şi Marelui Mir, în Arhieraticon, EIB- MO, 
Bucureşti, 1993, pp. 231-232). 

să observăm că şi celelalte mirungeri săvârşite în Biserică (cu 
untdelemn doar binecuvântat) sunt însemne ale acestei preoții 
împărăteşti, ca de pildă cea de la Sfântul Maslu, după cum se 
arată în una dintre rugăciuni, în care e pomenită această ungere 
generală: „Ai dat şi în untdelemnul sfințit chipul Crucii, ca să 
ne facem noi turmă a lui Hristos, preoție împărătească, neam 
sfânt.” 

Aceasta pentru că Hristos este prin excelență Unsul lui 
Dumnezeu (cf. Fapte 4,26; 10,38; Evrei 1,9), Cel care a primit în 
chip desăvârşit vrednicia de Mare împărat, Preot şi Proroc - 
împăratul lumii, al tuturor veacurilor şi al împărăției cerurilor 
(cf. Evrei 1, 8); Preot în veac (cf. Evrei 5, 5-10); Proroc al 
Buneivestiri a mântuirii pe care a venit s-o aducă (cf. Luca 4, 
18-19) şi El face unşi pe toți cei ce se unesc cu El în Biserică, 
Trupul Său, şi părtaşi prin Duhul Sfânt la vrednicia Sa. 

E o ungere după chipul celei de care aveau parte în Vechiul 
Testament împărații (cf. | Regi 10, 1; 16,13), primind prin ea 
puterea Duhului (cf. | Regi 16, 13) -, preoţii (cf. Ieşirea 30, 30) 
şi prorocii (cf. | Regi 16, 13). 

Dar, după cum se vede din textele scripturistice şi liturgice, 
ca şi din cuvintele Domnului, pomenite mai sus, evidenţierea 
noţiunii de „preoţie împărătească” şi insistența cu care e tratată 
de autorii moderni nu sunt întemeiate; în toate aceste texte, ea 
nu ocupă un loc deosebit sau central; stă alături de alte noțiuni, 
ca cea de „neam sfânt”, „seminție aleasă”, după cum noţiunea de 
„preot” nu este nici ea privilegiată, ci alăturată celei de „proroc” 
şi de „împărat. 


284 I. NATURA SI STRUCTURA BISERICII 


în toate aceste cazuri, ungerea cu mir semnifică acordarea 
unui loc aparte!, înălțarea la o altă stare, pe o altă treaptă, la un 
alt rang a celor unşi (cf. Ieşirea 30, 31-33). O astfel de mirun- 
gere primeşte poporul ales al lui Israel: „Deci, de veţi asculta 
glasul Meu şi veţi păzi legământul Meu, dintre toate neamurile 
îmi veţi fi popor ales, că al Meu este tot pământul; îmi veţi fi 
împărăție preoțească şi neam sfânt. Acestea sunt cuvintele pe 
care le vei spune fiilor lui Israel” (Ieşirea 19, 5-6). 

în Noul Testament, cu acest înţeles, noțiunea de „preoţie 
împărătească” - ca şi noţiunile de „seminţie aleasă” şi „neam 
sfânt”, alături de care este pusă de Apostolul Petru (2, 9) - poate 
fi legată de Botez în general (şi nu doar de mirungere), pentru 
că îl aduce pe om la o nouă stare - de făptură nouă altoită în 
Hristos şi însufleţită de Duhul, de creştin trăitor în Biserică -, de 
mare vrednicie, pe care nu o avea ca făptură căzută şi „om 
vechi” cu viaţă pur biologică şi mundană. 

E în ea şi un înţeles legat de menirea celui botezat, şi anume 
desăvârşirea, sfințirea şi îndumnezeirea lui, dobândirea deplinei 
cetăţenii în împărăţia cerească, ungerea împreună cu Hristos, 
domnia împreună cu El. Acest înţeles îl luminează Sfântul 


Macarie Egipteanul: 


„Creştinismul nu este un lucru oarecare; «taina aceasta 
mare este» (Efeseni 5, 32); cunoaște-ţi deci noblețea ta; 
cunoaşte că ai fost chemat la demnitatea împărătească, che- 
mat să fii «neam ales, preoţie şi popor sfânt» (1 Petru 2,9). 
Taina creştinismului este străină de lumea aceasta. Căci pe 
când slava şi bogăţia împăratului sunt lucruri pământeşti, 
stricăcioase şi trecătoare, acea împărăție şi acea bogăţie sunt 


lucruri cereşti, pline de slavă. Or, creştinii domnesc împre- 


1 Cf. X.-L. Dufour, Dictionnaire du Nouveau Testament, Paris, 1975, p. 395. 

ună cu împăratul cel ceresc, în Biserica cerească.” 


Iar în altă parte spune: 


„Cu adevărat noi n-am dobândit încă desăvârşirea vir- 
tuţii şi luminarea minţii. Nu ne-am învrednicit încă de lap- 
tele cel duhovnicesc şi nestricăcios (cf. | Petru 2, 11), nici de 
creşterea cea duhovnicească. Ziua nu s-a arătat încă pentru 
noi, iar Luceafărul n-a răsărit în inimile noastre (cf. Il Petru 
1, 19). Nu ne-am amestecat încă cu Soarele dreptăţii, nici nu 
ne-am unit cu razele Sale. N-am primit încă asemănarea cu 
Domnul, nici nu ne-am făcut părtaşi firii celei dumnezeieşti 
(cf. II Petru 1,4). Nu suntem încă adevărată purpură 
împărătească, nici chipul dumnezeiesc neprefacut. N-am 
fost răniți de dragostea dumnezeiască, nici n-am fost 
cuprinşi de iubirea cea duhovnicească faţă de Mirele ceresc. 
N-am cunoscut comuniunea cea de negrăit, nici puterea şi 
pacea sfinţeniei. Şi, scurt vorbind, noi nu suntem încă neam 
ales, preoţie împărătească, neam sfânt, popor agonisit lui 
Dumnezeu (cf | Petru 2, 9), pentru că suntem încă şerpi şi 
pui de vipere (cf Matei 23, 33).”!? 

Şi iarăşi, în altă parte zice: 

„Creştinii desăvârşiţi, care s-au învrednicit să ajungă la 
măsura desăvârşirii şi să se afle foarte aproape de împăratul, 
sunt sfințiţi pe vecie pentru crucea lui Hristos. După cum pe 
vremea prorocilor untdelemnul ungerii era mai de preţ 
decât orice lucru, pentru că slujea la ungerea împăraţilor şi a 
prorocilor, tot aşa acum, ungerea are o însemnătate aparte; 


unşi fiind cei duhovniceşti cu ungere cerească, devin 


1 Omilii duhovnicești (col. Il), XXVII, 4 (în rom., Omilii duhovnicești, EIBMO, 
Bucureşti, 2010, p. 196). 

2Ibid, XXV, 5 (în rom., op.cit, pp. 176-177). 

Ibid,XVII, 1 (în rom., opcit,p. 141). 

hristoşi după har, împărați şi preoți ai tainelor cereşti. Devin 
fii, domni şi dumnezei, legaţi, prinşi, afundaţi, răstigniţi şi 
afierosiți Domnului. Că dacă ungerea cu untdelemnul stors 
dintr-o plantă şi dintr-un copac văzut avea atâta putere, 
încât cei unşi cu el primeau o demnitate pe care nimeni n-o 
tăgăduia - că aşa era rânduit să se aşeze regii [...], cu cât mai 
mult cei care se ung, după duh şi după omul cel lăuntric, cu 
untdelemnul cel sfinţitor, aducător de bucurie, ceresc şi 
duhovnicesc, nu vor primi ei pecetea cerească şi 
duhovnicească a împărăției celei nestricăcioase şi a puterii 
veşnice, «arvuna Duhului» (II Corinteni 1, 22; 5, 5), pe 
Duhul Sfânt, Mângâietorul.”! 


Vedem că potrivit acestor texte preoția împărătească este un 
mod de a fi sau modul cuvenit de a fi, iar nu o atribuie sau o 
slujire (în sens larg), aşa cum de altfel se vede şi din textul citat 
mai sus, din epistola Sfântului Petru; fiindcă nu spune „voi slu- 
jiţi preoţie împărătească” sau „voi sunteţi datori să slujiți preoţie 
împărătească”, ci „voi sunteți preoţie împărătească”. 

Alţi Părinți însă dau noţiunilor evocate de Apostolul Petru 
un înţeles ascetic (în sens larg), care nu se împotriveşte celui de 
dinainte, ci îl întregeşte, arătând cum anume se ajunge la 

a 


vrednicia de „preoţie împărătească”, dându-i şi înţelesul de 
lucrare, nu doar de stare, actuală sau viitoare. 


Vrednicia de împărat este astfel puterea creştinului 
(dobândită prin Hristos şi pusă în lucrare prin harul primit de la 
Duhul cel Sfânt) de a fi stăpân pe sine, de a-şi supraveghea 
cugetele, simţirile, pornirile, faptele, de a domni peste patimi. 

lar preoţia, tăria de a se aduce pe sine însuși jertfa lui Dum- 
nezeu; căci aşa zice Apostolul Petru: „Şi voi înşivă, ca pietre vii, 
să fiți zidiți casă duhovnicească, spre preoţie sfântă, ca să 

aduceţi jertfe duhovniceşti, plăcute lui Dumnezeu, prin lisus 
Hristos” (| Petru 2, 5); şi aşa îndeamnă şi Apostolul Pavel: „Vă 
îndemn, deci, fraţilor, pentru îndurările lui Dumnezeu, să 
înfăţişaţi trupurile voastre ca pe o jertfa vie, sfântă, bine- 
plăcută lui Dumnezeu, ca închinarea voastră duhovnicească” 
(Romani 12,1). 

Sintetizând aceste două aspecte, Sfântul Ecumeniu, în 
comentariul său la cuvintele Apostolului Pavel: „Cel ce... ne-a 
uns pe noi este Dumnezeu” (II Corinteni 1, 21), zice: 

„în Legea cea Veche, primeau ungere împărații, preoţii, 
prorocii. lar acum, spune el, suntem şi noi unşi, ca să ne 
purtăm ca nişte împărați, domnind peste patimi, şi ca nişte 
preoţi să ne jertfim pe noi înşine, după cuvântul care zice: 


<înfățişaţi trupurile voastre ca pe o jertfa vie».”" 


Origen leagă ungerea de la Botez de preoția împărătească, 
pentru a arăta că în Biserică toți creştinii sunt preoţi în acest 
înţeles, că se aduc pe ei înşişi jertfa lui Dumnezeu: 


„Ai auzit că sunt două temple, unul văzut, deschis preo- 
ţilor, celălalt nevăzut, în care nu intră decât singurul şi ade- 
văratul Mare Arhiereu; toţi ceilalți sunt afară. Cel dintâi 
templu socotesc că este Biserica în care suntem acum aşezaţi 
cu trupul, unde preoţii slujesc la «jertfelnicul arderilor de 
tot», acolo unde arde focul acela despre care spune Domnul: 
«Foc am venit să arunc pe pământ şi cât aş vrea să fie aprins 
acum!» (Luca 12, 49). Şi nu voiesc ca tu să te minunezi 
auzind că templul acesta e deschis numai preo- 
ţilor. Căci, iată, toţi cei unşi cu sfântul mir s-au făcut preoți, 
după cum zice Petru către întreaga Biserică: «lar voi sunteți 
seminţie aleasă, preoție împărătească, neam sfânt, popor 
agonisit de Dumnezeu» (| Petru 2, 9). Aşadar, voi sunteţi 


1 Tălcuire la II Corinteni, 11, PG 118,932CD. 

«preoție împărătească» şi de aceea vouă vă e deschisă 
intrarea în templu. Fiecare îşi are arderea sa de tot, şi cu ea 
aprinde focul de pe altar, pentru ca pururea să ardă. Că de 
mă lepăd de toate ale mele, de îmi iau crucea şi urmez lui 
Hristos, aduc ardere de tot pe altarul Domnului. Sau dacă, în 
numele iubirii, <îmi dau trupul meu ca să fie ars» (| 
Corinteni 13,3), agonisindu-mi slava muceniciei, mă fac pe 
mine însumi ardere de tot pe altarul Domnului. De am atâta 
dragoste de frate, încât să-mi dau viaţa pentru el (cf. loan 
15, 13), «dacă lupt până la moarte pentru dreptate şi adevăr» 
(II Macabei 13, 14), aduc ardere de tot pe altarul Domnului. 
Dacă «mi-am omorât mădularele mele cele pământeşti» 
(Coloseni 3, 5), lepădând poftele cărnii, dacă «lumea este 
răstignită pentru mine şi eu pentru lume» (Galateni 6,14), 
aduc ardere de tot pe altarul Domnului şi sunt eu însumi 
jertfitor şi jertfa. Aceasta e slujirea preoțească, acestea 


jertfele aduse în templul cel văzut.” 


Sfântul Grigorie de Nazianz înţelege în acelaşi chip preoţia 
creştinilor: 


„Ştiind dar că nimeni nu-i vrednic de Cel ce însuși este şi 
Jertfa, şi Arhiereu, de marele Dumnezeu, dacă nu s-a adus 
mai întâi pe sine lui Dumnezeu jertfă vie şi sfântă, dacă n-a 
arătat slujbă cuvântătoare bineplăcută lui Dumnezeu (cf. 
Romani 12, 1), dacă n-a jertfit lui Dumnezeu jertfa de laudă 


(cf. Psalmi 49, 15) şi duh umilit (cf. Psalmi 
50, 18), singura jertfa pe care o cere de la noi Cel ce le dă 


pe toate.” 


1 Homelies sur le Levitique, LX, 2, SC 287, pp. 114-116. 

2 Discours, Il, 95, SC 247, p. 212 (în rom., Sf. Grigorie de Nazianz, Cuvânt de 
apărare pentru fuga in Pont..., în voi. Despre Preoţie, EIBMO, 1998, p. 226; reed., 
Ed. Sophia, 2004, p. 280). 

A se vedea Dionisie Areopagitul, Despre ierarhia bisericească. 

In cele ce urmează, Sfântul Grigorie de Nazianz precizează 
că toate acestea se cer de la cei ce vor să fie slujitori ai altarului, 


y» 


care ţin de „preoţia hirotonită” (sau „preoţia slujitoare”). Aşa- 
dar, „preoţia hirotonită” nu este opusă „preoţiei împărăteşti”, 
nici pusă alături de ea, ci e cuprinsă în ea şi răsare din ea, ca slu- 


jire aleasă, voită şi rânduită de Dumnezeu (cf. loan 15, 16). 


„Laic” vine din grecescul /aos, care înseamnă popor. Laicul 
se defineşte înainte de toate ca membru al poporului lui 
Dumnezeu /laos Theou). In unele texte patristice, cuvântul 
„popor” desemnează pe toţi membrii Bisericii; el îi adună aşadar 
laolaltă, după cum am văzut într-un capitol precedent, pe 
clerici şi pe laici. Potrivit „firii duhovniceşti” primite de tot cel 
care se botează, laicii şi preoţii sunt mădulare semene şi de-o 
seamă ale Trupului lui Hristos. Au încă şi aceeaşi chemare, a 
desăvârşirii după chipul Tatălui ceresc (cf. Matei 5,48), a sfin- 
ţeniei (cf. Efeseni 2, 19) şi a îndumnezeirii (cf. loan 10, 34). De 
aceea, la Liturghie credincioşii sunt pomeniţi ca adunare, una şi 
unită în toate (de pildă, la începutul Liturghiei credincioşilor, 
după ce catehumenii au fost poftiţi să iasă: „Cei credincioşi, iară 
şi iară cu pace Domnului să ne rugăm...”; sau când preotul se 
roagă deopotrivă pentru cler şi credincioşi). 

Cu acest înţeles, „preoţia împărătească” de care vorbeşte 
Apostolul Petru nu este o stare sau o chemare proprie laicilor, 
în sensul strict al numirii care îi deosebeşte de clerici, ci a 
întregului popor al lui Dumnezeu, fie laici, fie clerici. 

în alte texte liturgice însă, se face deosebire între clerici şi 
laici, chiar dacă sunt puşi alături. Ca, de pildă, la ecteniile în 
care preotul se roagă „pentru tot clerul şi poporul”. 

A spune că preoţii fac parte din poporul lui Dumnezeu, 
sunt vlăstarele sale şi nedespărțiţi de el după fire, ca unii care 

sunt creştini de-o ființă, mădulare ale Bisericii, iar ca oameni au 
una şi aceeaşi chemare, nu înseamnă a desfiinţa realitatea * 
ierarhiei, potrivit căreia în Biserică numai preoţii sunt slujitorii 
legiuiţi ai Liturghiei şi ai Sfintelor Taine, mijlocitori ai harului”, 
singurii păstori şi învățători ai poporului, pentru harul primit 
prin succesiune apostolică. 

Toate acestea arată deosebirea de slujire, nu de natură, a 
clericilor față de restul poporului lui Dumnezeu. Căci botezați 
fiind, sunt cu toţii, deopotrivă, mădulare ale Trupului lui 
Hristos, însufleţit de acelaşi Duh. 

După cum se vede, potrivit Tradiţiei ortodoxe, în trupul 
Bisericii nu aflăm despărţire între sfinţiţii slujitori şi popo- reni; 
slujirea lor sfântă şi rangul nu-i scot pe preoţi din frăţia de 
mădulare ale Trupului cel unul al lui Hristos, înzestrați cu 
slujiri şi haruri de unul şi acelaşi Duh care lucrează în toți. 
„Preoţia slujitoare” nu e mai presus de mulțimea celor nehi- 
rotoniţi, ci, dimpotrivă, cuprinsă în sânul „preoţiei împărăteşti”, 
a celor botezați, prin care se învrednicesc cu toții de aceeaşi 
mare cinste, au una şi aceeaşi sfântă datorie - stăpânirea şi 
jertfirea de sine, şi aceeaşi înaltă menire - sfințirea şi 


îndumnezeirea lor. 

1 Pr. G. Florovsky scrie în această privință: „Nu trebuie să ne deranjeze afir- 
maţia Sfântului Vasile, potrivit căreia dogmara au fost transmise sau predate de 
apostoli en mysterio. A traduce acest termen prin în mod secret ar fi o greşeală 
şcolărească. Singura traducere exactă este prin mijlocirea Tainelor, adică sub forma 
ceremoniilor şi a riturilor (liturgice) sau a «obiceiurilor». De fapt, lucrul acesta îl şi 
spune Sfântul Vasile, zicând: «Cele mai multe Taine nu ni s-au transmis în scris». 
Termenul ta mystika se raportează aici în mod evident la modul de săvârşire a 
Botezului şi a Euharistiei, care, pentru Sfântul Vasile, au «origine apostolică»” („The 
Function of Tradition in the Ancient Church”, în Bible, Church, Tradition: An Easstem 
Orthodox View, Belmont, 1972, p. 86). Drept exemplu de ceea ce ni s-a transmis în 
acest fel, Pr. G. Florovsky aminteşte de o serie de practici liturgice şi ritualuri pe 
care nu le aflăm în Scriptură, cum 


